**O’ZBEKISTON RESPUBLIKASI MADANIYaT VA SPORT IShLARI VAZIRLIGI**

**O’ZBEKISTON DAVLAT JISMONIY TARBIYa INSTITUTI**



**«Gimnastika va sport psixologiyasi» fakulteti**

**«Pedagogika va psixologiya» kafedrasi**

## “PSIXOLOGIYА”

**fanidan**

**Ma’ruzalar MATNI**

**(5210200** PSIXOLOGIYА **(**SPORT**)**

**TOShKENT - 2014**

|  |
| --- |
| **1-мaвзу.** |


|  |
| --- |
| **УМУМИЙ ПСИXOЛOГИЯ ФAНИНИНГ ПРEДМEТИ, ВАЗИФАСИ ВА УСУЛЛАРИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **1.1.** | **Yangi davr va psixologiya.** Psixologiya sohasida XX asrda erishilgan yutuqlar. Fanda yuzaga kelgan yangi yo’nalishlar va yangicha yondashuvlar. Sinergetik yondashuv. Akmeologik yondashuv. |
| **1.2.** | **Psixologiya fanining dolzarbligi.** Globalizatsiya sharoitida psixologiya o’rganadigan muammolarning dolzarbligi. Insonni o’rganishning ahamiyati. |
| **1.3.** | **Psixologiya fanining predmeti.** Psixologiya fanining predmeti va uning fanda asoslanishi. Psixikaning zamonaviy va klassik ta’riflari. Psixik jarayonlarning namoyon bo’lish shakllari va ular o’rtasidagi o’zaro bog’liqlik. |
| **1.4.** | **Psixologiyaning fanlar tizimida tutgan o’rni.** Psixologiyaning boshqa fanlar bilan aloqasi. AQSh va RFdagi mavjud ba’zi psixologik tarmoqlar klassifikatsiyasi. Bizning sharoitimizda rivoj topayotgan va amaliy tus kasb etayotgan psixologiya tarmoqlarining qisqacha tavsiflari. |
| **1.5.** | **Psixologiyaning asosiy metodlari.** Psixologiya fanining asosiy metodlari. Kuzatish metodi va uning qisqacha tasnifi. So’rov metodi va uning klassifikatsiyasi. Psixologik testlar va ularning turlari. Psixologik eksperiment va uni tashkil etish. Modellashtirishlarning psixologiyalashtirilishi. |





|  |
| --- |
| **Тушунчaлaр вa тaянч ибoрaлaр** |

*Yangi davr va psixologiya, sinergetik yondashuv, akmeologik yondashuv, psixologiya fanining dolzarbligi, psixikaning zamonaviy va klassik ta’riflari, psixik jarayonlar, psixologiyaning tarmoqlari, psixologik tarmoqlar klassifikasiyasi, psixologiya fanining metodlari, kuzatish metodi, so’rov metodi, psixologik testlar, psixologik eksperiment, modellashtirish.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarda psixologiya fanining yangi davrga xos yondashuvlari, boshqa fanlar bilan aloqasi, psixologik tarmoqlar klassifikatsiyasi haqida nazariy bolimlarni berish, psixologiyaning asosiy metodlaridan foydalanish va qo’llash bo’yicha amaliy ko’nikmalarni shakllantirish** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1.1. Yangi davr va psixologiya.** Psixologiya sohasida mukammal darsliklar yozila boshlagan davrga salkam 170 yil bo’ldi. Shu davr ichida juda ko’plab ilmiy tadqiqot natijalarini o’z ichiga olgan monografiyalar, darsliklar, qo’llanmalar yozildi. Lekin, bu bilan fan o’zining jamiyat oldidagi vazifalarini to’laqonli bajara oldi, degan xulosa chiqarib bo’lmadi. Sababi, psixologiya sohasida faoliyat ko’rsatgan barcha olimlar ko’proq diqqatlarini mavhum shaxs va individual psixologiyaga qaratdilar. Vaholanki, inson, uning barkamolligi, jamiyat taraqqiyotiga bevosita ta’siri masalasi o’tib borayotgan asrimizning oxiriga kelib, o’ta dolzarb va muhim muammolar qatoridan joy oldi.

XX asrda erishilgan yutuqlaridan eng muhimi shu bo’ldiki, inson o’z aqli-idroki, tafakkuri va ijodiy salohiyati bilan murakkab texnika, elektronika va boshqa shunga o’xshash global texnologiyalarni kashf etdi. Lekin shu bilan birga ana shunday murakkab texnologiyalarni yaratgan inson va uning hayoti bilan bog’liq muammolar kamaymadi. Vaqti kelganda, shunday faktga to’g’ri kelamizki, murakkab elektron texnikani yaratgan o’ta aqlli inson o’zi va o’z atrofidagilarning ruhiy kechinmalarini to’g’ri baholay olmasligi sababli, o’zini nochor va kuchsiz sezishi mumkinligini hayot isbotladi.

XXI asr bo’sag’asida juda ko’plab davlatlarda bo’lgani kabi dunyo xaritasida munosib o’rin olgan mustaqil O’zbekistonda ham barcha sohalarda tub islohotlar boshlandi. Bu islohotlarning barchasi **inson omilini** har qachongidan ham yuqori saviyaga ko’tarib, uning kuchi, idroki, salohiyati, ruhiy hamda ma’naviy barkamolligini bevosita taraqqiyot, rivojlanish va sivilizasiya bilan uzviy bog’ladi. Bundan inson va uning mukammalligi, o’z ustida ishlashi, o’z mukammalligi xususida qayg’urishi muammosi har qachongidan ham dolzarb masalaga aylandi. Fanda yangi yo’nalishlar, yangicha yondashuvlar paydo bo’ldi. Masalan, ***sinergetik*** yondashuv barcha fanlarda bo’lgani kabi psixologiya, uning tarmoqlari hamda u bilan turdosh bo’lgan fanlar misolida yaqqol namoyon bo’la boshladi. Eslatib o’tamiz, ***“sinergetlar”*** so’zi grekcha “***synergetes*** – xodimlar, sheriklar” so’zlaridan olingan bo’lib, *sinergiya* – ***synergia*** hamkorlikdagi, hamjihatlikdagi harakat ma’nosini anglatadi. Ya’ni, inson va uning psixologiyasini o’rganish va unga ta’sir ko’rsatishda gumanitar fanlarning hamkorlikdagi rivojlanishi yoki boshqacha qilib aytganda, ushbu fanlar maqsadlarining mushtarak uyg’unlashuvi shaxs iqtidori va qobiliyatlarini rivojlantirishning ishonchli vositasi sifatida qaraladi.

Bundan tashqari, yangi davr fanlarini rivojlantirishga ***akmeologik*** yondashuv ham mavjudki, unga ko’ra, har bir fanning inson uchun ahamiyati va o’rni o’sha fanlarning shaxs kamolotiga qo’shajak hissaning salmog’ini belgilash va baholashni taqozo etadi. (***Akmeologiya*** grekcha “***akme*** – cho’qqi, yuqori pog’ona, gurkiratuvchi kuch” ma’nolarini bildiradi va uning predmeti deganda insonning o’z-o’zini rivojlantirish va o’zligini anglashini yuqori darajalariga etishga o’rgatuvchi fanlar majmui tushuniladi).

Inson psixologiyasini bilish, o’z taraqqiyotini va iqtidorini tashkil etishni bilish, har qanday yosh davrda ham optimal ravishda ishga yaroqlilikni, turli o’zgarishlarga psixologik jihatdan tayyorlikni ta’minlash, yangicha fikrlash va tafakkur qilish, ro’y berayotgan jarayonlarni ob’ektiv va to’g’ri idrok qilish qobiliyatini rivojlantirish muammosini ilgari surdi.

Shunday qilib, yangi davr har bir insondan o’z ichki imkoniyatlarini adekvat bilish, shu bilimlar zahirasi bilan yaqinlari va hamkasblari psixik dunyosini bilishni talab qilmoqda. Buyuk Suqrot o’z davrida *“O’z-o’zingni bil!”* degan shiorni o’rtaga tashlagan edi. Yangi davr bu bilimlar yoniga *“O’z yoningdagilarni va ularning qilayotgan ishlarini ham bil”*, degan shiorni har qachongidan ham dolzarb qilib qo’ydi. Ayni shu muammoni echishda hozirgi zamon psixologiya ilmi va amaliyotining roli benihoya kattadir.

An’anaga aylanib qolgan hodisalardan biri shuki, psixologiya va u o’rganadigan hodisalarni faqatgina ushbu fan bilan bevosita shug’ullanadigan kimsalar o’rganib kelishgan, zero, psixologik hodisalar bilan har qanday inson ham tanish bo’lishi va u inson hayotining asosini tashkil etishi kerak. Yangi davr va uning o’zgarishlarga boy hayoti endi har bir kishining psixik hodisalar qonuniyatlarini bilish va shunga mos tarzda oqilona va omilkorona ish yuritish zaruratini talab qilmoqda.

**1.2. Psixologiya fanining dolzarbligi.**

Jahon hamjamiyatining mustaqil O’zbekistonni tan olishi, davlatimizning keng tashqi siyosiy va tashqi iqtisodiy faoliyati o’zbek xalqining ma’naviy qadriyatlari va imkoniyatlari tiklanishiga, o’zini boshqa xalqlar oilasidagi to’la huquqli millat sifatida anglab etishiga keng imkon yaratdi. Tobora kengayib borayotgan xalqaro aloqalar jahon madaniyatini yanada chuqurroq bilish, umuminsoniy qadriyatlardan bahramand bo’lish uchun qulay zamin yaratmoqdaki, bu o’z navbatida o’zbek xalqining turli faoliyat sohalaridagi iste’dodi rivojlanishiga, uning tadbirkorlik va kirishimlilik, bir necha chet tillarni va kompyuter texnologiyalarini tez o’rganib olish kabi iqtidorini ro’yobga chiqishiga, xorijiy mamlakatlarga borish, ular bilan aloqalar o’rnatish, dunyo standartlari bo’yicha oliy o’quv yurtlarida tahsil olish imkonini berdi. Ana shunday keng ko’lamli aloqalarga qaramay, xalqimizda, ayniqsa, yoshlarda milliy qadriyatlarga hurmat, vatanparavarlik, saxovat an’analari yanada rivojlanib, iqtidorlari yuksaklarga ko’tarilmoqda. Bu insonga munosabatni, uni tarbiyalash ishining dolzarbligini yanada yaqqolroq tasavvur qilishga olib keldi.

***Globalizasiya*** sharoitida psixologiya o’rganadigan muammolarning dolzarbligi, avvalo, har bir shaxsning murakkab insoniy munosabatlar, axborot kommunikasiyalari sharoitida yashayotganligi, inson xulqini boshqarish ayrim mamlakatlar uchun ijtimoiy-iqtisodiy taraqqiyotning etakchi omili sifatida e’tirof etilishi bilan izohlanadi.

O’z vaqtida Hindistonning taniqli siyosiy arbobi *Maxatma Gandi* shunday yozgan ekan: *«Men uyimning darvoza va eshiklarini mahkam berkitib o’tira olmayman. Chunki unga toza havo kirib turishi kerak. Va shu barobarida eshik va derazalarimdan kirayotgan havo dovul bo’lib, xonadonimni ag’dar-to’ntar qilib, o’zimni yiqitib tashlashini ham xohlamayman»*.

Bu so’zlarni bugungi Globalizatsiya sharoitida insonning jamiyatda tutgan o’rni va zarur maqomni egallashiga, informasion xurujlar va turli xil ma’lumotlarning turli yo’llar bilan mamlakatimizga, umuman, boshqa mamlakatlarga ham kirib kelib, u yoki bu mintaqada asrlar mobaynida shakllangan qadriyatlar, urf-odatlar, e’tiqod shakllariga va tarbiya uslublariga salbiy yoki ijobiy ta’siri jarayonlari ma’nosida qo’llash shaxs ruhiyatiga aloqador siru-sinoatlarni bilishni, shaxsga o’z-o’zini himoya hilish, o’z ustida ishlash imkoniyatlarini bilishni dolzarb qilib qo’yadi. Zero, dunyoga yuz ochgan, yoshlari dunyo tillarini bemalol egallab, ***«internetomaniya»*** kasaliga chalinish arafasida turgan O’zbekistonga ham yaxshi, ham yomon ta’sirlar, xurujlar mavjudligi sharoitida shaxsning o’zini-o’zi psixologik jihatdan salbiy ta’sirotlardan himoya qila olish imkoniyatlarini kengaytirish eng dolzarb muammolardan biridir. Ya’ni, siyosat sohasimi, iqtisodiyotmi, mafkura yoki ma’naviyatmi, tarbiya yoki huquq masalalarimi, barchasida inson omili va uning manfaati talab va ehtiyojlarini o’rganish, undagi hayot jabhalariga ko’nikish va teran fikrlash qobiliyatlarini o’stirish fan oldida turgan eng muhim vazifadir. Yoshlarni milliy g’oya ruhida tarbiyalash inson aqli va shuuri uchun kurashning eng samarali usullaridan biridir. Zero, davlatimiz rahbari Islom Karimov ta’kidlaganlaridek, “Milliy g’oya va istiqlol mafkurasi haqida gap borar ekan, biz nihoyatda keng qamrovli, murakkab, ser-qirra, insoniyat tarixida aniq va mukammal ifodasi, tugal namunasi hali-hanuz yaratilmagan tushunchalarni o’zimizga tasavvur qilishimiz kerak, deb o’ylayman. Bu tushunchalar Vatan ravnaqi, yurt tinchligi, xalq farovonligi kabi yuksak g’oyalarning ma’no-mazmunini teran anglab etishga xizmat qiladi. Bu mafkura xalqni xalq, millatni millat etadigan, uning sha’nu sharafi, or-nomusi, ishonch-e’tiqodini ifodalaydigan, jamiyatimizning o’ziga xos taraqqiyot yo’li, turmush tarzi, tub manfaatlariga tayangan holda muttasil rivojlanib, takomillashib boradigan g’oyalar tizimidir”[[1]](#footnote-2)[1].

Shaxs ongi va xulqiga tajovuzlarning ortib borayotganligi, xulqni boshqarish barcha sohalarda ustivor bo’lgan bir sharoitda insonning ruhiyatini, unda sodir bo’ladigan murakkab jarayonlarni, xolatlarni o’rganishning, yoshlarda mafkuraviy immmunitetning shakllanishining ahamiyati ham oshib boraveradi. Shu nuqtai nazardan olib qaralganda, odamni o’rganish qanchalik qadimiy va an’anaviy vazifa bo’lishidan qat’iy nazar, bugungi Globalizatsiya va bozor munosabatlariga o’tish davrida psixologiya fani uchun dolzarb bo’lmagan mavzu yoki jarayonning o’zi yo’qdir.

**1.3. Psixologiya fanining predmeti.** «Psixologiya» so’zi ikkita grek so’zlaridan – *«****psyche****»* – jon, ruh va ***«logos****»* – ta’limot, ilm so’zlaridan iborat bo’lib, an’anaviy ma’noda inson ruhiy dunyosiga aloqador barcha hodisalar va jarayonlar uning predmetini tashkil etadi. Boshqacha qilib aytganda, psixologiyaning predmetini har birimizning tashqi olamni va o’z-o’zimizni bilishimizning asosida yotgan jarayonlar, hodisalar, holatlar va shakllangan xislatlar tashkil etadi. Psixologiya bo’yicha adabiyotlarda uning predmetini qisqacha qilib, **psixikadir**, deb ta’rif berishadi.

**Psixika** – bu inson ruhiyatining shunday holatiki, u tashqi olamni (ichki ruhiy olamni ham) ongli (ba’zan ongsiz ham) tarzda aks ettirishimizni, ya’ni bilishimiz, his qilishimiz, tasavvur qilib, anglashimizni ta’minlaydi.

An’anaviy ta’riflarda psixologiya fan sifatida ana shu **«psixikaning faktlarini, qonuniyatlarini va mexanizmlarini o’rganadi»**, – deb ham bayon etilgan. Lekin bu qisqa ta’riflardan psixikaga aloqador jarayonlar ongning aks ettirish shakllari ekan, degan yuzaki xulosaga kelish noto’g’ri bo’ladi.



|  |
| --- |
| «Psixologiya» сўзи иккитa грeк сўзлaридaн – *«****psyche****»* – *жoн*, *руҳ* вa ***«logos****»* – *тaълимoт*, *илм* сўзлaридaн ибoрaт бўлиб, aнъaнaвий мaънoдa инсoн руҳий дунёсигa aлoқaдoр бaрчa ҳoдисaлaр вa жaрaёнлaр унинг прeдмeтини тaшкил этaди. |

Chunki inson psixikasi va uning ruhiy olamiga aloqador hodisalar va jarayonlar shu qadar murakkab va xilma-xilki, biz ba’zan o’z-o’zimizni ham tushunmay qolamiz. Shuning uchun ham odamlarning bilimdonligi nafaqat tashqi olamda ro’y berayotgan ob’ektiv hodisalar mohiyatiga aloqador bilimlar majmuiga ega bo’lish bilan, balki hayotda munosib o’rin egallash, o’z ichki imkoniyatlari va salohiyatidan samarali foydalangan holda faoliyatini oqilona tashkil etishning barcha sirlaridan boxabar bo’lish, o’ziga va o’zgalarga ta’sir ko’rsatishning usullarini bilish va ulardan o’z o’rnida unumli foydalanishni nazarda tutadi. Psixologik bilimdonlikning murakkabligi aynan shundaki, atrofimizdagi narsalar va hodisalarning mohiyatini bevosita his qilib bilishimiz mumkin, lekin psixik hayotga aloqador bo’lgan jarayonlarni, o’zimizda, miyamiz, ongimizda ro’y berayotgan narsalarning mohiyatini bilvosita bilamiz. Masalan, o’rtoqlarimizdan biri bizga yoqadi, doimo bizda yaxshi, ijobiy taassurot qoldira oladi, lekin uning u yoki bu xatti-harakatlarini bevosita ko’rib, baholab, tahlil qilolsak-da, unga nisbatan his qilayotgan mehrimizni, uzoq ko’rishmay qolganimizda uni sog’inayotganligimiz bilan bog’liq hisni bevosita ko’rib, idrok qilish imkoniyatiga ega emasmiz. Aynan shunga o’xshash holatlar psixologiya o’rganadigan hodisalar va holatlarning o’ziga xos tabiati va murakkabligidan darak beradi va ularni boshqa turli hodisalardan farq qiladi.

Shunday qilib, psixologiya fani o’rganadigan jarayonlar va hodisalar murakkab va xilma-xil. Ularni o’rganishning ikki jihati bor: bir tomondan, ularni o’rganish qiyin, ikkinchi tomondan oson ham. Oxirgi jihati xususida shuni aytish mumkinki, bu hodisalar bevosita bizning o’zimizda berilgan, ularni uzoqdan qidirish, mavhum analogiyalar qilish shart emas, boshqa tomondan, ular o’zaro bir-birlari bilan bog’liq va umumiy qonuniyatlar va prinsiplarga bo’ysunadi.

**1-rasm. Psixik jarayonlarning namoyon bo’lish shakllari**

**va ular o’rtasidagi o’zaro bog’liqlik**

Demak, qisqa qilib, ***psixologiyaning predmeti konkret shaxs, uning jamiyatdagi xulq-atvori va turli ichki kechinmalari, amallari va faoliyatlarining o’ziga xos tarzda ongi tomonidan aks ettirilishidir***, deb ta’riflash mumkin.

Psixologiya fanining bugungi kundagi vazifalari, tabiiy, uning predmetiga biroz o’zgarishlar kiritadi. Zero, inson ongi va qalbi uchun kurash muammosi butun dunyo miqyosida dolzarb turgan masala sifatida qaralishini inobatga olsak, jamiyatimizning har bir a’zosi, mustaqil yurt fuqarolari ongining milliy-madaniy muhit ta’sirida, milliy hamda umuminsoniy qadriyatlar asosida shakllanishi, ular qalbida sof imon va sog’lom dunyoqarashlar, mustaqil fikrlashning shakllanishi mexanizmlarini o’rganish ham fanning muhim predmeti hisoblanadi. Ayniqsa, buguni yoshlarda aniq maqsad va maslakning bo’lishi, milliy iftixor va g’urur tuyg’ularining to’g’ri tarbiyalanganligi yaxlit xalq va millat manfaatlari bilan uyg’undir. Psixologiya fan sifatida aynan har bir shaxsda o’ziga, yurtdoshlariga, turli faoliyat turlari hamda dunyoga nisbatan to’g’ri munosabatlarni shakllanishi yo’llarini ham o’rganishi kerak. Aks holda yoshlar ongidagi o’zgarishlarni aniq bashorat qilolmaslik, ularni to’g’ri tarbiyalash vositalarini tanlashda xatoliklarni keltirib chiqaradi.

Yurtboshimiz **I.Karimov**ning bu boradagi fikrlari juda o’rinli: **«Men ko’hna bir haqiqatni yana eslatmoqchiman: tabiatda bo’shliq bo’lmaganidek, insonning ongu tafakkurida ham bo’shliq vujudga kelishiga aslo yo’l qo’yib bo’lmaydi. Har bir ongli odamning voqyelikka o’z munosabati, maqsad va intilishlari bo’lishi tabiiy»**.

Demak, bugungi psixologiya fani va uning tarmoqlarining predmetini belgilashda yoshlar ongida to’g’ri dunyoqarashni milliy istiqlol g’oyalari va uning asosiy tushunchalari va tamoyillari asosida shakllantirish masalalari nuqtai nazaridan yondashish katta amaliy ahamiyat kasb etadi.

**1.4. Psixologiyaning fanlar tizimida tutgan o’rni.** Psixologiyaning alohida **tarmoqlarini** differensiasiya qilish eng avvalo ishlab chiqarishdagi inson faoliyati kechadigan sohalar va ularning vazifa-laridan kelib chiqadi. Hozirgi davrga kelib psixologiyani inson shaxsi ha-qidagi eng muhim fanlardan biri sifatidagi ahamiyatini hamma tan olmoq-da. Inson shaxsining esa bevosita kirib bormagan sohasini topish qiyin.

|  |
| --- |
| **PSIXOLOGIYA** |

|  |
| --- |
| **IJTIMOIY GUMANITAR** |

|  |
| --- |
| **TABIIY, ANIQ VA TEXNIKA** |

|  |
| --- |
| **IQTISODIYOT** |

|  |
| --- |
| *tarix, arxeologiya* |

|  |
| --- |
| *falsafa* |

|  |
| --- |
| *iqtisodiyot nazariyasi* |

|  |
| --- |
| *menejment* |

|  |
| --- |
| *marketing* |

|  |
| --- |
| *kibernitika* |

|  |
| --- |
| *modellashtirish* |

|  |
| --- |
| *sotsiologiya* |

|  |
| --- |
| *madaniyatshu-noslik* |

|  |
| --- |
| *tilshunoslik*  *(lingvistika)* |

|  |
| --- |
| *pedagogika* |

|  |
| --- |
| *huquqshunoslik* |

|  |
| --- |
| *anatomiya* |

|  |
| --- |
| *biologiya* |

|  |
| --- |
| *fiziologiya* |

|  |
| --- |
| *tibbiyot* |

|  |
| --- |
| *oliy matematika* |

|  |
| --- |
| *statistika* |

|  |
| --- |
| *ehtimollar nazariyasi* |

|  |
| --- |
| *ergonomika* |

|  |
| --- |
| *ma’naviyat* |

|  |
| --- |
| *dinshunoslik* |

|  |
| --- |
| *akmeologiya* |

|  |
| --- |
| *informatika* |

**2-rasm. Psixologiyaning boshqa fanlar bilan aloqasi**

Psixologiya ta’lim-tarbiya, sanoat ishlab chiqarishi, qishloq ho’jaligi, kibernetika, axborotlar texnologiyalari kabi qator xalq xo’jaligi sohalari bilan aloqador fan tarmog’i hisoblanadi. Chunki hamma sohada inson shaxsi faoliyat ko’rsatar ekan, har bir sohada ishni samarali tashkil etish, inson xulq-atvorini turli vaziyatlarda boshqarish uchun inson psixologiyasini, shaxslararo munosabatlar psixologiyasini, odamlarning turli vaziyatlardagi xulq-atvor normalarini bilish, texnikaning inson qobiliyatlariga mos tarzda yaratish va ikkinchi tomondan, tafakkur va harakatlarni texnologik normalarga ko’ra tarbiyalash va moslashtirish muhimdir. Shuning uchun hozirgi davr mutaxassislari psixologik bilimlardan boxabar bo’lishlari lozimdir.

2-rasmda psixologiyaning boshqa fanlar bilan o’zaro aloqasi zamonaviy ketma-ketligi tartib bilan yoritilgan. Fan sifatida psixologiya avvalo, “ijtimoiy gumanitar”, so’ngra “tabiiy, aniq va texnika” va eng oxirida “iqtisodiyot” blokidan o’rin olgan bir qator fanlar bilan uzviy bog’liq bo’lib, bu tom ma’noda uning jamiyatda amaliy ahamiyati ortib borayotganligidan darak beradi. Psixologiyaning 300dan ortiq tarmoqlari fan sifatida rivojlanayotganligi hozirgi kunda uning fanlar tizimida yanada mustahkamlanayotganligidan dalolat beradi.

Quyida bizning sharoitimizda rivoj topayotgan va amaliy tus kasb etayotgan psixologiya tarmoqlarining qisqacha tavsiflarini keltirdik:



|  |
| --- |
| ***умумий псиxoлoгия*** – псиxoлoгиянинг бaрчa мaсaлaлaрининг ўзигa xoс жиҳaтлaрини ўргaнaдигaн мaxсус сoҳaси; |



|  |
| --- |
| ***пeдaгoгик псиxoлoгия*** – кишигa тaълим вa тaрбия бeришни псиxoлoгик қoнуниятлaрини ўргaнишни ўз прeдмeти дeб билaди; |



|  |
| --- |
| ***умр дaврлaри псиxoлoгияси*** – турли ёшдaги oдaмлaрнинг туғилгaндaн тo умрининг oxиригaчa псиxик ривoжлaниш жaрaёнини, шaxснинг шaкллaниши вa ўзaрo мунoсaбaтлaри қoнуниятлaрини ўргaнaди; |



|  |
| --- |
| ***ижтимoий псиxoлoгия*** – oдaмлaрнинг жaмиятдaги биргaликдaги иш фaoлиятлaри нaтижaсидa улaрдa ҳoсил бўлaдигaн тaсaввурлaр, фикрлaр, эътиқoдлaр, ҳиссий кeчинмaлaр вa xулқ-aтвoрлaрини ўргaнaди; |



|  |
| --- |
| ***инжeнeрлик псиxoлoгияси*** – aвтoмaтлaштирилгaн бoшқaрув систeмaлaри oпeрaтoрнинг фaoлиятини, oдaм-тexникa ўртaсидa функсиялaрни тaқсимлaш вa мувoфиқлaштиришнинг xусусиятлaрини ўргaнaди; |



|  |
| --- |
| ***мeҳнaт псиxoлoгияси*** – киши мeҳнaт фaoлияти псиxoлoгик xусусиятлaрини, мeҳнaтни илмий aсoсдa тaшкил этишнинг псиxoлoгик жиҳaтлaрини ўргaнaди; |



|  |
| --- |
| ***юридик псиxoлoгия*** – ҳуқуқ систeмaсининг aмaл қилиши билaн бoғлиқ мaсaлaлaрнинг псиxoлoгик aсoслaрини ўргaнaди; |



|  |
| --- |
| ***ҳaрбий псиxoлoгия*** – кишининг ҳaрбий ҳaрaкaтлaр шaрoитидa нaмoён бўлaдигaн xулқ-aтвoрини, бoшлиқлaр билaн ижрo eтувчилaр ўртaсидaги мунoсaбaтлaрнинг псиxoлoгик жиҳaтлaрини ўргaнaди; |



|  |
| --- |
| ***сaвдo псиxoлoгияси*** – жaмиятдa тижoрaтнинг псиxoлoгик шaрoитлaри, eҳтиёжнинг индивидуaл, ёшгa oид, жинсгa oид xусусиятлaрини, xaридoргa xизмaт кўрсaтишнинг псиxoлoгик oмиллaрини aниқлaйди, мoдaлaр псиxoлoгияси кaби мaсaлaлaрини кўрaди; |



|  |
| --- |
| ***тиббиёт псиxoлoгияси*** – шифoкoр фaoлияти псиxoлoгиясини, бeмoр xулқ-aтвoрининг псиxoлoгик жиҳaтлaрини ўргaнaди; |



|  |
| --- |
| ***иқтисoдий псиxoлoгия*** – турли вaзиятлaрдa ишлaб чиқaриш мунoсaбaтлaригa киришиш oрқaли xўжaлик юритишни мaқсaд қилгaн шaxслaр, яxлит гуруҳ, жaмoaлaрнинг иқтисoдий тaфaккури ҳaмдa иқтисoдий xулқ-aтвoригa aлoқaдoр умумий қoнуниятлaр вa xaтти-ҳaрaкaт мexaнизмлaрини, ишлaб чиқaриш мунoсaбaтлaрининг ҳaр бир xўжaлик субъeкти oнгидa aкс этишини ўргaнaди. |

Shuningdek psixologiyada etnopsixologiya, oilaviy hayot psixologiyasi, boshqaruv psixologiyasi, shaxs psixologiyasi, rahbar psixologiyasi, psixodiagnostika va boshqa ko’plab sohalari mavjud bo’lib, ular bevosita ishlab chiqarishdan tushayotgan talab va taklifga mos tarzda rivojlanmoqda.

**1.5. Psixologiya fanining metodlari.** Aniq izlanish predmetiga ega bo’lgan har qanday fan o’sha predmetining mohiyatini yoritish va materiallar to’plash uchun maxsus usullar va vositalardan foydalanadi va ular fanning ***metodlari*** deb yuritiladi.

Fanning salohiyati va obro’si ham birinchi navbatda o’sha metodlar yordamida to’plangan ma’lumotlarning *ishonchliligi* va *validliligi*ga bog’liq bo’ladi. Bu fikrlar bevosita psixologiyaga ham aloqador bo’lib, metodlar masalasi bu fanda juda katta ahamiyatga molik masala sifatida qaraladi. Chunki yuqorida ta’kidlaganimizdek, psixik hodisalarni bevosita qo’l bilan ushlab, ko’z bilan ilg’ab, quloq bilan sezish qiyin. Lekin juda ko’plab fanlar bilan faol hamkorlik shunga olib kelganki, psixologiyaning har bir tarmog’i o’z vazifalarini yechish va ma’lumotlarga ega bo’lish uchun ko’plab metodlarni sinovlardan o’tkazib, eng ishonchli va mukammallarini saqlab qolgan.

Matematik statistika va ehtimollar nazariyasining psixologiya sohasida qo’llanilishi va unda erishilgan muvaffaqiyatlar avvalo har bir metodning ishonchlilik darajasini aniqlash, qolaversa, to’plangan ma’lumotlarning qay darajada asosli va valid ekanligini isbotlashga yordam beradi.

3-rasmda asosiy psixologik metodlar va ularni qo’llash shakllari keltirilgan. Ushbu metodlar yordamida tadqiqotchi yoki qiziqqan shaxs u yoki bu psixik jarayon, xolat yoki shaxs xususiyatlari to’g’risida birlamchi ma’lumotlar to’playdi, to’plangan ma’lumot yana tahlil qilinadi va maxsus tarzda ishlatilishi mumkin.

**3-rasm. Psixologiya fanining asosiy metodlari**



|  |
| --- |
| ***Кузaтиш мeтoди*** |

Bu usul eng tabiiy va hayotiy metodlar jumlasiga kiradi. Chunki biz hayotda o’rgangan ko’p odatlarimiz, harakatlarimizning asosida o’zining bilim-bilmay kuzatgan, xotiramizda shu tarzda olib qolgan ma’lumotlarimiz yotadi. Ilmiy nuqtai nazardan esa kuzatuvning turlari va bosqichlari farqlanadi.

***Tashqi kuzatuv*** mohiyatan kuzatiluvchi xulq-atvorini bevosita tashqaridan turib, kuzatish orqali ma’lumotlar to’plash usulidir. Usulning o’ziga xosligi shundaki, tadqiqotchi kuzatiluvchining faoliyatiga aralashmagan va unga xalaqit bermagan tarzda, uning tashqi xulq-atvori, nutqi, o’zgalarga munosabatini “zimdan kuzatib”, qayd qilib boradi. Kuzatishning ikki asosiy turi bo’lib, tashqi-obyektiv kuzatish va ichki – o’z-o’zini kuzatish farqlanadi. ***O’z-o’zini kuzatish*** birovlarni tashqaridan kuzatishdan farqli, odamning o’zida kechayotgan biror o’zgarish yoki hodisani shaxsan o’rganishi maqsadida ma’lumotlar to’plash va qayd etish usulidir.

***Erkin kuzatuv*** ko’pincha biror ijtimoiy hodisa yoki jarayonni o’rganish maqsad qilib qo’yilganda qo’llaniladi. Masalan, bayram arafasida aholining kayfiyatini bilish maqsadida kuzatuv tashkil qilinsa, oldindan maxsus reja yoki dastur bo’lmaydi, kuzatuv obyekti ham qat’iy bo’lishi shart emas. Yoki dars jarayonida bolalarning u yoki bu mavzu yuzasidan umumiy munosabatlarini bilish uchun ham ba’zan erkin kuzatish tashkil etilishi mumkin. ***Standartlashtirilgan kuzatuv*** esa buning aksi bo’lib, nimani, qachon, kim va kimni kuzatish qat’iy belgilab olinadi va maxsus dastur doirasidan chiqmasdan, kuzatuv olib boriladi.

Ijtimoiy hamda pedagogik psixologiyada guruhiy jarayonlarning shaxs xulq-atvoriga ta’sirini o’rganish maqsadida bevosita ***ichkaridan kuzatuv***tashkil qilinadi, bunda kuzatuvchi shaxs o’sha guruh yoki oila hayotiga tabiiy ravishda qo’shiladi va zimdan kuzatish ishlarini olib boradi. Bu bir qarashda kontrrazvedkachilarning faoliyatini ham eslatadi. Shu yo’l bilan olingan ma’lumotlar bir tomondan tabiiyligi va mufassalligi bilan qimmatli bo’lsa, ikkinchi tomondan, agar kuzatuvchida konformizm xislati kuchli bo’lsa, o’zi ham guruh hayotiga juda kirishib ketib, undagi ayrim hodisalarni subyektiv ravishda qayd etadigan bo’lib qolishi ham mumkin. Guruhiy fenomenlarni tashqaridan kuzatish buning aksi – ya’ni kuzatuvchi guruhga yoki kuzatilayotgan jarayonga nisbatan chetda bo’ladi va faqat bevosita ko’zi bilan ko’rgan va eshitganlari asosida xulosalar chiqaradi.

Umuman, kuzatish metodining ijtimoiy hayot, professional ko’rsatgichlarni qayd qilishda so’zsiz afzalliklari bor, lekin shu bilan birga kuzatuvchining professional mahorati, kuzatuvchanligi, sabr-qanoatiga bog’liq bo’lgan jihatlar, yana to’plangan ma’lumotlarni subyektiv ravishda tahlil qilish xavfi bo’lgani uchun ham biroz noqulayliklari ham bor, shuning uchun ham u boshqa metodlar bilan birgalikda ishlatiladi. Umuman kuzatish vositasida ma’lumotlar to’plashga qaror qilgan kimsa har doim ham aniq kuzatuv obyektini ajratib olishi, undan nimalarni kutayotganligini tasavvur qilishi, kuzatuv daftarini tutib, kuzatilayotgan odam yoki guruhning faoliyatini ma’lum muddat davomida bosqichma-bosqich izchil tarzda qayd qilib borishi, izlanishlari nihoyasida esa barcha tuplangan ma’lumotlarni psixologik jiatdan tahlil qila olishi kerak.



|  |
| --- |
| ***Сўрoв мeтoди*** |

Odamlarni so’roq qilish, u yoki bu bilmagan yoki qiziqtirgan narsalarni so’rab o’rganish insonga xos xislat. Ko’cha-kuyda ketayotganimizda ham vaqtni yoki ko’chalar nomini so’rovchilar bo’ladi. Katta tadbirlar arafasida, mustaqillik, “Navro’z” bayramlari arafasida odamlar kayfiyatlarini bilish uchun ham oddiy odatiy so’roqlar o’tkazilishi rasm bo’lgan. Lekin bu hayotiy usul psixologiyada ham fikr-o’ylarni o’rganish orqali qimmatli ilmiy ma’lumotlar to’plash vositasi sifatida qadrlanadi. Shuning uchun so’roq metodlari psixologiyaning barcha tarmoqlarida birlamchi ma’lumotlar to’plashning an’anaviy usullaridan hisoblanadi. Unda tekshiriluvchi tekshiruvchi tomonidan qo’yilgan qator savollarga muxtasar javob qaytarishi kerak bo’ladi.

***Og’zaki so’roq***ni yoki ba’zan uni oddiygina qilib, suhbat metodi deb ataladi, o’tkazadigan shaxs unga ma’lum darajada tayyorgarlik ko’rgach so’roq o’tkazadi. Agar mabodo uning professional mahorati yoki tajribasi bunga yetarli bo’lmasa, so’rov o’z natijalarini bermasligi mumkin. Lekin mahoratli so’rovchi ushbu metod yordamida inson ruhiy kechinmalariga aloqador bo’lgan noyob ma’lumotlarni to’plash imkoniga ega bo’ladi.

***Yozma so’roq***yoki***anketa***ning afzalligi shundaki, uning yordamida bir vaqtning o’zida ko’pgina odamlar fikrini o’rganish mumkin bo’ladi. Unga kiritilgan savollar, ulardan kutiladigan javoblar (yopiq anketa), yoki erkin o’z fikrini bayon etish imkoniyatini beruvchi (ochiq anketa) so’rovnomalar aniq va ravon tilda javob beruvchilar tushunish darajasiga monand tuzilgan bo’lsa, shubxasiz, qimmatli birlamchi materiallar to’planadi.

So’roqning ham ***erkin***va***standartlashtirilgan*** shakllari mavjud bo’lib, birinchisida oldindan nimalar so’ralishi qat’iy belgilab olinmaydi, ikkinchi shaklida esa, xattoki, komp’yuterda dasturi ishlab chiqilib, minglab odamlarda bir xil talablar doirasida so’roq o’tkazilishi nazarda tutiladi. So’rovlar o’tkazilishida hal qilinishi lozim bo’lgan eng muhim masalalardan biri so’raluvchilarni tanlashdir. Chunki agar saylovoldi kompaniyalarida yoki talaba-yoshlarning o’z ijtimoiy harakatini tuzish borasidagi fikrlari o’rganilganda, tabiiy bir muammo paydo bo’ladi: necha kishini va qayerlardan so’rash lozim, degan. Tanlov obyektini tanlashda uning tarkibiga kiruvchilarning u yoki bu ijtimoiy qatlamga mansubligi muim rol o’ynaydi. Masalan, talaba yoshlarning fikrini o’rganish uchun barcha talabalar fikrini mutloq o’rganish shart emas. Tanlov agar 10% deb belgilansa, O’zbekiston oliy o’quv yurtlarida tahsil olayotgan barcha talabalar sonidan kelib chiqib, o’shaning 10 foizi o’rtasida, bir necha oliygohlarda so’roq o’tkazilishi kifoya qiladi. Barcha nafaqaho’rlarning ijtimoiy himoya borasidagi fikrlarini o’rganish kerak bo’lganda ham shu tamoyil nazarda tutiladi. Demak, tarkiban monand guruhlar ajratib olingach, tadqiqotchi o’sha guruhning tushunish darajasi va ehtiyojlaridan kelib chiqib, so’roq o’tkazadi yoki intervyular uyushtiriladi.

Savolnomalarda savol berish tartibi va mazmuni ham katta ahamiyatga ega. Yoshlarga “Siz vatanparvarmisiz?” yoki jamoatchilikka “Siz tinchlik tarafdorimizsiz?” kabi savollar oldindan javobi aniq bo’lgani uchun ham odatda respondentlarga havola etilmaydi. Psixologik nuqtai nazardan o’sha vatanparvarlik belgilarining namoyon bo’lishini savollarda mujassam etish yoki dunyoda tinchlik bo’lishi uchun har bir insondan nimalar talab qilinishini o’rganish birinchidan, turli xil fikrlarni to’plashga yordam beradi, ikkinchidan, ijtimoiy xulqning turli qirralarini aniqlashga imkon beradi. Yanada sodda qilib aytilsa, odamga “Siz aqllimisiz?” degan savolni intellektual darajani aniqlashga imkon beruvchi savollar, topshiriqlar yoki testlar bilan almashtirishni nazarda tutadi.

Ko’pincha psixologik so’rovlarda odam o’z fikrini ochiq va erkin bayon etishi uchun ismi-sharifini aytmasligi tavsiya etiladi, bu anonim so’rov deyiladi. Ba’zi bir so’rovnomalarda esa “Ismingiz” deyish o’rniga “O’zingiz o’ylab topgan ism-sharifingiz?” deb ham qator ajratiladi. Bu ham anonim so’rov o’tkazish usuli sifatida oxirgi yillarda qo’llanib kelinmoqda.

Xulosa qilinadigan bo’lsa, shuni aytish kerakki, so’rov metodlari inson psixologiyasini o’rganish, uning dunyoqarashi, saviyasini aniqlashning qimmatli usulidir. Lekin uni professional tarzda to’g’ri ishlatish va natijalarni to’g’ri tahlil qilish juda katta amaliy ahamiyatga egadir.



|  |
| --- |
| ***Псиxoлoгик тeстлaр*** |

Hozir butun dunyoda “**test**” so’zi jamiyatda va kishilar orasida keng qo’llaniladigan so’zlardan bo’lib qoldi. Chunki biror kasb-hunar orttirish uchun ham odam test sinovidan o’tadi, ya’ni testning “sinov uslubi” ekanligi ko’pchilikka ayon bo’lib qoldi. Psixologik testlarning har qanday boshqa testlardan farqi shundaki, ular yordamida shaxs va jamiyatga aloqador bo’lgan o’rganilayotgan hodisa xususida ham sifat, ham miqdor xarakteristikalarini olish, ularni ko’pchilikda qayta-qayta sinash va ma’lumotlarni korrelyasion analiz orqali ishonchlilikka tekshirish mumkin bo’ladi. Ayni testga qo’yilgan talab hyech qachon o’zgarmaydi, xattoki, shunday testlar borki, ular turli millat va elat vakillarida, turli davrlarda ham o’zgarmagan holda ishlatilaveradi. Masalan, Ravenning aqliy intellektni o’lchash, Kettelning va Ayzenkning shaxs testlari shular jumlasidandir. Ularning ham turlari mavjud.



|  |
| --- |
| ***Тeст*** *– сўрoв* oлдиндaн қaтъий тaрздa қaбул қилингaн сaвoллaргa бeрилaдигaн жaвoблaрни тaқoзo этaди. |

Masalan, Ayzenkning 57 ta savoldan iborat testi shaxsdagi introversiya-ekstroversiyani o’lchaydi, savollarga “ha” yoki “yo’q” tarzida javob berish so’raladi.



|  |
| --- |
| ***Тeст*** *– тoпшириқ* oдaм xулқи вa xoлaтини aмaлгa oширгaн ишлaри aсoсидa бaҳoлaшни нaзaрдa тутaди. |

Masalan, shaxs tafakkuridagi kreaktivlilikni aniqlash uchun ko’pincha bir qarashda oddiygina topshiriq beriladi: berilgan 20 ta doira shaklidagi shakllardan o’zi xohlagancha rasmlar chizish imkoniyati beriladi. Ma’lum vaqt va tezlikda bajarilish sur’ati, rasmlarning o’ziga xos va betakrorligiga qarab shaxs fikrlashi jarayonining naqadar nostandart, ijodiy va kreaktivligiga baho berilib, miqdoriy ko’rsatgich aniqlanadi.

Bu kabi metodlarning umumiy afzalligi ularni turli yosh, jins va kasb egalariga nisbatan qo’llashning qulayligi, bir guruhda natija bermasa, boshqa guruhda yana qayta tekshiruv o’tkazish imkoniyatining borligi bo’lsa, kamchiligi – ba’zan tekshiriluvchi agar testning mohiyatini yoki kalitini bilib qolsa, sun’iy tarzda uning kechishiga ta’sir ko’rsatishi, faktlarni falsifikasiya qilishi mumkinligidir.

Testlar ichida ***proyektiv test***lar deb nomlanuvchi testlar ham borki, testning asl maqsadi tekshiriluvchiga sir bo’ladi. Ya’ni, tekshiriluvchiga shunday topshiriq beriladiki, u topshiriqni bajarayotib, nimani aniqlashayotganligini, natijasi qanday bo’lishini oldindan bilmaydi. Masalan, mashhur Rorshaxning “*Siyoh dog’lari*” testi, yoki TAT (tematik appersepsion test), tugallanmagan hikoyalar kabi testlarda bir narsaning proyeksiyasidan go’yoki ikkinchi bir narsaning mohiyati aniqlanadi. 1921 yilda kashf etilgan “Siyoh dog’lari” va ularga qarab tekshiriluvchining nimalarni eslayotganligi, dog’lar nimalarga o’xshayotganligiga qarab, uning shaxs sifatidagi yo’nalishlari, hayotiy tamoyillari, qadriyatlariga munosabati, ishni bajarish paytidagi emotsional holatlari aniqlanadi. Bu testlar juda noyob, qimmatli, lekin uni faqat professional psixologgina qo’llashi va natijalarni mohirona tahlil qilishi talab qilinadi.



|  |
| --- |
| ***Псиxoлoгик экспeримeнт*** |

***Eksperiment***ning mohiyati shundaki, aynan shu yo’l bilan bir omilning ta’siri ikkinchi bir omil ta’sirini ta’minlashi yoki hodisaning ro’y berishiga olib kelganligi isbotlanadi. Ya’ni, eksperiment psixik hodisalarning sabablarini aniqlash va ilmiy farazlarni isbot qilishga yordam beradi. Masalan, o’quvchilarning o’zlashtirish darajalari qanday omillarga bog’liq, degan savol paydo bo’lsa va bunday olmillardan biri o’quv jarayonida tarqatma materiallardan keng foydalanish lozimligi fikri taxmin qilinsa, o’sha eksperiment sinfida tarqatma materaillar ishlatiladi, ikkinchi sinov sinfda esa eskicha o’qitilaveradi. Natija ma’lum muddatdan keyin bolalarning o’zlashtirish darajasi, darsga munosabatlari, xotiralari kuchi orqali tahlil qilinadi. Mana shunga o’xshash jarayonlar va sinovlar eksperiment deyiladi va hayotda va psixologik amaliyotda ko’plab murakkab eksperimentlar aniq dasturlar asosida o’tkaziladi, yangiliklar ochiladi.

Har qanday eksperiment uchun odatda ataylab shunday sun’iy bir vaziyat shakllantiriladiki, aynan shu vaziyatda tadqiqotchini qiziqtirayotgan psixik jarayon yoki hodisa ajratiladi, o’rganiladi, ta’sir ko’rsatiladi va baholanadi. Agar ***tabiiy******eksperiment*** o’sha qiziqtirayotgan fenomen tekshiriluvchi uchun tabiiy hisoblangan sharoitlarda (masalan, mehnat jarayonida, kanikulda yozgi lagerda, lisey auditoriyasida va shunga o’xshash) maqsadli tashkil etilib, o’rganilsa, ***laboratoriya******eksperimenti*** maxsus joylarda, maxsus asbob-uskunalar vositasida ataylab o’rganiladi. Masalan, diqqatingizning xususiyatlarini bilish kerak bo’lsa, psixologiya laboratoriyasida maxsus taxistoskop deb atalgan moslama yordamida yoki “Landolt xalqachalari” deb nomlangan jadvallar yordamida o’rganish mumkin bo’ladi. Hattoki, ijtimoiy munosabatlar borasida ham o’zaro hamjihatlik, liderlik va konformlilik hodisalarini tekshirish uchun ***guruhiy******integratorlar***va***gomeostat*** deb nomlanuvchi moslamalar yaratilgan va ular yordamida guruhdagi turli xil hodisalar o’lchangan.

Eksperiment o’tkazishning asosiy shartlaridan biri tekshirilayotgan obyektda eksperiment hamda nazorat guruhlarining bo’lishidir. Tadqiqotchining taxmini asosida birinchi guruhda u yoki bu o’lchovlar, tekshirishlar, shart-sharoitlar kiritilsa, nazorat guruhi o’sha yangiliklar va sun’iy kiritilgan omillar ta’siridan xoli qilinadi. Eksperiment so’ngida natijalar ikkala guruh misolida taqqoslanib, kerakli xulosalar chiqariladi. Oddiy qilib aytilsa, agar maosh mehnat motivasiyalaridan biri deb, uning ta’sirini o’rganish kerak bo’lsa, eksperimental guruh a’zolariga maoshlar ko’paytirib beriladi, nazorat guruhi esa eski maoshda qoldiriladi. Ikkala guruh a’zolarining esa kundalik ish samaralari, ishga munosabati, ishlab chiqarishdagi mahsuldorlik maxsus mezonlar asosida taqqoslab chiqiladi. Demak, eksperiment uchun maxsus sharoitlar va natijalarni to’g’ri tahlil qilish uchun professional psixologlar kerak.



|  |
| --- |
| ***Мoдeллaштириш*** |

Kuzatish, so’roq, eksperiment yoki boshqa usullar yordamida o’rganilayotgan hodisaning tub mohiyati ochilmagan sharoitlarda ***modellashtirish*** usuli qo’llaniladi. Bunda o’sha hodisaning umumiy xossasi yoki asosiy parametrlari modellashtirilib, o’sha model asosida tadqiqotchini qiziqtirgan jihat o’rganiladi va xulosalar chiqariladi.

Modellar texnik, mantiqiy, matematik yoki kibernetik bo’lishi mumkin. Matematik model asosida o’rganilgan hodisaga mashhur tadqiqotchilar Veber-Fexnerlarning sezgirlikning quyi va yuqori chegarasini aniqlashga qaratilgan matematik formulasi hamda shu asosda to’plangan ma’lumotlar tahlilini misol qilish mumkin. Mantiqiy modellar yordamida ko’pincha inson aqli va tafakkuri jarayonlari va qonunlarini hisoblash mashinalari ish prinsiplari bilan qiyoslash orqali tuzilgan g’oyalar va simvollar ishlatiladi.

**Kibernetik modellashtirish**da esa g’oyalar psixologiyasini EHM dagi matematik programmalashtirish tamoyillariga moslashtirish nazarda tutiladi. Hozir ko’pgina murakkab shaxs xususiyatlari ham programmalashtirilgan bo’lib, ular algoritmlar asosda qisqa fursatda ko’pgina sifatlarni ko’plab parametrlar nuqtai nazaridan hisoblab, natijalarni umumlashtirishga imkon bermoqda. Ko’pincha matematik o’yinlar g’oyasi odamlar o’rtasidagi o’zaro munosabatlar sohasini o’rganishda ham qo’llanilmoqda. Ma’lum bo’lishicha, odamning fikrlash operasiyalari bilan EHMlarning ishlash prinsiplari o’rtasida ma’lum uyg’unlik bor ekan, bu esa murakkab psixik jarayonlarni modellashtirish orqali inson aqlu-zakovati chegarasini yanada kengaytirish istiqbolini beradi.

Umuman psixologiyaning va uning har bir alohida tarmoqlarining o’ziga xos metodlari bor. Ular ijtimoiy xulq va alohida individ ichki dunyosini kompleks tarzda o’rganish imkonini beradi. Gap shundaki, ularni o’z vaqtida va professional tarzda qo’llay bilish va olingan natijalardan to’g’ri xulosalar chiqara olishdir.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Yangi davr psixologiyasi nima?
2. Inson omili haqida nimalarni bilasiz?
3. Sinergetik va akmeologik yondashuvlarning asosiy mohiyati nimadan iborat?
4. Psixologiya fanining dolzarbligi nima bilan izohlanadi?
5. 1Psixologiya fanining predmeti nima va uni qisqacha tushuntirib bering?
6. Psixologiya so’zi qaysi tildan kelib chiqqan va u nimani anglatadi?
7. Psixikaning namoyon bo’lish shakllari qanday ko’rinish kasb etgan va ularni qisqacha izohlang?
8. Psixologiyaning qanday tarmoqlari bor?
9. Psixologiyaning boshqa fanlar bilan o’zaro bog’liqligini nima bilan tushuntirish mumkin?
10. AQSh va RFdagi mavjud psixologik tarmoqlar klassifikatsiyasi haqida nimalarni bilasiz?
11. Mamlakatimizda rivoj topayotgan va amaliy xarakter kasb etayotgan qanday psixologiya tarmoqlaridan xabardorsiz?
12. Umumiy psixologiya nimani o’rganadi?
13. Psixologiya fanining qanday asoslari metodlari mavjud va ular qanday tasniflangan?
14. Kuzatish metodi mohiyatini qanday izohlaysiz?
15. So’roq metodi va turlari qanday?
16. Psixologik testlar deganda nimalarni tushunasiz?
17. Psixologik eksperiment nima?

* Modellashtirishning turlarini qanday tavsiflaysiz?

|  |
| --- |
| **2-мaвзу.** |

|  |
| --- |
| **ПСИXOЛOГИЯ ФAНИНИНГ МЕТОДЛАРИ** |

.

|  |
| --- |
| **?** |



|  |
| --- |
| **Aсoсий сaвoллaр** |

|  |
| --- |
| **2.1.** Psixologiya fanining asosiy metodlari.  **2.2.** Kuzatish metodi va uning qisqacha tasnifi.  **2.3.** So’rov metodi va uning klassifikatsiyasi.  **2.4.** Psixologik testlar va ularning turlari.  **2.5**. Psixologik eksperiment va uni tashkil etish.  **2.6.** Modellashtirishlarning psixologiyalashtirilishi. |





|  |
| --- |
| **Тушунчaлaр вa тaянч ибoрaлaр** |

*Psixologiya fanining metodlari, kuzatish metodi, so’rov metodi, psixologik testlar, psixologik eksperiment, modellashtirish.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Psixologiyaning asosiy metodlaridan foydalanish va qo’llash bo’yicha amaliy ko’nikmalarni shakllantirish** |





|  |
| --- |
| **Aсoсий ўқув мaтeриaллaрининг қисқaчa бaёни** |

**2.1. Psixologiya fanining metodlari.** Aniq izlanish predmetiga ega bo’lgan har qanday fan o’sha predmetining mohiyatini yoritish va materiallar to’plash uchun maxsus usullar va vositalardan foydalanadi va ular fanning ***metodlari*** deb yuritiladi.

Fanning salohiyati va obro’si ham birinchi navbatda o’sha metodlar yordamida to’plangan ma’lumotlarning *ishonchliligi* va *validliligi*ga bog’liq bo’ladi. Bu fikrlar bevosita psixologiyaga ham aloqador bo’lib, metodlar masalasi bu fanda juda katta ahamiyatga molik masala sifatida qaraladi. Chunki yuqorida ta’kidlaganimizdek, psixik hodisalarni bevosita qo’l bilan ushlab, ko’z bilan ilg’ab, quloq bilan sezish qiyin. Lekin juda ko’plab fanlar bilan faol hamkorlik shunga olib kelganki, psixologiyaning har bir tarmog’i o’z vazifalarini yechish va ma’lumotlarga ega bo’lish uchun ko’plab metodlarni sinovlardan o’tkazib, eng ishonchli va mukammallarini saqlab qolgan.

Matematik statistika va ehtimollar nazariyasining psixologiya sohasida qo’llanilishi va unda erishilgan muvaffaqiyatlar avvalo har bir metodning ishonchlilik darajasini aniqlash, qolaversa, to’plangan ma’lumotlarning qay darajada asosli va valid ekanligini isbotlashga yordam beradi.

3-rasmda asosiy psixologik metodlar va ularni qo’llash shakllari keltirilgan. Ushbu metodlar yordamida tadqiqotchi yoki qiziqqan shaxs u yoki bu psixik jarayon, xolat yoki shaxs xususiyatlari to’g’risida birlamchi ma’lumotlar to’playdi, to’plangan ma’lumot yana tahlil qilinadi va maxsus tarzda ishlatilishi mumkin.

**3-rasm. Psixologiya fanining asosiy metodlari**



|  |
| --- |
| ***2.2. Кузaтиш мeтoди*** |

Bu usul eng tabiiy va hayotiy metodlar jumlasiga kiradi. Chunki biz hayotda o’rgangan ko’p odatlarimiz, harakatlarimizning asosida o’zining bilim-bilmay kuzatgan, xotiramizda shu tarzda olib qolgan ma’lumotlarimiz yotadi. Ilmiy nuqtai nazardan esa kuzatuvning turlari va bosqichlari farqlanadi.

***Tashqi kuzatuv*** mohiyatan kuzatiluvchi xulq-atvorini bevosita tashqaridan turib, kuzatish orqali ma’lumotlar to’plash usulidir. Usulning o’ziga xosligi shundaki, tadqiqotchi kuzatiluvchining faoliyatiga aralashmagan va unga xalaqit bermagan tarzda, uning tashqi xulq-atvori, nutqi, o’zgalarga munosabatini “zimdan kuzatib”, qayd qilib boradi. Kuzatishning ikki asosiy turi bo’lib, tashqi-obyektiv kuzatish va ichki – o’z-o’zini kuzatish farqlanadi. ***O’z-o’zini kuzatish*** birovlarni tashqaridan kuzatishdan farqli, odamning o’zida kechayotgan biror o’zgarish yoki hodisani shaxsan o’rganishi maqsadida ma’lumotlar to’plash va qayd etish usulidir.

***Erkin kuzatuv*** ko’pincha biror ijtimoiy hodisa yoki jarayonni o’rganish maqsad qilib qo’yilganda qo’llaniladi. Masalan, bayram arafasida aholining kayfiyatini bilish maqsadida kuzatuv tashkil qilinsa, oldindan maxsus reja yoki dastur bo’lmaydi, kuzatuv obyekti ham qat’iy bo’lishi shart emas. Yoki dars jarayonida bolalarning u yoki bu mavzu yuzasidan umumiy munosabatlarini bilish uchun ham ba’zan erkin kuzatish tashkil etilishi mumkin. ***Standartlashtirilgan kuzatuv*** esa buning aksi bo’lib, nimani, qachon, kim va kimni kuzatish qat’iy belgilab olinadi va maxsus dastur doirasidan chiqmasdan, kuzatuv olib boriladi.

Ijtimoiy hamda pedagogik psixologiyada guruhiy jarayonlarning shaxs xulq-atvoriga ta’sirini o’rganish maqsadida bevosita ***ichkaridan kuzatuv***tashkil qilinadi, bunda kuzatuvchi shaxs o’sha guruh yoki oila hayotiga tabiiy ravishda qo’shiladi va zimdan kuzatish ishlarini olib boradi. Bu bir qarashda kontrrazvedkachilarning faoliyatini ham eslatadi. Shu yo’l bilan olingan ma’lumotlar bir tomondan tabiiyligi va mufassalligi bilan qimmatli bo’lsa, ikkinchi tomondan, agar kuzatuvchida konformizm xislati kuchli bo’lsa, o’zi ham guruh hayotiga juda kirishib ketib, undagi ayrim hodisalarni subyektiv ravishda qayd etadigan bo’lib qolishi ham mumkin. Guruhiy fenomenlarni tashqaridan kuzatish buning aksi – ya’ni kuzatuvchi guruhga yoki kuzatilayotgan jarayonga nisbatan chetda bo’ladi va faqat bevosita ko’zi bilan ko’rgan va eshitganlari asosida xulosalar chiqaradi.

Umuman, kuzatish metodining ijtimoiy hayot, professional ko’rsatgichlarni qayd qilishda so’zsiz afzalliklari bor, lekin shu bilan birga kuzatuvchining professional mahorati, kuzatuvchanligi, sabr-qanoatiga bog’liq bo’lgan jihatlar, yana to’plangan ma’lumotlarni subyektiv ravishda tahlil qilish xavfi bo’lgani uchun ham biroz noqulayliklari ham bor, shuning uchun ham u boshqa metodlar bilan birgalikda ishlatiladi. Umuman kuzatish vositasida ma’lumotlar to’plashga qaror qilgan kimsa har doim ham aniq kuzatuv obyektini ajratib olishi, undan nimalarni kutayotganligini tasavvur qilishi, kuzatuv daftarini tutib, kuzatilayotgan odam yoki guruhning faoliyatini ma’lum muddat davomida bosqichma-bosqich izchil tarzda qayd qilib borishi, izlanishlari nihoyasida esa barcha tuplangan ma’lumotlarni psixologik jiatdan tahlil qila olishi kerak.



|  |
| --- |
| ***2.3. Сўрoв мeтoди*** |

Odamlarni so’roq qilish, u yoki bu bilmagan yoki qiziqtirgan narsalarni so’rab o’rganish insonga xos xislat. Ko’cha-kuyda ketayotganimizda ham vaqtni yoki ko’chalar nomini so’rovchilar bo’ladi. Katta tadbirlar arafasida, mustaqillik, “Navro’z” bayramlari arafasida odamlar kayfiyatlarini bilish uchun ham oddiy odatiy so’roqlar o’tkazilishi rasm bo’lgan. Lekin bu hayotiy usul psixologiyada ham fikr-o’ylarni o’rganish orqali qimmatli ilmiy ma’lumotlar to’plash vositasi sifatida qadrlanadi. Shuning uchun so’roq metodlari psixologiyaning barcha tarmoqlarida birlamchi ma’lumotlar to’plashning an’anaviy usullaridan hisoblanadi. Unda tekshiriluvchi tekshiruvchi tomonidan qo’yilgan qator savollarga muxtasar javob qaytarishi kerak bo’ladi.

***Og’zaki so’roq***ni yoki ba’zan uni oddiygina qilib, suhbat metodi deb ataladi, o’tkazadigan shaxs unga ma’lum darajada tayyorgarlik ko’rgach so’roq o’tkazadi. Agar mabodo uning professional mahorati yoki tajribasi bunga yetarli bo’lmasa, so’rov o’z natijalarini bermasligi mumkin. Lekin mahoratli so’rovchi ushbu metod yordamida inson ruhiy kechinmalariga aloqador bo’lgan noyob ma’lumotlarni to’plash imkoniga ega bo’ladi.

***Yozma so’roq***yoki***anketa***ning afzalligi shundaki, uning yordamida bir vaqtning o’zida ko’pgina odamlar fikrini o’rganish mumkin bo’ladi. Unga kiritilgan savollar, ulardan kutiladigan javoblar (yopiq anketa), yoki erkin o’z fikrini bayon etish imkoniyatini beruvchi (ochiq anketa) so’rovnomalar aniq va ravon tilda javob beruvchilar tushunish darajasiga monand tuzilgan bo’lsa, shubxasiz, qimmatli birlamchi materiallar to’planadi.

So’roqning ham ***erkin***va***standartlashtirilgan*** shakllari mavjud bo’lib, birinchisida oldindan nimalar so’ralishi qat’iy belgilab olinmaydi, ikkinchi shaklida esa, xattoki, komp’yuterda dasturi ishlab chiqilib, minglab odamlarda bir xil talablar doirasida so’roq o’tkazilishi nazarda tutiladi. So’rovlar o’tkazilishida hal qilinishi lozim bo’lgan eng muhim masalalardan biri so’raluvchilarni tanlashdir. Chunki agar saylovoldi kompaniyalarida yoki talaba-yoshlarning o’z ijtimoiy harakatini tuzish borasidagi fikrlari o’rganilganda, tabiiy bir muammo paydo bo’ladi: necha kishini va qayerlardan so’rash lozim, degan. Tanlov obyektini tanlashda uning tarkibiga kiruvchilarning u yoki bu ijtimoiy qatlamga mansubligi muim rol o’ynaydi. Masalan, talaba yoshlarning fikrini o’rganish uchun barcha talabalar fikrini mutloq o’rganish shart emas. Tanlov agar 10% deb belgilansa, O’zbekiston oliy o’quv yurtlarida tahsil olayotgan barcha talabalar sonidan kelib chiqib, o’shaning 10 foizi o’rtasida, bir necha oliygohlarda so’roq o’tkazilishi kifoya qiladi. Barcha nafaqaho’rlarning ijtimoiy himoya borasidagi fikrlarini o’rganish kerak bo’lganda ham shu tamoyil nazarda tutiladi. Demak, tarkiban monand guruhlar ajratib olingach, tadqiqotchi o’sha guruhning tushunish darajasi va ehtiyojlaridan kelib chiqib, so’roq o’tkazadi yoki intervyular uyushtiriladi.

Savolnomalarda savol berish tartibi va mazmuni ham katta ahamiyatga ega. Yoshlarga “Siz vatanparvarmisiz?” yoki jamoatchilikka “Siz tinchlik tarafdorimizsiz?” kabi savollar oldindan javobi aniq bo’lgani uchun ham odatda respondentlarga havola etilmaydi. Psixologik nuqtai nazardan o’sha vatanparvarlik belgilarining namoyon bo’lishini savollarda mujassam etish yoki dunyoda tinchlik bo’lishi uchun har bir insondan nimalar talab qilinishini o’rganish birinchidan, turli xil fikrlarni to’plashga yordam beradi, ikkinchidan, ijtimoiy xulqning turli qirralarini aniqlashga imkon beradi. Yanada sodda qilib aytilsa, odamga “Siz aqllimisiz?” degan savolni intellektual darajani aniqlashga imkon beruvchi savollar, topshiriqlar yoki testlar bilan almashtirishni nazarda tutadi.

Ko’pincha psixologik so’rovlarda odam o’z fikrini ochiq va erkin bayon etishi uchun ismi-sharifini aytmasligi tavsiya etiladi, bu anonim so’rov deyiladi. Ba’zi bir so’rovnomalarda esa “Ismingiz” deyish o’rniga “O’zingiz o’ylab topgan ism-sharifingiz?” deb ham qator ajratiladi. Bu ham anonim so’rov o’tkazish usuli sifatida oxirgi yillarda qo’llanib kelinmoqda.

Xulosa qilinadigan bo’lsa, shuni aytish kerakki, so’rov metodlari inson psixologiyasini o’rganish, uning dunyoqarashi, saviyasini aniqlashning qimmatli usulidir. Lekin uni professional tarzda to’g’ri ishlatish va natijalarni to’g’ri tahlil qilish juda katta amaliy ahamiyatga egadir.



|  |
| --- |
| ***2.4. Псиxoлoгик тeстлaр*** |

Hozir butun dunyoda “**test**” so’zi jamiyatda va kishilar orasida keng qo’llaniladigan so’zlardan bo’lib qoldi. Chunki biror kasb-hunar orttirish uchun ham odam test sinovidan o’tadi, ya’ni testning “sinov uslubi” ekanligi ko’pchilikka ayon bo’lib qoldi. Psixologik testlarning har qanday boshqa testlardan farqi shundaki, ular yordamida shaxs va jamiyatga aloqador bo’lgan o’rganilayotgan hodisa xususida ham sifat, ham miqdor xarakteristikalarini olish, ularni ko’pchilikda qayta-qayta sinash va ma’lumotlarni korrelyasion analiz orqali ishonchlilikka tekshirish mumkin bo’ladi. Ayni testga qo’yilgan talab hyech qachon o’zgarmaydi, xattoki, shunday testlar borki, ular turli millat va elat vakillarida, turli davrlarda ham o’zgarmagan holda ishlatilaveradi. Masalan, Ravenning aqliy intellektni o’lchash, Kettelning va Ayzenkning shaxs testlari shular jumlasidandir. Ularning ham turlari mavjud.



|  |
| --- |
| ***Тeст*** *– сўрoв* oлдиндaн қaтъий тaрздa қaбул қилингaн сaвoллaргa бeрилaдигaн жaвoблaрни тaқoзo этaди. |

Masalan, Ayzenkning 57 ta savoldan iborat testi shaxsdagi introversiya-ekstroversiyani o’lchaydi, savollarga “ha” yoki “yo’q” tarzida javob berish so’raladi.



|  |
| --- |
| ***Тeст*** *– тoпшириқ* oдaм xулқи вa xoлaтини aмaлгa oширгaн ишлaри aсoсидa бaҳoлaшни нaзaрдa тутaди. |

Masalan, shaxs tafakkuridagi kreaktivlilikni aniqlash uchun ko’pincha bir qarashda oddiygina topshiriq beriladi: berilgan 20 ta doira shaklidagi shakllardan o’zi xohlagancha rasmlar chizish imkoniyati beriladi. Ma’lum vaqt va tezlikda bajarilish sur’ati, rasmlarning o’ziga xos va betakrorligiga qarab shaxs fikrlashi jarayonining naqadar nostandart, ijodiy va kreaktivligiga baho berilib, miqdoriy ko’rsatgich aniqlanadi.

Bu kabi metodlarning umumiy afzalligi ularni turli yosh, jins va kasb egalariga nisbatan qo’llashning qulayligi, bir guruhda natija bermasa, boshqa guruhda yana qayta tekshiruv o’tkazish imkoniyatining borligi bo’lsa, kamchiligi – ba’zan tekshiriluvchi agar testning mohiyatini yoki kalitini bilib qolsa, sun’iy tarzda uning kechishiga ta’sir ko’rsatishi, faktlarni falsifikasiya qilishi mumkinligidir.

Testlar ichida ***proyektiv test***lar deb nomlanuvchi testlar ham borki, testning asl maqsadi tekshiriluvchiga sir bo’ladi. Ya’ni, tekshiriluvchiga shunday topshiriq beriladiki, u topshiriqni bajarayotib, nimani aniqlashayotganligini, natijasi qanday bo’lishini oldindan bilmaydi. Masalan, mashhur Rorshaxning “*Siyoh dog’lari*” testi, yoki TAT (tematik appersepsion test), tugallanmagan hikoyalar kabi testlarda bir narsaning proyeksiyasidan go’yoki ikkinchi bir narsaning mohiyati aniqlanadi. 1921 yilda kashf etilgan “Siyoh dog’lari” va ularga qarab tekshiriluvchining nimalarni eslayotganligi, dog’lar nimalarga o’xshayotganligiga qarab, uning shaxs sifatidagi yo’nalishlari, hayotiy tamoyillari, qadriyatlariga munosabati, ishni bajarish paytidagi emotsional holatlari aniqlanadi. Bu testlar juda noyob, qimmatli, lekin uni faqat professional psixologgina qo’llashi va natijalarni mohirona tahlil qilishi talab qilinadi.



|  |
| --- |
| ***2.5. Псиxoлoгик экспeримeнт*** |

***Eksperiment***ning mohiyati shundaki, aynan shu yo’l bilan bir omilning ta’siri ikkinchi bir omil ta’sirini ta’minlashi yoki hodisaning ro’y berishiga olib kelganligi isbotlanadi. Ya’ni, eksperiment psixik hodisalarning sabablarini aniqlash va ilmiy farazlarni isbot qilishga yordam beradi. Masalan, o’quvchilarning o’zlashtirish darajalari qanday omillarga bog’liq, degan savol paydo bo’lsa va bunday olmillardan biri o’quv jarayonida tarqatma materiallardan keng foydalanish lozimligi fikri taxmin qilinsa, o’sha eksperiment sinfida tarqatma materaillar ishlatiladi, ikkinchi sinov sinfda esa eskicha o’qitilaveradi. Natija ma’lum muddatdan keyin bolalarning o’zlashtirish darajasi, darsga munosabatlari, xotiralari kuchi orqali tahlil qilinadi. Mana shunga o’xshash jarayonlar va sinovlar eksperiment deyiladi va hayotda va psixologik amaliyotda ko’plab murakkab eksperimentlar aniq dasturlar asosida o’tkaziladi, yangiliklar ochiladi.

Har qanday eksperiment uchun odatda ataylab shunday sun’iy bir vaziyat shakllantiriladiki, aynan shu vaziyatda tadqiqotchini qiziqtirayotgan psixik jarayon yoki hodisa ajratiladi, o’rganiladi, ta’sir ko’rsatiladi va baholanadi. Agar ***tabiiy******eksperiment*** o’sha qiziqtirayotgan fenomen tekshiriluvchi uchun tabiiy hisoblangan sharoitlarda (masalan, mehnat jarayonida, kanikulda yozgi lagerda, lisey auditoriyasida va shunga o’xshash) maqsadli tashkil etilib, o’rganilsa, ***laboratoriya******eksperimenti*** maxsus joylarda, maxsus asbob-uskunalar vositasida ataylab o’rganiladi. Masalan, diqqatingizning xususiyatlarini bilish kerak bo’lsa, psixologiya laboratoriyasida maxsus taxistoskop deb atalgan moslama yordamida yoki “Landolt xalqachalari” deb nomlangan jadvallar yordamida o’rganish mumkin bo’ladi. Hattoki, ijtimoiy munosabatlar borasida ham o’zaro hamjihatlik, liderlik va konformlilik hodisalarini tekshirish uchun ***guruhiy******integratorlar***va***gomeostat*** deb nomlanuvchi moslamalar yaratilgan va ular yordamida guruhdagi turli xil hodisalar o’lchangan.

Eksperiment o’tkazishning asosiy shartlaridan biri tekshirilayotgan obyektda eksperiment hamda nazorat guruhlarining bo’lishidir. Tadqiqotchining taxmini asosida birinchi guruhda u yoki bu o’lchovlar, tekshirishlar, shart-sharoitlar kiritilsa, nazorat guruhi o’sha yangiliklar va sun’iy kiritilgan omillar ta’siridan xoli qilinadi. Eksperiment so’ngida natijalar ikkala guruh misolida taqqoslanib, kerakli xulosalar chiqariladi. Oddiy qilib aytilsa, agar maosh mehnat motivasiyalaridan biri deb, uning ta’sirini o’rganish kerak bo’lsa, eksperimental guruh a’zolariga maoshlar ko’paytirib beriladi, nazorat guruhi esa eski maoshda qoldiriladi. Ikkala guruh a’zolarining esa kundalik ish samaralari, ishga munosabati, ishlab chiqarishdagi mahsuldorlik maxsus mezonlar asosida taqqoslab chiqiladi. Demak, eksperiment uchun maxsus sharoitlar va natijalarni to’g’ri tahlil qilish uchun professional psixologlar kerak.



|  |
| --- |
| ***2.6. Мoдeллaштириш*** |

Kuzatish, so’roq, eksperiment yoki boshqa usullar yordamida o’rganilayotgan hodisaning tub mohiyati ochilmagan sharoitlarda ***modellashtirish*** usuli qo’llaniladi. Bunda o’sha hodisaning umumiy xossasi yoki asosiy parametrlari modellashtirilib, o’sha model asosida tadqiqotchini qiziqtirgan jihat o’rganiladi va xulosalar chiqariladi.

Modellar texnik, mantiqiy, matematik yoki kibernetik bo’lishi mumkin. Matematik model asosida o’rganilgan hodisaga mashhur tadqiqotchilar Veber-Fexnerlarning sezgirlikning quyi va yuqori chegarasini aniqlashga qaratilgan matematik formulasi hamda shu asosda to’plangan ma’lumotlar tahlilini misol qilish mumkin. Mantiqiy modellar yordamida ko’pincha inson aqli va tafakkuri jarayonlari va qonunlarini hisoblash mashinalari ish prinsiplari bilan qiyoslash orqali tuzilgan g’oyalar va simvollar ishlatiladi.

**Kibernetik modellashtirish**da esa g’oyalar psixologiyasini EHM dagi matematik programmalashtirish tamoyillariga moslashtirish nazarda tutiladi. Hozir ko’pgina murakkab shaxs xususiyatlari ham programmalashtirilgan bo’lib, ular algoritmlar asosda qisqa fursatda ko’pgina sifatlarni ko’plab parametrlar nuqtai nazaridan hisoblab, natijalarni umumlashtirishga imkon bermoqda. Ko’pincha matematik o’yinlar g’oyasi odamlar o’rtasidagi o’zaro munosabatlar sohasini o’rganishda ham qo’llanilmoqda. Ma’lum bo’lishicha, odamning fikrlash operasiyalari bilan EHMlarning ishlash prinsiplari o’rtasida ma’lum uyg’unlik bor ekan, bu esa murakkab psixik jarayonlarni modellashtirish orqali inson aqlu-zakovati chegarasini yanada kengaytirish istiqbolini beradi.

Umuman psixologiyaning va uning har bir alohida tarmoqlarining o’ziga xos metodlari bor. Ular ijtimoiy xulq va alohida individ ichki dunyosini kompleks tarzda o’rganish imkonini beradi. Gap shundaki, ularni o’z vaqtida va professional tarzda qo’llay bilish va olingan natijalardan to’g’ri xulosalar chiqara olishdir.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Psixologiya fanining qanday asoslari metodlari mavjud va ular qanday tasniflangan?
2. Kuzatish metodi mohiyatini qanday izohlaysiz?
3. So’roq metodi va turlari qanday?
4. Psixologik testlar deganda nimalarni tushunasiz?
5. Psixologik eksperiment nima?
6. Modellashtirishning turlarini qanday tavsiflaysiz?

|  |
| --- |
| **3-мaвзу.** |

|  |
| --- |
| **ПСИXИКA ВА ОНГНИНГ ТАРАҚИЁТИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **3.1.** | Ongning paydo bo’lishi va uning ijtimoiy tarixiy mohiyati |
| **3.2.** | **Ongning mohiyati.** |
| **3.3.** | **Ongning psixologik tavsifi.** |





|  |
| --- |
| **Тушунчaлaр вa тaянч ибoрaлaр** |

*Ong faqat insoniyatga xosligi bilan ajralib turadi.Psixikaning eng yuksak formasi hisoblanadi.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarda ong xaqida umumiy tushincha berish va ularning bilim va ko’nikmalarini shakillantirish.** |





|  |
| --- |
| **Aсoсий ўқув мaтeриaллaрининг қисқaчa бaёни** |

### 1. Ongning paydo bo’lishi va uning ijtimoiy tarixiy mohiyati

Inson psixikasi bilan yuksak tashkil topgan hayvon psixikasi orasida katta farqqa ega bo’lgan ijtimoiy voqyelik hukm suradi. Hayvon o’z to’dasidagi a’zolariga yaqqol holat bilan bog’liq bo’lgan, bevosita favquloddagi vaziyat bilan cheklangan hodisalar yuzasidan «o’zining tili»da xabar uzatishi odatiy hodisa. Odam undan farqli o’laroq nutq vositasida o’z qabiladoshlariga o’tmish (xotirot), hozirgi davr va kelajak to’g’risida ma’lumot (axborot) berish hamda ijtimoiy turmush tajribalarini uzatish imkoniyatiga ega. Insoniyatning ijtimoiy-tarixiy taraqqiyotida til tufayli aks ettirish (in’ikos qilish) imkoniyatlari qayta qurildi, oqibat natijada odam miyasida atrof-muhit timsollari, xususiyatlari aniqroq aks eta boshladi. Buning natijasida yakka hol shaxs kishilik dunyosi tomonidan orttirilgan tajribadan bahramand bo’la bordi, shuningdek, uning uchun noma’lum hisoblangan borliq hodisalari, holatlari, qonuniyatlari to’g’risidagi bilimlarga egalik qila boshladi. His-tuyg’ular, ichki kechinmalar, taassurotlar, hayajonga soluvchi nafosat timsollar yuzasidan zavqlanishi, maroq olish imkoniyatlari vujudga keldi, ularning mazmuni, ma’nosi, mohiyati bo’yicha o’ziga o’zi hisobat berish, ijobiy yoki salbiy ta’sir etishini baholash muammolarini keltirib chiqardi.

Hayvonot olami bilan insoniyatning xabar uzatish vositasi orasidagi farqi tafakkurda ham o’z aksini topadi. Chunki har qanday psixik funksiya boshqa turdagi, shakldagi, mazmundagi funksiyalar qobig’ida namoyon bo’ladi va muayyan shart-sharoitlar vujudga kelganida rivojlanadi. Yuksak taraqqiy etgan hayvonlarda amaliy (sodda) tafakkur mavjud bo’lib, chamalash orqali mo’ljal olishga, favquloddagi vaziyat yuzaga keltirgan vazifani bajarishga yo’naltirilgandir. Hayvonlar, aniqrog’i maymunlar ayrim hollarda «qurol» yasash va undan muayyan masala hal etishda foydalanish hodisalari tajribalarda kuzatilgan, lekin ulardan birontasi tafakkurni mavhum tarzda amaliyotga tatbiq eta bilmagan. Holbuki shunday ekan, hayvonlar idrok qilish qo’lamidan tashqariga chiqish imkoniyatiga ega emas, binobarin, u yaqqollikdan mavhumlikka o’ta olmaydi, hatto bunday vaziyatni aks ettirish imkoni ham yo’q. Hayvon yaqqollik, bevosita idrok qilishlikni quli bo’lsa, aksincha inson mavhum fikrlashning gultojisidir. Inson bilan hayvon o’rtasidagi bu boradagi tafovut quyidagilarda mujassamlashadi: a) shaxsning xulq-atvori, faoliyati yaqqollikdan mavhum holatga o’tish imkoniyatiga ega; b) favquloddagi vaziyat munosabati tufayli vujudga kelishi ehtimol oqibatni oldindan payqash layoqati mavjud; v) qiyinchiliklar uchrasa, ularni yengish uchun qo’shimcha vositalar qo’llash, o’zgartirishlar kiritish bilan ajralib turadi. Shuning uchun avtomobil ishdan chiqsa, inson uni sozlaydi, yomg’ir yog’sa, narsalarni panaga oladi, ayb ish qilib qo’ysa, himoyalanish yo’l-yo’riqlarini o’ylaydi, muammo yechimini qidiradi va hokazo. Shaxs favquloddagi vaziyatning quliga aylanmaydi, aksincha u kelajakni ko’ra bilishga qodir, aql-farosat esa bashorat qilish imkoniyatini yaratadi. Faoliyat mahsulini oldidan payqash, fe’l-atvor oqibatini ilgarilab ketib sezish o’quviga egaligi bilan inson ustuvorlik qiladi. Hayvonlarning amaliy tafakkuri ularni yaqqol vaziyatdan bevosita ta’sirotga bo’ysunishni taqozo etadi. Shaxsni mavhum fikrlashga nisbatan qobiliyati muayyan vaziyatga bevosita bog’liqlikdan uni xalos etadi. Inson bevosita muhim ta’siriga javob berish bilan qanoatlanib qolmasdan, balki uni kutayotgan ta’sirini ham bartaraf etish qurbiga egadir. Inson psixikasi bilan hayvon psixikasi o’rtasidagi birinchi farq shaxsning o’zi anglagan qadriyatga binoan ongli xatti-harakat qilish qobiliyati mavjudligidir.

Shaxsning hayvondan ikkinchi farqi uning mehnat qurollarini yaratish va saqlashga layoqatli ekanligi bo’lib, oldindan tuzilgan reja bo’yicha ularni yasaydi va ulardan muayyan maqsadni amalga oshirishda foydalanadi hamda keyichalik qo’llash niyatida asrab olib qo’yadi. Ulardan odamlar hamkorlikda foydalanadi, hamkorlik faoliyatida esa qurollar yaratiladi, o’zaro tajriba almashadi, bilimlarni boshqalarga uzatishadi, umumiy saviyaga vorislik tufayli yuksaladi.

Inson psixikasining hayvondan yana bir farqli tomoni shundakи̬谠قఽԹ耽ܳ谠yjtipֲlֵ!ӆajribaning boshqalarga uzluksiz ravishda uzatishida aks etadi. Tajribalarni instinktiv xatti-harakatlar tarzida o’zlashtirish hodisasi ham insonga, ham hayvonga xos odatdir, lekin shaxsiy tajribadan ko’ra iҶ䙂imoiy tajribaning ustuvorligi odamning ongli mavjudodga aylamҼщҼoִnܳ谠Ա聁osiܹ谠nanbai hisOᒱlanadi. Shaxsning ijtimoiy munosabat, ijtimoiy tajriba shakllantiradi, moddiy va ma’naviy qurollarni egallash natijasida unda yuksak insoniy funksiyalar (ixtiyoriy xotira, ixtiyoriy diqqat, mavhum tafakkur) vujudga keladi va rivojlana boradi. Subyekt tomonidan kishilik dunyosida yaratilgan madaniy merosni o’zlashtirilishi, ayrim o’zgartirishlar kiritilishi uning kamolotiga sifat jihatidan yuksak bosqichni yuzaga keltiradi. Yuksak funksiyalar, nutqiy faoliyatning takomillashuvi, mehnatning hayotiy ehtiyojga aylanishi, ertangi hayot to’g’risida mulohazalar tug’ilishi ongning rivojlanishi uchun muhim imkoniyatlar yaratadi. Shu bois inson bilan hayvon o’rtasidagi tafovut tajribaning vorislik funksiyasi kasb etishi bilan yakunlanadi. Jismoniy va aqliy faoliyat kundalik zaruratga aylanishi sababli ong bevosita nazorat funksiyasini bajara boshlaydi, shuningdek, jamiyat, jamoa, tabiat to’g’risidagi tasavvurlarini tushunishi, anglash ham uning tasarrufiga aylanadi.

Borliq voqyeliklarini bir tekis in’ikos ettirish vositasi sifatida insonda his-tuyg’ular rivojlana boshlaydi. Inson bilan hayvonot olami orasidagi yana tafovut his-tuyg’ular orqali namoyon bo’ladi. Lekin atrof-muhitdagi o’zgarishlarga nisbatan befarqlik har ikkala toifadagi mavjudodlarda hukm surmaydi, biroq tashqi ta’sirlar ijobiy yoki salbiy hissiy qo’zg’atishni vujudga keltiradi. Emosional holatlar hayvonlarda ustuvor rol o’ynaydi, o’zlarining ularga munosabatlarini bildiradi. Biroq hayvonlardan farqli o’laroq odam o’zining yuksak his-tuyg’ulari (axloqiy, aqliy, nafosat, praksik-lazzatlanish) bilan jamiyatga va tabiatga nisbatan munosabatini bildiradi, jumladan, quvonch, g’am-g’ussa, mehr-muhabbat, achinish, hamdardlik, zavqlanish, faxrlanish, iftixor va boshqalar. Tabiat manzaralari, mehnat mahsuli, turmush lahzalari, ezgulik, armon insonni faolikka undaydi, har bir soniyadan maqsadga muvofiq foydalanish xohishlari motiv vazifasini bajarishga o’tadi. Yuksak his-tuyg’ular inson xulq-atvorining regulyatoriga aylanadi, Undagi vijdon, uyat, mas’ullik esa qadriyat tariqasida xizmat qiladi. His-tuyg’ularni boshqarish, nazorat qilish onglilikni taqozo etadi, ko’zlangan maqsadni amalga oshirishning ta’minlashga yordam beradi.

Agarda psixikaning taraqqiyoti biologik evolyusion qonunlar ta’siri bilan ro’y bergan bo’lsa, inson ongining rivojlanishi ijtimoiy tarixiy taraqqiyot qonunlari tufayli amalga oshgan. Hayvon bilan odam psixikasidagi yana bir tafovut ularning rivojlanish shart-sharoitlarida ko’rinadi va muhit, munosabat, ta’sir orqali aks etadi. Shaxslararo munosabatga kirishmasdan turib, yuksak his-tuyg’ular shakllanmaydi, yuksak psixik funksiyalar rivojlanmaydi, inson shaxsi kamol topmaydi. Odam faqat ijtimoiy muhitda, shaxslararo munosabatda insoniy fazilatlarni egallab, til, aql, ong yordamida kamol topadi, xolos. Shunga qaramasdan, ong paydo bo’lishining biologik shart-sharoitlari mavjudligi to’g’risida mulohaza yuritish mumkin. Chunki dastlabki ijtimoiy munosabatlarning biologik shart-sharoiti ibtidoiy jamiyatdagi to’dadan iborat edi. Shaxsning biologik shartlangan jihatlaridan tashqari, uning ijtimoiy omillari ham mavjud bo’lib, u muayyan ma’noda ijtimoiy munosabatlar mahsulidir. Bunga ijtimoiy muhitdan tashqarida (o’rmonda) shakllangan inson farzandlarining qiyofasi yaqqol misoldir.

Muhitdagi keskin halokatli o’zgarishlar tufayli inson o’zining moddiy ehtiyojini qondirish maqsadida mehnat faoliyatini kashf etdi va u ijtimoiy munosabatlarning rivojlanishiga, turmush shart-sharoiti yaxshilanishiga, ongning takomillashuviga, fikr almashish, axborot uzatish imkoniyatining tug’ilishiga olib keldi. Tartibsiz to’dalardan kishilik jamiyati paydo bo’lganga qadar bir qancha davrlar o’tdi, odamning qo’li mo’jizakor ish qurollarini yasaydigan, ularni takomillashtiradigan, keyinchalik foydalanishi uchun asraydigan ongli mavjudodga o’sib o’tdi. Mehnat faoliyatida odamning ongi aks ettirishning yuksak shaklini egalladi, faoliyatning obyektiv xususiyatlarini farqlash, ularni maqsadga muvofiqlashtirish tufayli atrof muhitni o’zgartirish, unga ta’sir o’tkazish qudrati, qobiliyati, layoqati vujudga kela boshladi. U faqat qurollardan muvaqqat foydalanishdan voz kechib, avlodlarga qoldirish, asrashni ong ta’sirida ro’yobga chiqara bordi, buning natijasida insonning har xil shakldagi faoliyati ongli faoliyatga aylandi, o’zaro munosabatlar mazmuni, ko’lami kengaya boshladi, shaxsiy mehnat ulushi jamoa ehtiyojini qondirishning asosiy manbaiga aylandi. Tabiatga ta’sir o’tkazish, uni o’zgartirish to’g’risidagi maqsad o’z funksiyasini o’zgartirdi, qo’l esa yangidan yangi mo’jizalar ijodkoridan asta-sekin aks ettirish quroliga, sezish, payqash, paypaslash, his etish organi vazifasini bajarishga o’sib o’tdi.

Kishilik jamiyatida mehnat faoliyatining takomillashuvi, shaxslararo munosabatning yangi shakllarining paydo bo’lishi, til va nutqni vujudga keltiradi, ularning barchasini maqsadga muvofiq amalga oshirishni ta’minlovchi ong jadal sur’atlar bilan rivojlandi. Ong faqat faoliyat, xulq-atvor, muomala, his-tuyg’ular regulyatori emas, balki yakkahol shaxsning ijtimoiy psixologik xususiyatlarini to’g’ri amalga oshishini asosiy manbai rolini bajara boshladi.

Shunday qilib, insonning ongi ijtimoiy tarixiy taraqqiyot mahsuli bo’lish bilan birga, u mehnat faoliyatida, ijtimoiy tajribani o’zlashtirishda, hamkorlikdagi o’zaro ta’sirda, tabiatga, jamiyatga nisbatan munosabatlar mohiyatida vujudga kelgan. Buning mahsulasi, shakli sifatida individual, guruhiy, etnik (milliy), ijtimoiy ong namoyon bo’lgan va ularning barchasi taraqqiyot tufayli o’zining yangi bosqichlariga o’sib o’tgan hamda keyinchalik fan, texnika yaralishiga puxta zamin hozirlagan.

**2.Ongning mohiyati.** Psixikaning yuqori bosqichi faqat insongagina xos bo’lgan, uning eng yuksak darajasi hisoblanmish ongda o’z aksini topadi.Ong psixikani yaxlit tarzda ifodalovchi yuksak shakli hisoblanib, insonning yakka va hamkorlik faoliyatining (muloqot nutq, til vositasida, ijtimoiy tarixiy taraqqiyotning mahsuli sifatida yuzaga kelgandir.U ijtimoiy mahsul bo’lishidan tashqari, unga muayyan munosabat bildirish maqsadni ko’zlash, o’zlikni anglash kabilarni namoyon etish imkoniyatiga egadir. Quyidagi mulohazalarimizda ongning tarkibiy qismlarining mohiyatini yorituvchi va ularning hukm surishiga ta’sir etuvchi omillarga doir ayrim manbalar xususiyatini tavsiflashga harakat qilamiz.Odatda inson ongi uni qurshab turgan tevarak- atrof haqidagi bilimlar majmuasidan iborat bo’lib, uning tuzilishi tarkibiga shunday bilish jarayonlari kiradiki, qaysiki ularning bevosita yordami bilan shaxs o’z axborotlari ko’lamini uzliksiz ravishda boyitib boradi.Insondagi bilimlar sezgi, idrok, xotira, tafakkur, xayol singari bilish jarayonlari bilish asta- sekin ular anglashinish darajasiga ko’tariladi, keyinchalik esa muayyan turkumlarning tarkibiga kiradi. Harakatli hissiy tub ma’nodagi hissiy bilish bosqichlariga taalluqli sezgi, idrok, apper, sepsiya, tanish bilib olish va tasavvur kabi bilish jarayonlari ko’magi asosida miyaga bevosita ta’sir o’tkazuvchilarning aks ettirishi natijasida inson ongida borliqning mazkur daqiqasida shaxsning tasavvurida ularning hissiy manzarasi yuzaga keladi.Xotira jarayoni ongda o’tmishdagi narsa va hodisalarining obrazlarini esga tushirsa u yoki bu bosh miya katta yarim sharlarining bo’limlarida aks etgan muayyan izlarni jonlantirish imkoniyatiga ega bo’lsa, xayol jarayoni esa ehtiyoj obekti hisoblangan favquloddagi davr hukmiga kirmagan obrazlar modelini namoyon etadi. Bilishning yuksak darajasi bo’lmish tafakkur jarayoni umumlashgan, ijtimoiy xususiyatli, bilvosita va so’z orqali ifodalanuvchi bilimlarga asoslangan holda gavdalanuvchi muammolar yechimini hal etishni ta’minlaydi. Yuqorida ta’kidlab o’tilgan bilish jarayonlarining unisi yoki bunisi aks ettirish imkoniyatidan mahrum bo’lishi, buzilishi yoki ularning qaysinisidir xususiyati batamom, qisman izdan chiqishi ongni tubdan barbod ettirish sari yetaklaydi.

**3.Ongning psixologik tavsifi.** Ong psixologik tavsifining yana bittasi-bu unda subyekt bilan obyekt o’rtasidagi aniq farqlanishda o’z ifodasini topadi, ya’ni shaxs «Men» degan tushunchasi bilan «Men» emas atamasa tarkibiga nimalar tegishli, aloqador ekanligini aniq biladi. Tirik mavjudodlar olamida birinchi bo’lib, borliqda real uni qurshab turgan tevarak –atrofga nisbatan o’zini qarama-qarshi qo’ygan, yaratuvchanlik kuch-quvvatiga, o’zgartiruvchanlik imkoniyatiga asoslangan shaxs o’zi uchun, sifat jihatidan yuksak darajadagi makon vujudga keltirish uchun hayvonot dunyosini mangu tark etgan, xuddi shu boisdan jonvorlar bilan uning o’rtasidagi ziddiyat va tafovut ongida saqlanib kelmoqda. Tabiatning tarkibiy qismi hisoblangan inson sut emizuvchilar olamida tanho o’zini o’zi nazorat qilishga, o’zini o’zi bilishga, o’zini o’zi boshqarish imkoniyatiga ega bo’lgan jonli zotdir, binobarin, u psixik faoliyatni tashkil qilishga, maqsadga yo’naltirishga, o’zini o’zi tadqiq qilishga qodir mavjudoddir. Shaxs o’z xulq-atvorini, bilish jarayonlarini aqliy va ijodiy faoliyatini, irodaviy sifatlarni, ongli ravishda oqilona baholay oladi hamda o’zini o’zi boshqara biladi.

Har qaysi insonda hukm suruvchi «Men»likning «Men emas»likdan ajratishga intilishni «o’zini namoyon qilish, o’zini o’zi ifodalash, kimligini kashf etish, o’zini o’zi takomillashtirish, o’ziga o’zi buyruq berish, o’ziga o’zi ta’sir o’tkazish singari jarayonlarda» ontogenetik hayotning dastlabki taraqqiyot pallasidan, bolalikning ilk daqiqalaridan boshlab to yetuklikning u yoki bu bosqichlarini egallash davrigacha davom etib, o’zini o’zi anglashning yuzaga kelishi bilan yakunlanadi. Lekin «Men»lik muammosining boshqa qirralari xususiyatlari, mexanizmlari, ta’sir etuvchi omillari, yangi sifat darajalari o’zini o’zi anglashning takomil bosqichlarida namoyon bo’laveradi, bu jarayon komil inson (jismoniy va ma’naviy barkamollik) darajasiga erishgunga qadar davom etishi mumkin. Biroq yuksak kamolot darajasiga erishish shaxsning iste’dodi, salohiyati, ishchanlik qobiliyati, aqliy va ijodiy faoliyati mahsuldorligiga bog’liq bo’lib, barcha insonlar taraqqiyot cho’qqisiga erishadi, degan ma’noni anglatmaydi. Chunki ijtimoiy hayotdagi umumbashariy talab, ehtiyoj negizida muayyan hududiy qulay (senzitiv) ham obyektiv, ham subyektiv shart-sharoitlar taqozosi bilan jahon fani va madaniyatida keskin o’zgarishlar yaratishga qodir tarixiy yakka shaxs dunyoga keladi. Bizningcha, komil insoniylikka erishishning o’ziga xos axloqiy, aqliy, irodaviy, g’oyaviy tarkiblari mavjud bo’lib, tanlangan idealga intilish, kasbga sodiqlik samoviy muhabbat uning negizini tashkil qiladi. Tashqi olam ta’surotlaridan mutlaqo vos kechish (g’oyibonalik), fikriy soflikka erishish (chilla), tana azolarini musaffolashtirish (ortiqcha moddalardan tozalash), komfortga tortilganlik orqali shaxs oliy darajaga, ya’ni komillikka yetishi mumkin, lekin bu bosqich nisbiy xususiyat kasb etadi.

Ongning uchinchi psixologik tavsifi shaxsining maqsadini ko’zlovchi faoliyatini ta’minlashga oid ta’rifni ifodalangan bo’lib, uning yana bir funksiyasi mazkur maqsadini yaratishga yo’naltirilganligi bilan boshqalardan farq qiladi. Ushbu jarayonda shaxs faoliyatining turli xususiyatli motivlari yuzaga keladi, ular inson tomonidan chamalab chiqiladi, buning natijasida motivlar kurashi namoyon bo’ladi, bu o’rinda ustuvorlikka erishish yetakchilikni ta’minlaydi, irodaviy zo’r berish oqibatida muayyan qonun qabul qilinadi, harakatlarni bajarishning izchilligi qay yo’sinda amalga oshirilishi hisobga olinadi, maqsadni qaror toptirishga to’siq vazifasini o’tovchi fikriy g’ovlar (to’siqlar) bartaraf etiladi va unga mutanosib o’zgarishlar kiritiladi, samaradorlikni oshirish uchun ba’zi bir tuzatishlar amalga oshiriladi.

Maqsadni ko’zlovchi faoliyatning amalga oshirilishi jarayonida, uning muvofiqlashuvida, voqyelikka yo’naltirilishida obyektiv va subyektiv sabablariga ko’ra ayrim nuqsonlarga yo’l qo’yilishi, buzilishi vujudga kelishi ong funksiyasining zaiflashuvini bildiradi. Faoliyat ongli munosabatni taqozo etganligi tufayli uning tarkibiy qismlari bajarilishida ayrim kamchilikka yo’l qo’yilsa, bu holat ongning nazorat funksiyasi izdan chiqqanligini anglatadi.

Ongning so’ngi (to’rtinchi) tavsifi uning tarkibiga muayyan darajadagi, ma’lum tizimga xos emosional (hissiy) munosabatlar qamrab olinganligini aks ettiradi. Shaxs ongiga muqarrar ravishda turli-tuman his-tuyg’ular (har xil darajali, ijobiy, salbiy, barqaror, statik, dinamik), kechinmalar, stress, affekt holatlar to’g’risidagi axborotlar oqimi kirib kela boshlaydi.

Shaxsning boshqa kishilarga, tabiatga, jamiyatga, ashyolarga nisbatan munosabatlari mavjud mezonlarga asoslansa, muayyan qoidalarga bevosita amal qilinsa, har bir narsaga oqilona, odilona va omilkorlik bilan yondashilsa, ongning nazorat funksiyasi hukm surayotganligidan dalolat beradi.

Shaxsdagi mo’tadillik, ruhiy sog’lomlik ongning boshqaruv imkoniyati mavjudligini bildirib kelib, ayrim hollarda hissiyotga berilishi esa uning o’z funksiyasini bajarishdan chetlashganligini namoyish qiladi. Turli xususiyatli munosabatlar ong nazoratida amalga oshirilsa, shaxs xulq-atvorida, faoliyatida va muomala jarayonida, hyech qanday nuqsonlar, chetga og’ishlar sodir bo’lmaydi. Shu narsani ta’kidlab o’tish o’rinliki, patologik holatlarni tahlil qilish, ong mohiyatining genezisini atroflicha anglab olishga xizmat qilishi mumkin. Shu boisdan ongning zaiflashuvi shaxsning his-tuyg’ulari va munosabatlarini o’zgartiradi: simpatiya antipatiya bilan, quvonch qayg’u bilan, optimizm pessimizm bilan vaqti-vaqti bilan o’rin almashib turishi kuzatiladi.

Ongning yuqorida ta’kidlab o’tilgan barcha funksiyalarini namoyon bo’lishining muqarrar sharti til va nutq hisoblanadi. Shaxs nutq faoliyati yordami bilan bilimlarini o’zgartiradi, ajdodlar tomonidan ijtimoiy-tarixiy taraqqiyoti davomida yuzaga keltirilgan tajribalar majmuasi tilda mustahkamlanadi, u o’zining tafakkuri orqali hayoti va faoliyatini boyitadi. Til alohida obyektiv tizim sifatida namoyon bo’lib, unda ijtimoiy tarixiy jarayonlarda vujudga kelgan an’analar, marosimlar, qadriyatlar, g’oyalar majmuasi tariqasida ijtimoiy ongda aks ettirilgandir. Psixologik talqinlarga qaraganda, alohida, yakkahol shaxs tomonidan egallangan til boyliklari, qoidalari ma’lum ma’noda uning yaqqol, individual ongi sifatida yuzaga keladi, shaxsiy hayoti va faoliyatini muvaffaqiyatli amalga oshirishda muhim rol o’ynaydi. Til bilan nutq borliqni anglashning aloqa quroli hamda vositasi funksiyasini bajarib, shaxsning boshqa mavjudodlaridan farqlash sharti hisoblanadi va unda til bilan tafakkur birligi ong uchun moddiy negiz vazifasida ishtirok etadi, qaysidir ma’noda mexanizm rolini bajarishi ham mumkin.

Shunday qilib, ontogenezda ongning paydo bo’lishi («Men» davrining boshlanishi), uning taraqqiyoti, tarkibiy qismlari, unda ijtimoiy muhitning, zarur shart-sharoitlarning roli, biologik va ijtimoiy shartlanganlikning ta’siri, tarbiyaning ustuvorligi to’g’risidagi ilmiy tadqiqot ishlari mazkur muammoning psixologik tavsifini ishlab chiqishga muhim negiz yaratdi.

|  |
| --- |
|  |



|  |
| --- |
| **Нaзoрaт сaвoл вa тoпшириқлaр** |

1. Ong xaqida tushincha bering.
2. Ongliylik nima.
3. Psixikaning yuksak formasi deganda nimani tushinasiz.
4. Onga ta’rif bering.

|  |
| --- |
| **4-мaвзу.** |

|  |
| --- |
| **ПСИXИКAНИНГ НEРВ-ФИЗИOЛOГИК AСOСЛAРИ. МИЯ ВА ПСИХИКА** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **4.1.** | **Nerv sistemasining tuzilishi**. Nerv hujayrasi, uning o’simtalari va ularni qoplovchi pardalar. Neyron. Qo’zg’aluvchanlik va o’tkazuvchanlik. Diffuz nerv sistemasi. |
| **4.2.** | **Markaziy nerv sistemasi.** Bosh miya. Orqa miya. Ketingi miya. O’rta miya. Oraliq miya. Oldingi miya. Uzunchoq miya, Varoliy ko’prigi va miyacha. To’rt tepalik, qizil yadro va miyaning boshqa ba’zi bir uchastkalari. Vegetativ markazlar. Miya dastasi. Oldingi miyaning o’ng va chap yarim sharlari. Bosh miya yarim sharlari po’stining yuza qismlari. Bosh miya po’stining qismlari. |
| **4.3.** | **Bosh miya va psixik funksiyalar.** I.P. Pavlovning yuksak nerv faoliyatiga doir tekshirishlari. Yuksak psixik funksiyalar. |





|  |
| --- |
| **Тушунчaлaр вa тaянч ибoрaлaр** |

*Nerv sistemasi, nerv hujayrasi, o’simtalar, qoplovchi pardalar, neyron, qo’zg’aluvchanlik, o’tkazuvchanlik, Diffuz nerv sistemasi, markaziy nerv sistemasi, bosh miya, orqa miya, ketingi miya, o’rta miya, oraliq miya, oldingi miya, uzunchoq miya, Varoliy ko’prigi, miyacha, qizil yadro, vegetativ markazlar, miya dastasi, o’ng va chap yarim sharlar, yuksak psixik funksiyalar.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarda markaziy nerv sistemasining tuzilishi va oliy nerv faoliyati haqida bilimlarni berish hamda bosh miya bajaradigan funksiyalar bo’yicha amaliy ko’nikmalarini shakllantirish** |





|  |
| --- |
| **Aсoсий ўқув мaтeриaллaрининг қисқaчa бaёни** |

**4.1. Nerv sistemasining tuzilishi.** Psixikaning moddiy asosi nerv sistemasi va bosh miya hisoblanadi. Shu sababli nerv sistemasining tuzilishini va qanday ishlashini bilmasdan turib, psixik hayot hodisalarini tushunib bo’lmaydi.


Nerv sistemasi nerv to’qimasidan iborat, bu to’qima esa nerv hujayralaridan tashkil topgan. Nerv hujayrasi protoplazmadan tuzilgan tana bo’lib, ikki turli o’simtalari bor, bu o’simtalarning bir xillari **kalta**, boshqa bir xillari **uzun** bo’ladi. Kalta o’simtalari sertarmoq bo’lib, **dendritlar** deb ataladi. Uzun o’simtalari aksonlar yoki **neyritlar** deb ataladi. Har bir hujayrada bu o’simtalar ikkitadan ortiq bo’lmaydi. Neyrit ikkita parda bilan o’ralgan. Neyritga yopishib turadigan birinchi pardasi yog’simon parda bo’lib, uni et parda yoki **mielin pardasi** deb ataladi. Ikkinchi tashqi pardasini **shvann pardasi** deyiladi. Bu pardalar toladan o’tuvchi nerv qo’zg’alishini ajratib turuvchi izolyatsiyadek bir vazifani o’taydi. Neyrit, odatda, **nerv tolasi**, deb ataladi.

Nerv hujayrasi, uning o’simtalari va ularni qoplovchi pardalar birgalikda **neyron** deb ataladi Nerv sistemasi juda ko’p neyronlardan tuzilgan. Nerv tolalari miyadan tutam-tutam bo’lib chiqib nerv stvolini yoki, oddiy so’z bilan aytganda, **nervni** hosil qiladi.

Nerv hujayralari va mielinsiz tolalar to’plami miyaning **kul rang moddasi**ni, mielinli nerv tolalarining to’plami esa miyaning **oq moddasi**ni tashkil etadi. **Hujayralar** – ularning yadrolari va tolalari **sinaps**lar degan maxsus mayda tolachalar yordami bilan bevosita bog’lanadi (sinaps grekcha so’z bo’lib, “ilgak” degan ma’noni bildiradi).

Nerv sistemasining maxsus xossalari bor, bu xossalardan asosiylari **qo’zg’aluvchanlik** va **o’tkazuvchanlik**dir.Bu xossalar shundan iborat.

Agar nerv tolasining biron joyiga tegilsa, issiq; sovuq, elektr toki, ximiyaviy moddalar va boshqa shu kabilar bilan ta’sir etilsa, yoki qo’zg’atilsa, nerv tolasining qo’zg’atilgan joyida maxsus fiziologik jarayonlar ro’y beradi, buni **qo’zg’alshi**deyiladi.



**5-rasm. Nerv hujayrasi 6-rasm. Diffuz nerv sistemasi**

Agar nerv tolasi etarli darajada qo’zg’atilsa, bu qo’zg’alish sodir bo’lgan joyidagina qolmay, balki nerv tolasi bo’ylab tarqaladi va bir nerv hujayrasidan ikkinchi nerv hujayrasiga o’tadi, nihoyat, qo’zg’atish kuchi muayyan darajaga etganda qo’zg’alish butun nerv sistemasiga yoyilishi mumkin.

Nerv to’qimasida qo’zg’alish jarayoni yuz berganda bir qancha hodisalar: elektr, ximik, issiqlik hodisalari paydo bo’ladi. Yonma-yon turgan bir nerv hujayrasining aksoni bilan ikkinchi nerv hujayrasining tutashadigan joyi – sinapslar borligi tufayli, qo’zg’alish nerv tolalarida bir tomonga tarqaladi. Mielin pardasi borligidan, qo’zg’alish nerv tolasida ayrim-ayrim tarqaladi.

Odamning nerv sistemasi hayvonot olamining uzoq evolyutsiyasi jarayonida va odamning tarixiy taraqqiyoti davomida vujudga kelgan. Nerv sistemasi birinchi marta kovak ichli hayvonlarda ro’yi rost ko’rinadi. Bu nerv sistemasi butun organizmga yoyilgan ayrim hujayralardan tuzilgan. Masalan, gidroid poliplarning nerv sistemasi shunday bo’ladi. Bu – **diffuz**tipda tuzilgan nerv sistemasidir.



|  |
| --- |
| Умуртқaли **ҳaйвoнлaр** билaн **oдaмдa** нeрв систeмaси мурaккaб тузилгaн бўлиб, уч қисмгa **– мaркaзий, пeрифeрия вa вeгeтaтив** қисмлaргa бўлинaди. |

**4.2. Markaziy nerv sistemasi.** Markaziy nerv sistemasi bosh miya bilan orqa miyadan tarkib topgan. **Orqa miya** umurtqa pog’onasining kanalida joylashgan bo’lib, nerv to’qimasidan tuzilgan va shaklan yo’g’on chilvirga o’xshaydi. Orqa miya uzunasiga ketgan ikkita egat bilan ikki qismga: **o’ng** va **chap** qismlarga bo’linadi. Orqa miyaning atrof-chekkasida **oq modda** (nerv tolalarining to’plami), o’rtasida esa **kul rang modda** (nerv hujayralarining to’plami) joylashganligini orqa miyaning ko’ndalang kesigidan ko’rish mumkin. Kul rang modda kesigi shaklan kapalakka o’xshaydi. Orqa miya oldingi qismlari **oldingi ildizchalar**, orqadagi qismlari **orqadagi ildizchalar**, deb ataladi.



|  |
| --- |
| Мaркaзий нeрв систeмaси **бoш мия** билaн **oрқa мия**дaн тaркиб тoпгaн. |

Orqa miyada nerv tutam bo’lib joylashgan, qo’zg’alish periferiyadagi nerv uchlaridan, skelet muskullari, teri, shiliq pardalardagi nerv uchlaridan shu nerv tolalarning tutamlari orqali nerv impulslari shaklida bosh miyaga yetib boradi va bosh miyadan periferiyaga keladi. Nerv tolalarining ana shu tutamlari **o’tkazuvchi yo’llar** deb ataladi.

Orqa miya ongli psixik jarayonlarning bevosita markazi bo’lmay, balki ongsiz reflektor harakatlarni idora etadigan markazdir. U tana va qo’l-oyoq muskullarini, ko’z muskullarini idora qiladi, shuningdek, organizmda bo’ladigan bir qancha fiziologik jarayonlarni, ya’ni tomir harakatlari, ter chiqarish va boshqa shu kabi fiziologik jarayonlarni ham idora etadigan markazdir. Ana shu markazlardan bir qismi vegetativ nerv sistemasiga taalluqlidir.

**Bosh miya** kalla qutisidajoylashgan bo’lib, go’yo orqa miya tepasidagi ustki qavat hisoblanadi.

Mutaxassislar tomonidan bosh miya quyidagi qismlarga ajratiladi (7-rasm):

* ketingi miya;
* o’rta miya;
* oraliq miya;
* oldingi miya.

**Ketingi miya**ga uzunchoq miya, Varoliy ko’prigi va miyacha kiradi. Uzunchoq miya bilan Varoliy ko’prigi orqa miyaning go’yo bevosita davomidir. Lekin shu bilan birga, uzunchoq miya orqa miyaga qaraganda xiyla murakkab vazifani o’taydi. Uzunchoq miya orqali orqa miyadan bosh miyaning yuqoriroqdagi bo’limlariga va, aksincha, bosh miyaning yuqoriroqdagi bo’limlaridan orqa miyaga impulslar o’tib turadi. Uzunchoq miya yadrolari emish, chaynash, yutish, so’lak ajratish, me’da va me’da osti bezidan shira ajratish, qusish va shunga o’xshash bir qancha murakkab reflektor jarayonlarda qatnashadi. Nafas olishni, yurakning ishla shini idora etadigan, qon tomirlar tonusini saqlaydigan markazlar uzunchoq miyadadir. Miyacha markaziy nerv sistemasining pastdagi hamma bo’limlariga, shuningdek, yuqoriroqdagi qismlariga ko’p yo’llar bilan mahkam bog’langandir. Miyachaning juda qatta ahamiyatga ega ekanligi loaqal shundan ham ko’rinadiki, miya cha olib tashlangandan keyin tananing muvozanat va harakat funksiyalari juda ham buziladi; harakatlar tartibsiz, chalkash, poyma-poy bo’lib qoladi. Miyachasi olib tashlangan hayvon qaddini ko’tarib va boshini tutib turolmaydi; boshi va tanasi doim tebranib turadi; omonat, poyma-poy, haddan tashqari keskin harakatlar qiladi.

**O’rta miya.** Muskul tonusining normal taqsimlanishini va gavdaning tovush hamda yorug’lik singari qo’zg’ovchilarga,shuningdek og’irlik kuchiga nisbatan to’g’ri turishini idora etadigan to’rt tepalik, qizil yadro va miyaning boshqa ba’zi bir uchastkalari o’rta miya tarkibiga kiradi. O’rta miyasi olib tashlangan mushuk, it va maymunlar normal harakat qila olmaydigan bo’lib qoladi.

**Oraliq miya** muhim funksiyalarni o’taydigan bir qancha nerv uchastkalaridan iborat. Gavdaning umumiy sezuvchanligini ham o’rta miya idora etadi. Pastroqdagi vegetativ markazlarning ishlarini birlashtiradigan va muvofiqlashtiradigan oliy vegetativ markazlar ham o’rta miyada deb taxmin qilinadi.

Uzunchoq miya, Varoliy ko’prigi, o’rta miya va oraliq miya hammasi birgalikda **miya dastasi** yoki **miya stvoli** deb ataladi.



|  |
| --- |
| **BOSH MIYA** |

**7-rasm. Bosh miya va uning tuzilmasi**

**Oldingi miya** va uning po’sti bosh miyaning oliy qismlaridir. Hayvon biologik taraqqiyot bosqichining qancha yuqorisida tursa, oldingi miyasi bosh miyaning boshqa qismlariga nisbatan o’shancha ko’prok joy egallaydi. Oldingi miya ikkita yarim shardan – o’ng va chap yarim sharlardan iborat. Bosh miyaning peshana bo’ladigan ensa bo’lagiga qarab boradigan katta egat bu yarim sharlarni bir-biridan ajratib turadi. Oldingi miyaning o’ng va chap yarim sharlari **qadoq modda** deb ataluvchi jism yordami bilan o’zaro birlashadi.



|  |  |  |  |  |  |  |
| --- | --- | --- | --- | --- | --- | --- |
| |  | | --- | | *peshona bo’lagi* |  |  | | --- | | *ensa bo’lagi* |  |  | | --- | | *tepa bo’lagi* |  |  | | --- | | *chakka bo’lagi* |  |  | | --- | | *oldingi ildizcha* | |  |
| **8-rasm. Bosh miya yarim sharlari**  **po’stining yuza qismlari** | **9-rasm. Kulrang modda bo’lagi** |

Yarim sharlarning miya po’sti deb ataladigan butun yuzasi tekis bo’lmay, balki g’ijim-g’ijim, burmachalar bilan qoplangandir, bular go’yo egat va pushtalarga o’xshaydi. Shu bilan birga, hayvon biologik taraqqiyotning qancha yuqori bosqichida tursa, yarim sharlar yuzasidagi bu egatlar shuncha chuqurroq va pushtalari ko’proq bo’ladi. Odam miyasining yarim sharlaridagi pushtalar juda ko’p va egatlari ko’p darajada chuqurdir.

image011**Bosh miya po’sti**miyaning kul rang moddasidan iborat (9-rasm). Miyaning turli qismlarida po’stning qalinligi 1 *mm* dan. 4-5 *mm* gacha boradi. Odamning bosh miya po’stining butun yuzasi o’rta hisob bilan 2000 *kv.sm* keladi. Bosh miya yarim sharlari po’stining yuzasi odatda to’rtta katta qismga – peshona qismi (eng kattasi), tepa qismi, ensa qismi va chakka qismiga bo’linadi (8-rasm).

|  |  |  |
| --- | --- | --- |
| Katta yarim sharlar po’sti shakli va funksiyasi bilan bir-biridan farq qiladigan olti qavat nerv hujayralaridan tuzilgan 10-rasm. Oltinchi qavat o’z navbatida ikki qatlamga bo’linadi. Ammo bosh miya po’stining turli qismlari olti qavat hujayradan. iborat emas, balki ikki, uch, to’rt qavatdan, ba’zi qismlari esa olti qavatdan iborat. Bosh miya po’stining hujayralar qavati bir xilda bo’lgan uchastkalari maydon hosil qiladi. Odam bosh miyasining | |  |
| po’stida hammasi bo’lib 52 ta maydon bor. Tuzilish jihatidan bir-biriga o’xshaydigan | **10-rasm. Bosh miya po’stining qismlari** | |
|  |  |  |

maydonlar sohalarni tashkil etadi; bunday sohalar 11 tadir. Bosh miya po’stining uchinchi va beshinchi qavatlari katta-katta, piramidasimon hujayralardan tuzilgan, qolgan qavatlari esa mayda (donasimon) hujayralardan, uchburchak va dugsimon hujayralardan tuzilgan. Bosh miyaning po’sti ostidagi qismlari **po’st ostidagi soha** deb ataladi.



|  |
| --- |
| **Бaъзи бир oлимлaрнинг ҳисoбигa қaрaгaндa, бoш мия пўсти вa ярим шaрлaридa 15 миллиaрдгa яқин нeрв ҳужaйрaси бoр.** |

**4.3. Bosh miya va psixik funksiyalar.** Psixik faoliyatni to’g’ri tushinish uchun odam va hayvonilar psixikasining asosi bo’lmish nerv faoliyatining xususiyatlarini bilish zarur. Nerv sistemasi **markaziy** va **periferik** nerv sistemasiga ajraladi. Miya (bosh va orqa miya) markaziy nerv sistemasi hisoblanadi. **Periferik nerv sistemasi** – bu nervlardir. Ya’ni bosh va orqa miyadan tananing barcha tomonlariga tarqaluvchi nerv tolalaridir. Miya ham nerv xujayralaridan iborat. Ular ozaro bir-birlari bilan shoxchalari orqali bog’langan. Miya bir necha qismlardan tuzilgan. Vosh miyaning katta yarim sharlari po’stloq osti tugunlari va po’stlog’dan iborat bo’lib odamning barcha psixikasini boshqaradi. Individning psixik hayotida miya og’irligi va tuzilishi aiohida ahamiyatga ega. Kishining aqli haqida miya og’irligiga qarab hukm chiqarish noto’g’ridir.

|  |  |
| --- | --- |
| Masalan,   * **Odam miyasining** og’irligi o’rtacha – 1400 gr. * **maymunda** – 500 gr., * **otda** – 650 gr., * **ho’kizda** – 500 gr., * **kitda** – 2800 gr., * **filda** – 4000 gr. |  |
| **12-rasm.** | **11-rasm.**   * **I.S. Turgenevning miyasi –** 2012 gr.; * **I.P. Pavlovning miyasi –** 1653 gr.; * **D.I. Mendeleevning miyasi –** 1571 gr.; * **Anatol Fransning miyasi –** 1017 gr. |

Bosh miya og’irligining ma’lum bir chegarasi ham borki, odamda undan kam bo’lsa, aqliy qobiliyat ancha pasayadi. Bu chegara erkaklarda 1000 grammni, ayollarda 900 grammni, yangi tug’ilgan bolalarda 380-400 grammni tashkil etadi. Bosh miya katta yarim sharlari po’stlog’i odamda **14-15 mlrd.** neyronlardan tashkil topgan. Po’stloqning peshona qismlari muhim o’rin egallaydi. Hayvon qanchalik taraqqiy etgan bo’lsa miyaning shunchalik katta qismini peshona tashkil etadi. **Mushukda** 3%, **itda** 7%, **maymunda** 16%, **odamda** 29% ni tashkil qiladi (12-rasm).

Po’st ostidagi soha va po’st ostidagi tugunlar differensiallashmagan va umumiy sezuvchanlik markazidir. Emosiya va instinktlarimiz shu soha bilan chambarchas bog’liqdir Harakatlarimizni idora etish uchun po’st ostidagi tugunlardan **targ’il jism**ning ahamiyati ayniqsa kattadir. Targ’il jism zararlanganda, odatda, harakat kuchayadi, ammo poyma-poy bo’ladi.

Yuksak darajada tashkil topgan hayvonlarda psixik jarayonlarning va odamda ongli jarayonlarning bevosita moddiy asosi bosh miya po’stidir. Bosh miyaning pastroqdagi boshqa hamma qismlari, shuningdek, orqa miya ongsiz reflektor harakatlarning markazlari bo’lib, xilma-xil fiziologik jarayonlarni idora etadi.

|  |  |
| --- | --- |
| Bosh miyaning yuqorida aytilgan hamma qismlari va orqa miya markaziy nerv sistemasi bosib o’tgan **taraqqiyot** yo’lining bosqichlaridir. Bosh miyaning taraqqiyotidagi har bir qismi (pastdan yuqoriga qarab hisob qilganda) o’zidan avvalgi qismning ustiga qatlangan. Orqa miya, undan keyin esa uzunchoq miya markaziy nerv sistemasining |  |
| eng qadimgi qismlaridir. | **13-rasm.** |

Oldingi miya va po’st genetik jihatdan miyaning zng yosh qismlaridir. Markaziy nerv sistemasining yuqorigi qismlari taraqqiy qilgunicha pastdagi (qadimgi) qismlari murakkabroq psixik funksiyalarni ham bajargan deb o’ylash mumkin. Markaziy nerv sistemasining yuqorigi qismlari tarkib topib taraqqiy qilishi bilan, murakkabroq psixik funksiyalar miyaning yuksak taraqqiy qilgan qismlariga o’tdi. Shu bilan birga psixik funksiyalar tobora murakkablashib va takomillashib bordi. Psixik funksiyalar miyaning yuksak taraqqiy qilgan qismlariga o’tishi bilan miyaning pastdagi qismlari muayyan refleks va instinktiv harakatlarnigina idora etadigan bo’lib qoldi.

Buning haqiqatan ham shunday ekanligini quyidagi hollar ko’rsatib turibdi. Biologik taraqqiyotning ancha past bosqichlarida turgan hayvonlarning miya po’sti va oldingi miyasi olib tashlanganda, bu qismlarning funksiyasini pastroqdagi qismlar o’tay boshlaydi. Masalan, oldingi miyasi olib tashlangan baqa tamomila normal baqaga o’xshaydi. Bunday baqa odatdagicha o’tiradi; baqa turgan taxta ag’darila boshlasa, u ag’anab tushmaslikka harakat qiladi; agar baqa chalqancha ag’nab tushsa, o’nglanib oladi. Shunday qilib, baqa miya yarim sharlaridan mahrum bo’lsa ham harakat qilish va o’z harakatlarini muvofiqlashtirish qobiliyatini saqlab qoladi.

Yarim sharlari olib tashlangan kaptar og’ziga solingan ovqatni eydi, turtib yuborilsa yuradi; bunday kaptar turtinmasdan ucha oladi. Ammo kaptar turtib yuborilmasa, odatda, qimirlamay turaveradi. Agar it miyasining ikkala yarim shari olib tashlansa, sun’iy suratda boqilib borilsagina bir necha yil yashay oladi. Bunday it og’ziga solingan ovqatni eydi, yura oladi. It urilsa vangillaydi qattiq tovush eshitganda sapchib tushadi. Ammo bunday it o’zicha ovqat qidirib topolmaydi va hatto yaqinidagi ovqatni ham topib yeya olmaydi. Bu it uni boquvchi kishilarni tanimaydi. Avval hosil qilgan malakalari shu bilan birga, yangi malakalar hosil qilish qobiliyati ham yo’qoladi. Ba’zi fiziologlar maymunlarning yarim sharlarini olib tashlab tajribalar qilganlar. Maymunlar operasiya qilingandan keyin psixik funksiyalari yo’qolishi bilan birga, harakatni muvofiqlashtirish tizimi ham buzilgan. Ular to’ppa-to’g’ri o’tirib tura olgan, shuningdek, narsalarni changallay olgan, ammo murakkabroq harakatlar, ayniqsa yurish qobiliyati buzilgan.



|  |
| --- |
| **И.П. Пaвлoв юксaк нeрв фaoлиятигa дoир тeкширишлaридa шундaй ҳoдисaлaрни илмий aсoсдa тушунтириб бeрди.** |

Hayvonlar bosh miyasining ayrim qismlarini olib tashlash ustidagi tajribalar shuni ko’rsatdiki, hayvon biologik taraqqiyotning qancha yuqori bosqichida tursa, quyi qismlarining yuksak psixik funksiyalarni bajara olish imkoniyati o’shancha kam bo’ladi.

Odamda miyaning quyi qismlari yuksak psixik funksiyalarni bajarishga mutlaqo qobil emas. Odam miyasining po’sti ostidagi qismlari po’st funksiyasini loaqal qisman ham bajara olmasa kerak. Yarim sharlarsiz tug’ilgan bolalar (*anentsefallar*)ni kuzatish bu holatni juda ravshan tasdiqlaydi. Odatda bunday bolalar uzoq yashamaydi. Shunday bolalardan birining faqat uch yil-u to’qqiz oy yashagani ma’lum. Bu bola doim yotgan, turishga biron marta ham harakat qilib ko’rmagan. U narsalarni ushlashga hyech urinmagan, hatto narsalarni qo’lda ushlab turishni ham bilmagan. Faqat yuzida ba’zi bir harakatlar ko’rilgan; u ba’zan ijirg’angan; emganda va qoshiqlab ovqat berilganda lablari va tili harakatga kelgan. Bola tagi bulg’anganda ham hyech bir parvo qilmagan. Bu bola bilan gaplashish yoki unga biron narsa o’rgatish aslo mumkin bo’lmagan. Unda hatto eng oddiy ko’nikmalar ham hosil bo’lmagan.

Yuqorida aytilganlardan, miyaning po’st ostidagi qismlarining psixik hayotga hech qanday aloqasi yo’q, degan ma’no chiqmaydi. Yarim sharlar po’sti o’z tolalari bilan bosh miyaning hamma qismlariga va orqa miyaga bog’langan. Shu bilan birga, yuqorida aytilganidek, orqa miyadagi nerv hujayralarining tolalari va po’st ostidagi sohalarning tolalari yarim sharlar po’stining qismlariga bog’langandir. Shu sababli butun markaziy nerv sistemasi va uning faoliyati bo’lmasa, psixik hayot ham bo’lmas edi.

Shu bilan birga, butun nerv sistemasining va butun organizmning faoliyatida bosh miya po’sti asosiy rol o’ynaydi I.P. Pavlov ta’limotiga ko’ra, yarim sharlar po’sti organizmdagi hamma funksiyalarni idora etadi.




|  |
| --- |
| **Пaвлoв тaълимoтигa кўрa, кaттa ярим шaрлaр пўсти oргaнизмнинг бaрчa функциялaрини бoшқaрaди.** |

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Psixikaning moddiy asosi nimadan iborat?
2. Qo’zg’aluvchanlik va o’tkazuvchanlik deganda nimani tushunasiz?
3. Nerv hujayrasi, uning o’simtalari va ularni qoplovchi pardalar birgalikda nimani tashkil etadi?
4. Diffuztipda tuzilgan nerv sistemasining tarkibiy qanday?
5. Bosh miya bilan orqa miya birgalikda qanday nerv sistemasi deb yuritiladi?
6. Bosh miya qanday qismlardan tashkil topgan?
7. Miya dastasi yoki miya stvoli deganda nimani bilasiz?
8. Bosh miya po’sti nima va u necha qismdan iborat?
9. Bosh miya va psixik funksiyalar bir-biri bilan qanday o’zaro muvofiqlikni tashkil etadi?
10. I.P. Pavlov yuksak nerv faoliyatiga doir qanday ilmiy tekshirishlarni o’tkazgan?



|  |
| --- |
| **Мустaқил иш тoпшириқлaри** |

*1-variant*

**Topshiriq**

Fikrlash uchun 10 daqiqa.

1 raqamini doiraning shunday joyiga qo’yingki, u to’rtburchakda va uchburchakda bo’lmasin.

2 raqamini esa uchburchakning to’rtburchak joylashgan doiraga taalluqli joyida joylashtiring.

*2-variant*

**Topshiriq**

Quyidagi strelkalarni shunday harakatlantirish zarurki, natijada ular “X” ko’rinishini olsin. Sharti, harakatlantirilayotgan har bir strelka alohida turgan ikkitasini, “X” ko’rinishida turgan bittasini ustidan sakrab o’tadi. Natijada beshta “X” hosil bo’ladi.

|  |
| --- |
| 1 |

|  |
| --- |
| 2 |

|  |
| --- |
| 3 |

|  |
| --- |
| 4 |

|  |
| --- |
| 5 |

|  |
| --- |
| 6 |

|  |
| --- |
| 7 |

|  |
| --- |
| 8 |

|  |
| --- |
| 9 |

|  |
| --- |
| 10 |

|  |
| --- |
|  |



|  |
| --- |
| **Ўқув aдaбиётлaри рўйxaти** |

1. Aleksandrov Yu.I. Sistemnaya psixofiziologiya // Osnovы psixofiziologii: Uchebnik / Yu.I. Aleksandrov, D.G. Shevchenko, I.O. Aleksandrov; Otv. red. Yu.I. Aleksandrov. – M.: Infra-M, 1997. – 430s.
2. Kamenskaya V.G. Detskaya psixologiya s elementami psixofiziologii: Uchebnoye posobiye. – M.: FORUM: INFRA-M, 2005. – 288 s.
3. Morenkov Ye.D. Obщiy obzor stroyeniya sentralnoy nervnoy sistemы // Xrestomatiya po anatomii sentralnoy nervnoy sistemы. – M.: RPO, 1998. – S. 6-10.
4. Rubinshteyn S.L. Osnovы obщyey psixologii. – SPb.: Piter, 2008. – 713 s.
5. Ivanov, P.I. Umumiy psixologiya: Pedagogika va psixologiya bakalavriat ta’lim yo’nalishlari talabalari uchun darslik. / P.I. Ivanov, M.E. Zufarova; Mas’ul muharrir D.M. Mirzajonova; O’zROO’MTV. – T.: O’zbekiston faylasuflari milliy jamiyati nashriyoti, 2008. – 480 b.
6. Karimova V.M, Hayitov O.E., Akramova F.A, Lutfullayeva N.X. Psixologiya: Nopedagogik va nopsixologik oliy o’quv yurtlari uchun DARSLIK. – T.: TDIU «Talaba», 2007. – 308 b.
7. <http://www.kniga.uz>
8. <http://www.pedagog.uz>
9. <http://www.press-service.uz>
10. <http://www.ref.uz>
11. <http://www.ziyonet.uz>

|  |
| --- |
| **5-мaвзу.** |

|  |
| --- |
| **ҲОЗИРГИ ЗАМОН ПСИХАЛОГИЯСИНИНГ ТУЗИЛИШИ ВА ТАРИХИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |
| --- |
|  |

**5.1. Hozrgi zamon psixologiyasining o’ziga xosligi.**

**5.2. Hozirgi zamon psixologiyasining rivojlanish tarixi.**





|  |
| --- |
| **Тушунчaлaр вa тaянч ибoрaлaр** |

*Har bir fan singari psixologiya fani ham, vaqt va davr o’tishi bilan o’z sohasining yangi ochilgan qirralari hisobiga yangilanib boradi.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarda hozirgi zamon psixalogiyasi tuzilishi va tarixi to’g’risida bilim va ko’nikmalarni berish va shakillantirish.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Hozrgi zamon psixologiyasining o’ziga xosligi.**

Yigirma birinchi asr fan va texnikaning yangi bir yuksalish pallasiga kirganligi bilan, shuningdek, qarama-qarshi tizimlar barham topganligi bilan o’ziga xos ahamiyat kasb etadi. XXI asr jahon sivilizasiyaga oltin harflar bilan bitilgan son-sanoqsiz zar varog’larga ega bo’lishi bilan birga ekologiya muammolarining yuzaga chiqarganligi tufayli boshqa asrlardan keskin ajralib turadi.

Yer kurrasida farovonlik, mo’l-ko’lchilik, tinch, osoyishta hayot bo’lishi uchun qit’alararo, millatlararo hamkorlik yo’lga qo’yilishi, ekologiyani musaffolashtirish uchun strategik qurollar va texnologiyani zararsizlantirish, ona zaminni va moviy osmonni avaylash lozim. Yer farzandi degan nuqtai nazar bilan jahondagi millat va elatlarni hamkorlikka undash orqali abadiylik qonuniyatini saqlab qolish mumkin, xolos.

Ma’lumki, jamiyat va tabiat o’rtasidagi munosabatlarni tadqiqot etishga mo’jallangan fanlardan bittasi psixologiya hisoblanadi. Psixologik bilimlarni ijtimoiy hayotning barcha jabhalarida tatbiq etish qo’lami kengayib borishi uning mas’uliyati va nufuzi ortayotganligidan dalolat beradi. Xuddi shu bois psixolog mutaxassislarga nisbatan ijtimoiy buyurtmaning ko’payishi ularni hozirgi zamon talabiga javob beradigan darajada tayyorlashni taqozo qilmoqda. Istiqlol sharofati tufayli ilmiy yondashuvlarga, oldingi metodologik muammolarga xolisona munosabatda bo’lish imkoniyati vujudga keldi. Mamlakatimiz prezidenti I.A.Karimov asarlarida, O’zbekiston Respublikasining «Ta’lim to’g’risidagi qonun» da, «Kadrlar tayyorlash milliy dasturi»da, "Milliy g’oya va milliy istiqlol mafkurasi" hujjatida mutaxassislar oldiga ulkan talablar va mas’ul vazifalar yuklamoqda.

Ana shu vazifalarni amaliyotda o’z ifodasini toptirishda umumiy psixologiya fani muhim rol o’ynaydi. Mutaxassislar tayyorlash jarayonida umumiy psixologiya fani kasbiy bilimlar, ko’nikmalar va malakalarni shakllantirish borasida ustuvor o’rin egallaydi. Shuning uchun psixolog ixtisosligiga ushbu fan uch yil mobaynida o’qitiladi.

Mazkur qo’llanma umumiy psixologiya dasturiga asoslangan holda yaratilgan bo’lib, talabalar uchun zarur materiallar izchil ravishda, muayyan tartibda joylashtirilgandir. Umumiy psixologiya o’quv qo’llanmasi 2 jilddan iborat bo’lib, birinchi kitobda umumiy psixologiyaga kirish, shaxs va uning individual-tipologik xususiyatlariga bag’ishlangan materiallar jamlangan. Ikkinchi kitobda bilish jarayonlari yuzasidan ma’lumotlar umumlashtiriladi. Nazariy va amaliy materiallar nisbati maqsadga muvofiq taqsimlangan bo’lib, nazariya bilan amaliyot birligi prinsipiga to’la rioya qilingan.

Inson o’zining kimligini anglashga intilishdan, o’z ruhiy dunyosini va o’zgalar ruhiyatini bilish istagi paydo bo’lishdan, tabiat va jamiyat hodisalarini tushunishga ehtiyoj sezishdan, o’tmish, hozirgi zamon, kelajak haqida mulohaza yuritishdan e’tiboran psixologiya fan sifatida rivojlana boshladi. Psixologik bilimlar juda uzoq o’tmish tarixga ega bo’lsa-da, lekin u faye sifatida falsafadan XIX asrga klib ajralib chiqdi. Psixologiyani alohida fan sifatida ajralib chiqishga o’sha davrda kishilik jamiyatiga yuz berayotgan ijtimoiy, iqtisodiy, siyosiy o’zgarishlar sabab bo’ldi, chunki bular ijtimoiy zaruriyatning taqozosi edi. Psixologik holatlarni tadqiq qilish, ya’ni psixika mohiyatini tushunish maqsadida o’sha davrda eksperimental ilmiy psixologik laboratoriyalar vujudga kela boshladi. Ilk psixologik tadqiqotlar laboratoriyasi nemis olimi V. Vundt tomonidan 1879 yilda Leypsig universitetida tashkil qilindi. Xuddi shu laboratoriya andozasi bo’yicha boshqa mamlakatlarda bir qancha mustaqil laboratoriyalar ochildi. XIX asrning oxiri va XX asrning boshlariga kelib psixologiya fani to’g’risidagi ilmiy tushunchalarda keskin o’zgarishlar yuzaga keldi va ularning ta’siri natijasida psixologiyaning tadqiqot obyekti sifatida insonga muhitning ta’siri, uning xulq-atvorini o’rganish muammolari tanlab olindi. Shu davrda psixologiya fanining rivojlanishiga ijobiy hissa qo’shgan psixologiya maktablari vujudga keldi, jumladan Amerika (AQSh) psixologiyasining asosiy yo’nalishlaridan bo’lgan bixeviorizm, Germaniya geshtaltpsixologiya maktabi, Venada Z.Freydning psixoanalizi va boshqalar. Shu maktablarning hammasi o’zining nuqtai nazariga asoslanib psixologiya fanining tarkibiy qismlarini o’rganishga harakat qildi. Psixologik konsepsiyalarning rang-barangligi sababli va fan-texnikaning rivojlanishi ta’siri bilan psixologiya o’zining tadqiqot obyektlariga ega bo’lgan ko’plab sohalarga ajrala boshlandi. Hozirgi davrda psixologiyaning nazariy va amaliy yutuqlari atrof-muhit hamda jamiyatning juda keng qirralariga tatbiq qilinmoqda.

Psixologiya fanini muayyan sohalarga bo’lishda aniq, yaqqol faoliyatining psixologik tomoni, insonning jamiyatga nisbatan psixologik munosabati, taraqqiyotining psixologik jabhasi asos qilib olingan. Quyida psixologiya sohalarining tavsifiga qisqacha to’xtalib o’tamiz.

Umumiy psixologiya-umumiy psixologik qonuniyatlar, mexanizmlar, murakkab ichki bog’lanishlar, nazariy va metrdologik prinsiplar, ilmiy tadqiqot metodlar, psixikaning filo va ontogenik o’zgarishlarini, ilmiy tushunchalar va kategoriyalar, bilish jarayonlarini amaliy va nazariy jihatdan tadqiqot qiladigan soha. Umumiy psixologiya boshqa sohalar kabi shartli ravishda qabul qilingan nomdan iboratdir. Psixologiya fanining ilmiy tushunchalarini, kategoriyalari (shaxs, motivasiya, faoliyat, muomala, ong)ni, tadqiqot metodlarini umumiy psixologiyada umumlashtirish uchun uning boshqa sohalaridagi tekshirish natijalarini mavhumlashtirish maqsadga muvofiq. Shuning bilan birgalikda umumiy psixologiyaning tadqiqot natijalari psixologiyaning boshqa sohalri uchun asos bo’lib xizmat qiladi. Umumiy psixologiya fani asosiy kategoriyalar, tushunchalar, psixik jarayonlar,holatlar, hodisalar, individual-tipologik xususiyatlarni o’z ichiga oladi. 1. Psixik jarayonlar: sezgi, idrok, tasavvur, xotira, tafakkur, xayol va boshqalar. 2.Irodaviy jarayonlar: motiv, motivisiya, ehtiyojlar, intilishlar, qaror qabul qilish kabilar. 3.Hissiy jarayonlar: his-tuyg’ular, emosiya, kayfiyat, emosional ton, stress, affekt singarilar. Psixik holatlarga psixik jarayonlarning ma’lum bir sifatlarining ko’rinishlari kiradi. Masalan, hissiy jarayonlardan psixik holat sifatida kayfiyat, psixik xususiyatlarga qobiliyatlar va boshqalar kiradi. Umumiy psixologiyadagi bu bo’linish shartli ravishda amalga oshirilgan bo’lib, unda jarayon tushunchasi umumiy tadqiq qilinayotgan hodisaning jarayoniy xususiyatga ega ekanligi ta’kidlanadi, xolos. Psixik holat tushunchasi psixik holatlarga nisbatan nisbiy statikligini anglatadi. Psixik xususiyat tushunchasi esa tadqiq qilinayotgan hodisaning mustahkamligini, qaytaruvchanligini aks ettiradi va bu narsa shaxs tuzilishida o’z ifodasini topadi. Umumiy psixologiyadan boshqa sohalra, bilimlar asos sifatida foydalaniladi, xuddi shu boisdan u universal xususiyat kasb etadi.

Eksperimental psixologiya- eksperimental metodlar yordamida psixik hodisalarni tadqiq qilishning umumiy sohasi. Psixologiya fan sifatida falsafadan ajralib chiqishida eksperimental tadqiqotlar o’tkazish asosiy rol o’ynagan. XIX asrning o’rtalarida psixologik hodisalar ustidan ilk bor amaliy eksperimental psixologik tadqiqotlar o’tkazilgan. Bu fiziologik laboratoriyalarda elementar funksiyalarni o’rganish orqali, ya’ni ilk bor sezgi va idrokni o’rganish bilan boshlangan. Bu tadqiqotlar eksperimental psixologiyaning falsafa va fiziologiyadan mustaqil, alohida fan sifatida vujudga kelishiga muhim asos va obyektiv shart-sharoit yaratib bergan. Eksperimental psixologiya fan sifatida ajralib chiqishiga V. Vundt o’zining katta hissasini qo’shgan. Ilk eksperimental tadqiqotlar o’zini o’zi kuzatish metodi yordami bilan insonning ichki funksiyalarini o’rganishga qaratilgan edi. Keyinchalik eksperimental ishlar turlicha hayvonlarda o’tkazila boshlangan. Tadqiqotlarning ko’pchiligi T.L.Morgan, E.L.Torndayklar tomonidan olib borilgan. Eksperimental tadqiqotlar orqali faqat psixik funksiyalargina emas, balki hissiyotlarning individual variantlari sham tekshirilgan. Eksperimental psixologiyaning tadqiqotlari psixologiya sohalarining nazariyasiga asos bo’lib xizmat qiladi.

Mehnat psixologiyasi-insonning mehnatga munosabati, mehnat faoliyatining qonuniyatlari va rivojlanishini tadqiq qiladigan psixologiya sohasi. Mehnat psixologiyasining obyekti ishlab chiqarishda va mehnatda shaxsning faoliyati, uni ishdan bo’sh vaqtining, dam olishining ishlab chiqarishga ta’sirini ham tekshirgan. Mehnat unumdorligiga ishchini boqish uchun ketgan sarflar miqdori ko’p bo’lsa, unga qancha qulay shart-sharoit yaratilsa, shuchalik ijobiy ta’sir yuzaga keladi. Shu asosda yuqoridagi fanlar mehnatkashga psixologik iliq muhit yaratish uchun mehnat psixologiyasiga yordam beradi. Mehnat psixologiyasini G.Myunsterbergning «Psixologiya va ishlab chiqarish unumdorligi» (1913) va «Psixotexnika asoslari» (1914) kitoblari chiqqan davrdan boshlab alohida soha sifatida vujudga kelganligi e’tirof etilgan. Mehnat psixologiyasining asosiy vazifasi ishlab chiqarish munosabatlarini ijobiylashtirish, mehnatkashlarga zarur shart-sharoit yaratib berish, kasbiy kasalliklarning, ishlab chiqarishda jismoniy falokatlarning, psixologik zo’riqishlarning oldini olishdir.

Aviasiya psixologiyasi-aviosanoat va avioxizmatchilarning mehnat faoliyatida kechuvchi psixologik qonuniyatlarni o’rganadi. Aviasiya psixologiyasining predmeti murakkab aviasiya tizimini boshqarishdagi inson psixikasining rolini tekshirishdan iborat. Aviasiya psixologiyasi obyekti shaxs faoliyati, jamoa tuzilishini tashkil qilishning shart-sharoitlari hisoblanadi. Aviasiya psixologiyasi subyekti uchuvchilar, muhandis texnik xizmat ko’rsatish tarkibini tashkil etuvchi styuardessalar va boshqalar. Aviasiya psixologiyasi soha sifatida uchuvchi qurilmalar yaratilishi vaqtidan, ya’ni XIX asrning oxiri va XX asrning boshlaridan vujudga kelgan. Aviasiya psixologiyasi tug’ilishining asosiy sababi uchuvchi apparatlar ishlatishda va boshqarishda inson omili xavfsizligiga shart-sharoit yaratish ehtiyojidir. Aviasiya psixologiyasi psixologiyaning boshqa sohalari bilan uzviy bog’liqdir.

Muhandislar psixologiyasi-inson va mashina o’rtasidagi munosabatni, insonga mashinaning psixologik ta’sirini va insonning mashina bilan munosabati jarayonining psixologik qonuniyatlarini tadqiqot metodlari yordami bilan o’rganivchi psixologiya sohasi. Muhandislik psixologiyasi fan-texnika revolyusiyasi ta’sirida vujudga kelgan bo’lib, quyidagi muammolarni tekshiradi: 1) inson va EHM kabi avtomatika tizimi yuklamasida inson vazifasini tahlil qilish; 2) EHM operatorlarining hamkorlik faoliyatida muloqat jarayoni va ularning o’zaro ta’sirini tadqiq qilish; 3) operator faoliyatining psixologik tuzilishini tahlil etish; 4) operator ishining sifatiga, tezligiga, samaradorligiga ta’sir qiluvchi omillarni tekshirish; 5) inson tomonidan axborot qabul qilishni tadqiq etish; 6) operator faoliyatini boshqarish mexanizmini o’rganish;7) EHM ni boshqarishdagi buyruqlarni inson tomonidan qabul qilish xususiyatini aniqlash; 8) operatorlar uchun psixodiagnostika va profriyentasiya metodlarini ishlab chiqish; 9) operatorlarni o’rganishni optimallashtirish.

Muhandislik psixologiyasining yuqoridagi muammolarini tekshirish natijasida yolg’iz operator faoliyatidan umumiy mehnat faoliyatini o’rganishga o’sib o’tiladi.

Kosmik psixologiya-vaznsizlik va bo’shliqda aniq mo’ljal ola bilmaslik sharoitida, organizmda juda ko’p ortiqcha taassurotlar yuklangan paytda ro’y beradigan nerv-psixologik zo’riqish bilan bog’liq bo’lgan alohida holatlar tug’ilganda kishi faoliyatining psixologik xususiyatlarini tadqiq qiladigan psixologiya sohasi

Ekstremal psixologiya-insonning o’zgargan muhit shart-sharoitlarida psixik faoliyatining kechishi qonuniyatlarini o’rganadigan psixologiyasi sohasi. Ekstremal sharoitda insonga bir qancha faktorlar ta’sir qiladi: monotoniya, makon o’zgarishi,xavf omili, vaqt, shaxsiy ahamiyatga molik axborotning o’zgarishi, yolg’izlik, guruhiy izolyasiya va hayotiy xavf. Ekstremal sharoitga insonning moslashishi biologik vazifasi ekstremal sharoitda ishlovchilarni tanlab olib (kosmos, arktika, yong’in va hokazo), mashqlantirish, trening o’tkazishdan iborat.

Pedagogik psixologiya-tarbiya va ta’lim muammolarini tadqiq qiladigan psixologiya sohasi. Pedagogik psixologiya shaxsning maqsadga muvofiq rivojlanishi, bilish faoliyatining va shaxsda ijtimoiy ijobiy sifatlarni tarbiyalashning psixologik muammolarini o’rganadi. Pedagogik psixologiyaning maqsadga o’qitishning oqilona rivojlantiruvchi ta’sirini, shart-sharoit va brshqa psixologik faktorlardan kelib chiqqan holda kuchaytirishdir. Pedagogik psixologiya XIX asrning ikkinchi yarmida ijtimoiy taraqqiyotning ta’siri natijasida vujudga kelgan. EksؿవsiԼ耵ܽ衂bл̠蠿risֲiֲgiya tadqiqotchilari pedagogik psixologiya rivojlanishiga katta hissa qo’shganlar. Bundan tashqari, pedagogik psixologiyaning fan sifatida taraqiy etishda o’sha davrda yuzaga kelgan psixologik yo’nalishlar ham o’zining ijobiy ta’sirini o’tqazgan. Bixevioristik psixologiya yo’naliщҼ#ֳjָaسాܲ蠸l p݁蠸لాkogiya uchѣᒽ asos qilib tarbiyachi va o’qituvchiga vosita qilib tashqi muhit ta’sirini oladi. Tashqi muhit qanchalik ijobiy ta’sir qiluvchi omil bo’lsa, ya’ni qulay shart-sharoit vujudga kelsa, demak shaxsning tarbiyalanishi shunchalik ijobiy kechadi.

Hozirgi zamon pedagogik psixologiya rivojlanishi natijasida insonning individual psixologik farqlari ijtimoiy-tarixiy tajribalar ta’sirihamda boshqa odamlar o’rtasidagi muloqot, muomala ta’siri borligini, shuningdek, yana bir qancha faktorlarni hisobga olgan holda shaxsni rivojlantiruvchi ta’lim orqali o’qitish va tarbiyalash yotadi. Pedagogik psixologiyani shartli ravishda bir necha turga ajratish mumkin: a) ta’lim psixologiyasi; b) tarbiya psixologiyasi; v) o’qituvchi psixologiyasi; g) oliy maktab psixologiyasi kabilar.

Tibbiyot psixologiyasi-kasallarning davolanishi, gigiyena, profilaktika, diagnostika jabhalarini tadqiq qiluvchi psixologiya sohasi. Tibbiyot psixologiyasida tadqiqotlar tizimiga kasalliklarning kechishi, ularning shaxs psixologiyasiga ta’siri qonuniyatlari, insonning kasallikdan sog’ayishiga mikrososial guruh ta’siri o’rganiladi. Tibbiyot psixologiyasi o’z ichiga klinik psixologiya, patopsixologiya, neyropsixologiya, somatopsixologiya kabi bo’limlarni qamrab oladi. Tibbiyot psixologiyasi tarkibiga psixoterapiya sohasini sham kiritadilar. Tibbiyot psixologiyasining asosiy muammosi kasallikni davolashning inson psixologiyasiga ta’sirini tadqiq qilishdir. Uning asosiy muammosi insonning psixologiyasiga ijobiy ta’sir qiluvchi va shu bilan davolanishni tezlashtiruvchi, ijobiy davolash muhitini tashkil qilishdir. Psixik hodisalar bilan miyaga fiziologik tuzilishlar o’rtasidagi nisbatni o’rganadigan soha-neyropsixologiya. Dorivor moddalarning kishi psixik faoliyatiga ta’sirini tekshiradigan soha- psixofarmokologiya. Bemorlarni davolash uchun psixik jihatdan salomatligini ta’minlash chora-tadbirlari tizimini ishlab chiqish bilan shug’ullanuvchi soha- psixoprofilaktika.

Yuridik psixologiya-huquq doirasidagi munosabatlar odamlarning psixik faoliyatini huquqiy boshqarish mexanizmlari va qonuniyatlarini o’rganuvchi psixologiya sohasi. Eksperimental psixologiya ta’siri ostida XX asrning boshlarida yuridik psixologiya sohasida ilk laboratoriya tadqiqotlari o’tkazilgan. Bu tadqiqotchilar guvohlarning ko’rsatmalarini va so’roq olib borish asoslarini o’rganishni maqsad qilib qo’ygan edilar. Yuridik psixolog sifatida yozuvchi A.K.Doylning qahramoni Sherlik Xolmsni atash mumkin. Yuridik psixologiya bo’yicha tadqiqot ishlari o’sha vaqtlarda G.Gross, K.Marbe, V.Shtern, K.Yung va boshqa psixologlar tomonidan olib borilgan. Keyinchalik yuridik psixologiyaning o’ziga xos tadqiqot yo’nalishlari vujudga keldi: jinoyatchilar shaxsini tadqiq qilish, guvohlik ko’rsatuvchilar ko’rsatmalarini tekshirish, sud spixologiyasi ekspertizasining nazariy va amaliy tomonlari ishlab chiqilgan. Yuridik psixologiya umumiy psixologiyaning metodlari va o’ziga xos ularning shakllarini qo’llaydi. Hozirgi zamonda uning bir qancha bilimlari mavjuddir: kriminal psixologiya, sud psixologiyasi, jinoyatchilarni qayta tarbiyalash psixologiyasi, ya’ni penitesiar psixologiyasi yoki axloq tuzatish mehnat psixologiyasi kabilar.

Harbiy psixologiya-harbiy faoliyatining inson psixikasiga ta’siri, harbiy faoliyatning xususiyatlarini psixologik qonuniyatlarini o’rganuvchi, tadqiq qiluvchi psixologiya sohasi. Jangchi shaxsining psixologik faktorlarini tekshirish harbiy psixologiyasining asosiy muammolaridan biridir. Harbiy jamoalarda shaxslararo munosabatlar, komandirlar bilan jangchilar muloqatining psixologik xususiyatlari, favquloddagi holatlarda harbiy xizmatdagi kishilar psixikasining o’zgarish, bo’linmalarda psixologik muhit masalasi, harbiy-vatanparvarlik tuyg’usini shakllantirsh birlamchi muammo ekanligi va hokazo. Harbiy psixologiya negizida sosial psixologiya, mehnat psixologiyasi, muhandislik spixologiyasi, pedagogik psixologiya sohalarining nazariy-amaliy materiallari, umumbashariy qonuniyatlar yotadi.

Sport psixologiyasi-sport musobaqalari va mashqlanish faoliyatida inson psixikasining rivojlanishi, guruhiy munosabatlarning psixologik qonuniyatlarini tadqiq qiluvchi psixologiya sohasi. Mazkur soha asrimizning 60-70 yillarida jadal su’atlar bilan rivojlana boshladi va uning ilk tadqiqotlari sportchilarning individual psixologik farqlarini o’rganishga qaratilgan edi. Hozirgi davrda keli esa sport psixologiyasi o’rganayotgan muammolar qo’lami kengaydi, shu boisdan uning asosiy vazifasi sportchilarning psixik va jismoniy kamolotga ta’sir o’tkazuvchi muhim shart-sharoitlarni yaratib berishdir.Bundan tashqari, sport psixolgiyasi sportchilarning shaxs sifatida rivojlanishiga, erishgan yutuqlariga psixologik yordam ko’rsatish jabhalari bilan sham shuqullanadi.

**2.Hozirgi zamon psixolgiyasining rivojlanish tarixi.** Psixologiya fanining vujudga kelishi, shakllanishi, rivojlanishi to’g’risida batafsil ma’lumot berish ushbu kurs uchun shart emas, chunki uning psixologiya tarixi sohasi mavjuddir. Shunga qaramasdan, psixologiya fanining paydo bo’lishi haqidagi ayrim ilmiy materiallar, ma’lumotlar yuzasidan qisqacha mulohaza yuritish maqsadga muvofiq.

Insoniyatning ijtimoiy tarixiy taraqqiyoti davomida qadimgi odamlar tabiiy hamda ijtimoiy ehtiyojlaridan kelib chiqqan holda ibtidoiy jamoa a’zolarining psixologik xususiyatlarini aniqlash, ulardan shaxslararo munosabatlarda oqilona foydalanish, o’zining xatti-harakati, shaxsiy faoliyati va muomalaga kirishishida ularni hisobga olishga intilib yashab kelganlar. Ko’p ming yillik ijtimoiy hayot tajribalariga asoslangan ravishda odamlar shaxsning individual (lotincha individuum alohida, yakkahol odam) xususiyalarini jon bilan bog’lashga va uning ta’siri bilan izohlashga harakat qilishgan. Qadimgi odamlarning tasavvurlariga qaraganda, inson tanasida jon joylashgan bo’lib, u shaxsga oid xususiyatlar, xislatlarni vujudga keltirish imkoniyatiga ega emish. Qadimgi ajdodlarimizning «jon» to’g’risidagi tasavvurlari shunga bog’liq, mutanosib tushunchasini keltirib chiqardi va buning natijasida animizm (lotincha anima «jon» degan) ta’limoti insoniyat tomonidan kashf qilinadi. Ijtidoiy xalqlarning tasavvurlarida ruh insonning tanasi bilan uzviy bog’liq holda hukm suradi, go’yoki yashaydi. Shuning uchun ijtimoiy hodisalar, hatto ong, shuningdek, real voqyeliklar (o’lim, uyqu, bexush bo’lish, betoblik) kabilarni sodda tarzdagi moddiylik (mavjudlik) nuqtai nazaridan talqin qilishga uringanlar. Sodda tafakkur shakllari bilan qurollangan qadimgi odamlar atrof-muhit to’g’risidagi rang-barang holatlar, hodisalar mohiyatini ilmiy jihatdan dalillash imkoniyatiga ega bo’lganligi sababli idrok qilingan narsani uning haqiqiy mohiyati tarzida aks ettirishgan. Ularning tasavvurlarida quyidagicha talqinlar keng o’rin egallagan:

1. o’lim-uyquning bir turi, lekin ruh ba’zi bir sabablarga ko’ra tanaga qaytib kelmaydi;
2. tush ko’rish-uyqudagi tanani tark etib yurgan xarakatdagi ruhning taassurotidir;
3. ruh-insonning aynan o’zidir;
4. ruhning ehtiyojlari, turmush sharoitlari tirik odamnikidan tafovutlanmaydi;
5. marhumlarning ruhlari muayyan mashg’ulotlar tizimiga, ijtimoiy qonun-qoidalarga rioya qiluvchi hamjamiyatni yaratar emish;
6. tirik insonlar bilan marhumlarning ruhi bir-biriga bog’liq bo’lib, moddiy jihatdan o’zaro aloqadordirlar.

Qadimgi insonlar tabiatining qudrati (kuch-quvvati) oldidagi zaifligi tufayli yakka shaxs ham, jamoa ham ruhga itoatkor tarzida tasavvur etilishi natijasida din, ibodat tushunchalari paydo bo’ladi.

Insoniyatning ijtimoiy tarixiy taraqqiyoti davomida mehnatni rejalashtirish, ishlab chiqarish munosabatlari, ishlab chiqarish kuchlari va ularning tabiqalashuvi, odamlar tafakkurining rivojlanishi tufayli jonning (ruhning) moddiylikdan tashqari xususiyati, ko’rinishi yuzasidan g’oyalar vujudga keladi. Buning natijasida animistik tasavvurlar o’rnini ruhni borliqning naturalistik (lotincha natura –tabiat ma’nosini anglatuvchi) falsafiy manzarasi tarzida izohlash namoyon bo’la boshladi:

1. Ruh olamining ibtidosini tashkil qiluvchi narsalar (suv, havo, olov)ning insonlar va hayvonlarga jon bag’ishlovchi shakli (Fales eramizdan oldingi VII – VI asrlar, Aneksimon V asr, Geraklit VI-V asrlar);
2. Eramizdan oldin ijod qilgan yunon faylasuflarining ilmiy izlanishlari natijasida materiyaning jonliligi, ya’ni gilozoizm (yunoncha hule- «modda» zol «hayot» ma’nosi) to’g’risidagi g’oya yuzaga keladi;
3. Materiyaning jonliligi haqidagi g’oyani rivojlantirgan atomizm (yunoncha atomos-«bo’linmas» degani) nomoyandalari (Demokrit eramizdan avvalgi V-IV asrlar, Epikur IV-III asrlar, Lukrisiy I asr) bir qancha fikrlarni ilgari surdilar, jumladan:

A) Ruh tanaga jon bag’ishlovchi moddiy jismlar;

B) Moddiy asos sifatidagi aql;

V) Hayotni boshqaruvchi idrok vazifasini bajaruvchi a’zo;

G) Ruh bilan aql tana a’zolari, binobarin ularning o’zi ham tanadir;

D) Ular sharsimon, kichik harakatchan atomlardan iboratdir.

Atomistlarning fikrlari tahlili shuni ko’rsatdiki, unda tananing (jonli narsaning) aks ettirishidan tortib to psixikaga (yuksak aql idrokgacha) jonliligi hususiyatining materiyaga xos xususiyat ekanligining e’tirof etilishi o’sha davr uchun buyuk ilmiy voqyelik edi.

Yuqoridagi psixolog olimlarning mulohazalari organizmning anotomik fiziologik tuzilishi, miyaning tarkibi singari moddiy asoslarga suyangan holda real voqyelikni tushuntirish imkoniyatiga ega emas edi. Huddi shu omildan kelib chiqqan holda insonning tafakkuri, shaxsiy fazilatlari, uning maqsad ko’zlashi, gavdani idora etishga qobilligini dalillash to’g’risida fikr yuritish murakkab ruhiy jarayon hisoblanadi.

Jumladan Aflotun (eramizdan avvalgi 428/27 –347 yillar) jonning tarkibiy qismlari to’g’risidagi tushunchani psixologiyaga olib kiradi: a) aql-idrok, b)jasorat, v)orzu istak kabilardan iborat bo’lib, ular bosh, ko’krak, qorin bo’shlig’iga joylashgandir. Aflotun psixologiyada dualizm (lotincha dualis ikki mustaqil ma’no bildiradi) ta’limotini ruhiy olamni, tana bilan psixikani ikkita mustaqil narsa deb izohlaydi.

Aflotunning shogirdi Arastu (eramizdan oldingi 384-322 yillar) o’zining ta’limotida psixologiyani tabiiy- ilmiy asosga qurib, uni biologiya va tibbiyot bilan bog’lab tushuntirishga erishgan. Arastuning «Jon» to’g’risidagi kitobi ma’lum bir davr uchun taraqqiyparvar manba vazifasini bajaradi. Unda odamlarning va hayvonlarning kundalik hayotiy lahzalarini kuzatish orqali yaqqol voqyelikni tasvirlash, tahlil qilish jarayonlari mujassamlashgandir. Arastuning ta’kidlashicha, jon qismlarga bo’linmaydi, lekin u faoliyatning oziqlanish, his etish, harakatga keltirish, aql idrok kabi turlarga oid qobiliyatlarda ro’yobga chiqadi. Uning mulohazasicha, sezgi bilishning dastlabki qobiliyati, u tasavvur shaklida iz qoldirishi mumkin.

Qadimgi dunyoning keyingi rivojlanishi pallalarida psixologik g’oyalar mukamallashib, unga oid tayanch tushunchalar vujudga kela boshladi, hatto ruh hozirgi zamon psixikasi kabi qo’llanish keng qo’lami kengaydi.

Psixika kategoriyasining negizida idrok va tafakkurdan tashqari ong tushunchasi yuzaga keldi, buning natijasida ixtiyoriy harakatlar va ularni nazorat qilish imkoniyati tug’ildi. Masalan, rumolik shifokor Galen (eramizdan oldingi II asr) fiziologiya va tibbiyot yutuqlarini umumiylashtirib, psixikaning fiziologik asoslari to’g’risidagi tasavvurlarni yanada boyitdi. Uning ilgari surgan g’oyalari «ong» tushunchasi talqiniga muayyan darajada yaqinlashadi.

XVII asr biologiya va psixologiya fanlari taraqqiyoti uchun muhim davr bo’lib hisoblanadi. Jumladan, fransuz olimi Dekart (1596-1650) tomonidan xulq-atvorning reflektor (g’ayriixtiyoriy) tabiatga ega ekanligini kashf etilishi, yurakdagi mushaklarning ishlashi (faoliyati) qon aylanishning ichki mexanizmi bilan boshqarilayotganligi tushuntirilishi muhim ahamiyat kasb etadi. Ayniqsa, refleks (latincha reflexus aks ettirish) organizning tashqi ta’sirga qonuniy ravishdagi javob reaksiyasi sifatida talqin qilinish, asab-mushak faoliyatini obyektiv tarzda bilish vositasiga aylandi, sezgi, assosiasiya, extiros yuzaga kelishini izohlashga imkon yaratildi.

Psixologiya fanining ilmiy asosga qurilishida ingliz olimi Gobbs (1588-1679) ruhni mutlaqo rad etib, mexani harakatni yagona voqyelik deb tan olib, uning qonuniyatlari psixologiyaning ham qonuniyatlari ekanligini ta’kidladi. Uning negizida epifenomenalizm (yunoncha epi o’ta, phainomenon g’ayritabiiy hodisa) vujudga keldi, ya’ni psixologiya tanadagi jarayonlarning soyasi singari ro’y beraligan ruhiy hodisalar to’g’risidagi ta’limotga aylandi.

Niderlandiyalik olim Spinoza (1632-1677) ongni katta qo’lamga ega materiyadan sira qolishmaydiga voqyelik, ya’ni yaqqol narsa deb tushuntirdi. U determinizm (lotincha demerminara belgilayman) prinsipining, ya’ni tabiat, jamiyat hodisalarining, shu jumladan, psixik hodisalarning abyektiv sabablari bilan belgilanishi haqidagi ta’limot targ’ibotchisi edi.

Nemis mutafakkiri Leybnis (1646-1716), ingliz faylasufi Jon Loki (1632-1704), ingliz tadqiqotchisi Gartli (1705-1757), fransuz Didro (1713-1784) kabilar g’oyalar assosiasiyasi (bog’lanishi) qonuni, idrok va tafakkurning paydo bo’lishi, qobiliyatlar psixologiyasi haqida muhim ta’limotlarini yaratish bilan fanning rivojlanishiga muhim hissa qo’shdilar.

XVIII asrga kelib nerv sistemasini tadqiq qilishda ulkan yutiqlarga erishildi (Galler, Proxazka), buning natijasida psixika miyaning funksiyasi ekanligi haqidagi ta’limot vujudga keldi. Ingliz tadqiqotchisi Charlz Bell va fransuz Fransua Majandi tomonidan yozuvchi va xarakat nervlari o’rtasidagi tafovut ochib berildi, uning negizida refletor yoyi degan yangi tushuncha psixologiya fanida paydo bo’ldi. Bularning natijasida ixtiyoriy (ongli) va ixtiyorsiz (ongsiz) reflektor turlari kashf qilindi. Yuqoridagi ilmiy kashfiyotlar ta’sirida rus olimi I.M. Segenovning (1829-1905) reflektor nazariyasi ro’yobga chiqdi va ushbu nazariya psixologiya fanining fiziologik asoslari, mexanizmlari, bosh miya reflekslarining o’ziga xos xususiyatlari tabiatini ochib berish imkoniyatiga ega bo’ldi.

Psixologiya fanining eksperimental, psioanalitik, bixevioristik, empirik, epifenomenalistik, geshtalt, assosiativ, vyursburg, psixogenetik, reduksionizm, solipsizm, gumanistik, biogenetik, sosiogenetik kabi yo’nalishlari tomonidan to’plangan ma’lumotlar hozirgi zamon psixologiyani vujudga keltirdi. Xuddi shu yo’nalishlarning rang-barang metodikalari, metodlari umumiy psixologiya fanining predmetini va uning tadqiqoti prinsiplarini aniqlab berdi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Hozirgi zamon psixologiyasiga ta’rif bering.
2. Hozirgi zamon psixologiyasining rivoji xususida nimalarni bilasiz.
3. Ppsixologiya faniga xissa qo’shgan o’zbek qomusiy olimlaridan kimlarni bilasiz.

|  |
| --- |
| **СЕЗГИ** |

|  |
| --- |
| **6-мaвзу.** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **6.1.** | **Sezgilar to’g’risida tushuncha.** “Sezgilar to’g’risida tushuncha. Kishining hayotida va uning faoliyatida sezgilarning ahamiyati. |
| **6.2.** | **Sezgilarni klasifikasiya qilish negizlari.** Sezgilarning klassifikasiya qilish negizlari. |
| **6.3.** | **Sezgi qonuniyatlari.** Sezgilarning psixologiyasi. Sezgilardagi qonuniyatlari. |





|  |
| --- |
| **Тушунчaлaр вa тaянч ибoрaлaр** |

*Sezgi, analizator, ko’rish, eshitish, hid bilish, ta’m bilish, teri-tuyush, reflektor, reseptor, adaptasiya, sensibilizasiya, sinesteziya.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarga *se*zgilar to’g’risida tushuncha, kishining hayotida va uning faoliyatida sezgilarning ahamiyati, sezgilarning klassifikasiya qilish negizlari, sezgilarning psixologiyasi, sezgi qonuniyatlari, haqida tushuncha berishdan iborat.** |

z



|  |
| --- |
| **Aсoсий ўқув мaтeриaллaрининг қисқaчa бaёни** |

Sezgilar–psixik aks ettirishning oddiy usuli tariqasida hayvonlarga ham, odamlarga ham xos xususiyat bo’lib, u voqyelikdagi narsa va hodisalarning ayrim belgi va xususiyatlarini bilib olishni ta’minlaydi. Sezgilar kishiga tevarak-atrofdagi narsa va voqyealarning xususiyatlarini bilishga imkon beradi.

         Sezgi a’zolari kishiga tevarak–atrofdagi olamda mo’ljal olish imkonini beradi. Agar kishi barcha sezgi a’zolaridan maxrum bo’lib qolsa bormi, u o’zining atrofida nimalar yuz berayotganini bila olmas, tevarak–atrofdagi odamlar bilan munosabatga kirisha olmas, ovqatni qidirib topa olmas, xavf-xatardan qutilib qola olmas edi.

        Kishining hayoti va faoliyatida sezgilarning roli juda katta, negaki, ular bizning olam haqidagi va o’zimiz to’g’rimizdagi bilimlarimiz manbai hisoblanadi. Sezgilar bizga obyektiv voqyelikning haqqoniy suratini beradi, ya’ni olamni u qanday mavjud bo’lsa shundayligicha aks ettiradi. Tovushlar, xidlar va boshqa kuzatuvchilar ko’zga ta’sir qilganda ko’rish sezgilarini hosil qilmaydi. Xuddi shuningdek, nur va xid ham eshitish kuzata olmaydi.

        Muayyan sezgi a’zolari uchun bir xildagi qo’zg’atuvchilarni va uning uchun bir xilda bo’lmagan qo’zg’atuvchilarni farq qila bilish kerak. Sezgi a’zolarining ixtisoslashishi–uzoq davom etadigan evolyusiya mahsuli, sezgi a’zolarining o’zi esa tashqi muhit ta’siriga moslashuvchanlik mahsulidir. Sezgi a’zolari organizmning muhitga moslashuvi jarayoniga xizmat qilar ekan, ular uning obyektiv xususiyatlarini aks ettirgan taqdirdagina o’z funksiyasini muvaffaqiyatli bajarishi mumkin. Shuning uchun tashqi olamning o’ziga hos xususiyatlari sezgi a’zolarining o’ziga hosligini keltirib chiqargandir. Sezgilar mohiyatiga ko’ra obyektiv olamning subyektiv siymosidir. Sezgilar muayyan payt davomida reseptorga ta’sir o’tkazayotgan qo’zg’atuvchining o’ziga xos quvvatini nerv jarayonlari quvvatiga aylanish natijasida xos bo’ladi.Sezgi a’zolari faqat moslashuvchanlik, ijro qilish funksiyalarini bajaribgina qolmasdan, balki axborot olish jarayonida bevosita ishtirok etadigan harakat organlari bilan harakatning bog’liqligi o’z–o’zidan ravshandir. Har ikkala funksiya qo’lda bir–biri bilan qo’shilgan bo’ladi. Shu bilan birga qo’lning ijro etish va paypaslab ushlash harakatlari o’rtasida farq borligi ham shubxasizdir. I.P.Pavlov qo’lning pasayib ushlash harakatlarini ijrochilik xatti–harakatlari emas, balki xatti–harakatning aloxida turi–perseptiv xatti–harakatga taalluqli mo’ljaliy–tadqiqiy reaksiyalaridir, deb atagan edi.

        Sezgi nerv sistemasining u yoki bu kuzatuvchidan ta’sirlanuvchi reaksiyalari tarzida hosil bo’ladi va har qanday psixik hodisa kabi reflektorlik xususiyatiga egadir. Kuzatuvchining o’ziga aynan o’xshaydigan analizatorga ta’siri natijasida hosil bo’ladigan nerv jarayoni sezgining fiziologik negizi xisoblanadi.

        Analizator uch qismdan iborat:

        1. Tashqi quvvatni nerv jarayoniga o’tkazadigan mahsus transformator hisoblangan periferik bo’lim (reseptor);

        2. Analizatorning periferik bo’limini markaziy analizator bilan bog’laydigan  yo’llarni ochadigan afferent (markazga intiluvchi) va efferent (markazdan qoluvchi) nervlar;

        3. Analizatorning periferik bo’limlardan keladigan nerv signallarining qayta ishlanishi sodir bo’ladigan qobiq osti va qobiq (miyaning o’zi bilan tugaydigan) bo’limlari.

        Analizator reaksiyalarida periferik bo’limlarining muayyan xujayralari miya qobig’idagi xujayralarning ayrim qismlariga mos bo’ladi. Jumladan, ko’z turpardasining turli nuqtalari qobiqda har xil nuqtalarda yoyilgan xolda gavdalangan bo’ladi; eshitish a’zosi ham qobiqda barcha sezgi organlariga ham taaluqlidir.

        Sun’iy kuzatish metodlari bo’yicha o’tkazilgan ko’plab tajribalar hozirgi paytda u yoki bu sezgi turlarining miya qobig’idagi ma’lum bir joyda chegaralanib qolishini yetarlicha aniq qilib belgilash imkonini beradi. Jumladan, ko’rish sezgilari joylashgan qism, asosan bosh miya qobig’ining ensa qismida joylashgandir. Eshitish sezgilari miya qobig’i tepa burmasining o’rta qismiga joylashgan. To’yish–harakat sezgilari miya qobig’i markaziy burmasining orqa qismiga joylashgan va x. k.

        Sezgining hosil bo’lishi uchun hamma analizatorlar yaxlit bir narsa sifatida ishlashi darkor. Kuzatuvchining reseptorga ta’siri qo’zg’alishning yuz berishiga olib keladi. Ana shu qo’zg’alishning boshlanishi tashqi quvvatning reseptor yordamida nerv jarayoniga aylanishidan iboratdir. Bu jarayon reseptordan markazga intiluvchi nerv orqali analizatorning o’zak qismiga qadar yetib boradi: qo’zg’alish analizatorning qobiqdagi xujayralariga borib yetganda organizmning qo’zg’atuvchi javobi hosil bo’ladi. Biz nurni, tovushni, ta’mni yoxud boshqa sezgilarni sezamiz. Shunday qilib, sezgi tashqi qo’zg’alish energiyasining ong faktiga aylanishi demakdir.

        Sezgi jarayoni tashqi ta’sirning o’ziga xos quvvatini saralash va qayta o’zgartirishga qaratilgan hamda tevarak–atrofdagi olamning aynan bir xilda aks etishini ta’minlaydigan sensor ta’sir o’tkazish sistemasi sifatida yuz beradi.

        Aks etish xususiyatiga va reseptorlarning joylashgan o’rniga qarab sezgilar odatda uch guruhga ajratiladi:

        1) tashqi muxitdagi narsalar va hodisalarning xususiyatlarini aks ettiradigan hamda tananing yuzasida reseptorlari bo’lgan ekstroseptiv sezgilar;

        2) tananing ichki a’zolarida va to’qimalarda joylashgan hamda ichki a’zolarning holatini aks ettiradigan reseptorlarga ega bo’lgan interoseptiv sezgilar;

        3) reseptorlari mushaklarda va paylarda o’rnashgan proprioseptiv sezgilar, ular gavdamizning harakati va holati haqida axborot berib turadi, bu sezgi turini kinesteziya deb ham, unga tegishli reseptorlarni esa kinestezik yoki kinestetik deyiladi.

        Ekstroreseptorlarni ikkitaga: aloqa bog’laydigan kontakt va distant reseptorlarga ajratish mumkin. Aloqa bog’laydigan reseptorlar ularga ta’sir qiladigan obyektlar bilan bevosita aloqa bog’lagan paytda qo’g’atadi, masalan, badanni tegishli orqali sezish, ta’m bilish. Distant reseptorlar uzoqdagi obyektdan keladigan qo’zg’atishdan ta’sirlanadi, masalan, ko’rish, eshitish, xid bilish reseptorlari shular jumlasidandir.

        Hozirgi zamon fani ma’lumotlariga ko’ra sezgilarni tashqi (ekstreroseptorlarga) va ichki (introseptorlarga) bo’lish yetarli emas. Sezgilarning ba’zi bir turlarini tashqi–ichki deb hisoblansa ham bo’ladi, masalan, xarorat va og’riq, ta’m bilish va tebranish, mushak bo’g’im va statik–harakat sezgilari kiradi.

        Sezgilarning har xil turlari faqat o’ziga xosligi bilan emas, balki ular umumiy bo’lgan xususiyatlar bilan ham ifodalanadi. Sezgilarning sifati, uzoq davom etish va ko’p joylarda yuz berishi ana shunday xususiyatlar jumlasiga kiradi.

        Sifat–mazkur sezgining asosiy xususiyati bo’lib, uni boshqa sezgi turlaridan farqlaydi. Jumladan, eshitish sezgisi past–balandligi, mayinligi, ko’rish sezgisi boyligi, rang–barangligi bilan farq qiladi va x. k.

        Jadalligi uning miqdorini ifoda etadigan xususiyati bo’lib, ta’sir qilayotgan qo’zg’atuvchining kuchi va reseptorning funksional holati bilan belgilanadi.

        Davomiyligi uning vaqtinchalik xususiyati xisoblanadi. U ham sezgi a’zosining funksional holati bo’lib, asosan kuzatuvchining ta’sir qilish vaqti va bu ta’sirning jadalligi bilan xarakterlanadi.

        Kishidagi sezgilar haqida gapirganimizda adaptasiya tushunchasi to’g’risida to’xtalib o’tamiz. Adaptasiya–moslashuv bo’lib, sezgi organlari sezgirligining qo’zg’atuvchi ta’siri ostida o’zgarishi demakdir. Adaptasiya hodisasi uch xil turda:

        1. Qo’zg’atuvchining uzoq muddat davomida ta’sir etishi jarayonida sezgining tamomila yo’qolib qolishiga o’xshaydi, masalan, xid bilish sezgilari atrof–muxitga yoqimsiz xid yoyilgandan keyin ko’p o’tmay batamom yo’qolib qolishi ham oddiy hodisadir. Agar tegishli moddani og’izda bir oz vaqt saqlab turiladigan bo’lsa, ta’m bilish sezgisining jadalligi susayadi va sezgi umuman yo’qolib ketishi mumkin.

        2. Adaptasiya deb shuningdek, yuqorida bayon etilgan hodisalarga yaqin bo’lgan, kuchli kuzatuvchining ta’siri ostida sezgining zaiflashib qolishi bilan ifodalanadi hodisaga ham aytiladi. Masalan, sovuq kuzatuvchi hosil qiladigan sezgining jadalligi qo’lni sovuq suvga solganda susayadi. Kishi yarim qorong’i xonadan yaqqol, yorqin yoritilgan xonaga chiqqanda, ko’z qamashadi, tevarak–atrofdagi narsalarning farqini ajratish qiyin bo’lib qoladi, bir oz fursatdan keyin esa ko’rish analizatorining sezuvchanligi keskin susayib, odatdagidek ko’ra boshlaydi va adaptasiya hodisasi kechadi.

        Adaptasiya bu ikki turi negativ adaptasiya deyiladi, negaki, bunda analizatorning sezuvchanligi susayadi.

        3. Kuchsiz qo’zg’atuvchining ta’siri ostida sezgilikning oshishi ham adaptasiya deyiladi, buni pozitiv adaptasiya deb ham ataladi. Masalan, qorong’i ko’p bo’lishi natijasida ko’z sezuvchanligi ortadi. (Graf Monte Kristo misolida tushuntirish mumkin).

        Sezgi a’zolarining sezuvchanligining oshishiga olib boradigan ikki soxa mavjuddir: 1) sensor nuqsonlar (ko’rlik, karlik)ning o’rnini to’ldirish zaruratidan kelib chiqadigan sezuvchanlikning ortishi va 2) subyekt faoliyati tufayli kasbiga xos talablardan kelib chiqadigan sensibilizasiya (sezuvchanlikning ortishi).

        Ko’rish yoki eshitish sezgisining yo’qotilganligi ma’lum darajada sezuvchanlikning boshqa turlarini rivojlantirish hisobiga to’ldiriladi, masalan, ko’ra olmay qolgan kishilar xaykaltaroshlik bilan shug’ullanganlar, chunki ularda tuyish sezgisi yuksak rivojlangan bo’ladi. Ba’zi mahsus kasb bilan uzoq vaqt mobaynida shug’ullanish ham sezgi a’zolari sezuvchanligi kuchayishi olib kelganligini ko’rish mumkin, masalan, choy, pishloq, vino, tamaki sifatini aniqlovchilarda xid va ta’m bilish sezgilari yuksak darajada mukammallashib bo’ladi. (Kinofilm–Narsiss misolida tushuntirish mumkin).

        Mehnat faoliyati talablari ta’siri ostida sezgilar rivojlanishi misolini biz rassomlar, po’lat quyuvchilar, uchuvchilar skripkachilar kabi kasb vakillarining bilish sezgilarida kuzatishimiz mumkin.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

* + - 1. Sezgi qanday jarayon?
      2. Gallyusinasiya nima?
      3. Sezgilarning turlarini aytib bering.
      4. Adaptasiya nima va uning turlarini tushuntiring.
      5. Adaptasiyaning biologik axamiyati nima?
      6. Sinesteziya deb nimaga aytiladi?

|  |
| --- |
| **7-мaвзу.** |

|  |
| --- |
| **ИДРОК** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **7.1.** | **Idrok to’g’risida tushuncha.** Idrok to’g’risida tushuncha. Idrok – ish-harakat tariqasida. |
| **7.2.** | **Idrok obrazlarni predmetli, yaqqol mazmuni.** Idrok obrazlarning predmetli, yaqqol mazmuni. Idrokning yaxlitligi va strukturaliligi. Idrokning konstantligi. Idrokning turlari. Ranglarni idrok qilish. Fazoni va harakatni idrok qilishi. Vaqtni idrok qilish. Predmetli yaqqol obrazlarni yaratish. o’rganish va idrok. |
| **7.3.** | **Idrokni individual xususiyatlari.** Idrokning individual xususiyatlari. Illyuziya va gallyusinasiya. |





|  |
| --- |
| **Тушунчaлaр вa тaянч ибoрaлaр** |

*Idrok, predmetlilik, yaxlitlik, strukturalilik, barqarorlik. vaqtni idrok qilish.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargaidrok to’g’risida tushuncha, idrok – ish-harakat tariqasida ekanligi, idrokning yaxlitligi va strukturaliligi, idrokning konstantligini, idrokning turlarini, ranglarni idrok qilishni, fazoni va harakatni idrok qilishini, vaqtni idrok qilishni, idrokning individual xususiyatlarini, illyuziya va gallyusinasiya haqida tushuncha berishdan iborat.** |

z



|  |
| --- |
| **Aсoсий ўқув мaтeриaллaрининг қисқaчa бaёни** |

      1. **Idrok to’g’risida tushuncha.**  Kishining bilish jarayonlaridan biri bu idrokdir. Narsalar va hodisalarning sezgi a’zolariga bevosita ta’sir qilish jarayonida kishi ongida aks etishiga idrok deb aytiladi. Idrok jarayonida aloxida xoldagi sezgilarning tartibiga solinishi ham narsa va hodisalarning yaxlit obrazlariga birlashuvi yuz beradi. Idrok narsalarni umuman, uning hamma xususiyatlari bilan birgalikda aks ettiradi, bunda idrok xissiy bilishning o’ziga xos xususiyatlari bilan sifat jixatdan yuqori bosqichi sifatida tasavvur qilinadi.

        Idrokning quyidagi muxim xususiyatlari bor: predmetlilik yaxlitlik, strukturalilik, barqarorlik va anglanilganlikdan iborat.

        Idrokning predmetliligi tashqi dunyodan olinadigan axborot o’sha dunyoga mansubligida ifoda etiladi, masalan, g’isht bilan portlovchi modda bog’lami paypaslab ko’rilganda bir–biriga juda ham o’xshash bo’lib ko’rinishi mumkin, lekin ularning amalda qay tarzda ishlatilishi bilan bog’liq asosiy xususiyatlari borki, bunda idrokning predmetliligi yordam beradi.

        Idrokning yana bir xususiyati uning yaxlitligidir. Sezgi a’zolariga ta’sir qiladigan narsaning ayrim xususiyatlarini aks ettiradigan sezgilardan farqli o’laroq, idrok narsaning yaxlit obrazi hisoblanadi. O’z–o’zidan ravshanki, bu yaxlit obraz narsaning ayrim xususiyatlari va belgilari haqida turli xil sezgilar tarzida olinadigan umumlashtirish negizida tarkib topadi.

        Idrokning yaxlitligi va strukturaliligi manbai bir tomondan, aks ettiriladigan obyektlarning o’ziga xos xususiyatlarida va ikkinchi tomondan, insonning konkret faoliyatida gavdalanadi.

        Idrokning narsalar bilan qilinadigan faoliyat jarayonida shakllanadigan konstantligi–kishi hayoti va faoliyatining zarur shartidir. Busiz inson cheksiz rang–barang va o’zgaruvchan olamda mo’ljal ola bilmasdi. Konstantlik xususiyati narsaning va uning yashash sharoitining birligini aks ettirar ekan, tevarak–atrofdagi olamning nisbatan barqarorligini ta’minlaydi.

        Kishining idroki uning tafakkuri bilan uzviy bog’liq, narsani ongli idrok etish–unga fikran nom berish, sinfga kiritish, uni suz vositasida umumlashtirish demakdir. Idrok subyektning bundan oldingi tajribasiga bog’liq bo’ladi. Kishining tajribasi qanchalik boy bo’lsa, uning bilimlari qanchalik ko’p bo’lsa, uning idroki ham shunchalik boy bo’ladi, bunda u shunchalik ko’p narsalarni ko’ra oladi. Idrokning mazmuni kishi oldiga qo’yilgan vazifa bilan ham, uning faoliyat sababalari bilan ham belgilanadi. Subyektning ustanovkasi (yo’l–yo’rig’i) idrokning mazmuniga ta’sir qiluvchi omil hisoblanadi. Idrok etish jarayonida idrok mazmunini o’zgartirib yuborishi mumkin bo’lgan xis xayajonlar ham mavjuddir. Bu sababalrning hammasi kishini idrokning boshqarish mumkin bo’lgan faol jarayon ekanligini anglatadi.

        Idrokning ushbu turlari mavjud: ko’rish, eshitish, paypaslab ko’rish, kinestezlik, xidlash va ta’m bilish yo’li bilan idrok qilish. Shuningdek fazoni idrok etish, vaqtni idrok etish va harakatni idrok etish kabi turlarini ajratib ko’rsatish mumkin.

Yuqoridagilardan kelib chiqib, shaxs idrok qilishi jarayonlariga xos bo’lgan bir nechta qonuniyatlarni belgilaymiz:

A. Figura va fonning ilgarigi harakatga bog’liqligi qonuni. Bu qonunning ma’nosi : odam ilgarigi tajribasida bo’lgan, bevosita to’qnash kelgan narsalarini idrok qilishga moyil bo’ladi. Agar biror predmetni u ilgari figura sifatida idrok qilgan bo’lsa, demak, keyingi safar ham uni aynan figuraday idrok qiladi, agar fon bo’lgan bo’lsa, tabiiy, fonday qabul qiladi. Bu qonnuning hayotdagi o’rni chet davlatlarda borgan turistlar tajribasiga tayanib tushuntirilishi mumkin. O’zbekistonliklar Yer kurrasining qaysi burchagida bo’lmasin, o’zbek do’ppisi yoki atlas ko’ylakni juda tez ilg’ab oladilar va suyunib ketadilar ham. Yonidagi sheriglari o’zbek bo’lsa ham, aynan do’ppili o’zbekni ko’rib, ko’zlari yashnab ketadi. Boshqa millat vakillari, masalan, nigeriyalik ham milliy ko’ylagida yurgan bo’lishi mumkin, lekin o’zbek turist uchun bu kiyim fon edi, fonligicha qoladi ham.

B. Idrokning konstantliligi qonuni. Bu qonun ma’lum ma’noda oldingisiga bog’liq. Ya’ni bunda ham ilgarigi tajriba katta rol o’ynaydi. Ma’nosi : odam o’ziga tanish bo’lgan narsalarni o’sha xossa va xususiyatlar bilan o’zgarishsiz idrok qilishga moyildir. Masalan, samolyot ichida o’tirib yerga qaraganmisiz? Avtomobil yo’llari, ularda harakat qilayotgan mashinalar kichkina ko’rinadi, lekin biz ularni hozir kichrayib qolgan, deb idrok qilmaymiz-ku? Aslida ko’z qorachig’imizdagi aks kichkina bo’lsa-da, ularni o’zimiz “to’g’rilab” alohida predmetlar sifatida idrok qilaveramiz.

Bu o’rinda bir etnografning Afrikadagi kuzatishi xarakterli. U kunlarning birida pigmeylar deb ataluvchi qabila vakillaridan biri biri bilan quyuq o’rmondan chiqqan (bu qabilaning umri qalin o’rmonda o’tadi). Ro’parada yaylovda sonsiz mollar podasi o’tlab yurgan bo’lgan. Etnograf ularni oddiy mollar podasi sifatida idrok qilgan, pigmey esa ularni chumolilarga o’hshatib, ularning ko’pligi va kichikligidan xayratlangan. Olimda idrokning konstantligi namoyon bo’lgan bo’lsa, uning sherigida uning buzilganligi kuzatilgan.

Demak, idrokimizning konstantligi, ya’ni ilgarigi tajriba asosida narsalarning xossa va xususiyatlarini o’zgartirmay, turg’un xolda yaxlit tarzda idrok qilish xususiyati bizga tashqi muhitda to’g’ri moslashuvimiz, narsalar dunyosida adashmasligimizni ta’minlaydi. Konstantlik - “constanta” so’zidan olingan bo’lib, o’zgarmas, doimiy degan ma’noni bildiradi.

V. Kutishlar va taxminlarning idrokka ta’siri. Ko’pincha bizning idrokimiz ayni paytda biz nimalarni kutayotganimizga bog’liq bo’lib qoladi. Biz o’zimiz kutgandan ham ko’p paytlarda o’zimiz ko’rgimiz kelgan narsalarni ko’ramiz, eshitgimiz kelgan narsani eshitamiz. Masalan, sonlar qatorida paydo bo’lgan V harfi uzoqdan albatta 13 soniday idrok qilinadi, yoki aksincha harflar orasidagi 13 “V” ga juda o’hshaydi. Kechasi yolg’iz qolib kimnidir kutayotgan bo’lsangiz, har qanday juda sekin sharpa ham oyoq tovushlariga o’xshayveradi. Sog’ingan do’stingizga biror jihati bilan o’hshash bo’lgan odamni ko’rsangiz-chi?

Shunday qilib, inson idroki shaxsiy ma’no va ahamiyat kasb etgan ma’lumot vositasida ongdagi bo’shliqni to’ldirishga harakat qiladi. Birovning orqadan chaqirishini kutayotgan bo’lsangiz, negadir albatta, bosh harfi to’g’ri kelgan ismni aytsa ham tezginada o’sha tomonga o’girilib qaraysiz. Aynan shunday hodisalar ba’zan idrokdagi xatoliklarning kelib chiqishiga olib keladi. Amerikalik Dj. Begbi degan olim stereoskop orqali amerikalik va meksikalik bolalarga shakli unchalik aniq bo’lmagan slaydlarni birin-ketin ko’rsatgan. Amerikalik bolalar ularni beysbol o’yini, oq sochli qiz ifodalangan desalar, meksikalik bolalar ularni buqalar jangi, qora sochli qiz, deb ta’riflaganlar. Ko’pchilik bolalar esa ko’rsatilgan ikkita rasmdan faqat bittasini ko’rganini e’tirof etganlar. Demak, bizning idrokimiz, uning mazmuni madaniy va ma’naviy muhitga ham bog’liq bo’lib, bu kutishlar tizimidan kelib chiqarkan.

G. O’zgarmas ma’lumotning idrok qilinmasligi qonuni. Bu qonunning mohiyati shundaki, muntazam ta’sir etuvchi ma’lumot ongda uzoq ushlab turilmaydi. Masalan, o’tirganingizda soatning tikkilashini eshitganmisiz? ha, tovush eshitiladi, lekin ma’lum vaqt o’tgandan so’ng go’yoki u yo’q bo’lib qolganday - eshitilmaydi. Yoki eksperiment sharoitida yolg’iz bitta nuqtadagi yorug’lik manbai ko’zga ta’sir etilib, ko’z ham shu nuqta bilan bir vaqtda harakatga keltirib turilganda, 1-3 sekunddan so’ng odam yorug’lik manbaini ko’rmay qo’ygandek. Shunga o’xshash eksperimentlar barcha idrok turlarida ham sinalgan. Past ohangli kuy ham ma’lum vaqtdan keyin eshitmaganday hisni keltirib chiqarishini sinab ko’rishingiz mumkin.

Nutq vositasida xadeb bir xil so’zlarni qaytaraverish psixoterapevtik praktikada gipnotik holatni keltirib chiqaruvchi omil sifatida ishlatiladi. Chunki bir xil so’zlar xadeb qaytarilaversa, ular o’zining ma’no - mohiyatini ham yo’qotadi. Masalan, ko’chalarda yuradigan “folbinlar”ni ko’rganmisiz? Ular avtomatik tarzda aytadigan so’zlari aslida ularning o’zlari uchun umuman ma’nosini yo’qotgan (“baxtingdan ochaymi, taxtingdan ochaymi?” va xakozo shunga o’xshash so’zlar). har qanday harakat xadeb qaytarilaversa, “psixologik to’yinish” hodisasi ro’y beradi va harakatlar avtomatlashib, uning ayrim detallari umuman ong nazoratidan chiqadi. Masalan, mahoratli raqqosa har qanday raqsga ham chiroyli, jozibali harakatlar bilan o’yin tushib ketaveradi.

D. Anglanganlik qonuni. Idrok qilayotgan shaxs uchun figuraning anglanganlgi, uning zarurati va ma’nosi katta ahamiyatga ega bo’ladi. Agar biz kuzatayotgan predmet, eshitayotgan nutq yoki his qilayotgan narsamiz ma’nosiz, tushunarsiz, noaniq bo’lsa, biz juda tez charchaymiz va toliqamiz. Masalan, xitoy tilini bilmaydigan odam shu tilda so’zlashuvchilar orasiga tushib qolsa, psixologik jihatdan juda qiynaladi. Ya’ni, bizga barcha narsalarda biror ma’no va mazmun kerak. Odam odatda tushunadigan narsasinigina idrok qiladi. hattoki, ma’ruzachining bugun tushuntirayotgan ma’ruzasidagi faktlar sizning tushunchalaringiz va bilim doirangizdan uzoq bo’lsa, professorga qarab o’tirgan bo’lsangiz ham uning gaplari qulog’ingizga kirmaydi. Shunday paytlarda “Nima deyapti o’zi?” deb qo’shnimizdan so’rab qo’yamiz ham, zero ma’ruzasi o’sha biz uchun qadrdon bo’lgan o’zbek tilida gapirayotgan bo’lsa ham. Sinab ko’rish uchun o’rtog’ingizga bir nechta so’zlardan iborat qatorni bering. Ular orasida mazmunan bir - biriga bog’liq bo’lmagan so’zlar, xattoki ma’nosiz (teskarisiga yozilgan so’zlar) bo’lsin. Oraga 2-4 ta tanish o’zbek tilidagi so’zlardan aralashtiring . Bir daqiqa mobaynida qarab, eslab qolganini qaytarishni so’rasangiz, o’sha 2-4 ta so’zlardan boshqalarni deyarli “ko’rmaganining” guvohi bo’lasiz.

**2.Idrok obrazlarni predmetli, yaqqol mazmuni.** Ye. Taxminlarni tekshirish jarayonida idrok qilish. Biz idrok jarayonida ilgarigi tajribaga tayanganimiz bilan ko’pincha adashamiz, ba’zan esa o’zimiz uchun yangiliklar ochib, tajribani yanada boyitamiz. Ilgarigi tajriba va kelajakni bashorat qilish insonga xos xususiyat bo’lib, bizning sezgi organlarimiz orqali keladigan ma’lumotlarning ko’lami va imkoniyatlarini yanada oshiradi.Shu nuqtai nazardan olib qaralganda, idrok - tashki muhit to’g’risidagi taxminlarimizni isbot qilishga qaratilgan faol jarayondir. Biz bevosita idrokimiz “tagiga yetolmayotgan”, “tushunmayotgan” narsalarni bevosita his qilgimiz, qo’limiz bilan ushlab ko’rgimiz, ular bilan ishlagimiz keladi. Ya’ni, idrok qilinayotgan narsada noaniqlik, sir paydo bo’lsa, biz “Bu nima bo’ldi?” degan savol asosida taxmin qila boshlaymiz va uni tekshirish uchun harakat qilamiz. Aynan harakatlar, amaliy ishlar idrokimiz imkoniyatlari va chegaralari kengaytiradi va anglashga yordam beradi. Shuning uchun ham har bir ishni boshlashdan avval nimaga egamiz, nima kerak va nima qilsak, tezroq yaxshi natijaga ega bo’lamiz, degan savol bilan o’zimizdagi tajribada bo’lgan bilimlarimiz bilan unchalik aniq bo’lmagan ma’lumotlarni tarozuga solish va imkon boricha nutqimiz, harakatlarimiz bilan real tajribani kengaytirishga intilishimiz kerak. Shunday qilib, bir qarashda oddiyroq tuyulgan idrok ham inson bilimlari, tushunuvchanligi va faolligi bilan bog’liq psixologik jarayon bo’lib, u aslida shaxsiy tajribamizning birlamchi asosi va bazasidir.

Xotira va shaxs tajribasining boyligi. Odam ko’rgan, his qilgan va eshitgan narsalarining juda oz miqdorinigina eslab qola oladi. Ma’lum bo’lishicha, bir vaqtning o’zida odam ongida 7 tadan ortiq belgiga ega bo’lgan ma’lumotning qolishi qiyin ekan ekan. Bu yettita so’z, son, belgi, narsaning shakli bo’lishi mumkin. Agar telefon raqamlari 8 ta belgili bo’lganda, uni yodda saqlash ancha qiyin bo’larkan. Demak, ongning tanlovchanligi va ma’lumotlarni saralab, terib ishlatishi yana bir psixik jarayonni - xotirani bilishimiz lozimligini bildiradi.

Odatda biz biror bir materialni o’qiydigan bo’lsak, uni hyech bir o’zgarishsiz eslab qolishga harakat qilamiz. Lekin ajablanarlisi shundaki, borgan sari material ma’lum o’zgarishlarga yuz tutib, xotirada dastlabki paytdagisidan boshqacharoq bo’lib saqlanadi. Ba’zi bir material yoki ma’lumot xohlasak ham xotiradan o’chmaydi, boshqasi esa juda qattiq xohlasak ham kerak paytda yodimizga tushirolmaymiz Bu kabi savollar, inson bilish jarayonlaridagi eng muhim savollar bo’lib, ba’zan o’z taraqqiyotimiz va kamolatimizni ham ana shunday omillarga bog’lagimiz keladi.

Ma’lum bo’lishicha, inson miyasi har qanday ma’lumotni saqlab qoladi. Agar shu ma’lumot biror sabab bilan odamga kerak bo’lmasa, yoki o’zgarmasa, u ongdan tabiiy tarzda yo’qoladi. Lekin har doim ham bizning professional faoliyatimiz manfaatlariga mos ma’lumotlarni esda saqlash juda zarur va shuning uchun ham ko’pchilik ataylab xotira tarbiyasi bilan shug’ullanadi.

Hamma uchun odatiy bo’lgan shunday holatni tasavvur qiling: ko’pchiligimiz ertalab soatning jaranglashidan uyg’onamiz. Soat budilnigining tovushini sezamiz. Bu – alohida signal, lekin bu soat bizning uyg’onishimiz uchun chalinayotganligi, tovushning ortida o’sha bizga kerak bo’lgan vaqtning alomati borligini o’zimizcha talqin etamiz. Agar soatdan chiqqan tovush sezgilarimizga aloqador bo’lsa, uning vaqtni bildiruvchi predmet ekanligi va bu bizni uyg’onib, o’qishga yoki ishga otlanishimiz zarurligini bildirayotganligini biz idrok qilamiz.

|  |  |  |  |
| --- | --- | --- | --- |
| illusions_02 | illusions_08 | Umuman, psixologlarning fikricha, inson nimaniki idrok qilsa, uni **figura** *va* **fonda** idrok qiladi.  **Figura** – shunday narsaki, uni aniq anglash, ajratish, ko’rish, eshitish va tuyish mumkin. | |
| **29-rasm.** | |  | |
| **Fon** esa aksincha, noaniqroq, umumiyroq narsa bo’lib, aniq ob’ektni ajratishga yordam beradi.  Masalan, gavjum bozorda ketayotgan taqdirda ham o’z ismimizni birov aytib chaqirsa, darrov o’sha tarafga qaraymiz. **Ism** – figura bo’lsa, bozordagi **shovqin** | | illusions_06 | im |
| – fon rolini o’ynaydi. | | **30-rasm.** | |


Boshqacha qilib aytganda, biz biror narsani idrok qilayotgan paytimizda uni albatta biror fondan ajratib olamiz. Masalan, gul bozorida aynan qip-qizil atirgul sizga yoqib qolib, o’shani xarid qilasiz, qolgan gullar fonday ongingiz aktiviga o’tmaydi.

Ya’ni, idrokning asosida narsa va hodisaning yaxlitlashgan obrazi yotadiki, bu obraz boshqalaridan farq qiladi. Idrok yuqorida ta’kidlaganimizdek, soat tovushiga o’xshash, o’ziga nisbatan *soddaroq bo’lgan sezgi jarayonlaridan* tashkil topadi. Masalan, olmaning shaklini, xidini, mazasini, rangini sezamiz, ya’ni alohida-alohida xossalar ongimizda aks etadi. Bu – *sezgilarimizdir.* Sezgilar yaxlit tarzda idrok jarayonini ta’minlaydi.

Lekin olimlar idrokni sezgilarning oddiygina, mexanik tarzdagi birlashuvi, degan fikrga mutloq qarshilar. Chunki *idrok –* ongli, maqsadga qaratilgan murakkab jarayon bo’lib, unda shaxsning u yoki bu ob’ektga shaxsiy munosabati va idrokdagi faolligi asosiy rol o’ynaydi. Masalan, buni isboti uchun ko’pincha

|  |  |  |  |  |  |
| --- | --- | --- | --- | --- | --- |
| **Rubin figurasi** (31-rasm) tavsiya etiladi. Unda ikkita qora profil oq fonda berilgan. Bir qarashda ayrimlar bu rasmlarga qarab, “**Bu – vaza**” deb atasa, boshqalar uni bir-biriga qarab turgan i**kki kishi yuzining yon tomondan ko’rinishi**, deb ta’riflashi mumkin. Shunisi xarakterliki, birinchi marta shu rasmni ko’rgan odam uni yaxlit idrok qilib, nima ekanligini ***tushunishga***harakat qiladi, lekin biror figurani ko’rgach, ma’lum vaqtgacha boshqasini | | | | Структуры восприятия.jpg | |
| ko’rmay turadi. Agar shu idrok darajasi qolsa, ya’ni yana nimanidir ko’rishni xohlamasa, u ikkinchi figurani ko’rmasligi ham mumkin. | | | | **31-rasm. Rubin figurasi** | |
|  | | Ikkinchidan, id-rok bizning kayfiya-timizga ham bog’liq. Tashvish bilan yo’-lakchadan o’tib keta-yotib, oyog’ingiz ta-gidagi narsa tugul, |  | | |
| **/a/** | | ro’paradagi odamni | **/b/** | | |
|  | | ham ko’rmay qoli-shingiz mumkin. Yo-ki san’at muzeyida to-mosha qilib yurgan ikki kishi bir rasmda tamoman har xil nar- salarni, elementlarni |  | | |
| **/c/** | | ko’rishi mumkin. | **/d/** | | |
|  | | Yaxshi kayfiyatda, yaxshi do’stlar davra-sida iste’mol qilgan taom sizga juda maza-liday tuyuladi. |  | | |
| **/e/** | **32-rasm. Idrokning konstantliligi** | | | | **/f/** |
|  |  |  |  |  |  |

Bu bizdagi idrok jarayonlarining faolligimizga, ob’ektga munosabatimizga bevosita bog’liqligini ko’rsatib turibdi. Agar talaba biror fan predmetidan qarzdor bo’lib qolsa, och qoringa yegan shirin taomi ham “ta’timaydi”, hatto nima yeganini ham unutib qo’yadi. Yomon kayfiyat ko’proq qora, nursiz ranglarni idrok qilishga moyil bo’lsa, yaxshi ko’tarinki kayfiyat, aksincha, hamma narsani eng yoqimli ranglarda “ko’radi”. Bu yana bir bor idrokning oddiygina aks ettirish yoki bilish jarayoni emas, balki shaxsdagi faol ustanovkalarga bog’liq bo’lgan, mantiqan asoslangan ongli jarayon ekanligini isbotlaydi.Yuqoridagi fikrlar hamda 33-rasmdan kelib chiqib, shaxs idrok qilishi jarayonlariga xos bo’lgan bir nechta qonuniyatlarni belgilaymiz:



**33-rasm. Idrok qilish jarayonlariga xos qonuniyatlar klassifikasiyasi**

Shunday qilib, **idrok *– bu bilishimizning shunday shakliki, u borliqdagi ko’plab, xilma-xil predmet va hodisalar orasida bizga ayni paytda kerak bo’lgan ob’ektni xossa va xususiyatlari bilan yaxlit tarzda aks etishimizni ta’minlaydi.***



|  |
| --- |
| ***Фигурa вa фoннинг илгaриги ҳaрaкaтгa бoғлиқлиги қoнуни*** |

Bu qonunning ma’nosi: odam ilgarigi tajribasida bo’lgan, bevosita to’qnash kelgan, tanish narsalarini idrok qilishga moyil bo’ladi. Agar biror predmetni u ilgari figura sifatida idrok qilgan bo’lsa, demak, keyingi safar ham uni aynan figuraday idrok qiladi, agar fon bo’lgan bo’lsa, tabiiy, fonday qabul qiladi. Bu qonunning hayotdagi o’rni chet davlatlarda borgan turistlar tajribasiga tayanib tushuntirilishi mumkin. O’zbekistonliklar Yer kurrasining qaysi burchagida bo’lmasin, o’zbek do’ppisi yoki atlas ko’ylakni juda tez ilg’ab oladilar va suyunib ketadilar ham. Yonidagi sheriklari o’zbek bo’lsa ham, aynan do’ppili o’zbekni ko’rib, ko’zlari yashnab ketadi. Boshqa millat vakillari, masalan, nigeriyalik ham milliy ko’ylagida yurgan bo’lishi mumkin, lekin o’zbek turist uchun bu kiyim fon edi, fonligicha qoladi ham.



|  |
| --- |
| ***Идрoкнинг кoнстaнтлилиги қoнуни*** |

Bu qonun ma’lum ma’noda oldingisiga bog’liq. Ya’ni bunda ham ilgarigi tajriba katta rol o’ynaydi. Ma’nosi: odam o’ziga tanish bo’lgan narsalarni o’sha xossa va xususiyatlar bilan o’zgarishsiz idrok qilishga moyildir. Masalan, samolyot ichida o’tirib yerga qaraganmisiz? Avtomobil yo’llari, ularda harakat qilayotgan mashinalar kichkina ko’rinadi, lekin biz ularni hozir kichrayib qolgan, deb idrok qilmaymiz-ku? Aslida ko’z qorachig’imizdagi aks kichkina bo’lsa-da, ularni o’zimiz “to’g’rilab” alohida predmetlar sifatida idrok qilaveramiz.

Bu o’rinda bir etnografning Afrikadagi kuzatishi xarakterli. U kunlarning birida pigmeylar deb ataluvchi qabila vakillaridan biri bilan quyuq o’rmondan chiqqan (bu qabilaning umri qalin o’rmonda o’tadi). Ro’parada yaylovda sonsiz mollar podasi o’tlab yurgan bo’lgan. Etnograf ularni oddiy mollar podasi sifatida idrok qilgan, pigmey esa ularni chumolilarga o’xshatib, ularning ko’pligi va kichikligidan hayratlangan. Olimda idrokning konstantligi namoyon bo’lgan bo’lsa, uning sherigida uning buzilganligi kuzatilgan.

Demak, idrokimizning konstantligi, ya’ni ilgarigi tajriba asosida narsalarning xossa va xususiyatlarini o’zgartirmay, turg’un holda yaxlit tarzda idrok qilish xususiyati bizga tashqi muhitda to’g’ri moslashuvimiz, narsalar dunyosida adashmasligimizni ta’minlaydi. Konstantlik – “*constanta*” so’zidan olingan bo’lib, o’zgarmas, doimiy degan ma’noni bildiradi.



|  |
| --- |
| ***Кутишлaр вa тaxминлaрнинг идрoккa тaъсири*** |

Ko’pincha bizning idrokimiz ayni paytda biz nimalarni kutayotganimizga bog’liq bo’lib qoladi. Biz o’zimiz kutgandan ham ko’p paytlarda o’zimiz ko’rgimiz kelgan narsalarni ko’ramiz, eshitgimiz kelgan narsani eshitamiz. Masalan, sonlar qatorida paydo bo’lgan **«B»** harfi uzoqdan albatta **13** soniday idrok qilinadi, yoki aksincha harflar orasidagi **13 «B»** ga juda o’xshaydi. Kechasi yolg’iz qolib kimnidir kutayotgan bo’lsangiz, har qanday juda sekin sharpa ham oyoq tovushlariga o’xshayveradi. Sog’ingan do’stingizga biror jihati bilan o’xshash bo’lgan odamni ko’rsangiz-chi?

Shunday qilib, inson idroki shaxsiy ma’no va ahamiyat kasb etgan ma’lumot vositasida ongdagi bo’shliqni to’ldirishga harakat qiladi. Birovning orqadan chaqirishini kutayotgan bo’lsangiz, negadir albatta, bosh harfi to’g’ri kelgan ismni aytsa ham tezginada o’sha tomonga o’girilib qaraysiz. Aynan shunday hodisalar ba’zan idrokdagi xatoliklarning kelib chiqishiga olib keladi. Amerikalik olim *J. Begbi,* stereoskop orqali amerikalik va meksikalik bolalarga shakli unchalik aniq bo’lmagan slaydlarni birin-ketin ko’rsatgan. **Amerikalik** bolalar ularni **beysbol o’yini**, **oq sochli qiz** ifodalangan desalar, **meksikalik** bolalar ularni **buqalar jangi**, **qora sochli qiz**, deb ta’riflaganlar. Ko’pchilik bolalar esa ko’rsatilgan ikkita rasmdan faqat bittasini ko’rganini e’tirof etganlar. Demak, bizning idrokimiz, uning mazmuni madaniy va ma’naviy muhitga ham bog’liq bo’lib, bu kutishlar tizimidan kelib chiqarkan.



|  |
| --- |
| ***Ўзгaрмaс мaълумoтнинг идрoк қилинмaслиги қoнуни*** |

Bu qonunning mohiyati shundaki, muntazam ta’sir etuvchi ma’lumot ongda uzoq ushlab turilmaydi. Masalan, o’tirganingizda soatning tikkilashini eshitganmisiz? Ha, tovush eshitiladi, lekin ma’lum vaqt o’tgandan so’ng go’yoki u yo’q bo’lib qolganday – eshitilmaydi. Yoki eksperiment sharoitida yolg’iz bitta nuqtadagi yorug’lik manbai ko’zga ta’sir etilib, ko’z ham shu nuqta bilan bir vaqtda harakatga keltirib turilganda, 1-3 sekunddan so’ng odam yorug’lik manbaini ko’rmay qo’ygandek. Shunga o’xshash eksperimentlar barcha idrok turlarida ham sinalgan. Past ohangli kuy ham ma’lum vaqtdan keyin eshitmaganday hisni keltirib chiqarishini sinab ko’rishingiz mumkin.

Nutq vositasida hadeb bir xil so’zlarni qaytaraverish **psixoterapevtik** amaliyotda **gipnotik** holatni keltirib chiqaruvchi omil sifatida ishlatiladi. Chunki bir xil so’zlar hadeb qaytarilaversa, ular o’zining ma’no-mohiyatini ham yo’qotadi. Masalan, ko’chalarda yuradigan “folbinlar”ni ko’rganmisiz? Ular avtomatik tarzda aytadigan so’zlari aslida ularning o’zlari uchun umuman ma’nosini yo’qotgan (“baxtingdan ochaymi, taxtingdan ochaymi?” va hokazo shunga o’xshash so’zlar). har qanday harakat hadeb qaytarilaversa, “psixologik to’yinish” hodisasi ro’y beradi va harakatlar avtomatlashib, uning ayrim detallari umuman ong nazoratidan chiqadi. Masalan, mahoratli raqqosa har qanday raqsga ham chiroyli, jozibali harakatlar bilan o’yin tushib ketaveradi.



|  |
| --- |
| ***Aнглaнгaнлик қoнуни*** |

Idrok qilayotgan shaxs uchun figuraning anglanganlgi, uning zarurati va ma’nosi katta ahamiyatga ega bo’ladi. Agar biz kuzatayotgan predmet, eshitayotgan nutq yoki his qilayotgan narsamiz ma’nosiz, tushunarsiz, noaniq bo’lsa, biz juda tez charchaymiz va toliqamiz. Masalan, xitoy tilini bilmaydigan odam shu tilda so’zlashuvchilar orasiga tushib qolsa, psixologik jihatdan juda qiynaladi. Ya’ni, ***bizga barcha narsalarda biror ma’no va mazmun kerak.*** Odam odatda tushunadigan narsasinigina idrok qiladi. hattoki, ma’ruzachining bugun tushuntirayotgan ma’ruzasidagi faktlar sizning tushunchalaringiz va bilim doirangizdan uzoq bo’lsa, professorga qarab o’tirgan bo’lsangiz ham uning gaplari qulog’ingizga kirmaydi. Shunday paytlarda **“Nima deyapti o’zi?”** deb qo’shnimizdan so’rab qo’yamiz ham, zero, ma’ruzachi o’sha biz uchun qadrdon va ona tili hisoblanmish o’zbek tilida gapirayotgan bo’lsa ham. Sinab ko’rish uchun o’rtog’ingizga bir nechta so’zlardan iborat qatorni bering. Ular orasida mazmunan bir-biriga bog’liq bo’lmagan so’zlar, hattoki ma’nosiz (teskarisiga yozilgan so’zlar) bo’lsin. Oraga 2-4 ta tanish o’zbek tilidagi so’zlardan aralashtiring. Bir daqiqa mobaynida qarab, eslab qolganini qaytarishni so’rasangiz, o’sha 2-4 ta so’zlardan boshqalarni deyarli “ko’rmaganining” guvohi bo’lasiz.



|  |
| --- |
| ***Тaxминлaрни тeкшириш жaрaёнидa идрoк қилиш*** |

Biz idrok jarayonida ilgarigi tajribaga tayanganimiz bilan ko’pincha adashamiz, ba’zan esa o’zimiz uchun yangiliklar ochib, tajribani yanada boyitamiz. Ilgarigi tajriba va kelajakni bashorat qilish insonga xos xususiyat bo’lib, bizning sezgi organlarimiz orqali keladigan ma’lumotlarning ko’lami va imkoniyatlarini yanada oshiradi. Shu nuqtai nazardan olib qaralganda, ***idrok – tashki muhit to’g’risidagi taxminlarimizni isbot qilishga qaratilgan faol jarayondir.***

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Idrok nima?
2. Idrokning predmetliligini tushuntiring.
3. Idrokning yaxlitligi nima ?
4. Idrokning ma’lum tartibda tuzilganligini tushuntiring.
5. Idrokning anglanganligi deganda nimani tushunasiz ?
6. Idrokning turlarini tushuntiring.

|  |
| --- |
| **9-мaвзу.** |

|  |
| --- |
| **хаёл** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **9.1.** | **Xayol to’g’risida tushuncha.** Xayol to’g’risida tushuncha. Xayol jarayonlarida analitik-sintetik faoliyat. |
| **9.2.** | **Xayol va muammoli vaziyat.** Xayol va muammoli vaziyat. |
| **9.3.** | **Xayol turlari.** Xayol turlari. Orzu va shirin xayollar. aktiv xayol, passiv xayol, Badiiy va ilmiy ijodiyotda fantaziya. |





|  |
| --- |
| **Тушунчaлaр вa тaянч ибoрaлaр** |

*Xayol, analitik-sintetik faoliyat, agglyutinasiya,**giperbolizasiya, orzu va shirin xayollar, aktiv xayol, passiv xayol, fantaziya.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargaxayol to’g’risida tushuncha, xayol va muammoli vaziyat, xayol turlari, xayol jarayonlarida analitik-sintetik faoliyat, bolalarning o’yin va kattalarning ijodiy faoliyatida fantaziyaning roli, orzu va shirin xayollar, badiiy va ilmiy ijodiyotda fantaziyantng roli haqida tushuncha berishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Xayol to’g’risida tushuncha.**

**Xayol**– biz ilgari idrok qilmagan predmet va hodisalarni yaratishdan iborat bo’lgan psixik jarayondir.Xayol yoki fantaziya, tafakkur kabi yuksak bilish jarayonlariga kiradi va faqat odamlarga xos bo’lgan faoliyatlarda yuzaga chikadi. Mehnatning tayyor natijasini xayolga keltirmay turib, ishga kirishib bo’lmaydi. Fantaziya yordamida kutilayotgan natijani tasavur qilish–inson mehnatning hayvonlar instinktiv harakatlaridan tubdan fikrdir. Xayol inson faoliyatining barcha jabhalarida yuzaga chiqadi. Masalan, oddiy stol yasash uchun xam uning shakli qanday bo’ladi, nima uchun kerak, rangi, balandligi va h.k.larni oldindan tasavvur qilish lozim. Bir so’z bilan aytganda, ishni boshlashdan oldin bu stolni tayyor holda ko’ra bilish talab qilinadi.

Xayol inson ijodiy faoliyatning zarur elementi bo’lib, mehnatning oxirgi va oraliq mahsulotlarida o’z ifodasini topadi. Xayol mehnat natijalarini narsalarda gavdalantirishga undaydi va shuning bilan birga muammoli vaziyat aniq bo’lmagan hollarda ish-harakat programmasini tuzishni ta’minlaydi. Shuning bilan birga xayol biror aniq faoliyatning o’rnini bosuvchi obrazlar hosil qilish vositasi sifatida yuzaga chiqadi. Xayol tafakkur singari, mammoli vaziyatda, ya’ni masalni yechishning yangi usullarini qidirib topishda yuzaga keladi. Ehtiyojlarni qondirishning real jarayonidan oldin ehtiyojlarni qondirishning soxta, xayoliy jarayoni sodir bo’ladi.

Muammoli vaziyatda masalani hal qilish uchun biz tushunchalarga (bilimlarga) va obrazlarga suyanamiz. Ko’pincha bu ikkala vosita xam birgalikda qo’llaniladi. Ammo ulardan qaysi birining ustunligi muammoli vaziyatning xarakteriga bog’liq. Agar masalaning dastlabki ma’lumotlari, chunonchi, ilmiy muammoning dastlabki ma’lumotlari aniq bo’lsa, masalani yechish yo’lining moxiyati ko’proq tafakkur qonunlariga tobe bo’ladi. Agar muammoli vaziyat jihatdan o’zining noaniqligi bilan ajralib tursa, dastlabki ma’lumotlarni aniq analiz qilish juda qiyin bo’lsa xayol mexanizmlari ishga tushadi.

###### 2. Xayol turlari. Xayol o’zining faolligi va aktivligi bilan harakaterlanadi. Shu bilan birga xayol kishini faollikka undovchi kuch, turtki sifatida ham ishlaydi. Lekin ayrim xollarda xayol faoliyatning o’rnida, ya’ni soxta faoliyat sifatida harakat qilishi mumkin. Odam og’ir ahvolga tushganda, biror masalani yecha olmaganda, o’z xatolaridan qochishga harakat qilgani kabi hollarda u foydasiz orzularga, real hayotdan uzoq fantastika olamiga kirib ketishi mumkin. Bunday xollarda kishi amalga oshirib bo’lmaydigan ish-harakat rejalarini tuzadi. Xayolning bunday turi *passiv xayol* deb ataladi. *Passiv xayol ixtiyoriy yoki ixtiyorsiz* yuzaga kelishi mumkin. Ixtiyoriy ravishda yuzaga keltirilgan, lekin hayot bilan, real hayotdagi faollikka olib kelmaydigan passiv xayol turi *shirin xayol* deb ataladi. qandaydir quvonchli, yoqimli narsalar haqida shirin xayollarga berilish hammaga xos. Ammo inson hayotida shirin xayol kechirish hollari ko’proq bo’lsa, bu shaxsning passivligidan dalolat beradi. Passiv xayol ixtiyorsiz ravishda ham yuzaga kelishi mumkin. Xayolning bu turi asosan ong faoliyatining, ikkinchi signallar sistemasining susayishida, odamning vaqtinchalik harakatsizlik holatida, uyqusirash holatida, affekt holatida, uyquda (tush ko’rish), ongning kasallikka uchrab buzilishida (gallyusinasiya) va shu kabilarda sodir bo’ladi.

Passiv xayolning aksi bo’lgan ***aktiv xayol*** ijodiy va qayta tiklovchi xayol turlariga bo’linadi.

Ma’lum bir asosga yozuvlarga, chizmalarga asoslanib, ularga muvofiq keladigan obrazlar tizimini yaratuvchi xayol ***qayta tiklovchi xayol*** deyiladi.

***Ijodiy xayol*** qayta tiklovchi xayoldan farq qilgan holda, original va qimmatli moddiy mahsulotlarda amalga oshiriladigan yangi yangi obrazlarni yaratish. Ijodiy xayol barcha turdagi texnik, badiiy va boshqa ijodiyotning ajralmas qismini tashqil qiladi.

###### 3. Xayol jarayonlari. Xayol (fantaziya) obrazlari qanday yaratiladi? Xayol jarayonlari ham idrok, xotira, tafakur kabi analitik va sintetik harakaterga ega. Analiz idrok va xotiradayoq obyektning ayrim umumiy belgilarini ajratish va saqlash hamda muhim bo’lmagan belgilardan chetlashish imkoniyatini beradi. Analiz va undan keyingi sintez natijasida andaza, etalon hosil qilinadi. Shu etalonga suyangan holda tashqi olam, borliq, predmetlar va hodisalar o’rganiladi.

Analiz va sintez xayol jarayonida boshqacha o’ringa va yo’nalishga ega. Chunki xayol jarayonida yangi, avval bo’lmagan obrazlar, tasavvurlar yaratiladi. Albatta bunda yangilik va eskilik o’rtasidagi izchillik saqlanib qoladi. Xayol jarayonlarida tasavvurlar sintezi turlicha amalga oshiriladi.

***Agglyutinasiya.*** Agglyutinasiya kundalik hayotimizda birlashtirib bo’lmaydigan turli sifatlar, xususiyatlar va qismlarni «yopishtirib» birlashtirishdan iborat xayol jarayoni. Agglyutinasiya yo’li bilan ko’proq ertak obrazlari yaratiladi (suv parisi, tovuq oyog’ida turgan uy, pegas, kentavr va shu kabilar), agglyutinasiyadan texnik ijodda ham foydalaniladi (tank amfibiya, gidrosamolyot).

***Giperbolizasiya.*** Giprebolizasiya narsalarni kattalashtrish, kichraytirish, ularning ma’lum qismlarining sonini ko’paytirish, ularning o’rnini almashtirish orqali yangi obrazlar yaratish. Bunga misol keltirib, ko’p qo’lli xudolarning obrazi (xind afsonalarida), katta odam, no’xatdek kichik polvon, yetti boshli ajdarlar va shu kabilar giperbolizasiya yo’li bilan yaratilgan obrazlardir.

***Urg’u berish.*** Fantaziya obrazlarini yaratishning yana bir yo’li narsalarning kanaydir sifatlarini, belgilariga urg’u berish, ularga diqqatni turli yo’llar bilan jalb qilishdir. Bu usullar ayniqsa satirik jurnallarda ko’p qo’llaniladi. Bu yo’l bilan o’rtoqlik hazillari va turli karikaturalar yaratiladi.

***Sxematizasiya.*** (sxemalashtirish)-biror mavjud narsadan andaza olib, shu andaza asosida obrazlar yaratish. Masalan, rassomlar turli o’simliklarning obrazi asosida naqshlar yaratidilar.

Yangi xayol obrazlarini yaratishning yana bir usuli, ***tipiklashtirish***. Tipiklashtirishdan badiiy adabiyotda keng qo’llaniladi. Bu usul yordamida biror hodisaga, kishilar toifalariga, davrga xos yoki ularda ko’p takrorlanuvchi belgilar ma’lum obrazlarda gavdalantiriladi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Xayol haqida tushuncha bering.

2. Passif xayol deb nimaga aytiladi ?

3. Shirin xayol deb nimaga aytiladi ?

4. Aktiv xayol deganda nimani tushunasiz ?

5. Qayta tiklovchi xayol deb nimaga aytiladi ?

6. Ijodiy xayolni tushuntiring.

7. Xayol obrazlari qanday yaratiladi ?

8. Agglyutinasiya deganda nimani tushunasiz ?

9. Giperbolizasiya nima ?

10.Yangi xayolni tipiklashtirishni tushuntiring.

|  |
| --- |
| **10-мaвзу.** |

|  |
| --- |
| **Хотира** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **10.1.** | **Xotira to’g’risida tushuncha.** Xotira. Xotira nazariyasi. |
| **10.2.** | **Xotira jarayonlari.** Xotira jarayonlari: esda olib qolish, esga tushirish, unutish va esda saqlash. |
| **10.3.** | **Xotira turlari.** Emosional xotira. Ixtiyoriy va ixtiyorsiz xotira. |
|  |  |





|  |
| --- |
| **Тушунчaлaр вa тaянч ибoрaлaр** |

*Xotira, esda saqlash, esga tushirish, unutish, assosiasiya, geshtaltizm, harakat xotirasi, emosional xotira, obrazli xotira, so’z - mantiqiy xotira, tanish, xotirlash.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargaxotira nazariyasi, xotira jarayonlari: esda olib qolish, esga tushirish, unutish va esda saqlash, xotira turlari, diqqat to’g’risida tushuncha, diqqatning fiziologik mexanizmlari, diqqatning tadqiq qilinishi, diqqat va ong. diqqatning psixofiziologik indikator va mexanizmlari, diqqat va faoliyat, diqqatning taraqqiy etishi, o’qish jarayonida diqqat, o’quvchilar diqqatini rejali ravishda shakllantirib borish haqida tushuncha berishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Xotira to’g’risida tushuncha.** Odam ko’rgan, his qilgan va eshitgan narsalarining juda oz miqdorinigina eslab qola oladi. Ma’lum bo’lishicha, bir vaqtning o’zida odam ongida 7 tadan ortiq belgiga ega bo’lgan ma’lumotning qolishi qiyin ekan. Bu yettita so’z, son, belgi, narsaning shakli bo’lishi mumkin. Agar telefon raqamlari 8 ta belgili bo’lganda, uni yodda saqlash ancha qiyin bo’larkan. Demak, ongning tanlovchanligi va ma’lumotlarni saralab, terib ishlatishi yana bir psixik jarayonni — xotirani bilishimiz lozimligini bildiradi.

Odatda biz biror bir materialni o’qiydigan bo’lsak, uni hyech bir o’zgarishsiz eslab qolishga harakat qilamiz. Lekin ajablanarlisi shundaki, borgan sari material ma’lum o’zgarishlarga yuz tutib, xotirada dastlabki paytdagisidan boshqacharoq bo’lib saqlanadi. Ba’zi bir material yoki ma’lumot xohlasak ham xotiradan o’chmaydi, boshqasi esa juda qattiq xohlasak ham kerak paytda yodimizga tushirolmaymiz. Bu kabi savollar, inson bilish jarayonlaridagi eng muhim savollar bo’lib, ba’zan o’z taraqqiyotimiz va kamolotimizni ham ana shunday omillarga bog’lagimiz keladi.

Ma’lum bo’lishicha, inson miyasi har qanday ma’lumotni saqlab qoladi. Agar shu ma’lumot biror sabab bilan odamga kerak bo’lmasa, yoki o’zgarmasa, u ongdan tabiiy tarzda yo’qoladi. Lekin har doim ham bizning professional faoliyatiiz manfaatlariga mos ma’lumotlarni esda saqlash juda zarur va shuning uchun ham ko’pchilik ataylab xotira tarbiyasi bilan shug’ullanadi.

X o t i r a — bu tajribamizga aloqador har qanday ma’lumotni eslab qolish, esda saqlash, esga tushirish va unutish bilan bog’liq murakkab jarayondir. Xotira har qanday tajribamizga aloqador ma’lumotlarning ongimizdagi aksidir.

Inson xotirasining yaxshi bo’lishi, yani qis-kechinmalarimiz, ko’rgan-kechirganlarimizning mazmuni to’laroq miyamizda saqlanishi quyidagi omillarga bog’liq:

* esda saqlab qolish bilan bog’liq harakatlarning yakunlanganlik darajasiga;
* shaxsning o’zi shug’ullanayottan ishga nechog’lik qiziqish  
  bildirayotganligi va shu ishga moyilligiga;
* shaxsning bevosita faoliyat mazmuni va ahamiyatiga munosabatining qandayligiga;
* shaxsning ayni paytdagi kayfiyatiga;
* irodaviy kuchi va intilishlariga.

***Xotiraning samaradorligi eslab qolishning ko’lami va tezligi, esda saqlashning davomiyligi, esga tushirishning aniqligi bilan bog’lanadi****.* Demak. odamlar ham aynan shu sifatlarga ko’ra ham farqlanadilar:

1. materialni tezda eslab qoladiganlar;
2. materialni uzoq vaqt esda saqlaydiganlar;
3. istagan paytda osonlik bilan esga tushiradiganlar.



**Eslab qolish xususiyatiga ko’ra xotiraning turlari**

Ba’zi odamlarning xotirasiga xos jihatlarni tug’ma deb atashadi. To’g’ri, oliy nerv tizimi, uning o’ziga xos ishlash xususiyatlari xotiraning o’ziga xos individual uslubini belgilashi mumkin. Lekin hayotda ko’pincha shaxsning bilish jarayonlari va sezgi organlarining ishlash qobiliyatlariga bog’liq tarzda ajralib turadigan tiplari haqida gapirishadi. Masalan, ayrim odamlar ko’rgan narsalarini juda yaxshi eslab qoladi, demak, ularning ***xotirasi ko’rgazmali — obrazli***bo’lib, ko’zi bilan ko’rmaguncha, narsaning mohiyatini tushunmaydi ham. Boshqalar esa o’zicha fikrlab, nomini aytib, mavhum tarzda tasavvur qilmaguncha, eslab qolishi qiyin bo’ladi. Bundaylar ***so’z* — *mantiqiy xotira***tipi vakillaridar. Yana bir tipli odamlar bevosita his qilgan, «yuragidan» o’tkazgan, unda biror yorqin emosional obraz qoldirolgan narsalarni yaxshi eslab qoladilar, bu — ***emosional xotiradir****.* Lekin yana bir xotira egalari borki, ularni ***fenomenal xotira***sohiblari deb atashadi. Psixologiyaga oid kitoblarda ana shunday xotiraga ega bo’lgan kishilar to’g’risida ko’p yozilgan. Bu shunday kishilarki, ular bir vaqtning o’zida nisbatan juda katta hajmdagi ma’lumotlarni esda saqlay oladi va esga tushiradi. Masalan, tarixiy shaxslar orasida Yuliy Sezar, Naloleon, Mosart, shaxmat ustasi Alexin kabi insonlar xotirasi ana shunday noyob bo’lganligi haqida ma’lumotlar bor. Taniqli, rus psixologi va neyropsixologi A.R. Luriya ham ana shunday xotira sohiblaridan biri — asli kasbi jurnalist bo’lgan Shereshevskiy degan shaxs xotirasini ataylab uzoq vaqt mobaynida o’rgangan. Uning xotirasi shunday ediki, Dantening «Ilohiylik komediyasi»dan olingan uzundan-uzoq parchani bir marta qarab olgandan so’ng, 15 daqiqadan keyin so’zma-so’z aytib berolgan. Shunisi xarakterli ediki, komediya unga notanish bo’lgan italyan tilida yozilgan edi. Ko’pchilikni qanday qilib yaxshi, mustahkam esda saqlab qolish muammosi qiziqtirsa, Shereshevskiy uchun qanday qilib unutish masalasi murakkab edi. Uni xotira obrazlari doimo qiynar, ko’rgan narsalari ko’z oldida gavdalanaverar edi. Qanday qilib eslab qolasiz? Degan savolga u shunday javob bergan: men «materialni» o’zimga tanish va sevimli bo’lgan Moskva ko’chalariga joylashtiraman. Bir marta bir materialning bir bo’lagi o’sha «ko’chaning» salqin tushgan yeriga tushib qolib, esga tushirishi ancha qiyin bo’lgan ekan. Shunga o’xshash har bir fenomenal xotira egalarining o’ziga xos eslab qolish uslublari bo’lar ekan.

Tarixda bunday kishilar bor va ular bizning oramizda xam yo’q emas. Muhimi shunda-ki, ana shu fenomenal xotirani shaxs va jamiyat manfaatiga mos tarzda unumli ishlata bilishdir.



**Xotiraning sakkiz qonuni**

Kuyida xotira qonunlari bilan tanishib chiqamiz:

1. Anglanganlik qonuni. Oddiy, lekin murakkab qonun, ya’ni berilgan materialni qanchalik chuqur anglasak, shunchalik uni mustahkam xotirada muhrlagan bo’lamiz.
2. Qiziqish qonuni. Anatol Frans: «Bilimlarni yaxshi hazm qilish uchun uni ishtaha bilan yutish kerak» deganda, albatta, materialga jonli qiziqish bilan munosabatda bo’lishimiz, va uni yaxshi ko’rishimiz kerakligini nazarda tutgan.
3. Ilgarigi bilimlar qonuni**.** Ma’lum mavzu yuzasidan bilimlar qanchalik ko’p bo’lsa, yangisini esda saqlab qolish shunchalik oson bo’ladi. Masalan, ilgari o’qigan biror kitobni qaytadan o’qib, uni yangidan o’qiyotganday his qilsangiz, demak, siz ilgarigi tajribangiz yetishmaganligidan uni yaxshi o’zlashtira olmaganligingizni his qilishingiz mumkin. Demak, eski bilimlar  
   ham tajribaga aylangandagina, yangilariga zamin bo’la oladi.
4. Eslab qolishga tayyorlik qonuni. Biror materialni eslab qolishdan avval, bo’lg’usi aqliy ishga qanday hozirlik ko’rgan bo’lsangiz, shunga mos tarzda eslab qolasiz. Masalan, fizika o’qituvchisining barcha darslari sizga doimo ma’qul bo’lgan bo’lsa. Siz: «Bugun ham yangi narsa o’rganib chiqaman», deb o’zingizni ishontirasiz va oqibatda natija ham yaxshi bo’ladi yoki vaqgga nisbatan tayyorlik ham shunday. «Bir amallab imtihon topshirsam, keyin qutulaman», deb darsga tayyorlangan bo’lsangiz, imtihon tugagach, go’yoki mnyangizni birov «yuvib qo’yganday» tasavvur hosil bo’ladi. Agar materialni mutaxassis bo’lishim uchun juda kerak, deb umringiz oxirigacha muhimligini anglasangiz, u narsa xotirada muqim saqlanadi.

5.Assosiasiyalar qonuni. Bu qonun xaqida eramizdan avval  
Arastu ham yozgan edi. Qonunning mohiyati shundaki, bir vaqtda shakllangan tasavvurlar xotirada ham yonma-yon bo’ladi. Masalan, ayni aniq bir xona o’sha yerda ro’y bergan hodisalarni ham eslatadi.

1. Birin-ketinlik qonuni. Harflarni alfavitdagi tartibida yoddan aytish oson, uni teskarisiga aytish qiyin bo’lganidek, xotirada ham ma’lumotlarni ma’lum tartibda joylashtirishga va kerak bo’lganda, tartib bilan birin-ketin tiklash maqsadga muvofiqdir.
2. Kuchli taassurotlar qonuni. Eslab qolinadigan narsa to’g’risidagi birinchi taassurot qanchalik kuchli bo’lsa, unga aloqador obraz ham shunchalik yorqin bo’ladi. Bundan tashqari, siz uchun ahamiyatli va jozibali ma’lumotlar oqimida eslanayotgan material ham yaxshi esga tushiriladi.
3. Tormozlanish qonuni. Har qanday muayyan ma’lumot o’zidan  
   oldingi ma’lumotni tormozlaydi. Shuning uchun uning o’chib ketmasligi uchun yangini esda saklashdan avval mustahkamlash choralarini ko’rishingiz kerak.

Demak, yaxshi kuchli bilimlarga ega bo’lish uchun xar bir predmet yoki fanning mavzularini o’ziga xos tarzda yoqtira olish va xotirada saqlash uslublarini ishlab chiqishingiz kerak ekan. Lekin albatta, matematika fanidan keyin fizikani, tarixdan keyin adabiyot fanini, she’r yodlashni uyqu oldidan amalga oshirmaslikni maslahat beramiz.

**2. Xotira jarayonlari.** Xotirani rivojlantirish masalasi psixologiyadagi, nafaqat psixologiyadagi, balki insoniyatning oldida turgan dolzarb muammodir. Ayniqsa, u yoki bu ta’lim maskanlarida o’qiydigan har bir o’quvchi yoki talaba uchun ham bu juda muhim narsa: kim eshitgan yoki ko’rgan narsasining mazmunini to’la eslab qolib, keyin sheriklari yoki o’qituvchisini lol qilishni xohlamaydi deysiz? Shuning uchun ham ushbu mavzuda amaliy jihatdan ma’qul va mumkin bo’lgan ayrim tavsiyalarga e’tiborni qaratamiz.

Ko’pchilik psixologlar va amaliyotchilar inson xotirasini kitoblar javoniga o’xshatishadi. Agar shu javonda kitoblar tartib bilan joy-joyiga qo’yilgan va siz vaqti-vaqti bilan ularning orasiga «tashrif» buyurib tursangiz, qaysi kitob qayerda turganini yaxshi bilasiz. Xotira ham shunday. Agar siz muntazam o’z qobiliyatlaringizni o’stirish ustida ishlasangiz, u yoki bu qiziqtirgan mavzu bo’yicha turli kitoblarni o’qib,ularni ma’lum tartibda qaytarib tursangiz, esda saqlash va esga tushirish qobiliyatingiz o’sib boraveradi.

Ikkinchi muhim amaliy qoida — bu o’qigan, eshitgan yoki ko’rgan narsangizning mohiyatini anglashga harakat qilishingiz lozim. Chunki tushunmagan narsangizni qayta-qayta o’qisangiz ham esda yaxshi qolmaydi. Masalan, ingliz tilidan «topiklar»ni o’qituvchi so’raganda yoddan aytib bergan bo’lsangiz, u tezda xotirangizdan o’chib ketadi. Agar uni amaliy biror ish-faoliyatingiz bilan bog’lab, qiynalib bo’lsa ham ovoz chiqarib mashq qilsangiz, u anchagacha yoddan chiqmaydi.

Uchinchi keng tarqalgan usul — bu eslab qolinishi kerak bo’lgan narsalarni ma’no jihatdan guruhlarga bo’lib turib eslab qolish. Bu usulni biz yoshlikdan boshlab ishlatib kelganmiz. Masalan, sizga so’zlar qatori berilgan: sinf, bola, parta, ruchka, bog’, uzum, charos, qalam, ariq. Shu so’zlarni yaxshilab esda saqlash uchun ularni ma’lum guruhlarga oldin bo’lib olsak, masalan, maktabga aloqador narsalar guruhi va bog’ bilan 6og’liq narsalar guruhlari. Shu aqliy ishni amalga oshirsak, albatta, xotiramiz ishi samarali bo’ladi yoki yoshlikdagi bir ertak hammaga tanish: chol turp ekkan va u shu qadar katta bo’lib ketganki, o’zi yakka hyech uni tortib chiqara olmaydi. Shunda u kampirni, kampir — nabirasini, nabira — kuchukni, kuchuk — mushukni, mushuk esa sichqonchani chaqirib, birgalikda jo’r bo’lishib, tortib olishadi. Nega bu ertakning ma’no-mazmuni yoddan chiqmaydi, chunki undagi voqyealar zamirida birin-ketin amalga oshadigan voqyealar zanjiri mavjud. Shu birin-ketinlik qonuni eng kattadan eng kichkina bo’lgan jonzotning birgaliqdagi, do’stona uzviyligi yotadi. Bu ertakda nafaqat tarbiyaviy ma’no bor, bu ham muhim, balki unda yuqorida ta’kidlaganimiz — guruhiy o’zaro bog’liqlik tamoyili bor.

***Xotira*** – *bu tajribamizga aloqador har qanday ma’lumotni eslab qolish, esda saqlash, esga tushirish va unutish bilan bog’liq murakkab jarayondir. Xotira har qanday tajribamizga aloqador ma’lumotlarning ongimizdagi aksidir.*

Inson xotirasining yaxshi bo’lishi, ya’ni xis-kechinmalarimiz, ko’rgan - kechirganlarimizning mazmuni to’laroq miyamizda saqlanishi quyidagi omillarga bog’liq :

* esda saqlab qolish bilan bog’liq harakatlarning yakunlanganlik darajasiga;
* shaxsning o’zi shug’ullanayotgan ishga nechog’lik qiziqish bildirayotganligi va shu ishga moyilligiga;
* shaxsning bevosita faoliyat mazmuni va ahamiyatiga munosabatining qandayligiga;
* shaxsning ayni paytdagi kayfiyatiga;
* irodaviy kuchi va intilishlariga.

Xotira jarayonlari shaxsning faoliyatdagi yutuqlariga bog’liq bo’lgani uchun ham, uning tabiati, qanday kechishiga ko’plab olimlar ahamiyat berganlar. Masalan, nima uchun odam u yoki bu ma’lumotni xotirada saqlaydi, degan savolga turli olimlar turlicha javob beradilar. Masalan, fiziologlar uning sababini miyada hosil bo’ladigan nerv bog’lanishlari - assosiasiyalar bilan bog’lashsa, bioximiklar - ribonuklein kislota (RNK) va boshqa bioximik o’zgarishlar oqibatidadir, deb tushuntiradilar.

Psixologlar esa xotirani doimo inson faoliyati, uning shaxs uchun ahamiyati va motivlar xarakteri bilan bog’laydilar. Chunki shaxsning yo’nalganligi, uning hayotdagi mavqyei va qobiliyatlarining rivojlanganlik darajasi aynan xotirasining mazmuniga bog’liq. Shuning uchun xattoki, shunday gap ham bor: “Nimani eslashingni menga ayt, men sening kimligingni aytaman”.

Amaliy nuqtai nazardan xotiraning samaradorligi va uni o’quv va mehnat faoliyati jarayonida oshirish katta ahamiyatga ega. Chunki ko’pincha odamlar orasida ishchanrog’i, o’quvchi yoki talabalar orasida bilimlirog’i ham bir qarashda xotirasining kuchi bilan boshqalardan ajralib turadi. Buyuk bobokalonimiz Amir Temurning xotirasi haqida afsonalar yuradi. Masalan, u o’z qo’l ostidagi beklarning nafaqat ismini , balki otasining ismlarini ham yoddan bilarkan, uchrashuvlarda bevosita nomini aytib murojaat qilarkan. Bu fazilat ham uning o’z qo’l ostidagilar orasida obro’ining balandligiga ta’sir ko’rsatgan. Amerikaning mashhur Prezidentlaridan Avraam Linkoln ham ana shunday fenomenal xotirani o’z yaqinlari va ish yuzasidan u bilan bog’liq bo’lgan xodimlarga nisbatan namoyon etib, lol qoldirgan ekan. Demak, xotira tarbiyasi, uni kerakli yo’sinda rivojlantirish - kerak bo’lsa, shaxsiy obro’ hamda ishdagi samara masalasi bilan bevosita bog’liq ekan.

Umuman, xotiraning samaradorligi eslab qolishning ko’lami va tezligi, esda saqlashning davomiyligi, esga tushirishning aniqligi bilan bog’lanadi. Demak, odamlar ham aynan shu sifatlarga ko’ra ham farqlanadilar:

* materialni tezda eslab qoladiganlar;
* materialni uzoq vaqt esda saqlaydiganlar;
* istagan paytda osonlik bilan esga tushiradiganlar.

Ba’zi odamlarning xotirasiga xos jihatlarni tug’ma deb atashadi. To’g’ri, oliy nerv tizimi, uning o’ziga xos ishlash xususiyatlari xotiraning o’ziga xos individual uslubini belgilashi mumkin. Lekin hayotda ko’pincha shaxsning bilish jarayonlari va sezgi organlarining ishlash qobiliyatlariga bog’liq tarzda ajralib turadigan tiplari haqida gapirishadi. Masalan, ayrim odamlar ko’rgan narsalarini juda yaxshi eslab qoladi, demak, ularning xotirasi ko’rgazmali - obrazli bo’lib, ko’zi bilan ko’rmaguncha, narsaning mohiyatini tushunmaydi ham. Boshqalar esa o’zicha fikrlab, nomini aytib, mavhum tarzda tasavvur qilmaguncha, eslab qolishi qiyin bo’ladi. Bundaylar so’z - mantiqiy xotira tipi vakillaridar. Yana bir tipli odamlar bevosita his qilgan, “yuragidan” o’tkazgan, unda biror yorqin emosional obraz qoldirolgan narsalarni yaxshi eslab qoladilar, bu - emosional xotiradir. Lekin yana bir xotira egalari borki, ularni fenomenal xotira sohiblari deb atashadi. Psixologiyaga oid kitoblarda ana shunday xotiraga ega bo’lgan kishilar to’g’risida ko’p yozilgan. Bu shunday kishilarki, ular bir vaqtning o’zida nisbatan juda katta hajmdagi ma’lumotlarni esda saqlay oladi va esga tushiradi. Masalan, tarixiy shaxslar orasida Yuliy Sezar, Napoleon, Mosart, Gauss, shaxmat ustasi Alexin kabi insonlar xotirasi ana shunday noyob bo’lganligi haqida ma’lumotlar bor. Taniqli, rus psixologi va neyropsixologi A.R. Luriya ham ana shunday xotira sohiblaridan biri - asli kasbi jurnalist bo’lgan Shereshevskiy degan shaxs xotirasini ataylab uzoq vaqt mobaynida o’rgangan. Uning xotirasi shunday ediki, Dantening “Ilohiylik komediyasi”dan olingan uzundan - uzoq parchani bir marta qarab olgandan so’ng, 15 daqiqadan so’ng so’zma - so’z aytib berolgan. Shunisi xarakterli ediki, komediya unga notanish bo’lgan italyan tilida yozilgan edi. Ko’pchilikni qanday qilib yaxshi, mustahkam esda saqlab qolish muammosi qiziqtirsa, Shereshevskiy uchun qanday qilib unutish masalasi murakkab edi. Uni xotira obrazlari doimo qiynar, ko’rgan narsalari ko’z oldida gavdalanaverar edi. qanday qilib eslab qolasiz? degan savolga u shunday javob bergan : men “materialni” o’zimga tanish va sevimli bo’lgan Moskva ko’chalariga joylashtiraman. Bir marta bir materialning bir bo’lagi o’sha “ko’chaning” salqin tushgan yeriga tushib qolib, esga tushirishi ancha qiyin bo’lgan ekan. Shunga o’xshash har bir fenomenal xotira egalarining o’ziga xos eslab qolish uslublari bo’lar ekan.

Shotlandiyalik matematik A. Etkin 1933 yili 25 ta bir - biri bilan bog’lanmagan so’zlardan iborat ikki qatorni eslab qolib, hyech bir xatosiz uni 27 yildan keyin esga tushira olgan. “qilich va qalqon” kinofilmidagi rus razvedchigi I. Vaysning nasistlar tomonidan rejalashtirilgan birinchi navbatda batamom yo’q qilinishi lozim bo’lgan obyektlar - shifrlari bilan ko’rsatilgan ro’yxatini bir karra ko’rib chiqib, bir necha daqiqadan so’ng esga tushirganini eslang. U ham go’yoki, ko’rib turganday o’sha ro’yxatlarni qaytadan o’qiganday, takrorlaydi. Tarixda bunday kishilar bor va ular bizning oramizda ham yo’q emas. Muhimi shundaki, ana shu fenomenal xotirani shaxs va jamiyat manfaatiga mos tarzda unumli ishlata bilishdir.

Esda saqlangan ma’lumotni xotiradan chiqarib olib, qayta tiklash ham muhim muammo. Chunki ko’pincha biz xotiramizda kechagina o’qigan yoki yaqindagina o’qituvchimiz aytib bergan ma’lumotning borligini bilamiz-u, lekin kerak vaqtda uni esga tushira olmaymiz. Ma’lumotni xotiradan chaqirib olish omillariga quyidagilar kiradi:

Ma’mulotning anglanganligi. Biz o’zimiz to’la anglagan, tushungan narsalarni osonroq esga tushiramiz. Masalan, alfavitni juda oson esga tushiramiz, yoki 1, 2, 3, 4 va hakozo tartibli sonlarni bir ko’rgandan so’ng u milliongacha bo’lsa ham esga tushirishimiz sirayam qiyin emas. Lekin shu sonlardan bor yo’g’i 7 - 8 tasini teskari yoki aralash tartibda yozilgan bo’lsa, ularni esga tushirish ancha mushkul bo’ladi. “Psixologiya” yozuvini esga tushirish juda oson, lekin “i p i o x o ya s l g” harflari to’plami aynan o’sha harflardan iborat bo’lsa ham sira esga tushira olmaymiz. Demak, materialni yaxshilab esda saqlash va esga tushirish uchun uni tushunish va anglash kerak. Mazmunini va mohiyatini tushungan xolda iloji bo’lsa, o’zimizdagi qiziqishlarga bog’lay olishimiz kerak.

Kutilmagan ma’lumot. Kutilmaganda paydo bo’lgan yangi va yaxshi ma’lumot ham yaxshi esga tushadi. Masalan, sonlar qatorida berilgan bitta harf, yoki aksincha, harflar orasidagi bitta son, uzun jumlalar orasida paydo bo’lgan qisqa jumla esga tezroq va aniqroq tushadi. Buning oddiy sababi - biz kutilmaganda paydo bo’lgan ma’lumot yoki narsaga hayratlanamiz, jonli emosiyalar bilan javob beramiz, bu esa yaxshi eslab qolishga va kerak bo’lganda, yorqin tiklashga asosdir.

Ma’lumotning mazmun yoki shakl jihatdan bir - biriga yaqinligi. Masalan, agar ko’plab bir - biriga bog’liq bo’lmagan so’zlar orasida “erkak” va “ayol” so’zlari paydo bo’lgan bo’lsa, bittasining esga tushirilishi ikkinchisining ham esda tiklanishiga sabab bo’ladi. Shuning uchun ham o’quv rejasiga kiritilgan barcha fanlar shunday birin-ketinlikda beriladiki, birini o’zlashtirish ikkinchisining ham o’zlashtirilishi, bir - birini to’ldirishga xizmat qilsin.

Esda saqlash vaqti bilan esga tushirish vaqti o’rtasidagi farq. Odamda berilgan ma’lumotni idrok qilish va shu orqali esda saqlash vaqti qanchalik ko’p bo’lsa, esga tushirish ham osonroq bo’ladi. Shuning uchun ham uzoq muddatli xotirada saqalanadigan informasiya uzoq vaqt mobaynida, ko’pincha bir necha marta qaytarib beriladi, qisqa muddatlida esa bir marta, qisqa fursatda beriladi va shu narsa esga tushirish kerak bo’lganda, tiklanmaydi. Masalan, biror tekstni kompyuterga kiritish uchun o’rtog’ingizga berib, keyin nimalarni kiritganini so’rang. Javob aniq: “Esimda yo’q”. Ya’ni ma’lumotning umumiy mazmuni yodda qolsa ham, asosiy tushunchalar va mohiyat esda qolmaydi.

Shunday qilib, xotira faol jarayon bo’lib, u shaxsning u yoki bu turli ma’lumotlar bilan ishlash malakasiga, unga munosabatiga, materialning qimmatini tasavvur qilishiga bevosita bog’liq bo’ladi. Eng xarakterli narsa shuki, inson faqat eshitgan ma’lumotining 10 foizini, eshitgan va ko’rgan narsasining 50 foizgachasini, o’zi faol bajargan ishlarining deyarli 90 foizini yodda saqlaydi. Bu ko’plab psixologik eksperimentlarda isbot qilingan. Shaxsning o’zi o’ylab topib, o’zi bevosita bajargan ishlari juda oson esga tushadi. Bu hodisa psixologiyada generasiya effekti deb ataladi. Agar talaba yoki o’quvchi ham o’zi biror teoremani mustaqil ravishda isbot qilgan bo’lsa, yoki biror xulosaga mustaqil ravishda kelolgan bo’lsa, o’qituvchi tushuntirgan hodisaga yaqin narsa to’g’risida o’rtoqlariga so’zlab bergan bo’lsa, albatta uni xoxlagan paytda osongina esga tushiradi. Shuning uchun ham oxirgi paytlarda o’yin metodlari, munozara metodlaridan o’quv jarayonida ham keng foydalanilmoqda. Xattoki, kattalarni qisqa fursatda o’qitish va malakalarini oshirishda ham turli xil amaliy o’yinlardan, ijtimoiy psixologik treninglardan foydalanishning ma’nosi ham shunda - yaxshi va tez eslab qolish hamda samarali esga tushirish. Iqtisodiy o’quvlarda turli xil “keys stadi”larni taxlil qilish va o’z nuqtai nazaricha maqbul harakat shakllari qarorlar qabul qilish ham mutaxassislar malakasini oshirishga samarali ta’sir ko’rsatadi.

Shu o’rinda xotiraning sakkiz qonunini eslab qo’yishni taklif etamiz:

Anglanganlik qonuni. Oddiy, lekin murakkab qonun, ya’ni berilgan materialni qanchalik chuqur anglasak, shunchalik uni mustahkam xotirada muhrlagan bo’lamiz.

qiziqish qonuni. Anatol Frans: “Bilimlarni yaxshi hazm qilish uchun uni ishtaha bilan yutish kerak” deganda, albatta, materialga jonli qiziqish bilan munosabatda bo’lishimiz, va uni yaxshi ko’rishimiz kerakligini nazarda tutgan.

Ilgarigi bilimlar qonuni. Ma’lum mavzu yuzasidan bilimlar qanchalik ko’p bo’lsa, yangisini esda saqlab qolish shunchalik oson bo’ladi. Masalan, ilgari o’qigan biror kitobni qaytadan o’qib, uni yangidan o’qiyotganday his qilsangiz, demak, siz ilgarigi tajribangiz yetishmaganligidan uni yaxshi o’zlashtira olmaganligingizni his qilishingiz mumkin. Demak, eski bilimlar ham tajribaga aylangandagina, yangilariga zamin bo’la oladi.

Eslab qolishga tayyorlik qonuni. Biror materialni eslab qolishdan avval, bo’lg’usi aqliy ishga qanday hozirlik ko’rgan bo’lsangiz, shunga mos tarzda eslab qolasiz. Masalan, fizika o’qituvchisining barcha darslari sizga doimo ma’qul bo’lgan bo’lsa, Siz: “Bugun ham yangi narsa o’rganib chiqaman”, deb o’zingizni ishontirasiz va oqibatda natija ham yaxshi bo’ladi. Yoki vaqtga nisbatan tayyorlik ham shunday. “Bir amallab imtihon topshirsam, keyin qutulaman”, deb darsga tayyorlangan bo’lsangiz, imtihon tugagach, go’yoki miyangizni birov “yuvib qo’yganday” tasavvur hosil bo’ladi. Agar materialni mutaxassis bo’lishim uchun juda kerak, deb umringiz oxirigacha muhimligini anglasangiz, u narsa xotirada muqim saqlanadi.

Assosiasiyalar qonuni. Bu qonun haqida eramizdan avval Arastu ham yozgan edi. qonunning mohiyati shundaki, bir vaqtda shakllangan tasavvurlar xotirada ham yonma-yon bo’ladi. Masalan, ayni konkret xona o’sha yerda ro’y bergan hodisalarni ham eslatadi.

Birin - ketinlik qonuni. Xarflarni alfavitdagi tartibida yoddan aytish oson, uni teskarisiga aytish qiyin bo’lganidek, xotirada ham ma’lumotlarni ma’lum tartibda joylashtirishga va kerak bo’lganda, tartib bilan birin-ketin tiklash maqsadga muvofiqdir.

Kuchli taassurotlar qonuni. Eslab qolinadigan narsa to’g’risidagi birinchi taassurot qanchalik kuchli bo’lsa, unga aloqador obraz ham shunchalik yorqin bo’ladi. Bundan tashqari, siz uchun ahamiyatli va jozibali ma’lumotlar oqimida eslanayotgan material ham yaxshi esga tushiriladi.

Tormozlanish qonuni. har qanday muayyan ma’lumot o’zidan oldingi ma’lumotni tormozlaydi. Shuning uchun uning o’chib ketmasligi uchun yangini esda saqlashdan avval mustahkamlash choralarini ko’rishingiz kerak.

Demak, yaxshi kuchli bilimlarga ega bo’lish uchun har bir predmet yoki fanning mavzularini o’ziga xos tarzda yoqtira olish va xotirada saqlash uslublarini ishlab chiqishingiz kerak ekan. Lekin albatta, matematika fanidan keyin fizikani, tarixdan keyin adabiyot fanini, she’r yodlashni uyqu oldidan amalga oshirmaslikni maslahat beramiz.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Xotira nima?
2. Xotiraning qanday asosiy jarayonlari farqlanadi?
3. Xotira mexanizmlari nima?
4. Xotira assosiativ nazariyasini tushuntiring.
5. Geshtaltizm tushunchasi nimani anglatadi?
6. Xotiraning qanday turlarini bilasiz ?
7. Harakat xotirasini tushuntiring.
8. Obrazli xotira anday xotira turlaridan tashkil topgan?
9. Ixtiyorsiz va ixtiyoriy xotira farqlarini tushuntiring.
10. Xotira jarayoni nima?

|  |
| --- |
| **11-мaвзу.** |

|  |
| --- |
| **диққат** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **11.1.** | **Diqqat to’g’risida tushuncha.** Diqqat to’g’risida tushuncha. Diqqatning fiziologik mexanizmlari. Diqqatning tadqiq qilinishi. |
| **11.2.** | **Diqqatning turlari va asosiy xususiyatlari.** Diqqatning turlari. Ixtiyoriy diqqat, ixtiyorsiz diqqat, parishonxotirlik |
| **11.3.** | **Diqqat va ong.** Diqqat va ong. Diqqatning psixofظషعాغాܲ蠸Ի萠ظఽܵ蠸larԶr gҴ mexanizmlari. Diqqat va faoliyat. |
|  |  |





|  |
| --- |
| **Тушунчaлaр вa тaянч ибoрaлaр** |

*Diqqat, ixtiyoriy, ixtiyorsiz, sensor, aqliy, harakatlantinivchi, ixtiyoriy dan so’nggi, barqarorlik, ko’chish, taqsimlanish, diqqatning buzilishi, ko’lami.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Diqqatning fiziologik mexanizmlari, diqqvՊoִoֿ#׎adqظಛ!qiܻ蠸mishi, diqqat va ong. diqqatning psixofiziologik indikator va mexanizmlari, diqqat va faoliyat, diqqatning taraqqiy etishi, o’qish jarayonida diqqat, o’quvchilar diqqatini rejali ravishda shakllantirib borish haqida tushuncha berishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Diqqat to’g’risida tushuncha. Diqqat**– ongning biron-bir predmet, hodisa yoki faoliyatga qaratilishi hamda to’planishidir (27-rasm).

Idrokning aniqligi va samaradorligiga bevosita aloqador bo’lgan psixik jarayonlardan biri — **diqqatdir**. Shuning uchun ham uyqusirab o’tirib ma’ruza tinglagan talabaning o’sha ma’ruza matnini idrok qilishi qay darajada bo’lishi mumkinligini tasavvur qilish qiyin emas. Shuning uchun ham biz diqqatimizni kerakli obyektda ushlash uchun, yuqorida misolda talabaning ma’ruzani to’la idrok qilishi uchun konspekt qilish kerakligi tavsiya etiladi. Chunki, shu paytda ongimiz eshitayotgan so’zlarning mazmuniga qaratilgan bo’ladi. Demak, ***diqqat***— shunday psixik jarayonki, uning yordamida ongimiz o’zimiz uchun ahamiyatli bo’lgan narsalar, hodisalar, prsdmetlar mohiyatiga qaratiladi. Ya’ni, diqqat — ongning yo’nalganligini tushuntiruvchi psixik jarayondir. Gap shundaki, bizni o’rab turgan borliq va undagi hodisa va predmetlar dunyosi shunchalik murakkab va turfaki, biz ongimizni bir vaqtda ularning barchasiga birdan yo’naltira olmaymiz. Diqqat shuning uchun kerakki, u bizga ayni vaqtda kerak bo’lgan obyektni shu turfaning orasidan ajratib, uni o’rganish yoki tanishishga imkon beradi. Masalan, o’qituvchining savoliga javob berayotgan o’quvchini tasavvur qiling: gapirayotib, barmoqlari bilan daftarining qirg’og’ini hadeb buklayotganligini o’zi sezmaydi. O’qituvchining «Daftarni tinch qo’y», degan tanbehigina uning diqqatini o’zi amalga oshirayotgan harakatga yo’naltiradi.

**2. Diqqat turlari.** Diqqatning asosan ikki xil turi farqlanadi: *ixtiyoriy va beixtiyor* diqqat.



Agar ixtiyoriy diqqat shaxs onganing bevosita o’zi uchun ahamiyatli obyektlarga ataylab jalb etishi bo’lsa, (masalan, ma’ruzani to’la tushunish uchun talabaning urinishlari) beixtiyor diqqat narsa va hodisalarning mazmun va mohiyati, jozibasiga bog’liq tarzda ongimizning ma’lum narsalarga yo’nalganligidir. Masalan, tijorat do’konida mashhur aktyor kiyib rol o’ynagan ko’ylak qizlarning diqqatini beixtiyor o’ziga tortadi. Bundan tashqari ixtiyoriydan so’nggi diqqat turi ham mavjud.

Diqqatni jalb etishning bir nechta universal qondalari bor. Masalan, birinchisi — kontrast qonuni. Masalan, televizor ko’rib o’tirib, birdan bir kanalning boshqasi bilan ulanib qolishi, ranglarning birdan almashinishi, xorij safari vaqtida kutilmaganda ona tilida kimningdir orqangizda turib gaplashishi kabilar idrokni aniqlashtirish va buning uchun diqqatni o’sha narsaga qaratishga sabab bo’ladi yoki Toshkentning an’naviy qiyofasida paydo bo’lgan o’ta zamonaviy bino, masalan, Banklar assosiyasiyasi binosi kontrast effekt beradi, chunki u boshqa obyektlardan tub farq qiladi. Shuning uchun ham diqqatimiz noan’anaviy, ajralib turadigan narsalarga idrokimizni, ongimizni yo’naltiradi.

Qaytaruv qonuni. Saylov oldi jarayonlarida nomzodlar o’z fotosuratlari yoki siyosiy partiyalari haqidagi ma’lumotlarni har bir mahalla va katta ko’chalarga iladilarki, shu orqali ko’pchilikning dikqatini o’zlariga jalb qiladilar.

Yangilik qonuni. Ma’lumotning yangiligi, shaxs uchun kutilmaganda paydo bo’lishi ham diqqatni jalb etuvchi kuchli omil. Reklamada ham «Birinchi marta» deb berilgan ma’lumot, ijgimoiy jarayonlardagi yangiliklarning o’ziga xos betakrorligi, do’stingiz ustidagi yangi kostyum, bildirilgan yangi fikr yoki g’oya albatta, o’zgalar diqqatini o’ziga tortmay qolmaydi.

Ommaviy ta’sirlanish qonuni. Ommaviy axborot vositalari orqali bugun dunyoga taralayotgan biror xabar, yoki ataylab odamlar o’rtasida tarqatilgan «mish-mish» yoki «shov-shuvlar» alohida ayrim shaxslarning ham diqqat markaziga tushadi. Qolaversa, biz hammani qiziqtirgan, hamma gapirib yurgan ma’lumotga ishonamiz, hamma kiygan libosga e’tibor qaratib, o’zimizda ham bo’lishini xohlaymiz.

Bilish jarayonlari va professional faoliyat. Professional faoliyat shaxsdan juda ko’p bilimlarni hamda malakalarni talab qiladi. Nima uchun u yoki bu kasbni tanlaganini anglab yetgan shaxs (motivlar muammosi), endi o’z faoliyati va qobiliyatlarini boshqara bilishi va o’z ustida muttasil ishlab, malakalarini orttirib borishi shart. Professional bilimdonlik shu nuqtai nazardan shaxs umumiy madaniyatining shunday yo’nalishiki, unga faqat kasbiga taalluqli bo’lgan bilimlardan tashqari shu bilimlarning hosil bo’lish yo’llari va malakalarning takomillashuvini ta’minlovchi psixologik jarayonlar va holatlarni bilishni ham taqozo etadi. Bu psixologiyada bilish jarayonlari va ularning mohiyatini va kechishini bilish demakdir.

Ma’lumki, odamlar bir-birlaridan ko’p jihatlari bilan farq qiladilar. Masalan, ayrimlar ko’rgan - kechirganlarini juda yaxshi esda olib qolib, kerak vaqtda aniq esga tushira oladilar. Ba’zilar ko’zi bilan ko’rgan har qanday obyektni mayda detallarigacha bayon etish qobiliyatiga ega. Yana birlari eshitgan narsalari xususida aniqroq fikrlaydi, kimdir sodda, ravon tilga o’z xis - kechinmalarini ayta olsa, boshqalar - har bir hikoyaga albatta, fantaziya elementlarini qo’shishga moyil bo’ladilar. Demak, odamlarning tashqi olamdan oladigan taasurotlari va ularni ongda tartiblashtirish qobiliyatlari har xil bo’larkan. Ikkinchi tomondan, shunday kasb - korlar borki, u shaxsdagi u yoki bu sifatlarning mukammalashib borishiga imkon beradi. Masalan, yirik avtomatik boshqaruv tizimlarida ishlaydigan operator o’z diqqatini har qanday mayda o’zrgarishlarga ham qaratishga o’rgansa, konstruktor mavhum matematik hisob - kitoblarga usta bo’lib boradi. Iqtisodchi - moliyachi pulning har bir tiyinidan foyda olishga o’rgansa, shoir tabiatan barcha hodisa va voqyealarni badiiy bo’yoqlarda, o’ziga xos idrok qilishga moyilligi oshadi. Demak, odamning tashqi olam xossa va xususiyatlarini ongida aks ettirishi uning iqtidori o’sishi va professional malakalari rivojlanganligiga bog’liq tarzda kechadi. Shuning uchun har ongning muhim aks ettirish shakllari bo’lmish bilish jarayonlari - idrok, sezgilar, xotira, diqqat, tafakkur, iroda va hissiyotlarning inson hayoti va professional o’sishidagi roliga to’xtab o’tamiz.

Bu jarayonlar insonga juda yaqin va tanish. Chunki har birimiz ongimiz borligini, atrofdagi narsalar va hodisalarning ayrim alohida hamda yaxlit xususiyatlarini bilamiz. Bu narsa va hodisalar bizda har bir alohida sharoitda o’ziga xos hissiy - kechinmalarni keltirib chiqarishini ham bilamiz. Masalan, qorningiz och qolganda, yemishga bo’lgan talabingizni haqiqatan bor yoki yo’qligini birovlardan so’ramaysiz-ku? Yoki kitob mutoala qilayotgan shaxs shu kitobni rost bilan ham o’zi o’qiyotganligini boshqalardan so’ramaydi. Bunday ishlar o’z - o’zidan tabiiy jarayonlarday kechaveradi. Faqat imtihon paytida kecha kechasi bilan mutoaala qilib, o’rganib chiqqan materialni nega hozir domla oldida eslay olmayotganligingiz sizni ko’proq qiziqtiradi va siz “Xotiram ustida ishlashim kerak” degan xulosaga kelasiz.

Darhaqiqat, bilish jarayonlari ham ma’lum ma’noda boshqariladigan jarayonlar bo’lib, agar siz o’z imkoniyatlaringizni kenggaytirish yoki iqtidor darajangizni orttirmoqchi bo’lsangiz, bu jarayonlarga oid ma’lum qoidalar va xususiyatlarni bilib olishingiz kerak.

Bilish jarayonlari. Inson ongi bir qarashda yaxlit narsa, aslida u ayrim alohida jarayonlardan iborat. Shuning uchun ham atrof - muhitni, o’zimizni bilishimizga imkon beruvchi ongni o’rganish uchun uni alohida psixik jarayonlarga bo’lib o’rgana boshlaganlar. Bu jarayonlar - sezgilar, idrok, xotira, diqqat, tafakkur, nutq va boshqalardir. Bu jarayonlar shu qadar bir - birlari bilan bog’liqki, birini ikkinchisiz tasavvur qilishning o’zi qiyin. Masalan, ko’rib idrok qilib turgan narsangizni fikrlamay ko’ringchi, uning mohiyatini bilasizmi? Diqqat bilan ko’rgan yoki o’qigan tekstingizni eslab qolasiz. Yoki biror narsa to’g’risida fikrlash uchun bizga bir vaqtda ham ilgarigi idrok obrazlari, ham eslab qolish mahoratimiz, ham ichki nutqimiz, irodamiz va diqqat kerak bo’ladi. Xattoki, tasodifan qo’limizga kirib ketgan zirapchaga bergan reaksiyamiz ham emosiyalardan tashqari, o’sha narsaning bu yerda qanday paydo bo’lganligi kabi qator tafakkur jarayonlarini keltirib chiqaradi.

Murakkab kompyuter texnikasi chiqqandan keyin odamning o’z psixik jarayonlariga qiziqishi yanada ortdi. Endi ma’lumotlarni qabul qilish (an’anaviy idrok deb ataluvchi jarayonga o’hshash), ularni qayta ishlash (tafakkurga o’hshash) va uni saqlash (xotira) haqida ko’p gapiradigan bo’lib qoldik. Lekin bu insondagi tabiiy jonli jarayonlar ahamiyati va tarbiyasi masalasini yanada yuqori ko’tardi.

Psixologiya sohasida eksperimental ishlarning muvaffiqiyatli amalga oshirilishi aslida inson psixikasi kompyuterdan ko’ra murakkabligi va odam anglagan ma’lumotlaridan ko’proq narsalarni idrok qilib, qabul qilishini isbotladi. Masalan, maxsus asboblar yordamida aslida odam ko’rmayotgan, his qilmayotgan juda kuchsiz signallar ham fiziologik reaksiyalarni keltirib chiqarayotganligi qayd etildi. Masalan, shu narsa aniqlanganki, odam kino ko’rayotganda bir sekundda 24 kadrni idrok qiladi va biror tasvir ko’z o’ngida gavdalanadi. Psixologlar shunday eksperiment qilishdi: kunlarning birida o’ziga xos tasvir namoyon etildi. 24 ta kadr o’rniga 25 kadr berib, o’sha 25-kadrda “Koka - kola iching” degan yozuv berildi. Tabiiy, oddiy idrok bu bitta kadrni ilg’amaydi. Lekin kinoteatr bufetida ushbu ichimlikni ichish kadrdan keyin 18 foizga oshgan. Demak, aslida ong bu ma’lumotni qabul qilgan, lekin real anglash, oydinlashuv ro’y bermagan ekan.

Analogik holat xotiramizda ham tez - tez ro’y beradi. Kimnidir uchratib qolamizda, o’ylanamiz: qayerda ko’rgan ekanman? hyech eslolmaysiz, lekin yuzi, ko’zi va boshqa sifatlari tanishday. Buni ham shunday izohlash lozimki, odam ko’rgan - kechirganlari aslida miyada saqlanadi, biz ong sohasiga ayrimlarinigina chiqara olamiz. Faqat, kasal bo’lib yoki biror narsadan qattiq tashvishga tushaganimizda kallamizga har xil o’y - fikrlar kelaveradi. O’shalar aslida bor narsalarning beixtiyor tiklanishi.

Ongdagi ma’lumotlarning aslida miyamizdagilardan kamligining asosiy sababi - odam har qanday ma’lumotni saralab, tanlab qabul qiladi, o’zi uchun “ahamiyatsiz” deb baholagan narsaga diqqat ham qilmaydi, eslab qolmaydi ham. U o’z ongida barcha mavjud ma’lumotni o’ziga xos tarzda qayta ishlaydi, o’zgartiradi. Shuning uchun ham har bir inson o’ziga xos va qaytarilmasdir - individualdir, deyiladi. Bilish jarayonlardagi individuallik sabablarini tushunish uchun eng muhim bilish jarayonlari bilan tanishamiz.

Idrok va idrok qilish qonunlari. Psixologlarning fikricha, inson nimaniki idrok qilsa, uni figura va fonda idrok qiladi. Figura - shunday narsaki, uni aniq anglash, ajratish, ko’rish, eshitish va tuyish mumkin. Fon esa aksincha, noaniqroq, umumiyroq narsa bo’lib, aniq obyektni ajratishga yordam beradi. Masalan, gavjum bozorda ketayotgan taqdirda ham o’z ismimizni birov aytib chaqirsa, darrov o’sha tarafga qaraymiz. Ism - figura bo’lsa, bozordagi shovqin - fon rolini o’ynaydi. Boshqacha qilib aytganda, biz biror narsani idrok qilayotgan paytimizda uni albatta biror fondan ajratib olamiz. Masalan, gul bozorida aynan qip-qizil atirgul sizga yoqib qolib, o’shani xarid qilasiz, qolgan gullar fonday ongingiz aktiviga o’tmaydi.

Shunday qilib, idrok - bu bilishimizning shunday shakliki, u borliqdagi ko’plab, xilma-xil predmet va hodisalar orasida bizga ayni paytda kerak bo’lgan obyektni xossa va xususiyatlari bilan yaxlit tarzda aks etishimizni ta’minlaydi. Ya’ni, idrokning asosida narsa va hodisaning yaxlitlashgan obrazi yotadiki, bu obraz boshqalaridan farq qiladi. Idrok o’ziga nisbatan soddaroq bo’lgan sezgi jarayonlaridan tashkil topadi. Masalan, olmaning shaklini, xidini, mazasini, rangini sezamiz, ya’ni alohida - alohida xossalar ongimizda aks etadi. Bu - sezgilarimizdir. Sezgilar yaxlit tarzda idrok jarayonini ta’minlaydi. Lekin olimlar idrokni sezgilarning oddiygina, mexanik tarzdagi birlashuvi, degan fikrga mutloq qarshilar. Chunki idrok ongli, maqsadga qaratilgan murakkab jarayon bo’lib, unda shaxsning u yoki bu obyektga shaxsiy munosabati va idrokdagi faolligi asosiy rol o’ynaydi. Masalan, buni isboti uchun ko’pincha Rubin figurasi tavsiya etiladi. Unda ikkita qora profil oq fonda berilgan. Bir qarashda ayrimlar bu rasmlarga qarab, “Bu - vaza” deb atasa, boshqalar uni bir - biriga qarab turgan ikki kishi yuzining yon tomondan ko’rinishi, deb ta’riflashi mumkin. Shunisi xarakterliki, birinchi marta shu rasmni ko’rgan odam uni yaxlit idrok qilib, nima ekanligini tushunishga harakat qiladi, lekin biror figurani ko’rgach, ma’lum vaqtgacha boshqasini ko’rmay turadi. Agar shu idrok darajasi qolsa, ya’ni yana nimanidir ko’rishni xoxlamasa, u ikkinchi figurani ko’rmasligi ham mumkin. Bu bizdagi idrok jarayonlarining faolligimizga, obyektga munosabatimizga bevosita bog’liqligini ko’rsatib turibdi. Ikkinchidan, idrok bizning kayfiyatimizga ham bog’liq. Tashvish bilan yo’lakchadan o’tib ketayotib, oyog’ingiz tagidagi narsa tugul, ro’paradagi odamni ham ko’rmay qolishingiz mumkin. Yoki san’at muzeyida tomosha qilib yurgan ikki kishi bir rasmda tamoman har xil narsalarni, elementlarni ko’rishi mumkin. Yaxshi kayfiyatda, yaxshi dustlar kompaniyasida iste’mol qilgan taom sizga juda mazaliday tuyuladi. Agar talaba biror fan predmetidan qarzdor bo’lib qolsa, och qoringa yegan shirin taomi ham “ta’timaydi”, xatto nima yeganini ham unutib qo’yadi. Yomon kayfiyat ko’proq qora, nursiz ranglarni idrok qilishga moyil bo’lsa, yaxshi ko’tarinki kayfiyat, aksincha, hamma narsani eng yoqimli ranglarda “ko’radi”. Bu yana bir bor idrokning oddiygina aks ettirish yoki bilish jarayoni emas, balki shaxsdagi faol ustanovkalarga bog’liq bo’lgan, mantiqan asoslangan ongli jarayon ekanligini isbotlaydi.

Bilish jarayoni kechishning eng muxim xususiyati uning tanlaydigan, yunaltirilgan tusdaligidan iboratdir. Tevarak–atrofdagi olamning kuplab ta’sirlari orasida kishi xamisha nimanidir idrok etadi, nimanidir faraz kiladi, nima xakidadir fikr yuritadi uylaydi. Ongning bu xossasini uning diqqat kabi turi bilan uzaro boglik deb xisoblashadi. Diqqat bilish jarayonlaridan farkli ularok, uzining aloxida mazmuniga ega emas, u barcha bilish jarayonlarining jushkin jixatidir. Diqqat individning xissiy, akliy yoki harakatlantiruvchi faolligi darajasining oshirilishini talab etadigan ongning yunaltirilganligi va bir narsaga karatilganligidir.

Diqqat sezgi, xotira, tafakkur va harakat jarayonlarida namoyon bulishi mumkin. Shu sababli diqqatni biror narsaga karatish obyektiga boglik xolda kuyidagi shakllarini ajratib kursatadilar: sensor (perseptiv), akliy harakatlantiruvchi.

Hosil bulish va amal kilish xususiyatlariga kura esa diqqatning ikkita asosiy turi mavjud: ixtiyorsiz va ixtiyoriy. Ixtiyorsiz diqqat kishining anglashilgan niyatlari va maksadlaridan mustasno tarzda hosil buladi, ixtiyoriy ongli ravishda boshkarilayotgan va tartibga solinayotgan buladi. Ixtiyoriy diqqat ixtiyorsiz diqqat zamirida paydo buladi. Ixtiyorsiz diqqatning paydo bulishi psixofiziologik va psixik omillar bilan belgilanadi. Kuzatuvchilarning sifati, subyekt uchun yangiligi ixtiyorsiz diqqat paydo bulishidagi asosiy shart xisoblanadi. Ixtiyoriy diqqat shaxs faoliyatida namoyon buladi, uning asosiy vazifasi psixik jarayonlarning kechishini faol boshkarib turishdir. Kishi ixtiyoriy diqqat tufayli xotiradan uzi uchun zarur ma’lumotlarni faol tarzda, tanlab ajratib olishga, muxim va jiddiy narsalarni aloxida ajratib kursatishga, tugri karorlar kabul kilishga, faoliyat jarayoniga paydo buladigan vazifalarni amalga oshirishga layokatli buladi.

Diqqat turlicha sifat kurinishlari bilan ta’riflanadi. Diqqatning bu kurinishlarini diqqatning sifati yoki diqqatning xususiyatlari deyiladi. Diqqatning barkarorligi, kuchishi, taksimlanishi va kulami shular jumlasiga kiradi.

Diqqatning barkarorligi diqqat karatilgan obyektlarning xususiyatlariga va diqqati yunaltirilgan shaxs faolligiga boglik. Diqqat jalb kilinadigan obyektning uzgaruvchanligi, harakatchanligi diqqatni uzok vakt mobaynida jalb etishning muxim shartlaridir. Agar obyektning uzi uzgarmaydigan bulsa va uni turli jixatdan urganib bulmasa, u xolda bu obyektga uzok vakt mobaynida diqqatni jalb etish uta mushkul, chunki bir xillik diqqatni susaytirib kuyadi. Obyektning murakkablanishi va shaxsning faolligi diqqatning barkarorligiga olib keladi.

Diqqatni kuchishi subyektning bir faoliyatdan ikkinchi faoliyatga, bir obyektdan ikkinchi obyektga, bir harakatdan ikkinchi harakatga ataylab utishidan namoyon buladi. Diqqatning kuchirilishida individual farklar mavjud. Ba’zi odamlar bir faoliyatni kurib, ikkinchisini bajarisha oladi, boshkalar uchun bu ancha vakt va kuch –gayrat sarflashga olib keladi.

Diqqatning kulami idrok etiladigan obyektlarning xusisiyatlariga boglik buladi. Idrok etilayotgan materialni mazmuniga kura guruxlarga ajratish, sistemaga solish diqqat kulami kengayishga kura guruxlarga ajratish, sistemaga solish diqqat kulami kengayisha olib keladi.

Diqqatning salbiy jixati xam mavjud. Bu parishonxotirlikdir. Parishonxotirlik diqqatni uzok vakt davomida jadal bir narsaga karatishga layokatsizlikda, diqqatning tez-tez va oson bulinib turishida namoyon buladi. Bundan ish, ukish faoliyati susayishi kelib chikadi. Shuningdek diqqatning xaddan tashkari harakatchanligi va aksincha harakatsizligi xam kuzatiladi.

Talabalar uz ta’lim faoliyatlarida diqqatlarini tarbiyalab borishlari kerak, bu uz navbatida ukuv samaradorligiga olib keladi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Diqqat deganda nimani tushunasiz ?
2. Diqqatning yo’nalganligi va to’planishi nima ?
3. Ixtiyoriy va ixtiyorsiz diqqat turlarini tushuntiring.
4. Muvofiqlashgan ixtiyoriy diqqatga misol keltiring.
5. Diqqatning xususiyatlarini tushuntiring.
6. Diqqatning tebranishi va barkarorligini izohlab bering.
7. Diqqatning bulinishi nima va unga misollar keltiring.
8. Diqqatning ko’chishini tushuntiring.
9. Diqqatning chalg’ishi deganda nimani tushunasiz ?
10. Parishonxotirlik nima ?

|  |
| --- |
| **12-мaвзу.** |

|  |
| --- |
| **Тафаккур** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **12.1.** | **Tafakkur haqida tushuncha.** Tafakkur. Tushuncha. Hukm.Tafakkur va predmetli amaliy faoliyat. Tafakkur jarayon sifatida. |
| **12.2.** | **Tafakkur jarayonlari va xissiy bilish.** Tafakkur va hissiy bilish. Fikrlash operasiyalari. Tafakkur jarayonlari va turlari. |
| **12.3.** | **Tafakkurning individual hususiyati va motivasiyasi.** Tafakkur motivasiyasi. Tafakkurni tadqiq etishning ijtimoiy ahamiyati. Yoshlarda yangicha tafakkur yuritishni shakllantirish. |





|  |
| --- |
| **Тушунчaлaр вa тaянч ибoрaлaр** |

*Tafakkur, tushuncha, hukm, analiz, sintez, taqqoslash, insayt, konvergent va divergent tafakkur, mantiq, erkin fikrlash, nostandart fikr. tafakkurning mustaqilligi va ixchamligi, fikrning tezligi.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargatafakkur, tafakkur va predmetli amaliy faoliyat, tafakkur jarayon sifatida, tafakkur motivasiyasi, tafakkurni tadqiq etishning ijtimoiy ahamiyati, yoshlarda yangicha tafakkur yuritishni shakllantirish, to’g’risidagi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Tafakkur haqida tushuncha.** Tafakkur – ijtimoiy sababiy, nutq bilan chambarchas bog’liq, muhim bir yangilik qidirish va ochishdan iborat psixik jarayondir. Tafakkur voqyelikni analiz va sintez qilish uni bevosita va umumlashtirib aks ettirishdan iborat jarayondir. Tafakkur amaliy faoliyat asosida hissiy bilishdan paydo bo’ladi va hissiy bilish chegarasidan ancha tashqariga chiqib ketadi.

Bilish faoliyati sezish va idrok qilishdan bog’lanadi va keyin tafakkurga o’tib ketishi mumkin. Biroq tafakkur, hatto eng rivojlangan tafakkur ham hamisha hissiy bilish bilan, ya’ni sezgilar, idrok va tasavvurlar bilan bog’langan bo’ladi. Tafakkur faoliyati o’zining butun «materialani» faqat bitta manbadan, ya’ni hissiy bilishdan oladi. Tafakkur faqat sezgilar va idrok orqaligina tashqi muhit bilan bog’lanadi va shu tariqa tashqi olamni aks ettiradi. Ammo sezgilar va idrok kabi hissiy bilish jarayonlari olamning turli xildagi aloqalarini, ular orasidagi bog’lanishlarni, paydo bo’ladigan turli muammolarni hal qilish imkonini bermaydi.

Tafakkur qilish davomida tashqi olamni bilish chuqurroq amalga oshiriladi. Buning natijasida narsalar, hodisalar va boshqa shuning kabilar o’rtasidagi murakkab o’zaro bog’lanishlarni ajratish, yechish mumkin bo’ladi. Zarur hollarda turli vositalar qo’llaniladi. Quyidagi uch xil hodisalarni o’rganish davomida vositalar qo’llaniladi:

1. Hozirgi paytda bevosita idrok qilishning imkoni bo’lmagan hodisalarni o’rganish uchun. Bunga tarixiy voqyealar, kelajak rejalar, gipotezalar, umuman yoki o’tmishda ro’y bergan yoki kelajakda ro’y berishi mumkin bo’lgan hodisalarni o’rganish davomida;
2. Sezgi organlarimizning moslashmaganligi sababli bevosita idrok qilishning imkoni bo’lmagan hodisalarni o’rganishadi. Bunga misol tariqasida juda kichik zarrachalar, elementlar, inson sezgi organlari «sezmaydigan» turli to’lqin uzunliklari yoki juda uzoq masofada joylashgan obyektlar (planetalar, yulduzlar va h.k);
3. Bevosita idrok qilishning imkoni mavjud, ammo vosita qo’llash samarali bo’lgan hollar. Masalan, o’sib turgan daraxtning balandligini trigonometrik funksiyalar yordamida o’lchash, havo haroratini termometr yordamida o’lchash kabilar.

Yuqoridagilardan ko’rinib turibdiki, hissiy bilish samarali bo’lmay qolgan hollarda tafakkur bosh tafakkur boshlanadi. Tafakkur hissiy bilish idrok qilish imkonini bermaydigan voqyea, hodisalarni ham o’rganish imkonini beradi. Masalan, yorug’lik tezligini o’lchash, o’rganish, uning xossalaridan foydalanish faqat tafakkur orqaligina amalga oshirilishi mumkin.

**Tafakkur**– faqt va hodisalarni mavhumlashtirgan, umumlashtirgan holda va vositali ravishda aks ettirishdan, ular o’rtasiga aloqa hamda munosabatlarni aniqlashdan iborat bo’lgan bilish jarayonidir.



Qachon tafakkur faoliyati boshlanadi? Biz doimo fikrlaymiz. Agar vaziyat bizga

tushunarli bo’lsa, yetarli xamma ma’lumot va vositalarga ega bo’lsak, biz «o’ylamaymiz». Tafakkur jarayoni muammo paydo bo’lsa, muammoli vaziyatda paydo bo’ladi. Muammoli vaziyat – biror masalani yechish uchun zarur bilimlar, vosita yoki ma’lumot, malakalarning yetishmasligi bilan bog’liq bo’ladi. Muammoli vaziyatda bizning avvalgi vosita va usullarimiz yetishmay qoladi. Shu sababli oddiy, tushunarli, o’zida yangilikni aks ettirmaydigan ma’lumotni eshitayotgan talaba va o’quvchi fikrlamaydi. Ularni fikrlashga undash uchun muammoli vaziyat yaratish kerak.

Kelib chiqish va rivojlanish bo’yicha tafakkur ijtimoiy tabiatga ega. Chunki bilishning barcha vositalari, usullari va manbalari inson tomonidan yaratilgan moddiy va ma’naviy boyliklar bilan bog’liqdir. Odamning aqliy taraqqiyoti insoniyatning ijtimoiy-tarixiy taraqqiyoti davomida to’plangan bilimlarni o’zlashtrish jarayonida amalga oshadi. Bu yerda shaxsning faolligini inkor qilmaymiz. Mavjud, tayyor bilimlarni o’zlashtirish boladan fikriy zo’r berish, ijodiy ishlash, yangilik ochishni taqozo qiladi. Aks holda o’zlashtirilgan bilim yuzaki, mexanistik bo’lib qoladi.

###### Tafakkurning mantiqiy shakllari.Psixologiya fani mantiq fani bilan birgalikda tafakkurning mantiqiy shakllarini o’rgandi. Tafakkurning mantiqiy shakllari–tushuncha, hukm va xulosa chiqarishlardir.

**Tushuncha** shunday fikrki, bu fikrda voqyelikdagi narsa va hodisalarning umumiy, muhim, farq qiladigan belgilari aks ettriladi. Masalan, odam tushunchasi uning mehnat faoliyati, mehnat qurollarini ishlab chiqarish, nutq, inson ongi va shular kabilar nixoyatda muhim belgilarni o’zida mujassamlashtirgan. Mana shu belgilar bilan odam hayvonlardan farq qiladi.

Tushunchalarning mazmuni ***hukm***larda aks ettiriladi. Xukm narsa va hodisalar o’rtasidagi mavjud bog’lanishlarning yoki shu narsa-hodisalarga xos bo’lgan xususiyat va belgilari o’rtasidagi bog’lanishlarni o’zida aks ettiruvchi tafakkur shakli.

Hukmlar obyektiv voqyelikni qanday aks ettirishlariga qarab ***chin va yolg’on*** bo’lishi mumkin. Chin-«Toshkent Uzbekistonning poytaxti». Yolg’on – «Hyech qanday uchburchak o’tkir burchakka ega bo’la olmaydi».

Hukmlar ***umumiy, juz’iy va yakka*** bo’ladilar. Umumiy hukmda aks ettirilgan xususiyat va bog’lanishlar biror sinfdagi barcha narsalarga taalukli bo’ladi. «barcha metallar elektr tokini o’tkazadilar». Juz’iy hukmlarda tasdiqlash yoki inkor qilish faqat ayrim narsalargagina taaluqli bo’ladi. «Ba’zi o’quvchilar a’lochidirlar». Yakka hukmlarda tasdiqlash yoki inkor qilish faqat bitta narsaga tegishli bo’ladi. «Salimov A. a’lochi o’quvchi».

Hukmlar ikkita yo’l bilan hosil qilinadi:

1. bevosita usul bilan, bunda idrok qilayotgan narsalar ifodalanadi;
2. bavosita usul bilan, ya’ni xulosa chiqarish, mulohaza yuritish yo’li bilan.

Bir yoki bir necha hukmlar asosida yangi hukm keltirib chiqarish – xulosa chiqarishdir. Maslan, «Barcha metallar elektr tokini o’tkazadilar, «Mis metall». Ana shu ikkita asosdan yangi hukm – xulosa chiqariladi. «Mis elektr tokini o’tkazadi».

Xulosa chiqarish ikki usul bilan amalga oshiriladi:

1. induktiv xulosa chiqarish va 2) deduktiv xulosa chiqarish.

Induksiya - juz’iy hodisalardan umumiy hodisalarga qarata xulosa chiqarish. Deduksiya – umumiy koidalardan juz’iy hodisaga, faktga, misolga qarata xulosa chiqarish.

###### 2.Tafakkur jarayonlari va hissiy bilish . Tafakkur jarayonlari (fikrlash) o’ziga xos xususiyatlarga, qoidalarga bo’ysunadi. Tafakkur jarayonining mohiyatini tushunish uchun uning qanday kechishini o’rganish lozim. Tafakkur avvalo analiz, sintez va umumlashtirishdir.

***Analiz*** – obyektning muayyan bir tomonlarini, elementlarini, xossalarini munosabatlarini va boshqa shuning kabilarni ajratib olib, o’rganilayotgan obyektni fikran bo’laklarga, qismlarga, elementlarga bo’lish demakdir. Biron narsani analiz qilish davomida bu narsaning g’oyat muhim, kerakli va qiziqarli va shu kabi muayyan xususiyatlari ajratib olinadi.

***Sintez.*** Bir butun narsani analiz qilish natijasida ajratilgan komponetlarni birlashtirish sintezdir. Analiz va sintez jarayonlari hamma vaqt o’zaro bog’liqdir.

***Taqqoslash***-narsa va hodisalarni bir-biri bilan solishtirib ko’rish va ular orasidagi o’xshashliklar, tafovutlarni topish. Taqqoslash albatta analiz va sintezni taqoza qiladi. Narsa va hodisalarni oldin analiz keyin esa sintaz qilmasdan turib ular orasidagi o’xshashlik va tafovutlarni topib bo’lmaydi.

Taqqoslash davosida narsalarni ***umumlashtirish*** amalga oshiriladi. Umumlashtirish o’xshash tarzidagi umumiylik va muhim belgi tarzidagi umumiylik sifatida amalga oshiriladi. Birinchi umumiylik buyicha kit baliq hisoblaanadi (yuzaki belgi) ikkinchi umumiylik asosida esa kit sutemizuvchilar sinfiga kiradi (muhim belgi asosida).

###### Tafakkur turlari. Pisxologiyada tafakkur turlarining quyidagi sodda va birmuncha shartli klassifikasiyasi tarqalgandir:

1. ko’rgazmali harakat; 2) ko’rgazmali obrazli; 3) mavxum (nazariy) tafakkur.

###### Ko’gazmali - harakat tafakkuri. Tarixiy taraqqiyot davomida odamlar o’z oldilarida turgan masalalarni dastlab amaliy faoliyat nuqtai nazaridan yechganlar; keyinchalik undan nazariy faoliyat ajralib chiqqan. Dastlab yerni qadamlab o’lchaganlar, keyinchalik uning asosida geometriya fani shakllangan. Bu shuni anglatadiki, sof nazariy faoliyat birlamchi emas, balki amaliy faoliyatning o’zi birlamchidir. Bog’chagacha yosh davrida bolada asosan ko’rgazmali harakat tafakkuri ustun bo’ladi. Hamma ish, «o’ylash», bilish jarayoni harakatlar vositasida amalga oshiriladi.

###### Ko’rgazmali – obrazli tafakkur. Ko’rgazmali-obrazli tafakkur sodda shaklda asosan bog’cha yoshidagi bolalarda namoyon bo’ladi. Ularda tafakkurning harakatli shakllari saqlanib qolsa ham, ular to’g’ridan-to’g’ri yuzaga chiqmaydi. Endi bola narsa va hodisalarning bevosita idrok qilinmayotganligidagi obraziga suyanib fikr yuritadi. Agar shu yoshdagi bolaga ikkita bir xil hajmdagi xamirdan qilingan soqqa ko’rsatilsa, u ularning tengligini aytadi. Keyin ularning ko’z o’ngida sokqalardan biron shakliga keltiriladi. Bolalar yassilantirib, non shakliga keltirilgan soqqani ko’p, katta deb ko’rsatadilar (J.Piaje tajribalaridan).

###### Mavhum (nazariy) tafakkur. Bolalarning amaliy va ko’rgazmali-obrazli tafakkuri asosida ularda mavhum tafakkur shakllanadi. Bu mavhum tushunchalarga asoslangan tafakkur. Bolalarning juda ko’plab fanlardan o’quv predmetlaridan oladigan bilimlari mavhum tushunchalar yordamida ifodalangan. Predmet va hodisalar o’rniga ularning nomlari (so’z-belgi) qo’llaniladi. Mavhum tafakkur endi bolaga endi o’zi yo’q predmetlar bilan ham so’zlar yordamida (nomlari) ishlash, ular ustida fikr yuritish, tafakkur operasiyalarini amalga oshirish imkonini beradi. Shu sababli mavhum tafakkur o’quvchining o’quv va faoliyatida eng muhim o’ringa ega. Maktabning, pedagoglarning asosiy vazifalaridan biri o’quvchilarning mavhum tafakkurini rivojlantirish, ularda to’g’ri shallangan tushunchalar tizimini hosil qilishdan iboratdir.

###### 3.Tafakkurning individual xususiyatlari. Turli kishilarda tafakkur xususiyatlar turlicha tarkib topgan va turlicha namoyon bo’ladi. Biri kishining o’zida ham tafakkurning turli xususiyatlari turlicha namoyon bo’ladi. Bularning hammasi tafakkurning individual xususiyatlarining asosini tashqil qiladi. Tafakkurning individual xususiyatlariga bilish faoliyatining mustaqillik darajasi, epchillik, fikrlashning tezligi kabilar kiradi.

Tafakkurning ***mustaqilligi*** dastavval yangi masala, yangi muammoni ko’ra bilish va qo’ya bilishda, undan so’ng esa uni o’z kuchi bilan yecha bilishda namoyon bo’ladi. Tafakkurning mustaqilligida uning ijodiy xarakteri o’z ifodasini topgan.

Tafakkurning ixchamligi shundan iboratki, maslani yechishning boshda belgildangan yo’li (rejasi) asta-sekin yuzaga chiqadigan, avvaldan hisobga olib bo’lmaydigan muammo shartlarini qanoatlantirmasa, ana shu yo’lni o’zgartira olishdan iboratdir.

Fikrning ***tezligi*** biror qarorni qisqa muddat ichida qabul qilingan hollarda talab qilinadi.

Tafakkurning yuqorida ko’rsatilgan barcha va boshqa juda ko’p sifatlari uning asosiy sifati yoki belgisi bilan chambarchas bog’liqdir. Har qanday tafakkurning eng muhim belgisi, uning ayrim individual xususiyatlaridan kat’iy nazar, muhim tomonlarini ajratib, mustaqil ravishda tobora umumlashtirishga kela bilishdan iborat.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Tafakkur deganda qanday psixik jarayonni tushunasiz?
2. Qachon tafakkur faoliyati boshlanadi?
3. Tafakkurning mantiqiy shakllarini tushuntiring.
4. Tushuncha, hukm va xulosa chiqarish deganda nimani tushunasiz?
5. Hukmlar obyektiv borliqni aks ettirishiga qarab necha xil bo’ladi?
6. Tafakkurda induktiv va deduktiv xulosa chiqarishni tushuntiring.
7. Tafakkur jarayonini tushuntirib bering.
8. Tafakkur turlarini aytib bering.
9. Tafakkurning individual xususiyatlarini izohlab bering.
10. Mavhum tafakkur qanday shakllanadi ?

|  |
| --- |
| **13-мaвзу.** |

|  |
| --- |
| **нутқ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **13.1.** | **Nutq to’g’risida tushuncha.** Nutq to’g’risidagi tushuncha. Nutqlari va uning vazifalari (funksiyalari). Nutqning vujudga kelishi va uni idrok qilish. |
| **13.2.** | **Nutq turlari.** Nutq turlari to’g’risida umumiy tushuncha. |
| **13.3.** | **Nutqni o’sishi.** Nutqning o’sishi. |
|  |  |





|  |
| --- |
| **Тушунчaлaр вa тaянч ибoрaлaр** |

*Muloqot, til, nutq, monolog, diolog, ichki nutq, yozma nutq.*


|  |  |  |
| --- | --- | --- |
| |  | | --- | | ***Дaрс мaқсaди*** | | **Nutq to’g’risidagi tushuncha, nutqlari va uning vazifalari (funksiyalari), nutqning vujudga kelishi va uni idrok qilish, nutqning o’sishi kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Nutq faoliyati haqida tushuncha.** Nutq faoliyati – odam tomonidan ijtimoiy-tarixiy tajribani o’zlashtirish va avlodlarga uzatish yoki kommunikasiya o’rnatish, o’z harakatlarini rejalashtirishda tildan foydalanish jarayonidir.



**Nutqning bo’linishi**

Nutq faoliyatining yo’nalishi har xil bo’lishi mumkin:

-yangi informasiya berish;

-aqliy masalani yechish.

Til aloqa vositasi yoki quroli, nutq faoliyati esa aloqa jarayonining o’zidir.

Psixologiya nutqni o’rganar ekan, har turli sharoitlarda, har xil muammoli vaziyatlarda tildan foydalanish xususiyatlarini aniqlaydi, inson hatti-harakatini rivojalantirishda tilning rolini o’rganadi, bolalarda aloqa (kommunikasiya) jarayonining tarkib topish yo’llarini va shu kabilarni tahlil qiladi.

**Nutq**– kishilarning til vositasida o’zaro munosabatda bo’lish jarayonidir.

Ovoz chiqarib talaffuz etiladigan nutqni **tashqi nutq**, o’ylayotgan paytimizda ovoz chiqarmasdan nutqdan foydalanishimiz **ichki nutq** deb ataladi.

**2. Nutq faoliyatining turlari.** Nutq faoliyatini turli belgilar asosida klassifikasiya qilish mumkin.:

Nutqning psixofiziologik mexanizmi bilan bog’liq bo’lgan murakkablik darajasiga ko’ra:

- xoroviy nutq; - exologik (oddiy takrorlash) nutqi

- atash nutqi; - kommunikativ nutq.

Nutq faoliyatida rejalashtirishning (programmalashtirishning) roli bo’yicha:

- faol nutq; - reaktiv nutq.

Nutqning ixtiyoriyligi bo’yicha:

-ixtiyoriy; - beixtiyor (impulsiv) nutq.

Nutqning etreriorizasiyalashgan yoki interiorizasiyalashganligiga ko’ra:

- tashqi nutq; - ichki nutq.

Yuqorida ko’rsatilganlardan bir nechtasiga to’xtalib o’tamiz.

Ixtiyoriy va ma’lum darajada faol nutq ko’p xollarda *monologik* reaktiv nutq esa *dialogik* nutq deb ataladi.

**Monologik nutq. Monologik nutq ma’lum darajada nutqning batafsil turi hisoblanadi. Chunki monologik nutqda biz barcha ma’lumotlarni iloji boricha to’liq berishga, notanish vaziyat va holatlarni tinglovchi tushunishi uchun batafsil tasvirlab berishga majburmiz.**

Monologik nutq – nutqning faol, ixtiyoriy turlaridan biridir. monologik nutqni amalga oshirish uchun gapirayotgan odam qandaydir nutq mazmuniga ega bo’lishi, shu mazmun asosda o’z nutqiy mulohazasini izchil ko’ra bilishi lozim. Boshqacha qilib aytganda notiq o’z nutqini (gaplarnigina emas) avvaldan bir butun holda oldindan rejalashtiradi (programmalashtiradi).

Monologik nutq qiyin, murakkab bo’lganligi sababli uni maxsus ravishda tarbiyalash, shakllantirish talab qilinadi. Masalan kichik bola yoki o’rganmagan kishiga o’z fikrini batafsil, monolog sifatida bayon qilish qanchalik qiyinligini barchamiz bilamiz. Shu sababli maktablarda, boshqa tipdagi o’quv yurtlarida monologik nutqni o’stirishga alohida e’tibor berish lozim. Ayniqsa o’qituvchi uchun «tili tumtoq» bo’lishdan yomonroq, pedagogikaga zidroq narsa yo’q. Nutqning bu turini rivojalantirish uchun turli bahslar, ma’ruzalar bilan chiqishlar, treninglar o’tkazish lozim.

Dialogik nutq. Nutqning bu turi vaziyatga qarab yuzaga chiqadi va kontekstual (shu vaziyatdan, oldingi aytilgan fikrning mazmuni va shakllaridan kelib chiqiladi) xarakterga egadir. Dialogik nutqning xarakteristikasi monologik nutqning xarakteristikasiga qarama-qarshi.

Birinchidan, dialogik nutqda suhbatdoshlarga ma’lum bo’lgan ayrim so’zlar tushirib qoldiriladi. Shu sababli yozib olingan dialogik nutq o’zgalar uchun ko’pincha tushunarsiz bo’ladi.

Ikkinchidan, dialogik nutq ixtiyorsiz, *reaktiv* nutqdir. Dialogik nutq ko’pincha biror fikrga, luqmaga, hatto nutq bilan bog’liq bo’lmagan stimullarga javob tariqasida (qo’lini eshik qisib olgan kishi «Oh!» deydi) yuzaga keladi.

Uchinchidan, dialogik nutq nixoyat darajada *oz tartiblidir.* dialogik nutq davomida luqma tanlash odatda programmaga ega bo’lmasa kerak. Agar dialogik nutq jarayonida rejalashtirishga to’g’ri kelsa ham bu oddiy rejalashtirish bo’ladi. Chunki, biz yuqorida ko’rsatib o’tganimizdek, dialogik nutq kontekstga bog’liq ravishda boshqariladi. Ko’p hollarda u go’yoki o’z-o’zidan «oqib» kelaveradi. Dialogik nutqda qo’llaniverib odat bo’lib qolgan so’zlar va so’z birikmalari («rahmat», «yaxshi», «marhamat») juda ko’p qo’llaniladi.

Ichki nutq. Ichki nutq nutq faoliyatining alohida xili hisoblanadi. Ko’pincha ichki nutq amaliy va nazariy faoliyatni rejalashtirish fazasida vosita sifatida namoyon bo’ladi. Agar biz biron-bir qiyin masalani yechayotgan bo’lsak uni o’z-o’zimiz bilan maslahat (muhokama) qilib olamiz. Tabiiyki ichki nutq chala-yarim, uzuq-yuluq- ya’ni fragmentar xarakterga ega bo’ladi. Sababi biz o’z fikrimizni nima haqida o’ylab nima haqida «gapirayotganimizni» o’zimiz juda yaxshi tushunamiz.

Ikkinchi tomondan, biron vaziyatni idrok qilish paytida anglashilmovchilik bo’lmaydi. Haddan tashqari sharoitga bog’liqdir. Ichki nutqni artikulyasiya a’zolarining harakatlarini (lablar, tilning harakatlari) qayd qilish yo’li bilan tekshirish mumkin. Ammo bu holda ichki nutqning mantiqiy jihatdan oxirigacha olib borilmaydigan, real ovoz chiqarishgacha yetkazilmaydigan talaffuz qilish harakatlarigina o’rganialdi.

Yozma nutq. Yozma nutq monologik nutqqa juda yaqin turadi. Shu sababli ba’zi qo’llanmalarda uni monologik nutqning turi ham deb ko’rsatishadi. Monologik nutqning barcha xususiyatlari yozma nutqka ham xosdir. Yozma nutq og’zaki monologik nutqqa nisbatan birmuncha batafsilroqdir. Chunki yozma nutq jarayonida suhbatdoshdan keluvchi teskari aloqani bo’lmasligi. Bizdan suhbatdoshimiz biror narsani so’ray olmaydi. Shu sababli hamma narsani batafsi, oldindan tushuntirishga, izhor qilishga harakat qilamiz. Bu jihatdan yozma nutq og’zaki nutqqa nisbatan nihoyatda murakkab. Yozma nutqni o’zlashtirish va uni tushunish uchun maxsus tartibda ta’lim olmoq darkor.

Muloqotning turi va shakllari turlichadir. Masalan, bu faoliyat bevosita “yuzma - yuz” bo’lishi yoki u yoki bu texnik vositalar (telefon, telegraf va shunga o’xshash) orqali amalga oshiriladigan; biror professional faoliyat jarayonidagi amaliy yoki do’stona bo’lishi; subyekt - subyekt tipli (diologik, sheriklik) yoki subyekt - obyektli (monologik) bo’lishi mumkin.

**3. Nutqning o’sishi.** Insoniy munosabatlar shunday o’zaro ta’sir jarayonlariki, unda shaxslaro munosabatlar shakllanadi va namoyon bo’ladi. Bunday jarayon dastlab odamlar o’rtasida ro’y beradigan fikrlar, xis - kechinmalar, tashvishu - quvonchlar almashinuvini nazarda tutadi. Odamlar muloqatda bo’lishgani sari, ular o’rtasidagi munosabatlar tajribasi ortgan sari ular o’rtasida umumiylik, o’xshashlik va uyg’unlik kabi sifatlar paydo bo’ladiki, ular bir - birlarini bir qarashda tushunadigan yoki “yarimta jumladan” ham fikr ayon bo’ladigan bo’lib qoladi, ayrim xollarda esa ana shunday muloqotning tig’izligi teskari reaksiyalarni - bir - biridan charchash, gapiradigan gapning qolmasligi kabi vaziyatni keltirib chiqaradi. Masalan, oila muhiti va undagi munosabatlar ana shunday tig’iz munosabatlarga kiradi. Faqat bunday tig’izlik oilaning barcha a’zolari o’rtasida emas, uning ayrim a’zolari o’rtasida bo’lishi mumkin (ona - bola, qaynona - kelin va x-zo).

O’zaro munosabatlarga kirishayotgan tomonlar munosabatdan ko’zlaydigan asosiy maqsadlari - o’zaro til topishish, bir - birini tushunishdir. Bu jarayonning murakkabligi, kerak bo’lsa, “jozibasi”, betakrorligi shundaki, o’zaro bir xil til topishish yoki tomonlarning aynan bir xil o’ylashlari va gapirishlari mumkin emas. Agar ana shunday vaziyatni tasavvur qiladigan bo’lsak, bunday muloqot eng samarasiz, eng beta’sir bo’lgan bo’lar edi. Masalan, tasavvur qiling, uzoq vaqt ko’rishmay qolgan do’stingizni ko’rib qoldingiz . Siz undan xol - ahvol so’radingiz, lekin u tashabbusni sizga berib, nimaiki demang, sizni ma’qullab, gapingizni qaytarib turibdi. Bunday muloqat juda bemaza bo’lgan va siz ikkinchi marta o’sha odam bilan iloji boricha rasman salom - alikni bajo keltirib o’tib ketavergan bo’lardingiz. Ya’ni, muloqot faoliyati shunday shart - sharoitki, unda har bir shaxsning individualligi, betakrorligi, bilimlar va tasavvurlarning xilma - xilligi namoyon bo’ladi va shunisi bilan u insoniyatni asrlar davomida o’ziga jalb etadi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Muloqot va nutqga ta’rif bering.
2. Tilning vazifalarini sanab o’ting.
3. Intellektual akt deb nimaga aytiladi ?
4. Nutq faoliyatini tushuntiring.
5. Nutq faoliyatining turlarini aytib bering.
6. Dialogik nutq deb nimaga aytiladi ?
7. Monologik nutq deb nimaga aytiladi ?
8. Ichki nutq deganda nimani tushunasiz ?
9. Yozma nutqni tushuntirib bering.

|  |
| --- |
| **14-мaвзу.** |

|  |
| --- |
| **Эмоция ва хис-туйғулар.** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
|  | **14.1. Emosiya va xis-tuyg’ular haqida tushuncha.** His-tuyg’ular, ehtiyojlar. His-tuyg’ularning fiziologik asoslari. Emosional holatlarning xilma-xilligi. |
| **14.2.** | **Emosiya va xis-tuyg’ularni boshdan kechirish shakllari.** Emosiya. Kayfiyat, stresslar, affektlar. Emosiyalarning ifodalanishi. |
| **14.3.** | **Emosiya va xis-tuyg’ularning turlari va ularning shakllantirilishi.** Insonning yuksak (ahloqiy, aqliy, estetik, praksik) hislari. |





|  |
| --- |
| **Тушунчaлaр вa тaянч ибoрaлaр** |

*His-tuyg’ular, ehtiyojlar, emosional, emosiya, affekt, kayfiyat, kuchli hayajonlanish (stres), ehtiroslar, quvonch, hayratlanish, g’azablanish, nafratlanish, qo’rquv, hissiy zo’riqish, iroda, shaxs, faollik, undovchi, tormozlash, lokallashtirish, irodaviy akt, intilish, istak, irodaviy zo’r berish, abuliya, apraksiya, yalqovlik, qat’iylik.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargahis-tuyg’ularning fiziolo-gik asoslari, emosional holatlarning xilma-xilligi, kayfiyat, stresslar, affektlar, emosiyalarning ifodalanishi, insonning yuksak (ahloqiy, aqliy, estetik, praksik) hislari kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1. Emosiya va xis-tuyg’ular haqida tushuncha.** Kishi idrok etish, xayol surish va fikrlash jarayonlarida faqat voqyelikni bilib qolmay, balki shu bilan birga hayotdagi u yoki bu narsalarga qanday bo’lmasin munosabat bildiradi. Unda ularga nisbatan u yoki bu tarzda xis-tuyg’u paydo bo’ladi. Bunday ichki shaxsiy munosabatning manbai faoliyat va munosabat jarayonlari bo’lib, u ana shunday jarayonlarda ro’y beradi, o’zgaradi, barqaror tus oladi yoki yo’qoladi (vatanparvarlik, nafratlanish, bar lahzalik mamnunlik).

Xis-tuyg’ular – kishining o’z hayotida nimalar yuz berayotganiga, nimalarni bilib olayotganiga yoki nima bilan mashg’ul bo’layotganiga nisbatan o’zicha turli xil shaklda bildiradigan ichki munosabatidir.

Xis-tuyg’uni boshdan kechirishning turli shakllari – emosiya, affekt, kayfiyat, turli hayajonlanish (stress holati) mavjud. Ehtiros, va nihoyat, tor ma’nodagi so’z bilan aytganda, xis-tuyg’ular – shaxsning emosional sohasini tashkil etadiki, ular kishi xulq-atvorini tartibga solib turadi, bilishning jonli manba, odamlar o’rtasidagi murakkab va ko’pqirrali munosabatlarning ifodasi bo’lib hisoblanadi.

Xis-tuyg’ular ba’zan har qanday psixik jarayonning faqat yoqimli, yoqimsiz yoki aralash asorati tarzida boshdan kechiriladi. Bu o’rinda ular o’z xolicha anglanilavermaydi, aksincha, narsa va harakatlarning xususiyati tarzida anglaniladi va biz yoqimli kishi, yoqimsiz ta’m, kulgili ifoda, nafis mato, quvnoq sayr va hokazolar deb gapiramiz. Ko’pincha bunday hissiy tus oldingi kuchli kechinmalarning oqibati, o’tmish tajribaning aks-sadosi bo’lib chiqadi.

Ba’zan u narsaning kishini qanoatlantirishi yoki qanoatlantirmasligi, uning faoliyati muvaffaqiyatli yoki muvaffaqiyatsiz o’tayotganligi belgisi sifatida xizmat qiladi.

Xis-tuyg’ular shaxs ehtiyojlariga javob beradigan narsalarni aniqlab olishga yordam beradi va ularning qondirilishiga qaratilgan faoliyatga omil baxsh etadi. Ehtiyojlarning qondirilishi yoki qondirilmasligi kishida turli xil shaklni kasb etadigan o’ziga xos kechinmalarni hosil qiladi.

**Emosiyalar** – “hissiyot” (“emosiya”) va “xis-tuyg’u” so’zlari ko’pincha sinonimlar sifatida qo’llaniladi. “Emosiya” so’zini o’zbek tiliga aniq tarjima qilinganda u ruhiy hayajonlanish, ruhiy harakatlanish degan ma’noni anglatadi.

Hissiyot deb, masalan, kishining musiqaviy asarga nisbatan o’rnashib qolgan xususiyati sifatidagi muhabbat tuyg’usining o’zini emas, balki konsert paytida yaxshi musiqiy asarni eshitayotib, boshidan kechirgan lazzatlanish, zavqlanish holatiga aytiladi. Musiqiy asarning yomon ijro etilganini eshitganda hosil bo’ladigan xuddi shunday xis-tuyg’u nafratlanish kabi salbiy xissiyot sifatida boshdan kechiriladi.

Bu xil holatlarda emosiyalar ta’sirchanligi bilan ajralib turadi. Ular xatti-harakatlarga, fikr-mulohazalar bildirishga turtki beradigan kuch bo’lib chiqadi, kuch-g’ayratlarni oshirib yuboradi va **stenik** deb ataladi. Boshqa bir hollarda emosiyalar sustligi, loqaydligi bilan ajralib turadi, xis-tuyg’ularning boshdan kechirilishi kishini bo’shashtirib yuboradi va bu hol **astenik** deb ataladi. (Qo’qqanidan oyoqlari qaltirashi, kuchli xis-tuyg’uga berilib, xayolga cho’mib, o’zi bilan o’zi ovora bo’lib qolish hollari).

**Affektlar** (hissiy portlashlar) – kishini tez chulg’ab oladigan va shiddat bilan o’tib ketadigan jarayonlar affektlar deb ataladi. Ular ongning anchagina darajada o’zgarganligi, xatti-harakatlarni nazorat qilishning buzilganligi, odamning o’zini o’zi idrok qila olmasligi, shuningdek uning butun hayoti va faoliyati o’zgarib qolganligi bilan ajralib turadi. Affektlar birdaniga katta kuch sarf qilinishiga sabab bo’lgani uchun ham ***qisqa muddatli*** bo’ladi: ular xis-tuyg’ularning bamisoli birdan lov etib yonib ketishiga, portlashiga, bir zumda hamma yoqni to’s-to’polon qilgan shamolga o’xshaydi. Agar oddiy hissiyot faqat ruhiy hayojonlanishini ifoda etsa, u holda affekt bo’rondir.

**Kayfiyatlar** - ancha vaqt davomida kishining butun xatti-harakatiga tus berib turadigan umumiy hissiy holatini ifoda etadi. Kayfiyat shodu xurramlik yoki qayg’uli, tetiklik yoki lanjlik, hayajonli yoki ma’yuslik, jiddiy yoki yengiltaklik, jizzakilik yoki muloyimlik va hokazo tarzda bo’ladi.

Kayfiyat juda xilma-xil, yaqin va ancha uzoq turuvchi manbalarga ega bo’lishi mumkin. Turmushning butun borishidan, jumladan, ishda , oilada, maktabda munosabatlarning qanday yo’lga qo’yilganligidan, kishining hayot kechirishi yo’lida paydo bo’layotgan har qanaqa ziddiyatlar qay tarzda bartaraf etilishidan qanoat hosil qilishi yoki qanoatlanmaslik kayfiyatlarning asosiy manbalari hisoblanadi. Kishining uzoq vaqt yomon yoki Lanj kayfiyat bilan yurishi uning hayotida biror narsaning ko’ngildagidek emasligini ko’rsatadi.

Kayfiyatlarning manbalari uni boshdan kechirayotgan kishiga hamisha aniq bo’lavermaydi. Lekin kayfiyatga doimo biron-bir narsa sabab bo’ladi va buni aniqlab ola bilish kerak.

Kuchli hayajonlanish (stress) holatlari. Psixologik ta’rifga ko’ra affektiv holatga yaqin turadigan, lekin boshdan kechirilishining davomliligiga ko’ra kayfiyatlarga yaqin bo’lgan xis-tuyg’ular boshdan kechirilishining alohida shakli kuchli hayajonlanish (stress) holati (inglizchada stress – tazyiq ko’rsatish, zo’riqish degan so’zdan olingan)dan, yohud hissiy zo’riqishdan iboratdir. Hissiy zo’riqish xavf-xatar tug’ilgan, kishi xafa bo’lgan, uyalgan taxlika ostida qolib ketgan vash u kabi vaziyatlarda ro’y beradi.

Asosiy hissiy holatlar va ularning tashqi ifodasi. Xis-tuyg’ularning hissiyotlar, kayfiyatlar, kuchli hayajonlanish tarzida boshdan kechirilishi chog’ida ma’lum darajada seziladigan tashqi belgilarga ham ega. Yuzlarning ifodali harakatlari (mimika), qo’l va gavdaning ma’noli harakatlari, ohang, ko’z qorachig’larining kengayishi va torayishi kabilar shular jumlasiga kiradi.

Har biri o’zining psixologik ta’riflari va tashqi ko’rinishlariga ega bo’lgan quyidagicha asosiy hissiy holatlarni alohida ajratib ko’rsatish mumkin. Qiziqish, quvonch, hayratlanish, iztirob chekish, g’azablanish, nafratlanish, jirkanish, qo’rquv, uyalish va hokazo.

Qiziqish – malaka va ko’nikmalarning rivojlanishiga, ta’lim olishga moyillik tug’diradigan bilimlarni egallashga yordam beradigan ijobiy hissiy holatdir.

Quvonch – xali-veri qondirilishi mumkin bo’lmagan yoki har holda qondirilishi noaniq bo’lgan dolzarb ehtiyojning yetarli darajada to’la qondirilgan bo’lishi mumkinligi bilan bog’liq ijobiy hissiy holatdir.

### 2.Emosiya va xis-tuyg’ularni boshdan kechirish shakllari.

Emosional holatlar boshqa ruhiy jarayonlar singari miya faoliyatining natijasi yoki mahsuli bo’lib hisoblanadi. Emosional holatlarning yuzaga kelishiga tabiatda va jamiyatda sodir bo’layotgan o’zgarishlar, munosabatlar, aloqalar, taassurotlar asosiy sababchidir. O’zgarishlar o’z navbatida, birinchidan, shaxs hayoti va faoliyatining jadallashi yoki pasayishiga, ikkinchidan, insondagi ayrim ehtiyojlarning paydo bo’lishiga, yoki yo’qolishiga uchinchidan, odam ichki organlari funksional holatlarining beqarorlashuviga olib keladi. His-tuyg’ular uchun eng xususiyatli fiziologik jarayonlar negizi sifatida shartsiz va shartli reflekslar xizmat qiladi va ularning muayyan tizimi bosh miya katta yarim sharlari po’stida yuzaga keladi hamda shu joyda mustahkamlanadi. Murakkab shartsiz reflekslar esa: 1) yarim sharlarning po’stloqosti bo’shliqlari: 2) miya stvoliga tegishli ko’rish tepachalari (do’ngliklari); 3) nerv qo’zg’alishlarini miyaning yuqori bo’limlaridan vegetativ tizimiga o’tkazib beruvchi markazlari orqali amalga oshiriladi. Shaxsda his-tuyg’ularning kechishi hamisha miya po’sti bilan po’stloqosti markazlarining birlikdagi (hamkorlikdagi) faoliyati natijasida ro’yobga chiqadi

Shaxs ruhiy olamida, uni qurshab turgan tevarak-atrofda sodir bo’layotgan o’zgarishlar (xoh tabiiy, xoh subyektiv bo’lishidan qat’i nazar) kechinmalar subyekti (inson) uchun qanchalik qadr-qiymat, yuksak ahamiyat kasb etsa, hissiy holatlarning mazmuni shunchali purma’no bo’ladi. Buning ta’sirida yuzaga keladigan muvaqqat bog’lanishlar tizimining qayta qurilishi qo’zg’olish jarayonini hosil qiladi. Mazkur jarayon miya katta yarim sharlari po’stida tarqalib, so’ng po’stloqosti markazlarini egallab oladi. Katta yarim sharlar po’stidan pastda turuvchi miya bo’limlarida organizm fiziologik faoliyatining turli markazlari (nafas olish, ovqat hazm qilish va hokazo) joylashgan. Shu sababdan po’stloq osti markazlarining qo’zg’alishi ba’zi ichki a’zolar faoliyatining kuchayishiga olib keladi. Jumladan, nafas olish ritmikasining o’zgarishi (hayajonlanganda bo’g’ilib qolishini, og’ir va tartibsiz nafas olishni yuzaga keltiradi), yurak faoliyatining buzilishi (yurak urishini tezlashtiradi), organizmni qon bilan ta’minlash izdan chiqishi (uyalgandan qizarishni, qurqqandan oqarishni keltirib chiqaradi, ichki sekresiya bezlari ishining nuqsonlari ko’z yoshining oqizadi, hayajonlanganda og’izini quritadi, qo’rqqanda «sovuq» ter chiqaradi va hokazo.)

Ilmiy manbalarda talqin qilinishicha, miya katta yarim sharlarining po’sti mo’tadil sharoitida po’stloqosti markazlariga boshqaruv va tormozlov yo’sinida ta’sir ko’rsatadi hamda hissiyotining tashqarida ifodalanishiga yo’q qo’ymaydi. Miya po’sti kuchli darajada qo’zg’alsa, uning ta’sirida boshqaruvchanlik funksiyasi buziladi. Shaxs qattiq charchasa yoki kuchli mast bo’lsa, irradiasiya oqibatida po’stloqosti markazlari ham qo’zg’aladi, natijada harakatni nazorat qilishi yo’qoladi.

Miya faoliyatining elektrofiziologik tadqiqotlari emosiyalarning paydo bo’lishida gipotalamolimbik (yunoncha hypothalamus bosh miya bo’limi nomi) tizimi va retikulyar formasiya (lotincha reticulum to’rsimon, formatio, bog’lam ma’nosini anglatadi) ning roli ko’rsatib o’tilgan. Ma’lumotlarda ko’rsatilishicha, emosional holatlarning fiziologik mohiyati katta yarim sharlar po’stining va po’stloqosti tizimi markazlarining funksiyasigina emas, balki ular: a) miya mexanizimlari faoliyatini faollashtiruvchi retikulyar formasiyaning, b) miyaning talamus (ko’rish do’ngliklari) ning, gipotalamusning (do’nglikosti qismining), v) yarim sharlar yangi po’stlog’i orasidagi limbik sistemaning funksiyalaridir.

Emosional holatlar uchun po’stloqosti tugunchalarining tarkibiga kiruvchi (miya katta yarim sharlarining oq moddasi bilan birlashuvi kulrang modda yig’indisi) markazlar ham muhim ahamiyatga ega. Agarda miya katta yarim sharlari po’stlog’i harakatlarini birlashtirib, sezgilarni va sa’i-harakatlarni nozik ifoda qilib tursa, miya formasiyalari tashqi hamda ichki muhitda sodir bo’ladigan o’zgarishlarga organizmning javob reaksiyalarini boshqaradi.

Ma’lumotlarga qaraganda, miya katta yarim sharlari po’stlog’i shikastlansa, tashqi olamdan hamda ichki organlardan keladigan qo’zg’ovchilarning nozik tahlil qilinishi zaiflansa ham emosional holatlar saqlanib qolaveradi. Masalan, hayvonlar limbik tizimga, do’ngosti (gipotalamus) qismiga, ko’rish tepaliklariga yo’nalgan elektr qo’zg’atuvchilarga, retikulyar formasiyasining qo’zg’alishlariga xursandlik yoki diqqinafaslik, darg’azablik yoki qurqoqlik, lazzatlanish yoki azoblanish, rohatlanish yoki ko’ngilxijillik sifatida javob reaksiyasi hosil bo’ladi.

Psixofiziolog olimlarning ma’lumotlariga qaraganda, miyaning muayyan joylaridan elektrod yordamida biotoklarni yozib olishning ko’rsatishicha, sut emizuvchilarning gipotalamuslarida ham «rohatlanish», ham «azoblanish» markazlari mavjud ekan. Tajribada «rohatlanish» markazi qo’zg’atilganda yoqimli hislar uyg’ongan, elektr toki bilan «azoblanish» markazi qo’zg’atilganda esa hayvonlar qaltirab, o’zini har tomonga tashlagan. Keyinchalik sut emizuvchilar azoblantiruvchi emosiyadan qochishga harakat qilganlar.

Yuqorida ta’kidlanganidek, ijobiy va salbiy his-tuyg’ularning shunga o’xshash markazlari bosh miyaning boshqa bo’limlarida joylashganligiga qaramay, shartli ravishdagi rohatlanish va azoblanish markazlari ham mavjuddir bo’lib

Emosiyalar bir-biriga yaqin masofada faoliyat ko’rsatadilar. Tajribada qo’sh (juft) markazlaridan birida elektrod bilan hosil qilingan qo’g’alish ehtiyojdan kelib chiqqan holda salbiy yoki ijobiy emosiyadan faqat bittasini vujudga keltirgan, xolos. Ba’zida yondosh joylashgan markazlarda qo’zg’olish tarqalgan bo’lsa, u holda ambivalent yoki ikkiyoqlama reaksiya ro’yobga chiqadi. Shartli ravishda nomlangan markazlar (rohatlanish, azoblanish) bir-biriga yaqin joylashishiga qaramasdan, har xil tuzilishga ega ekanligi aniqlangan. Ma’lumotlarning ko’rsatishicha, «azoblanish» markazlari miyaning turli bo’limlariga joylashsada, lekin ular yagona tizim bilan boshqariladi. Salbiy emosiyalardan farqli o’laroq ijobiy his-tuyg’ular va «rohatlanish» markazlari bir-birlari bilan jips aloqaga ega emas. Ta’kidlab o’tilgan mulohazalar emosiyalar juft hamda qarama-qarshi xususiyatga ega ekanligidan dalolat bermoqda. Shuning uchun har qaysi emosiya qarama-qarshi turkumiga ega deb qat’iy ishonch bilan aytish mumkin, jumladan, sevgi-nafrat, yoqimli-yoqimsiz, xotirjamlik-bezovtalanish mas’uliyatlik-loqaydlik va boshqalar.

I. P. Pavlov, Ch. Sherrington, P. K. Anoxin, N. A. Bernshteyn, Ye. N. Sokolov, T. V. Simonov, D. Lindsley, R. U. Liper, B. I. Dodonov, U. Jems va boshqalarning tadqiqotlarida ko’rsatilishicha, tahlil qilingan markazlarning qo’zg’atilishi shartli reflekslari hosil qilinishini mustahkamlovchi omil hisoblanadi. Buning natijasida elektr qo’zg’ovchi yordami bilan miya katta yarim sharlarining po’stida bilish jarayonlari va xatti-harakatlar stereotiplarining negizini tashkil qiluvchi muvaqqat bog’lanishlar hosil qilinadi. Shartli reflekslarning so’nishi, tormozlanishi, po’stloqning tanlash (selektiv) tizimi miya stvolining uzunasi bo’yicha tepalikosti va po’stloqosti nerv tugunlaridagi «markazlar» ning faoliyatiga bog’liqdir. I. P. Pavlov o’sha davrdayoq, «dinomik stereotip»ni hosil qilgandan keyin oliy nerv faoliyatida uni buzilish salbiy hissiyotlar kechishi uchun negiz bo’ladi, dinamik stereotipni oldindan tayyorlab, so’ng uni o’zgarishi ijobiy his-tuyg’ularni paydo qiladi, deb qat’iy ishontirgan edi.

Ma’lumotlarning ko’rsatishicha, miyaning tepalikosti qismida (gipotalamusda) gi markazlar rohatlanish yoki azoblanish vaziyatlari ko’p marta takrorlansa ham hyech o’zgarmasligi mumkin, lekin miya katta yarim sharlari po’stloqosti nerv tugunchalari bo’ylab yoyilgan markazlar qo’zg’otilishi natijasida emosional reaksiyalar kuchsizlanishi, hatto so’nishi ham kuzatiladi. Bu voqyelik shu bilan izohlanadiki, aqliy faoliyat va axloqiy kechinmalar emosional tusi o’zining o’zgaruvchanligi bilan ajralib turadi. Binobarin, organizmning birlamchi ehtiyojlari yuzasidan signal beruvchi emosional reaksiyalar takroran qanoatlantirgandan keyin ham so’nmaydi. Shuningdek, organik jarohat tufayli og’riq kamaymaydi, muayyan reaksiyalar o’zgarmaguncha jismoniy mashqdan maroqlanish shaxs ko’ngliga tegmaydi. Buning uchun albatta, salbiy, ijobiy, aralash (ambivalent) signallar insonning hayoti va faoliyatida o’z ahamiyatini yo’qotish kerak.

Turli markazlarni qo’zg’otganda yuzaga keladigan rohatlanish yoki azoblanish emosiyalarining sifatiga, darajasiga va barqarorligiga asoslangan holda har bir sharoitda hissiy ifodalangan shartli reflektor aloqalar bir marta mustahkamlanganda hosil bo’lishini boshqa vaziyatda mustahkamlanish uchun ko’p urinishga qaramay aloqani tiklash mushkil ekanligini izohlash mumkin. Bu o’rinda shaxsning barqaror emosional yo’nalganligi, mayllar mustahkamligi ruhiy hodisasini uning turmush tarzini, hayotiy ideallarni tushuntirish mumkin. Masalan, mayxo’r (alkogol) yoki narkoman uchun rohatlanish bilan bog’liq xatti-harakat birlamchi bo’lganligi tufayli turli ijtimoiy voqyealar (oiladagi judolik, ishxonadagi ko’ngilsizlik, tabiiy ofat va boshqalar) uni bu yo’ldan to’xtatib qolomaydi, lekin muvaqqat holat vujudga kelishi mumkin (aytaylik bir necha daqiqa o’zini tiyib turish), biroq tezda tabiy ehtiyojga mutelik qilib, «tarki odat-amri mahol» yo’sinda ish tutaveradi.

### 4. Emosiya va xis-tuyg’ularning turlari va ularning shakllantirilishi.

Shaxsning emosional holatlari va kechinmalarining psixologlar va fiziologlar tomonidan eksperimental tarzda tadqiqot qilinishiga qaraganda, yuksak darajada tashkil topgan hayvonlarga emosiyalarning fiziologik mexanizmlaridan insonniki juda katta tafovut qilmaydi. Lekin muammo hissiyotning mazmuni, sifati, shakli, ifodalanishi nuqtai nazaridan tahlil qilinganda inson bilan hayvon emosiyasi (hissiyot) orasida keskin farq mavjudligi namoyon bo’ladi. Tabiatshunos va insonshunos olimlar hayvonlarda emosional reaksiyalar, holatlar mavjudligini tan olsalar-da, biroq ularda murakkab hissiyot, yuksak his-tuyg’ular borligiga shubha bilan qaraydilar yoki inkor qiladilar. Bu fikrga to’liq qo’shilish mumkin, chunki insonlarda shunday his-tuyg’ular borki, bunday hissiyot hayvonlarda bo’lishi mumkin emas, vaholanki g’azablanish, qo’rqish, jinsiy mayl, qiziquvchanlik, xursandlik, g’amginlik har ikkalasida uchraydi, ammo ular sifat va mazmun jihatdan bir-birlaridan keskin tafovutlanadi.

Inson emosiyalari ijtimoiy hayotning shart-sharoitlariga moslashtirgan (patologik hollar istisno qilinganda), «ongli zot» ga taalluqli tabiat va jamiyatga nisbatan munosabatlarida namoyon bo’ladi, maqsadga muvofiqlashtirish hamda boshqarish xususiyatiga ega. Ochlik hissi, jinsiy mayl va boshqa instinktlar sohlardagi emosiyalar hayvon bilan insonda o’xshash bo’lsa-da, lekin ularning ifodalanishida farqlanishi mavjud. Bularning barchasi instinktiv harakat bo’lishi bilan birga insoniylashidan iborat uzoq evolyusion, ijtimoiy tarixiy taraqqiyot yo’lini bosib o’tgan, murakkab qiyinchiliklarni yengish evaziga mazkur ko’rsatgichga erishgan.

Inson hissiyotning ijtimoiy tarixiy shart-sharoitlari mavjud bo’lib, ulardan eng asosiysi sababiy bog’lanishlarga (determinirlashgan) egalikdir. Xuddi shu bois inson hissiyotlarining biologik va fiziologik tahlili, ularning tub mazmunini ochib bermaydi, shuningdek, hissiyotlar inson shaxsning ongli va ongsiz xatti-harakatlarini amalga oshiruvchi kuchga, ya’ni motivga o’sib o’tish yo’llarini izohlab berishga qodir emas. Ma’lumki, emosiyalarning «insoniylashuvi» hissiyotlar ichidan kechishi mazmuni va sifatlari jihatidan hayvonlarniki bilan qiyoslanganda o’zining rang-barangligi, murakkabligi bilan shaxsniki ustuvordir. Insonlarning mehnat, ma’naviyat, siyosat, oila, ishlab chiqarish bilan o’zaro munosabatlari, shuningdek, tabiat bilan odamlar orasidagi, shu bilan birga shaxslararo munosabatlar bir qator insoniy hissiyotlarning va ularni ifodalash, tatbiq etish vositalarini vujudga keltiradi Shaxs yuz ifodalari, boshini tebratish bilan, xo’rsinish orqali o’zgalarga hamdardlik (empatiya) tuyg’usini bildiradi. Bolalarga odob bilan javob berishni, suhbatdoshiga iliq, samimiy jilmayishini, qariya va nogironlarga hurmat bilan joy bo’shatishni, kichkintoylarga mehribonlikni shakllantirish lozim. Shaxs o’z his-tuyg’ularini o’zi boshqaradi, ularni me’yoriy hujjatlar, ijtimoiy turmush qoidalari, etnik rasm-rusumlar, odatlar, an’analar, prsessual qonunlar nuqtai nazaridan goh ma’qullaydi, goh qoralaydi. Shu bilan birga insonlar kuchli va jo’shqin emosiyalari kechishida tashqi xotirjamlikni saqlay biladilar. Ularning ba’zilari o’z hissiyotlarini berkitish uchun o’zlarini befarq tutadilar, salbiy emosiyalarni ifodalashga intiladilar. Shaxs o’zining mimika va pantomimikalarini boshqarish imkoniyatiga ega, lekin organlardagi tabiiy o’zgarishlarni ushlab turish mumkin emas. Masalan, nafas olish, qon aylanish, ovqat hazm qilish, ko’z yoshlarini ushlab turish, rangni qizartirish, oqartirish va hokazo.

Emosiyalarning ifodalanish quyidagi ko’rinishlarga ega bo’lish mumkin:1) ifodali harakatlar (mimika va pantomimikalar); 2) organizmdagi turli hodisalar (ichki a’zolar faoliyati va holatining o’zgarishi; 3) gumoral xususiyatdagi o’zgarishlar (organizmning qon tarkibidagi, suyuqlikdagi kimyoviy o’zgarishlar, modda almashish va hokazo). Emosiyalarning tashqi ifodasiga mimika, imo-ishora, vajohat, qaddi-qomat o’zgarishi, tashqi sekresiya bezlari faoliyati (yosh, so’lak, ter ajralishi), xatti-harakatlar (tezligi, kuchi, yo’nalishi, muvofiqlashuvi), nutqning xususiyatlari va boshqalar. Emosiyalar, his-tuyg’ular mazmuni, sifati, shakli jihatidan etnopsixologik xususiyatiga ega.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Hissiyot nima?

2. Hissiyotning asosiy sifatlari nimalardan iborat.

3. Hissiy kechinmalarning turlarini ayting.

4. Affekt va stress xarakteristikasi izohlang.

5. Emosiya xaqida tushincha berin.

|  |
| --- |
| **15-мaвзу.** |

|  |
| --- |
| **Ирода ва иродавий харакатлар** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **15.1.** | **Iroda haqida tushuncha.** Iroda, shaxs. |
| **15.2.** | **Irodaviy akt (harakat) strukturasi.** Irodaviy harakatlar va irodani boshqarish. Iroda akti va uning tuzilishi. |
| **15.3.** | **Shaxsning irodaviy fazilatlari va ularni shakllantirish.** Shaxsning irodaviy xususiyatlari. Irodaviy sifatlarning tuzilishi. Odamda iroda sifatlarining taraqqiyot darajasi diagnostikasi. Irodani tarbiyalash va kishining o’z irodasini tarbiyalash. |
|  |  |





|  |
| --- |
| **Тушунчaлaр вa тaянч ибoрaлaр** |

*Iroda, shaxs, faollik, undovchi, tormozlash, lokallashtirish, irodaviy akt, intilish, istak, irodaviy zo’r berish, abuliya, apraksiya, yalqovlik, qat’iylik.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargairodaviy harakatlar va irodani boshqarish, iroda akti va uning tuzilishi, shaxsning irodaviy xususiyatlari, irodaviy sifatlarning tuzilishi, odamda iroda sifatlarining taraqqiyot darajasi diagnostikasi, irodani tarbiyalash va kishining o’z irodasini tarbiyalash kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

*Iroda – bu shaxsning oldiga qo’yilgan maqsadlarga erishishda qiyinchiliklarni yengib o’tishga qaratilgan faoliyati va hulq-atvorini ongli ravishda tashkil qilishi va o’z-o’zini boshqarishi demakdir.*

Iroda – bu shaxs faolligining alohida shakli, uning hulq-atvorini tashkil etishning u tomonidan qo’yilgan maqsad bilan belgilanadigan alohida turidir.

Iroda tabiat qonunlarini egallab oladigan va shu tariqa uni o’z ehtiyojlariga ko’ra o’zgartirish imkoniyatiga ega bo’ladigan kishining mehnat faoliyatida paydo bo’ldi.

Iroda o’zaro bog’liq ikkita vazifaning – undovchi va tormozlash (to’xtatish) vazifalarini bajarilishini ta’minlaydi va ularda o’zini namoyon qiladi.

*Undovchi vazifasi* kishining *faolligi* bilan ta’minlanadi. Harakat oldingi vaziyat (chaqiriqqa nisbatan kishi aylanib qaraydi, o’yinda tashlangan to’pni qaytaradi, qo’pol so’zdan hafa bo’ladi va hokazo) bilan bog’liq bo’lgan paytdagi faollik harakatning ayni o’zida namoyon bo’ladigan ichki holatiga nisbatan subyektning o’ziga xos xususiyatini kuchga kiritish harakatini chiqaradi (zarur axborotni olishga ehtiyoj sezayotgan kishi o’rtog’ini chaqiradi, jahli chiqqan holatda yonidagilariga qo’pollik qilishga yo’l qo’yadi va hokazo).

Irodaning undovchi vazifasi bilan birgalikda harakat qiluvchi to’xtatish vazifasi faollikning yoqimsiz ko’rinishlarini jilovlashda namoyon bo’ladi. Shaxs o’zining dunyoqarashida eng yuksak maqsadlariga javob bermaydigan motivlarning o’yg’onishini va harakatlarning bajarilishini to’xtatishga qodirdir. To’xtatish bo’lmasa, hulq-atvorni boshqarib bo’lmas edi.

Odamlar o’zlarining qilgan ishlari uchun ma’suliyatni kimga yuklashga moyil bo’lishiga qarab sezilarli ravishda farqlanadilar. *Kishining o’z faoliyati natijalari uchun ma’suliyatni tashqi kuchlarga va sharoitlarga qayd qilib qo’yish, yoki, aksincha ularni shaxsiy kuch-g’ayratlariga va qobiliyatlariga moyilligini belgilaydigan sifatlar* nazoratni lokallashtirish *deyiladi* (psixologik adabiyotda “nazorat lokusi” degan termin qo’llaniladi, lotinchada lotus – o’rnashgan joy va fransuzchada controle – tekshirish deyiladi). O’z hulq-atvori va o’z ishlari sabablarini tashqi omillar (taqdir, holat, tasodif va boshqalar)dan deb bilishga moyil bo’ladigan odamlar bor. Shunaqa paytda *nazoratning tashqi (eksternal) lokallashtirilishi* to’g’risida gapiriladi. Bu toifaga mansub o’quvchilar olingan qoniqarsiz baholarini istagan vaj-bahona bilan tushuntirishadi. Tadqiqotlar nazoratning eksternal lokallikka moyilligi mas’uliyatsizlik, o’z imkoniyatlariga ishonmaslik, xavfsirash, o’z niyatlarini ro’yobga chiqarishni yana va yana kechiktirishga intilish kabi shaxsiy fazilatlar bilan bog’liq ekanligini ko’rsatdi. Agar inson, odatda o’z qilmishlari uchun javobgarlikni o’z zimmasiga olsa va uning sabablarini o’z qobiliyati, xarakter iva shu kabilarda deb bilsa, unda *nazoratning ichki (internal) lokallashuvi* ustun deb hisoblash uchun asos bor. Nazoratning ichki lokallashtirilishi xos bo’lgan odamlar maqsadga erishishda ancha ma’suliyatli, izchil o’z-o’zini tahlil qilishga moyil hamda mustaqil bo’lishi aniqlangan.

Irodaning asosini, xuddi umuman subyektning faolligi kabi, uning xatti-harakatlari va ishlarining ko’p tarmoqli va xilma-xil motivlashtirilishiga sabab bo’luvchi ehtiyojlari tashkil etadi.

Psixologiyada motivlashtirish deganda psixologik hodisalarning o’zaro mustahkam bog’langan, lekin bir-biriga to’la mos kelmaydigan nisbatan mustaqil uchta turi tushuniladi.

Bu, birinchidan, individning ehtiyojlarini qondirish bilan bog’liq bo’lgan faoliyatga undovchi sifatida namoyon bo’luvchi motiv sifatidagi motivlashtirishdir. Bu holda motivlashtirish faollik holati umuman nima uchun paydo bo’lishini, subyektni faoliyat ko’rsatilga qanday *ehtiyojlar* undayotganini izohlab beradi.

Ikkinchidan, motivlashtirish faollik nimaga qaratilganligini, nima uchun qandaydir boshqa hulq-atvor emas, balki xudi shunaqasini tanlanganligini izohlab beradi. Bu yerda motivlar hulq-atvor yo’nalishini tanlashni belgilaydigan sabablardir. Bular birgalikda kishi *shaxsining yo’nalishini* tashkil etadi.

Nihoyat, uchinchidan, motivlashtirish kishi axloqi va *faoliyatni o’zi boshqaradigan vosita* hisoblanadi. Bu vositalarga emosiyalar, istaklar, qiziqishlar va boshqalar kiradi.

Irodaviy aktda (irodaviy harakatda) uni motivlashtirishning barcha uchta tomoni – faollik manbai, uning yo’nalganligi va o’z-o’zini boshqarish vositalari namoyish qilingandir.

Shunday qilib, ehtiyojlar bir xil harakatlarning bajarilishini belgilaydigan va boshqalarining bajarilishiga halaqit beradigan har xil motiv (sabab)larga aylanadi. Irodaviy harakatlarning sabablari hamisha ozmi-ko’pmi darajada anglanilgan xarakterda bo’ladi. U yoki bu ehtiyojning qanchalik anglanilganiga bog’liq holda intilish va istakni ham farq qilsa bo’ladi.

*Intilish* – hali *yetarli darajada anlanilmagan ehtiyojdan* iborat faoliyat motividir. Masalan, kishi kimgadir intilishni boshdan kechirayotib, o’z intilishining obyektini ko’rganda, u bilan gaplashganda mamnun bo’ladi va shu sababli beixtiyor bu uchrashuvga intiladi. Lekin ba’zida xuzur-halovatga sabab bo’lgan narsani u anglamaydi. Intilish noaniqdir.

*Istak* – faoliyatning motivi sifatida *ehtiyojning yetarli darajada tushunib yetilganligi* bilan xarakterlanadi. Masalan, novator ishchi mehnat unumdorligini ancha oshirish istagini bildirib, o’z stanogini yanada takomillashtirish to’g’risida o’ylaydi, o’z ish jadvalini yana qayta ko’rib chiqadi, har bir harakatini hisobga oladi va hokazo.

Faoliyatning butun sabablari kishining yashash sharoitlarini aks ettirish va uning ehtiyojlarini fahmlash natijasi hisoblanadi. Ana shu sabablar orasida hayotning har bir daqiqasida bir xillari ko’proq, boshqalari kamroq ahamiyatga ega bo’ladi. Kishida turli ehtiyojlar ahamiyatining o’zgarishi munosabati bilan bir qator hollarda motivlar kurashi paydo bo’ladi: bir istak boshqa istakka qarama-qarshi qo’yiladi, u bilan to’qnashtiriladi.

Muhokama va motivlar kurashi natijasida qaror qabul qilinadi, ya’ni muayyan maqsad va unga erishish usuli tanlanadi.

Irodaviy hatti-harakatning so’nggi jihati *ijrodir*. Unda qaror harakatga aylanadi. Ijroda, irodaviy hatti-harakatda yoki ishlarda kishi irodasi namoyon bo’ladi. Kishining irodasi haqida atigi birgina yuksak g’oyaviy motivlarga va qahramonona qaror va niyatlarga qarab emas, balki ishlarga qarab hukm chiqarish kerak. O’z navbatida ishlar tahliliga qarab, u tayangan motivlar to’g’risida xulosa qilish mumkin. Motivlarni bilgandan keyin bunday hollarda kishi o’zini qanday tutishi mumkinligi haqida oldindan aytib berish mumkin.

Iroda faoliyatning ichki qiyinchiliklarini yengishga qaratilgan ongli tuzilma va o’z-o’zini boshqarish sifatida eng avvalo o’ziga, o’z hissiyotlariga, xatti-harakatlariga hukmronlik qilishdir. Bu hukmronlik har xil odamlarda har xil darajada ifodalanishi hammaga ma’lumdir. Kuchli irodaga ega bo’lgan kishi qo’yilgan maqsadlarga erishish yo’lida uchraydigan istagan qiyinchiliklarni bartaraf eta oladi, ayni chog’da qa’iylik, mardlik, jasurlik, chidamlilik kabi irodaviy fazilatlarni namoyon qiladi. Irodasi sust kishilar qiyinchiliklar oldida ojizlik qiladilar.

Irodasi sustlikning namoyon bo’lish doirasi xuddi kuchli irodaning xarakterli sifatlari kabi rang-barangdir. Irodasi sustlikning eng chekka darajasi psixika normasi chegarasidan tashqarida bo’ladi. Abuliya va apraksiya hollari shunga kiradi.

*Abuliya* – bu miya patologiyasi zaminida yuzaga keladigan faoliyatga intilishning yo’qligi, harakat yoki uni bajarish uchun bajarish uchun qaror qabul qilish zarurligini tushungan holda shunday qilolmaslikdir. Tabiiy hulq-atvor uning uchun xarakterlidir.

*Apraksiya* – miya tuzilishining shikastlanishi natijasida kelib chiqadigan harakatlar maqsadga muvofiqligining murakkab buzilishidir.

Ular psixikasi og’ir kasallangan odamlarga xos, nisbatan kamyob hodisalardir.

Pedagog kundalik ishda duch keladigan irodaning sustligi, odatda miya patologiyasi bilan emas, balki noto’g’ri tarbiya bilan belgilanadi.

*Yalqovlik* - kishining qiyinchiliklarni yengishdan bosh tortishga intilishi, irodaviy kuch-g’ayrat ko’rsatishni qat’iy ravishda istamasligi iroda sustligining eng tipik ko’rinishidir. Yalqovlik – kishi ojizligi va sustligining, uning hayotga layoqatsizligining, umumiy ishga befarqligining dalilidir. Yalqovlik – kishining qiyofasidir, shuning uchun ham uni butun choralar bilan yo’qotish zarur. Yalqovlik, shuningdek, ojizlikning boshqa ko’rinishlari – qo’rqoqlik, jur’atsizlik, o’zini tuta bilmaslik va boshqalar shaxsning rivojlanishidagi jiddiy kamchiliklardir, ularni bartaraf etish jiddiy tarbiyaviy ishni va avvalo o’z-o’zini tarbiyalashni tashkil etishni talab qiladi.

Irodaning ijobiy fazilatlari, uning kuchini namoyish qilinishi faoliyatning muvaffaqiyatini ta’minlaydi, kishi shaxsini eng yaxshi tomondan ko’rsatadi. Bu kabi irodaviy fazilatlarga qahramonlik, sabotlilik, qat’iylik, mustaqillik, o’zini tuta bilish va shu kabilar kiradi.

Pedagogning vazifasi – faqat irodaviy fazilatlar doirasini ko’rsatib berishdan, ularning muhim axloqiy prinsiplari bilan ichki aloqasini ochib berishdan tashqari o’z irodasini o’zi tarbiyalashga intiluvchi o’quvchiga yordam berish, irodaviy fazilatlarni rivojlantirishning qanday usullari kam samarador va qaysi birlari jiddiy yordam bermasligini ko’rsatishdan iboratdir. Masalan, o’quvchilardan biri «sabr toqatini rivojlantirish» uchun kinokomediya ko’rsatilayotganda kulmaslikka harakat qildi, kimdir qo’lini pichoq bilan kesdi va hokazo. Irodani mustaqil tarbiyalashning ana shu usullari samarasizligi eng avvalo shundaki, o’spirin bir lahzalik «irodaviy xatti-harakat»ni amalga oshirib, o’zining irodasi kuchli ekanligi to’g’risida fikrni tasdiqlab oladi. Aslida esa irodani mustaqil tarbiyalashdek asosiy muammoni kundalik hayotda, o’qishda va birinchi navbatda uchraydigan qiyinchiliklarni muntazam ravishda bartaraf etish tashkil etadi.

Irodani mustaqil tarbiyalash usullari turli xil bo’lib, ularning hammasi quyidagi shartlarga amal qilishni o’z ichiga oladi.

1. *Irodani tarbiyalashni nisbatan arzimas qiyinchiliklarni bartaraf etishni* odat qilishdan boshlash kerak. Oldiniga unchalik katta bo’lmagan qiyinchilikni, vaqt o’tishi bilan esa ancha katta qiyinchiliklarni muntazam ravishda yengib borib, kishi o’zining irodasini mashq qildiradi va chiniqtiradi.

2. Qiyinchiliklarni va to’siqlarni bartaraf etish *ma’lum maqsadlarga erishish* uchun amalga oshiriladi. Maqsad qanchalik ahamiyatli bo’lsa, irodaviy motivlar darajasi qanchalik yuqori bo’lsa, kishi shunchalik qiyinchiliklarni bartaraf etishga qodirdir.

3. Qabul qilingan *qaror bajarilishi kerak*. Har gal, qachonki, qaror qabul qilinib, uning bajarilishi kechiktirilaversa, kishining irodasi ishdan chiqadi. Qaror qabul qilayotib, uning ham maqsadga muvofiqligini, ham bajarilishini hisobga olishimiz kerak.

Kishining kundalik rejimga butun hayotining to’g’ri tartibda olib borilishiga olib borilishiga qat’iy amal qilinishi, kishi irodasining shakllanishi uchun muhim shartlar qatoriga kiradi. Irodasi bo’sh odamlar ustidan olib borilgan tadqiqotlar shuni ko’rsatadiki, ular na o’z ishlarini, na dam olishlarini tashkil qila olmaydilar. Irodali kishi – o’z vaqtining xo’jayini.

Sport bilan muntazam shug’ullanish kishi irodasini chiniqtirishning muhim shartlaridan biridir.

Jumladan, shuni aytish kerakki, asosiy irodaviy fazilatlarning rivojlanishi kishining boshqa insonlar bilan muloqoti jarayonida yuz beradi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Iroda haqida ma’lumot bering.

2. Abuliya nima.

3. Irodani boshqarish nima ?

4. Odamda iroda sifatlarining taraqqiyot darajasi diagnostikasini aniqlang.

5. Irodaviy zo’r berish nima.

6. Irodani tarbiyalash deganda nimani tushunasiz.

7. Kishii irodasini tarbiyalovchi omillar.

8. Apraksiya nima?

9. Yalqovlik, qat’iylik tushunchalarini izohlab bering.

|  |
| --- |
| **16-мaвзу.** |

|  |
| --- |
| **ШАХС ПСИХОЛОГИЯСИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **16.1.** | **Shaxs haqida tushuncha.** “Shaxs” tushunchasi. “Homo sapiens” – “aqlli zot” tushunchalari. Makro bosqichdagi ta’sirlar. mikro bosqichdagi ta’sirlar. Nativizm. Empirizm. G.Leybnis, F.Galtonlarning ilmiy tadqiqotlari. |
| **16.2.** | **Individ, shaxs, individuallik.** “Individ” va “individuallik” tushunchalari. Individuallikni izohlovchi xususiyatlar majmuasi. |
| **16.3.** | **Shaxsdagi sog’lom e’tiqod va mafkuraviy tasavvurlarning shakllanishi.** Mustaqillik g’oyasining tarkib topish bosqichlari. Milliy istiqlol g’oyalarini shaxs ongiga singdirish – psixologik muammo sifatida. Mafkuraviy targ’ibotning psixologik mexanizmlari. Insonning tevarak-atrof voqeliklariga ishonish mexanizmi. |
| **16.4.** | **Shaxs ijtimoiylashuvining asosiy mezonlari.** Ijtimoiylashuv yoki sosializasiya jarayoni. Ijtimoiy institutlar. Oila-maktab-mahalla shaxs ijtimoiylashuvining maskanlari sifatida. |
| **16.5.** | **Ijtimoiylashuv jarayonida shaxs hayotiy yo’nalishining shakllanishi.** Shaxs yo’nalganligining eng muhim tarkibiy qismlari. Mas’uliyat. Maqsadlar va ideallar. Qiziqishlar va e’tiqod. Iymon. Dunyoqarash. |
| **16.6.** | **“Men” – obrazi va o’z-o’ziga baho.** O’z-o’ziga nisbatan baho. O’z-o’zini tarbiyalash omillari va mexanizmlari. O’z-o’zi bilan dialog. Shaxs autodialogining eng muhim belgilari. |





|  |
| --- |
| **Тушунчaлaр вa тaянч ибoрaлaр** |

*Shaxs tushunchasi; “Homo sapiens” – “aqlli zot” tushunchalari; makro va mikro bosqichdagi ta’sirlar; Nativizm; Empirizm; Individ; individuallik; sog’lom e’tiqod; mafkuraviy tasavvur; Mustaqillik g’oyasi; Milliy istiqlol g’oyasi; shaxs ongiga singdirish; Mafkuraviy targ’ibot; tevarak-atrof voqeyliklariga ishonish mexanizmi; ijtimoiylashuv yoki sosializasiya jarayoni; ijtimoiy institutlar; mas’uliyat; maqsadlar va ideallar; qiziqishlar va e’tiqod; iymon; dunyoqarash; “men” – obrazi .*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarga shaxs haqida tushuncha, individ, shaxs, individuallik, shaxsning tuzilishi, shaxsning faoliyati va uning yo’nalishi, shaxsning ustanovkalari va muhim oriyentasiallari, odamning qiziqishlari, kishining o’z-o’ziga baho berishi va uning talabchanlik darajasi shaxs tuzilishining elementlari ekanligi, frustrasiya va shaxsning kelajak rejalari, konformizm, dunyoqarash va e’tiqod, shaxs taraqqiyotini harakatga keltiruvchi kuchlar, shaxsni eksperemental tadqiq qilish metodlarini o’rgatishdan iborat.** |

z



|  |
| --- |
| **Aсoсий ўқув мaтeриaллaрининг қисқaчa бaёни** |

**1. Shaxs haqida tushuncha.** “Shaxs” tushunchasi psixologiyada eng ko’p qo’llaniladigan tushunchalar sirasiga kiradi. Psixologiya o’rganadigan barcha fenomenlar aynan shu tushuncha atrofida qayd etiladi. Inson ruhiy olami qonuniyatlari bilan qiziqqan har qanday olim yoki tadqiqotchi ham shaxsning ijtimoiyligi va aynan jamiyat bilan bo’lgan aloqasi masalasini chetlab o’tolmagan.

Shuni alohida ta’kidlash lozimki, “*Homo sapiens”* – “*aqlli zot*” tushunchasini o’zida ifoda etuvchi jonzotning paydo bo’lganiga taxminan 40 ming yildan oshibdi. Bu davrda olimlarning e’tirof etishlaricha, 16 ming avlod almashgan. *Ch.Darvin* ta’biri bilan aytganda, tabiiy tanlanish jarayonida er yuzida saqlanib qolgan minglab millat va elatlarning keyingi davrdagi taraqqiyoti ko’proq biologik omillardan ko’ra, ijtimoiy omillar ta’sirida ro’y bermoqda. Shuning uchun ham har bir individni yoki shaxsni o’rganish masalasi uning bevosita ijtimoiy muhiti va uning ijtimoiy normalari doirasida o’rganishni taqozo etadi.

Ijtimoiy muhit – bu insonning aniq maqsadlar va rejalar asosida faoliyat ko’rsatadigan dunyosidir. Mazmunan har bir insonning shu ijtimoiy olam bilan aloqasi uning insoniyat tajribasi, madaniyati va qabul qilingan, tan olingan ijtimoiy xulq normalari doirasidagi harakatlarida namoyon bo’ladi.

Demak, har bir shaxsning fe’l-atvorida atrofdagi do’stu-yorlari, oilasi, tarixiy zamon, davr, davlat tuzumi va o’sha jamiyatdagi siyosat, iqtisodiyot va mafkuraning ta’siri bo’lib, bu ta’sir uning yaxlit dunyoqarashi, fikrlash tarzi, tafakkurida o’z aksini topadi. Bunday ta’sirlarning ikki xili farqlanadi:

* *makro bosqichdagi ta’sirlar*, ya’ni keng ma’nodagi ijtimoiy-ma’naviy, siyosiy hamda iqtisodiy muhit ta’sirlari;
* *mikro bosqichdagi ta’sirlar*, yoki odamni bevosita o’rab turgan muhitdagi ijtimoiy muloqot va muomaladan ta’sirlanishi. Boshqacha qilib aytganda, bunday ta’sirlarni shaxs bevosita oila muhiti, ta’lim muassasalari, mahalla-kuy, mehnat jaoasidagi hamda do’stlari davrasidagi mulolqotlardan oladi.

Bir qarashda ikkinchi bosqich ta’sirlarigina shaxsning insoniy qiyofasi hamda fe’l-atvorini belgilaydiganday tuyuladi. Chunki xalqimizda “qush uyasida ko’rganini qiladi”, degan naql ham bor. Ayniqsa, bizning “o’zbekchiligimiz”da odamning tug’ilib o’sgan oilasi, mahallasi, kimning avlodi-yu, kimning zurriyodi ekanligi, ta’lim olgan dargohiga katta e’tibor beriladi. Ko’pincha xalqda: “Hovli olma, qo’shni ol”, degan maqol ham ishlatiladiki, bu ham farzandlar kamoli va oilaning tinchligida yon-atrofning ahamiyatiga ishoradir. Lekin makro bosqichdagi ta’sirlarning ahamiyatini kamsitish ham to’g’ri bo’lmaydi. Masalan, sho’rolar tuzumi jamiyat a’zolarini mute, manqurt, ihlossix, tobe, ma’lum bir ma’noda iymonsiz bo’lib qolishiga sababchi bo’ldi. Chunki bunga asosan o’sha muhitdagi nosog’lom e’tiqodlar, g’ayriinsoniy tashviqotlar, inson qadrini, uning mehnatini erga uruvchi iqtisodiy siyosat (hamma bir xil turmush tarziga ega bo’lishi, “ishlamasa ham tishlayverish”), kommunistik mafkura sabab bo’ldi. Tarixdan shu narsa ma’lumki, qaysi davlat va jamiyat tarixida bosqinchilik siyosati yurgizilgan bo’lsa, o’sha jamiyat odamlari psixologiyasida tobelik, diyonatsizlik, ixlossizlik ustun bo’lavergan.

Mustaqillik psixologiyasi shundayki, unda har bir shaxs o’zining erkin mehnati bilan o’zi va o’zgalar manfaati haqida birday qayg’uradi, chunki har bir shaxs fidokorona mehnat qilmasa, tinimsiz izlanmasa, na o’zining, na yaqinlarining, boshqalarning “kosasi oqarmaydi”, “biri ikki bo’lmaydi”. Shuning uchun ham istiqlol yillarida O’zbekiston fuqarolarining psixologiyasida, ularning qadriyatlarni idrok qilishlari va kundalik amallarida o’z shaxsiy kamoloti, oilasi farovonligi, Vatan ravnaqi uchun nima qilish lozimligini ifodalovchi qarashlarida tub o’zgarishlar ro’y bermoqda. Bu o’zgarishlarni o’rganuvchi psixologiya fani oldida ham qator dolzarb vazifalar turibdi.

Psixologiya ilmining namoyondalari bo’lmish olimlarning butun bir avlodi ana shu shaxs va jamiyat aloqalari tizimida, makro hamda mikro bosqichlardagi ta’sirlarning tub mohiyatini anglash, uning rivojlanishi va kamol topishi qonuniyatlarini izladilar. Abu Nasr Farobiy, A.Navoiy, Ibn Sino, Beruniy kabi yuzlab Sharq allomalari ham bu o’zaro bog’liqlikning falsafiy va ijtimoiy sirlarini ochishga o’zlarining eng durdona asarlarini bag’ishlaganlar. Barcha qarashlarga umumiy bo’lgan narsa shu bo’lganki, odamni, uning mohiyatini anglash uchun avvalo uning shu jamiyatda tutgan o’rni va mavqyeini bilish zarur. Shaxsni o’rganishning birlamchi mezoni ham shundan kelib chiqqan holda, uning ijtimoiy mavqyei, ijtimoiy munosabatlar tizimidagi o’rni bilan belgilanishi kerak.

Lekin, shaxs bilan jamiyat o’rtasidagi o’zaro aloqalar masalasida birdaniga, bir xil yechimga kelinmagan. Bu o’zaro munosabatlar asosan ikki polyar nuqtai nazardan kelib chiqadi.

***Nativizm*** yo’nalishining tarafdorlari insonlardagi barcha xususiyatlarni tug’ma xarakterga ega, deb e’tirof etadilar (*Lens, Gruber* va boshqalar).

***Empirizm*** tarafdorlarining fikricha, yangi tug’ilgan bola go’yoki “top-toza taxta” (*tabula rasa*), unga hayot va undagi talablar o’zining qonuniyatlarini yozadi va bola ularga so’zsiz bo’ysunishga majbur. Bu yo’nalishning asoschilaridan biri *J.Lokk* bo’lib (1632-1704), uning fikricha, tug’ma fikrlar yoki g’oyalar bo’lishi mumkin emas, ular xohish-tilak va og’riq kabi elementar sezgilarning qayta ishlanishi natijalaridir. Hayotda ana shunga o’xshash turli xil sezgilar va g’oyalarning assosiasiyasi ro’y beradi.

*G.Leybnis* (1646-1716) Lokka e’tiroz bildirib, hayotda umuman toza, sof doskaning o’zi bo’lmaydi, hattoki, eng yaxshi silliqlangan marmar yuzasida ham sezilarli teshiklar, do’ngliklar yoki tug’ma asoratlar bo’ladi-ki, ular odamning sezish va bilish organlari vositasida anglanishi mumkin. Xuddi shunday, inson bolasi ham tug’ilishdan muayyan belgilar, xususiyatlar bilan tug’iladi-ki, ularni biz layoqatlar, iqtidor, genetik xususiyatlar, deb ataymiz. Aynan shu tug’ma belgilar inson taqdirida ma’lum rol o’ynaydi, lekin etakchi, sezilarli ta’sirlar hayotning keyingi bosqichlarida, turli faoliyatlarni (o’yin, o’qish, mehnat va b.q.) amalga oshirish jarayonida bilinib, shaxs sifatlarini shakklantirishga xizmat qiladi.

Bu ikkala yirik yo’nalish o’rtasidagi tortishuvlarga chek qo’yish maqsadida *F.Galton* qator eksperimental tadqiqotlar o’tkazib, har bir individga xos differensial xususiyatlar mavjudligini “egizaklar metodi”yordamida asoslashga harakat qildi. 3-jadvalda *Galton* tomonidan irsiy va orttirilgan sifatlar munosabati yuzasidan aniqlangan natijalardan musiqaga layoqatlilik misolida keltirilgan.

Egizaklardagi musiqaga moyillikning korrelyasion ko’rsatgichi ham yuqori bo’lib (r=0,7), egizak bo’lmaganlardan ancha farq qiladi (r=0,3-0,4).

**3-jadval. Musiqiy qobiliyatlardagi irsiy xususiyatlar**

|  |  |  |
| --- | --- | --- |
| Ota-onalar  Bolalar | *musiqaga moyil* | *musiqaga moyil emas* |
| *musiqaga moyil* | 85 % | 7 % |
| *musiqaga moyil emas* | 25 % | 58 % |

Galtondan keyingi tadqiqotlarda musiqaga bo’lgan qobiliyatga ona tilining xususiyati ta’sir qilishi yumshoq-tonal yoki keskir-tonal bo’lmagan tillar misolida aniqlandi. Masalan, keskinroq hisoblangan rus tilida gapiruvchi bolalardagi musiqani idrok qilish yumshoq, tonal tillarda so’zlashuvchi vetnamliklarning idrokidan ancha past chiqqan.

Lekin yuqoridagi fikrlar va tortishuvlarning kelib chiqish sababi tushunarli bo’lishi kerak: ular insonning asl mohiyatini tushunish va uning xulqini boshqarish ehtiyojlaridan kelib chiqadi. Demak, inson jamiyat a’zosi sifatida uning normalariga bo’ysunadi, uning kutishlariga javob berishga harakat qiladi va o’z xulqini uning talablariga monand qilishga intiladi. Shu nuqtai nazardan kelib chiqib, shaxs fenomeniga ta’rif berish mumkin.

***Shaxs*** – ***ijtimoiy va shaxslararo munosabatlarning mahsuli, ongli faoliyatning sub’ekti bo’lmish individdir****.*

Shaxsga taalluqli bo’lgan eng muhim tasnif ham uning jamiyatdagi murakkab ijtimoiy munosabatlarga bevosita aloqadorlik, ijtimoiy faoliyatga nisbatan ham ob’ekt, ham sub’ekt bo’lishlikdir.

Shaxsga taalluqli bo’lgan fazilatlardan eng muhimi shuki, u shu tashqi, ijtimoiy ta’sirlarni o’z ongi va idroki bilan qabul qilib (ob’ektni), so’ngra shu ta’sirlarning sub’ekti sifatida faoliyat ko’rsatadi. Oddiy qilib aytganda, inson bolasi ilk yoshlikdanoq “mening hayotim”, “bizning dunyo” degan ijtimoiy muhitga tushadi. Bu muhit o’sha biz bilgan va har kuni his qiladigan siyosat, huquq, ahloq olamidir. Bu muhit – kelishuvlar, tortishuvlar, hamkorliklar, an’analar, udumlar, turli xil tillar olami bo’lib, undagi ko’plab qoidalarga ko’pchilik mutloq qo’shiladi, ba’zilar qisman qo’shiladi. Bu shunday qoidalar va normalar olamiki, ularga bo’ysunmaslik jamiyat tomonidan qoralanadi, ta’qiblanadi. Shulardan kelib chiqadigan xulosa shuki, shaxs jamiyatga nisbatan barcha tartib-qoidalarni qabul qiluvchi sub’ekt bo’lsa, *jamiyat – ijtimoiy intizom va tartibning, madaniyatning mufassal ko’rinishidir.*

Shaxs ijtimoiy xulqiga turli tashqi kuchlar, ijtimoiy munosabatlar majmui ta’sir qiladi: siyosiy, mafkuraviy, iqtisodiy, ma’naviy, ahloqiy va boshqalar. Bu ta’sirotlar mohiyatan aslida jamiyat a’zolari bo’lmish shaxslar o’rtasidagi o’zaro munosabatlarning ayrim alohida yo’nalishlarini belgilab beradi.

Shunday qilib, shaxs turli ijtimoiy munosabatlar tizimi ta’sirida bo’ladi va ko’plab ijtimoiy institutlar (oila, mahalla, o’quv maskanlari, mehnat jamoalari, norasmiy tashkilotlar, din, san’at, madaniyat va boshq.) bilan bog’liq bo’ladi. Masalan, shaxsdagi turli g’oyalar, fikrlar va e’tiqodiy dunyoqarashlar mafkuraviy munosabatlar tizimi ta’sirida shakllanib, ular bevosita oila, bog’cha, maktab va boshqa o’quv va tarbiya muassasalari orqali ongga singdiriladi. Agar bu ta’sir uning e’tiqodi darajasida ko’tarilsa, va unda yana yangidan-yangi fikrlar va g’oyalarning paydo bo’lishi va o’sishiga olib kelsa, u shaxsning maslagiga aylanadi hamda u hayoti jarayonida shunday faoliyat sohasini tanlaydiki, o’z qobiliyatlari, malaka va ko’nikmalarini rivojlantira borib, ziyoli sifatida yo o’qituvchi, yoki vrach, yoki olim, kashfiyotchi, muxandis bo’lib, elu-yurtiga xizmat qiladi.

**2. Individ, shaxs, individuallik.** U qorida ta’kidlaganimizdek, har bir shaxs o’ziga xos qaytarilmas dunyo. Dunyoda bir-biriga aynan o’xshash bo’lgan ikki kishini topish juda mushkul. Odam tashqi qiyofasi, bo’yi-basti bilan boshqa biror kimsaga o’xshashi mumkin, lekin fe’li, mijozi va shaxs sifatidagi xususiyatlari nuqtai nazaridan aynan bir xil insonlar bo’lmaydi. Hattoki, olimlar bitta tuxumda rivojlangan egizaklarda ham juda ko’p jihatdan aynan o’xshashlikni qayd qilishgan, shaxsiy sifatlaridagi korrelyasiyada esa ba’zi tafovutlar aniqlangan.

Shaxs – qaytarilmas, u o’z sifatlari va borligi bilan noyobdir. Ana shu qaytarilmaslik va noyoblikning asosida uning individual psixologik xususiyatlari majmui yotadi. Shu o’rinda biz yuqorida ta’rif bergan shaxs tushunchasi bilan yonma-yon ishlatiladigan yana ikki tushunchaga izoh berish o’rinli deb hisoblaymiz. Bu – “individ” va “individuallik” tushunchalaridir. ***“Individ”*** tushunchasi umuman “odam” degan tushunchani to’ldirib, uning ijtimoiy va biologik mavjudot sifatida mavjudligini tasdiqlaydi. Bu tushuncha uni bir tomondan, boshqa odamlardan farqlovchi belgi va xususiyatlarini o’z ichiga oladi, ikkinchi tomondan, o’ziga va o’ziga o’xshashlarga xos bo’lgan umumiy va xarakterli xususiyatlarni qamrab oladi. Demak, individ – insonga aloqadorlik faktini tasdiqlovchi ilmiy kategoriyadir.

***“Individuallik”*** – yuqoridagi ikkala tushunchaga nisbatan torroq tushuncha bo’lib, u konkret odamni boshqa bir konkret odamdan farqlovchi barcha o’ziga xos xususiyatlar *majmuini* o’z ichiga oladi. Shu nuqtai nazardan shaxs tizimini tahlil qiladigan bo’lsak, shaxsning individualligiga uning qobiliyatlari, temperamenti, xarakteri, irodaviy sifatlari, emotsiyalari, xulqiga xos motivatsiya va ijtimoiy ustanovkalari kiradi. Aynan shu qayd etib o’tilgan kategoriyalar shaxsdagi individuallilikni ta’minlovchi kategoriyalardir. Uning ma’nosi shundaki, bo’yi, eni, yoshi, sochining rangi, ko’z qarashlari, barmoq harakatlari va shunga o’xshash sifatlari bir xil bo’lgan insonlarni topish mumkin, lekin xarakteri, qobiliyatlari, temperamenti, faoliyat motivatsiyasi va boshqalarga aloqador sifatlari majmui bir xil bo’lgan odamni topib bo’lmaydi. Ular – individualdir. Demak, psixologiyada har bir insonning individualligini izohlovchi xususiyatlar borki, ularga birinchi navbatda quyidagilar kiradi:

|  |
| --- |
| **ИНДИВИДУАЛЛИК** |

|  |
| --- |
| ***Қобилиятлар*** |

|  |
| --- |
| ***Темперамент*** |

|  |
| --- |
| ***Эмоция (хиссиёт) вa мотивация*** |

|  |
| --- |
| ***Характер*** |

|  |
| --- |
| ***Иродавий сифатлар*** |

|  |
| --- |
| ***Ижтимоий установкалар*** |

**14-rasm. Individuallikni izohlovchi xususiyatlar majmuasi**

***Qobiliyatlar*** – shaxsdagi shunday individual, turg’un sifatlarki, ular odamning turli xil faoliyatdagi ko’rsatgichlari, yutuqlarini ta’minlaydi va qiyinchiliklari sabablarini tushuntirib beradi.

***Temperament*** – insonning turli vaziyatlarda narsa, hodisa, holatlar va insonlarning xatti-harakatlariga nisbatan reaksiyasini tushuntirib beruvchi xususiyatlari majmuidir.

***Xarakter*** – shaxsning boshqa odamlar yoki insonlar guruhi, o’z-o’ziga, vaziyatlar, narsalar va hodisalarga nisbatan munosabatlaridan orttiradigan sifatlarini o’z ichiga oladi.

***Irodaviy sifatlar*** – har birimizning o’z oldimizga maqsad qo’yib, unga erishish yo’lidagi qiyinchiliklarni yengishimizni ta’minlovchi ma’lum sifatlarimiz majmuini o’z ichiga oladi.

***Emotsiya (hissiyot) lar va motivatsiya*** esa atrofimizda sodir bo’layotgan hodisalar, bizni o’rab turgan odamlar va ularning xatti-harakatlarini ruhan qanday qabul qilib, ularga bildiradigan hissiy munosabatlarimizni bildiruvchi sifatlarimiz bo’lib, ular ayni vaziyatlardagi real holatlarimizdan va ularning ongimizda aks etishidan kelib chiqadi.

***Ijtimoiy ustanovka*** – yuqoridagi barcha xususiyatlar kompleksiga ega insonning turli ijtimoiy vaziyatlardagi faoliyat va harakatlarga ruhan hozirligi va munosabat bildirish uslubidan kelib chiqadigan chuqur ichki holatidir.

Biz yuqorida sanab o’tgan individual psixologik xususiyatlarning ahamiyati katta. Ular bizning jamiyatdagi o’rnimiz, obro’-e’tiborimiz, ishdagi va o’qishdagi yutuqlarimiz, inson sifatidagi qiyofamizni, kim ekanligimizni, kerak bo’lsa, *o’zligimizni* belgilaydi. Kim bilan qaerda uchrashmaylik, o’sha insonning bugungi holati, kayfiyati, bizga va biz bildirayotgan fikrlarga munosabati, hamkorlikda ishlash tilak-istaklariga doimo e’tibor beramiz va bu masala biz uchun muhim bo’ladi. Xuddi shunday suhbatdosh ham suhbatning boshidanoq, bizni o’rgana boshlaydi. Chunki agar suhbatdoshlar bir-birlarini bilsalar birgalikdagi faoliyatni samarali tashkil etish va undan foyda olish imkoniyati ko’proq bo’ladi. Shuning uchun ham ishda ham, dam olishga otlangan chog’da ham, qaerda bo’lsa ham o’zimizga “qo’shni” tanlaganda uning inson sifatida qanday ekanligiga qiziqamiz. Agar suhbatdosh yoki sherik bizga tanish bo’lmasa, uni taniganlardan oldindan so’rab ham olamiz va bunda aynan uning nimaga qobilligi, fe’li, ishga, odamlarga munosabatini so’raymiz va xohlaymizki, u to’g’risida “Juda xushfe’l, dilgir, odamgir...” kabi tasniflarni eshitgimiz keladi. Biror erga ishga kirayotgan paytda ham rahbar albatta o’ziga yaqin odamlardan yangi xodimning xarakterini, qobiliyatini va muhim narsalarga munosabatini albatta so’raydi va shu asosda suhbatga tayyorlanadi.

Demak, individual sifatlar bizning ongli hayotimizning ajralmas qismi, idrokimiz, xotiramiz va fikrlarimz yo’naltirilgan *muhim predmet* ekan. Chunki aynan ular bizning turli faoliyatlarni amalga oshirish va ishlarni bajarishdagi individual uslubimizga bevosita aloqador. Kimdir juda chaqqon, tez ish qiladi, lekin sifatsiz. Kimdir juda yaxshi qoyilmaqom ish qiladi, lekin juda sekin, kimdir ishga yuzaki qarab, nomiga uni bajarsa, boshqa bir odam unga butun vujudi va e’tiqodi bilan munosabatda bo’lib, tinimsiz izlanadi va jamiyat uchun manfaat qidiradi. Shuning uchun ham individuallikning faoliyat va muloqotdagi samarasini inobatga olib, eng muhim individual-psixologik xususiyatlarni alohida o’rganamiz.

**3. Shaxsdagi sog’lom e’tiqod va mafkuraviy tasavvurlarning shakllanishi.** Shaxsga jamiyatning ta’siri eng avvalo uning ma’naviy tasavvurlarida, dunyoqarashida, hayotga bo’lgan munosabatlarida aks etadi. Shu ma’noda mafkuraviy ongning mazmuni va sog’lom e’tiqodlar ham ijtimoiy muhit va unda o’rnashib qolgan mezonlar asosida shakllanadi.

Mustaqil O’zbekistonda qisqa fursatlarda amalga oshirilgan jamiyat hayotidagi tub islohotlarni idrok qilishlari va ularga munosabatlar, shubhasiz, fuqarolarning yangicha qarashlarida, aniqrog’i, dunyoqarashlarida namoyon bo’ladi. Ushbu dunyoqarashlarning mazmunini tashkil etuvchi ilg’or g’oyalar yaxlit xalq manfaatlarini ifoda etgani sababli ham ular milliy mafkuraning mohiyatini tashkil etadi. Prezidentimiz I.Karimovning milliy istiqlol mafkurasiga bergan ta’riflarida uning mohiyati yaqqol aks etgan: “Odamlarning ming yillar davomida shakllangan dunyoqarashi va mentalitetiga asoslangan, ayni vaqtda shu xalq, shu millatning kelajagini ko’zlagan va uning dunyodagi o’rnini aniq-ravshan belgilab berishga xizmat qiladigan, kechagi va ertangi kuni o’rtasida o’ziga xos ko’prik bo’lishga qodir g’oyani men jamiyat mafkurasi deb bilaman”.

Psixologik nuqtai nazardan tahlil qiladigan bo’lsak, bugun jamiyatimiz a’zolari ongida shakllanayotgan milliy istiqlol g’oyalarining genezisi, ya’ni kelib chiqib, ongga o’rnashishi jarayoni bir qator ijtimoiy-psixologik holatlarni o’z ichiga oladi.

Shuni alohida ta’kidlash lozimki, milliy g’oya yoki progressiv-ilg’or g’oya ma’lum tarixiy vaziyatlarda, ijtimoiy zaruratdan kelib chiqib paydo bo’ladi. Lekin uning o’zi genetik jihatdan o’zidan avval mavjud bo’lgan ilg’or, o’lmas g’oyalarga, milliy qadriyatlarga tayanadi. Masalan, o’zbek xalqi tarixiga nazar tashlaydigan bo’lsak, xalq e’tiqodi va tafakkurining sayqallashuviga sabab bo’lgan o’lmas qadriyatlar, xalq ma’naviyatiga taalluqli nodir meros bo’lganki, ular bugungi istiqlol davrida davlat va jamiyat qurilishi uchun ma’naviy-mafkurviy omil rolini o’ynamoqda. Sharqning buyuk mutafakkirlari Axmad al-Farg’oniy, Maxmud az-Zamaxshariy, Abu Nasr al-Farobiy, Abu Bakr Muxammad ibn Al-Abbos Al Xorazmiy, Abu Rayxon Beruniy, Ibn Sino kabilarning ilmiy merosi, Amir Temurning mustaqil davlatchiligiga oid qonuniyatlari, fikh ilmining asoschilaridan bo’lmish al-Marg’iloniy hidoyalari, Imom al-Buxoriyning hadisiy qarashlarida bayon etilgan o’lmas g’oyalar asrlar osha xalq e’tiqodining egilmasligining yorqin misolidir.

Bugungi mustaqillik va istiqlolning har bir kuni ham jamiyat a’zolari bo’lmish shaxslar ruhiyati uchun shunday tarixiy vaziyat va muhit rolini o’ynamoqdaki, buning ta’sirida yangi g’oyalar paydo bo’lishi uchun maqsad paydo bo’ldi. Shuni alohida e’tirof etish kerakki, shaxsdagi har qanday maqsad ham yangi g’oyaga asos bo’lavermaydi. Teran maqsadga erishish uchun odamda qat’iy ishonch bo’lishi kerak, va u oxir-oqibat maslakka aylanadi. Ana shunday maslakning inson qalbiga singib, uning yurish-turishi, fikrlashi-yu, tafakkur tarziga aylanishi e’tiqoddir. Bu o’rinda yana bir psixologik holatni yoritish lozim, bu ham bo’lsa, e’tiqodning bo’lishi yoki qat’iy ishonchning bo’lishini odamning o’zi astoydil xohlashi kerak.

|  |
| --- |
| Мақсад |

|  |
| --- |
| Қатъий ишонч |

|  |
| --- |
| Маслак |

|  |
| --- |
| Эътиқод |

|  |
| --- |
| Хоҳиш истак |

**15-rasm. Mustaqillik g’oyasini tarkib toptirishning psixologik bosqichlari**

Shaxsning nimalarni xohlashi yoki nimalarga ishonishi masalasi sof psixologik muammolar sirasiga kirgani uchun ham, milliy istiqlol g’oyalarining shaxs dunyoqarashi mazmuniga aylanishi jarayonida psixologik omillar katta o’rin tutadi.

***Milliy istiqlol g’oyalarini shaxs ongiga singdirish – psixologik muammo sifatida***

Demak, oddiy odam, shaxs jamiyatdagi turli munosabatlar ta’sirida bo’lar ekan, u birinchi navbatda nimalarga ishonadi? Agar biz odamni biror narsaga astoydil ishontirmoqchi bo’lsak, uni mantiqan asoslangan fikrlar yordamida ishontirishimiz ancha mushkul bo’ladi. Xo’sh, u nimalarga ishonadi?

Birinchidan, o’zidagi qiziqishlar, shaxsiy manfaat va e’tiqodiga mos narsalarga juda tez ishonadi. Masalan, ishlab chiqarishda xodimni ishontirish uchun uning oilasi manfaatlari, kelajak istiqboli va professional o’sishiga aloqador gaplar orqali yangi fikrni bayon etish unda teran qiziqishni tug’diradi. Agar biz milliy g’oyaning mazmunini ifodalovchi ijtimoiy simvollar – so’zlar, obrazlar, narsalar, harakatlar mazmunini o’z o’rnida ishlatib, fikrimizni bayon etsak, shaxsga ma’qul va manzur bo’lishi, u bunga ishonishi mumkin. Masalan, Prezidentimiz I.Karimov yoshlarning “Kamolot” ijtimoiy harakati dasturi xususida fikr bildirib, bu harakat aynan yoshlar manfaatiga xizmat qilishi va shuning uchun ham ulardan safarbarlik va tashabbuslar nihoyatda zarurligini uqtirdilar. Bu fikrlar darhaqiqat, kelajakka intilgan, erkinlik va ideal talab bo’lgan yoshlarning tashabbuskorlik sifatlarini rivojlantirdi. Tashkil bo’lgan ijtimoiy harakat dasturi, aynan, istiqlol yillarida paydo bo’lgani va istiqlol farzandlari manfaatiga to’la mos kelganligi uchun ham uni minglab yoshlar qo’llab-quvvatladilar. Mustaqillik yillarida xalq ongida va uning tilak-istaklari mazmunida paydo bo’lgan barcha fikrlar – xalq farovonligi, yurtning ozod va obod bo’lishi, millatlararo totuvlik, Vatanning yagonaligi g’oyalari va ularning yaxlit jamiyat taraqqiyotiga ijobiy ta’siri yuqoridagi qonuniyatdan kelib chiqadi.

Ikkinchidan, yangi g’oyalar nafaqat shaxs yoki ijtimoiy guruhlar tomonidan u yoki bu tarzda idrok etilishi, ya’ni, eshitilishi, ko’rilishi, his qilinishi lozim, balki ular xalqqa tushunarli bo’lishi kerak. Demak, milliy istiqlol g’oyalarini ifodalovchi barcha tushunchalar oddiy, ixcham, konseptual hamda kategorial bo’lishi kerak. Masalan, “barkamol avlod” g’oyasi, “sog’lom avlod”, “Vatan yagonadir”, “O’zbekistonning kelajagi buyuk” kabi g’oyalar har bir inson uchun tushunarli va o’zini hurmat qilgan har bir shaxs uchun manfaatlidir.

Uchinchidan, ilg’or g’oyalar va yangicha dunyoqarashning birdaniga ko’pchilik onggiga, ayniqsa, yoshlar ongiga singmasligining ayrim sabablari ham bor. Psixologiyada bola taraqqiyotining ayni 17-18 yoshlarida kuzatiladigan “mafkuraviy inqiroz” bo’ladi. Buning mohiyati shundaki, ayni shu davrda o’spirinda turli shaxsiy muammolar birdan ko’payib ketadi: do’stga ega bo’lish, sevish-sevilish, kasb tanlash, o’qishga kirish, nikoh muammolari, kattalarning talablari va hokazo. Bu muammolar go’yoki yoshlarning jamiyatda ro’y berayotgan ijtimoiy-siyosiy muammolardan ongini chalg’itayotganday bo’ladi. Lekin aslida aynan o’spirinlikka xos bo’lgan psixologiya mavjudki, ular o’z kelajagi to’g’risida ko’p qayg’uradi, ertaga kim bo’lishi, qanday sharoitda yashashi va ijod qilishi, yashayotgan hududi – Vatani taqdiri albatta qiziqtiradi. Shuning uchun ham yoshlarga xos bo’lgan maksimalizm va yuqorida sanab o’tilgan shaxsiy muammolar atrofida paydo bo’ladigan individualizm o’rtasida qarama-qarshilik paydo bo’ladi. Bu inqiroziy holat bizning sharoitimizda ko’proq yurt va jamiyat ravnaqidan manfaatdorlik hisobiga xal qilinmoqda. Shuning uchun ham yoshlar bilan bo’ladigan yuzma-yuz uchrashuvlar, muloqotlarda shaxsiy manfaatlarning jamiyat manfaatlariga bog’liqligi, Vatan ravnaqi va tinchlik-totuvlikdan nafaqat yoshlar manfaatdor, balki ular ana shu jarayonlarning faol ishtirokchisi ekanligi g’oyasi o’rtaga tashlanadi.

Ijtimoiy psixologiyada yana bir o’rganiladigan jarayon borki, bu – konformizm*[[2]](#footnote-3)****[1]*** hodisasidir. Bu hodisa bevosita yoshlik davrida ko’proq namoyon bo’ladi. Konformizmning ma’nosi – o’zgalar borligidan, ularning xulq-atvoridan ta’sirlanish bo’lib, yoshlar qanchalik o’ziga xoslikka intilmasinlar, baribir bir yaxlit ijtimoiy qatlam sifatida bir-birlariga taqlid qiladilar. Bu ham sog’lom g’oyalarning o’zaro muloqotlar jarayonida tarqalishi va ongga singishi uchun zamin hisoblanadi. Hattoki, ayrim yoshlarda kuzatiladigan ijtimoiy raddiya, ya’ni, fikrlashlarda, harakatlarda ajralib turishga intilish – aslida o’sha taqlidchanlik, konformizmning bir ko’rinishidir. Shu bois ham mashhur olim *Seneka* konformizm va odamlardagi taqlidchanlikni: “juda osonlikcha ko’pchilikning amriga bo’ysunishdir”, deb ta’riflagan edi. Bu jarayonning ro’y bo’lishiga sababchi asosiy omillar esa o’sha ijtimoiy muhit va undagi obro’li shaxsning insoniy xususiyatlaridir. Shuning uchun ham biz nimalarga ishonamiz va kimlarga ergashamiz, degan masala bugungi kunda amaliy ahamiyatga molikdir.

Umuman, shaxsning qarashlari, dunyoqarashi va e’tiqodini o’zgartirishda, bizning sharoitimizda ularni sog’lom g’oyalarga ergashtirishda mafkuraviy ishlarni kuchaytirishimiz yaxshi samaralar beradi, albatta. Faqat bunda o’sha oddiy inson psixologiyasiga oid ayrim qonuniyatlarni bilish va ularga amal qilish maqsad muvofiqdir. Mafkuraviy targ’ibot-tashviqot haqida gap ketganda, uning inson ongi va psixologiyasiga ta’sir qilishiga umid qilib, ish yuritiladi. Erkinlikni juda yaxshi ko’rgan amerikalik va yevropaliklar ham haqiqatga ergashish, ezgu amallarga itoat qilishning hyech qanday shaxs erkinligiga tahdidi yo’qligi, aksincha, uni jamiyatdagi mavqyeini yanada mustahkamlashini targ’ibot qiladi.

Mutaxassislarni fikricha, e’tiqod asosan ikki yo’l bilan hosil qilinadi:

* agar auditoriya fikrlaydigan, ayni argumentlar ustida o’ylash qobiliyatiga ega bo’lsa, ular manfaatiga mos ma’lumotning berilishi ulardagi ishonchni mustahkamlaydi; bu bevosita ta’sir deb ataladi;
* agar tinglovchining manfaatiga bevosita aloqadorligi yo’q narsa to’g’risida gap ketayotgan bo’lsa, unda ishontirishning bilvosita usullaridan, ya’ni, voizning yoqimtoyligshi, kayfiyatning yaxshiligi, tasodifan yoqib qolishi mumkin bo’lgan boshqa jihatlarini asos qilinadi.

16**-rasm. Mafkuraviy targ’ibotning psixologik mexanizmlari**

Mafkuraviy ishlarning serqirra va murakkabligi shundaki, bu jarayonni yaxlit sifatida tasavvur qilinsa, uning tarkibiga kiruvchi har bir elementning 16-rasmda keltirilgan mafkuraviy targ’ibotning psixologik mexanizmlarini, ya’ni jarayonning o’ziga xos sir-asrori va xususiyatlarini inobatga olishga to’g’ri keladi.

Afsuski, e’tiqodni tarbiyalash muammosi ko’proq diniy qobiqda o’rganilgani uchun ham jahon ilmi tajribasida bu xususda xulosalar shu yo’nalishda mavjud.

Masalan, o’sha diniy sektalarning targ’ibot borasidagi yutuqlarini olimlar quyidagicha sharhlaydilar: avvalo insonni biror narsa orqali “qarzdor” qilib qo’yish kerak bo’ladi, so’ngra samarali ta’sir vositalaridan foydalaniladi, nihoyat, hamfikrlilar o’zlaricha boshqalardan ajralib, o’z e’tiqodlarini mustahkamlaydi. Natijada, o’ziga xos muomala va madaniyat shakllantiriladi.

***Biz nimalarga ishonamiz?***

Psixologiyada biz nimalarga ishonamiz degan masala javobi, ko’pincha, biz kimlar ta’siriga tezroq berilamiz, degan savolning yechimiga bog’liq bo’lib qoladi (17-rasm).

**17-rasm. Insonning tevarak-atrof voqeyliklariga ishonish mexanizmi**

* Biz avvalo o’zimizga *tanish narsalarga* ishonamiz. Ya’ni, odatga aylanib qolgan ishlar, samimiy tusda aytilgan gap va xolis amallarga nisbatan odamda ishonch bo’ladi. g’oyaviy tarbiyada bu narsa ko’proq qulog’imiz o’rganib qolgan murojaatlar va o’gitlarga tez ko’nikishimiz, ularga nisbatan tanqid hissining bo’lmasligida ifodalanadi. Masalan, nuroniy otaxonning hayotidan olingan o’gitlar taqlid uchun juda qulaydir.
* Qalbimizda bevosita *hissiyot uyg’otadigan voqeya va hodisalar,* yaqin o’tmishimizda bo’lib o’tgan yoqimli hayot kechinmalariga bog’langan ma’lumotlar ham bizda yaxshi taassurot uyg’otadi. Agar o’sha xotiralar salbiy asorat qoldirgan bo’lsa, aksincha, ularga bog’liq ma’lumotlar odam tomonidan qabul qilinmaydi.
* *Ikkilanish* va *xavotirlik* *hissini* *uyg’otuvchi* ma’lumotlar domiga tushib qolgan insonning biror narsaga ishonishi juda qiyin bo’ladi. Masalan, agar biz o’zimizning jamiyatdagi o’rnimiz va mavqyeimizga ishonmasak, hayotda o’z o’rnimizni topolmaganligimizdan havotirlanib yashasak, turli xil o’zga ta’sirlar bizni o’z domiga tortishi mumkin. Shuning uchun ham *dadil aytilgan gap, o’zini erkin va tabiiy tutgan shaxs o’gitlari* bizda kuchliroq ishonch hosil qiladi. Mafkuraviy targ’ibot jarayonida ham voizning erkin va dadilligi tinglovchilar e’tibori va mehrini tortadi.
* Biz *obro’li – avtoritetli shaxslar* fikrlariga ishonamiz. Demak, xalq ichidan chiqib, o’z mehnati, fidoiyligi va dadilligi bilan obro’ qozongan insonlarning ta’sir kuchi boshqalarnikidan ortiq bo’ladi. Mahalla oqsoqoli obro’li inson bo’lsa, uning nafaqat nutq vositasida aytgan o’gitlari, balki har bir xatti-harakati ham yoshlar uchun o’rnak bo’ladi.

Demak, mafkuraviy tarbiyada ishontirishning roli katta. O’zgalarni ishontira olish yoki sog’lom fikrlar bilan inson qalbida tashabbusni uyg’ota olish uning kuchini o’n chandon oshiradi. Ijtimoiy-psixologik ma’nodagi ishontirishning mohiyati shundaki, bunda bir shaxs yoki guruh ongiga boshqa tomondan ongli yoki ongsiz, maqsadli yoki maqsadsiz ta’sir ko’rsatiladi. Ta’sirni qabul qiluvchi shaxs bu ta’sirga “ishongani uchun” ham uning mazmunini tanqidsiz, tahlilsiz qabul qiladi. Bu jarayon *suggestiya*, deb atalib, bundagi ta’sirning samaradorligi ta’sir ko’rsatuvchi suggerentning tayyorgarlik darajasi, obro’si, shaxsiy xususiyatlari, ish uslubiga bevosita bog’liq bo’ladi. Shu bois ham ta’lim muassasalarida ishlaydigan tarbiyachilar, o’qituvchilar, professorlar shaxsiga, ularning odamlar bilan ishlay olish qobiliyatlariga katta e’tibor qaratiladi.

Milliy istiqlol g’oyalarining mazmunini xalq ongiga yetkazishda ham maqsadli, ongli suggestiya jarayoni ro’y beradi. Chunki milliy istiqlol g’oyalarining tom ma’nodagi mohiyatini tushunish – shaxsning o’z manfaatiga aloqador bo’lgan ijtimoiy ob’ektlar hamda jarayonlarni anglamog’i va shu yo’nalishda fidoiylarcha o’z imkoniyatlari va iqtidorini safarbar etmog’i lozimligi demakdir. Mamlakatimizdagi har bir yoshning jinsi, millati, elati va yoshidan qat’iy nazar, o’qishi, kasb-hunar egallashi va halol mehnat qilishi, o’z baxtli va farovon, mustahkam oilasiga ega bo’lishi uchun yaratilyotgan imkoniyatlar, ulardagi ongli safarbarlik, yurt, xalq uchun sadoqatli, oliyjanob insonlar bo’lib yetishishni ta’minlaydi. Milliy istiqlol g’oyalarining asosiy tushunchalaridan biri ham har tomonlama barkamol va sog’lom dunyoqarashli avlodni tarbiyalash g’oyasidir. Bundan ham jamiyat, ham uning har bir alohida fuqarosi teng manfaatdordir.

**4. Shaxs ijtimoiylashuvining asosiy mezonlari.** Shaxs, uning dunyoni bilishi, o’zini va atrofidagi insoniy munosabatlarni anglashi, tushunishi va o’zaro munosabatlar jarayonida o’zidagi takrorlanmas individuallilikni namoyon qilishi hamda ushbu jarayonlarning yoshga va jinsga bog’liq ayrim jihatlarini tahlil qilish bizga umumiy ravishda shaxs – jamiyatda yashaydigan ijtimoiy mavjudotdir, degan xulosani qaytarishga imkon beradi. Ya’ni, u tug’ilgan onidan boshlab o’ziga o’xshash insonlar qurshovida bo’ladi va uning butun ruhiy imkoniyatlari ana shu ijtimoiy muhitda namoyon bo’ladi. Chunki agar insonning ontogenetik taraqqiyoti, ya’ni tug’ilgan onidan, to umrining oxirigacha bo’lgan taraqqiyoti davriga e’tibor beradigan bo’lsak, hali gapirmay turib, odam bolasi hayotining ilk daqiqalaridayoq, o’ziga o’xshash mavjudotlar davrasiga tushadi va keyingina ijtimoiy muloqotning barcha ko’rinishlarining faol ob’ekti va sub’ektiga aylanadi. Shu nuqtai nazardan, har birimizning jamiyatdagi o’rnimiz, uning qachon va qanday sharoitlarda paydo bo’lgani, jamiyatga qo’shilib yashashimizning psixologik mexanizmlari fanning muhim vazifalaridan biridir. Bu jarayon psixologiyada *ijtimoiylashuv yoki sosializasiya* deb yuritiladi.

Demak, *sosializasiya* yoki ***ijtimoiylashuv*** – inson tomonidan ijtimoiy tajribani egallash va hayot-faoliyat jarayonida uni faol tarzda o’zlashtirish jarayonidir. Sodda til bilan aytganda, ijtimoiylashuv – har bir shaxsning jamiyatga qo’shilishi, uning normalari, talablari, kutishlari va ta’sirini qabul qilgan holda, har bir harakati va muomalasida uni namoyon etishi, kerak bo’lsa, shu ijtimoiy tajribasi bilan o’z navbatida o’zgalarga ta’sirini o’tkaza olishi jarayonidir.

Ijtimoiylashuv eng avvalo odamlar o’rtasidagi *muloqot va hamkorlikda turli faoliyatni amalga oshirish* jarayonini nazarda tutadi. Tashqaridan shaxsga ko’rsatilayotgan ta’sir oddiy, mexanik tarzda o’zlashtirilmay, u har bir shaxsning ichki ruhiyati, dunyoni aks ettirish xususiyatlari nuqtai nazaridan turlicha sub’ektiv tarzda idrok etiladi. Shuning uchun ham bir xil ijtimoiy muhit va bir xil ta’sirlar odamlar tomonidan turlicha harakatlarni keltirib chiqaradi. Masalan, 10-15 nafar kishidan iborat akademik lisey talabalarini olaylik. Ularning bilimni, ilmni idrok qilishlari, ulardan ota-onalarining kutishlari, o’qituvchilarning berayotgan darslari va unda yetkazilayotgan ma’lumotlar, manbalar va boshqa qator omillar bir xilday. Lekin baribir ana shu 15 talabaning har biri shu ta’sirл͡血Լ耸Ƞ౞ܶ蠸݆象ȭࠠџzlֿcĨyës tarzda qabul qiladi va bu ularning ishdagi yutuqlari, o’quv ko’rsatgichlari va iqtidorida aks etadi. Bu o’sha biz yuqorida ta’kidlagan ijtimoiylashuv va individualizasiya jarayonlarining o’zaro bog’liq va o’zaro qarama-qarshi jarayonlar ekanligidan darak beradi.

IjtimoiylashtҶ"ԾcՈaّఽԺ葡rinܸ蠽v ro’y beraЄ᳸gan shart-sharoitlarini *ijtimoiy institutlar* deb ataymiz. Bunday institutlarga oiladan boshlab, mahalla, rasmiy davlat muassasalari (bog’cha, maktab, maxsus ta’lim o’choqlari, oliygohlar, mehnat jamoalari) hamda norasmiy uyushmalar, nodavlat tashkilotlari kiradi.

Bu institutlar orasida bizning sharoitimizda *oila va mahallaning* roli o’ziga xosdir. Insondagi dastlabki ijtimoiy tajriba va ijtimoiy xulq elementlari aynan oilada, *oilaviy munosabatlar* tizimida shakllanadi. Shuning uchun ham xalqimizda biz yuqorida ta’kidlagan “qush uyasida ko’rganini qiladi” degan maqol bor. Ya’ni, shaxs sifatlarining dastlabki qoliplari oilada olinadi va bu qolip jamiyatdagi boshqa guruhlar ta’sirida sayqal topib, takomillashib boradi. Bizning o’zbekchilik sharoitimizda oila bilan bir qatorda *mahalla* ham muhim tarbiyalovchi – ijtimoiylashtiruvchi rol o’ynaydi. Shuning uchun bo’lsa kerak, ba’zan odamning qaysi mahalladan ekanligini surishtirib, keyin xulosa chiqarishadi, ya’ni mahalla bilan mahallaning ham farqi bo’lib, bu farq odamlar psixologiyasida o’z aksini topadi. Masalan, bitta mahalladan yaxshi kelin chiqsa, aynan shu mahalladan qiz qidirib qolishadi. Ya’ni, shu mahalladagi ijtimoiy muhit qizlarning iboli, aqlli, sarishtali bo’lib yetishishlariga ko’maklashgan. Masalan, ayrim mahallalarda sahar turib ko’cha – eshiklarni supurish odatga aylangan va barcha oilalar shu udumni buzmaydilar. Shunga o’xshash normalar tizimi har bir ko’cha-mahallaning bir-biridan farqi, afzallik va kamchilik tomonlarini belgilaydi, oxirgilar esa shu mahallaga katta bo’layotgan yoshlar ijtimoiylashuvida bevosita ta’sirini ko’rsatadi.

Yana bir muhim ijtimoiylashuv o’choqlariga *maktab va boshqa ta’lim maskanlari* kiradi. Aynan shu erda ijtimoiylashuv va tarbiya jarayonlari maxsus tarzda uyg’unlashtiriladi. Bizning ijtimoiy tasavvurlarimiz shundayki, maktabni biz ta’lim oladigan, bola bilimlar tizimini o’zlashtiradigan maskan sifatida qabul qilamiz. Lekin aslida bu er ijtimoiylashuv tarbiyaviy vositalarda yuz beradigan maskandir. Bu erda biz ataylab tashkil etilgan, oxirgi yillarda joriy etilgan “Ma’naviyat darslari”, “Etika va psixologiya” kabi tarbiyalovchi fanlarni nazarda tutmayapmiz. Gap har bir darsning, umuman maktabdagi shart-sharoitlar, umumiy muhitning tarbiyalovchi roli haqida. Masalan, dars paytida o’qituvchi butun diqqati bilan yangi darsni tushuntirish bilan ovora deylik. Uning nazarida faqat dars, mavzuning mazmuni va undan ko’zlangan maqsad asosiyday. Lekin aslida ana shu jarayondagi o’qituvchining o’zini qanday tutayotganligi, kiyim-boshi, mavzuga sub’ektiv munosabati va qolaversa, butun sinfdagi talabalarga munosabati hamma narsani belgilovchi, ijtimoiy tajriba uchun muhim ahamiyatga ega bo’lgan omildir. Shu nuqtai nazardan talabalar didi, kutishlari va talablariga javob bergan o’qituvchi bolalar tomonidan tan olinadi, aks holda esa o’qituvchining ta’siri faqat salbiy rezonans beradi. Xuddi shunday har bir sinfda shakllangan muhit ham katta rol o’ynaydi. Ba’zi sinflarda o’zaro hamkorlik, o’rtoqchilik munosabatlari yaxshi yo’lga qo’yilgan, guruhda ijodiy munozaralar va bahslar uchun qulay sharoit bor. Bu muhit tabiiy o’z a’zolari ijtimoiy xulqini faqat ijobiy tomonga yo’naltirib turadi.

Yana bir muhim ijtimoiylashuv muhiti – bu *mehnat jamoalaridir.* Bu muhitning ahamiyati va o’ziga xosligi shundaki, bu erga shaxs odatda ancha aqli pishib qolgan, ma’lum tajribaga ega bo’lgan, hayot haqidagi tasavvurlari shakllangan paytda keladi. qolaversa, egallangan mutaxassislik, orttirilgan mehnat malakalari va bilimlar ham juda muhim bo’lib, shu muhitdagi ijtimoiy normalar xarakteriga ta’sir qiladi. Lekin baribir shaxsning kimlar bilan, qanday o’zaro munosabatlar muhiti ta’sirida ekanligi uning yetuklik davridagi ijtimoiylashuvining muhim mezonlaridandir. Shuning uchun ishga kirishdagi asosiy motivlardan biri – o’sha jamoaning qanday ekanligi, bu erdagi o’zaro munosabatlar, rahbarning kimligi va uning jamoaga munosabati bo’lib, ko’pincha oylik-maosh masalasi ana shulardan keyin o’rganiladi. Shuning uchun mehnat jamoalarida yaxshi, sog’lom ma’naviy muhit, adolat va samimiyatga asoslangan munosabatlar har bir inson taqdirida katta rol o’ynaydi.

Katta yoshdagi ijtimoiylashuvning o’ziga xosligi shundaki, unda individualizasiya jarayoni aniqroq, sezilarliroq kechadi. Chunki katta odam nafaqat tashqi ta’sirlarni o’zlashtiradi, balki o’zidagi iqtidor, malakalar, hayotiy tajribasi bilan boshqalarga ham tarbiyaviy ta’sir ko’rsatadi, ish-amalda yoshlarga shaxsiy o’rnak ko’rsatish imkoniyaga ega bo’ladi. Shu nuqtai nazardan, qarilikning ijtimoiy mohiyati shundaki, ota-bobolarmiz, onaxonlarimiz asosan o’zlaridagi mavjud ijtimoiy tajribani boshqalarga (farzandlar, nabiralar, mahalladagi yoshlar va hokazo) uzatish bilan shug’ullanadilar va bu narsa ayniqsa, Sharq xalqlarida juda e’zozlanadi. Xalqimizdagi “qari bilganni pari bilmas” degan naql ham bobolar va momolar o’gitlarining tarbiyalovchi mohiyatini aks ettiradi. Shu sababli ham mustaqil yurtimizda qariyalar e’zozlanadi, mahallaning boshqaruv roli kun sayin oshirilmoqda, oila-tarbiyaning bosh o’chog’i sifatida davlat himoyasida bo’lib kelmoqda. Bu mustaqil davlat yoshlarida yangicha tafakkur va ongning shakllanishiga, yurtga sadoqat, vatanparvarlikning rivojiga o’z hissasini qo’shadi.

**5. Ijtimoiylashuv jarayonida shaxs hayotiy yo’nalishining shakllanishi.** Ijtimoiylashuvning institutlaridan tashqari uning oqibati masalasi ham psixologiyada muhim amaliy ahamiyatga ega. Shaxs ijtimoiylashuvining eng asosiy mahsuli – bu uning hayotda o’z o’rnini topib, jamiyatga manfaat keltiruvchi faoliyatlarda ishtirok etishidir. Shu nuqtai nazardan olib qaralganda, shaxsning yo’nalganligi masalasiga ham fanda katta e’tibor beriladi. *Ijtimoiylashuv jarayonida shaxs hayot-faoliyatini yo’naltirib turadigan va real vaziyatlarga nisbatan turg’un, barqaror motivlar majmuiga ega bo’lishlik shaxsning* ***yo’nalganligi*** *deb ataladi.*

**18-rasm. Shaxs yo’nalganligining eng muhim tarkibiy qismlari**

***Mas’uliyat***

Bu ijtimoiylashuv jarayonida shaxsning yetukligini belgilovchi muhim ko’rsatgichlardan sanaladi. Oxirgi yillarda G’arb va rus psixologiyasida *nazorat lokusi nazariyasi (teoriya lokusa kontrolya)* keng tarqaldiki, unga ko’ra, har bir insonda ikki tipli mas’uliyat kuzatiladi.

Birinchi tipli mas’uliyat shundayki, shaxs o’zining hayotida ro’y berayotgan barcha hodisalarning sababchisi, mas’uli sifatida faqat o’zini tan oladi. (“Men o’zim barcha narsalarga mas’ulman. Mening hayotim va yutuqlarim faqat o’zimga bog’liq, shuning uchun o’zim uchun ham, oilam uchun ham o’zim javob beraman”).

Mas’uliyatlilikning ikkinchi turi undan farqli, barcha ro’y bergan va beradigan voqyea, hodisalarning sababchisi tashqi omillar, boshqa odamlar (ota-ona, o’qituvchilar, hamkasblar, boshliqlar, tanishlar va boshqalar).

Xorij mamlakatlarda o’tkazilgan tadqiqotlarning ko’rsatishicha, ikkinchi turli mas’uliyat ko’proq o’smirlarga xos bo’lib, ulardan 84% mas’uliyatni faqat boshqalarga yuklashga moyil ekanlar. Bu ma’lum ma’noda yoshlar o’rtasida mas’uliyatsizlikning avj olganligidandir. Shuning uchun ham “Nazorat lokusi” tushunchasini fanga kiritgan amerikalik olim *J.Rotter*(*J.Rotter*)ning fikricha, mas’uliyatni o’z bo’yniga olishga o’rgatilgan bolalarda xavotirlik, neyrotizm, konformizm holatlari kam uchrarkan. Ular hayotga tayyor, faol, mustaqil fikr yurituvchilardir. Ularda o’z-o’zini hurmat hissi ham yuqori bo’lib, bu boshqalar bilan ham hisoblashish yashashga sira xalaqit bermaydi. Shuning uchun ijtimoiylashuvning muhim bosqichi kechadigan ta’lim muassasalarida yoshlarga ko’proq tashabbus ko’rsatish, mustaqil fikrlash va erkinlikni his qilishga sharoit yaratish kerak va bu hozirgi kunda Prezidentimiz I.Karimov siyosatining asosini tashkil etadi.

***Maqsadlar va ideallar***

Ijtimoiylashuvning mas’uliyat hissiga bog’liq yo’nalishlaridan yana biri shaxsda shakllanadigan *maqsadlar* va *ideallardir*. Ular shaxsni kelajakni bashorat qilish, ertangi kunini tasavvur qilish va uzoq va yaqinga mo’ljallangan rejalarni amalga oshirishga tayyorligini ta’minlaydi. Maqsad va rejasiz inson – ma’naviyatsiz pessimistdir. Bu maqsadlar doimo o’zining anglanganligi va shaxs real imkoniyatlariga bog’liqligi bilan xarakteralanadi. Ularning shakllanishi va ongda o’rnashishida ma’lum ma’noda ideallar ham rol o’ynaydi. *Ideallar* – shaxsning hozirgi real imkoniyatlari chegarasidan tashqaridagi orzu-umidlari bo’lib, ongda mavjudligi va har doim ham amalga oshmasligi bilan xarakterlanadi. Chunki ularning paydo bo’lishiga sabab bevosita tashqi muhit bulib, o’sha ideallar ob’ekti bilan shaxs imkoniyatlari o’rtasida tafovut bo’lishi mumkin. Masalan, o’smirning ideali otasi, u otasiday mashhur va el suygan yozuvchi bo’lmoqchi. Bu orzuga yaqin kelajakda erishib bo’lmaydi, lekin aynan ana shunday ideallar odamga maqsadlar qo’yib, unga erishish yo’lidagi qiyinchiliklarni yengishga irodani safarbar qilishga yordam beradi.

***Qiziqishlar va e’tiqod***

Qiziqishlar ham anglangan motivlardan bo’lib, ular shaxsni atrofida ro’y berayotgan barcha hodisalar, olamlar, ularning o’zaro munosabatlari, yangiliklar borasida faktlar to’plash, ularni o’rganishga imkon beruvchi omildir. qiziqishlar mazmunan *keng yoki tor*, maqsad jihatidan *professional, bevosita yoki bilvosita* bo’lishi, vaqt tomondan *barqaror, doimiy yoki vaqtinchalik* bo’lishi mumkin. qiziqishlarning eng muhim tomoni shundaki, ular shaxs dunyoqarashi va e’tiqodini shakllantirishga asos bo’ladi. Chunki *e’tiqod* shaxsning shunday ongli yo’nalishiki, u insonga o’z qarashlari, prinsiplari va dunyoqarashiga mos tarzda yashashga imkon beradi. Xalq doimo e’tiqodli insonlarni hurmat qiladi. E’tiqodning predmeti turlicha bo’lishi mumkin – Vatanga e’tiqod, dinga, fanga, kasbga, ahloqiy normalarga, oilaga, go’zallikka va shunga o’xshash.

Insonning insonligi, uning jamiyatdagi mavqyei va nufuzi ma’lum ma’noda undagi e’tiqodlilik darajasi bilan belgilanadi. Ayrim insonlar butun umri mobaynida faqat bitta narsaga e’tiqod qiladilar. Masalan, Mir Alisher Navoiyning butun hayoti xalqqa va millatga fidoiylikning namunasi sifatida, turkiy xalqlar adabiyotiga asos solishga bag’ishlanganligi, Imom Buxoriy, Ibn Sino singari buyuk allomalarning turli tayziqlarga qaramay ilm va ijod yo’lidagi qat’iyatlari, erishgan yutuqlari e’tiqodlilikning yorqin namunasidir. Bunday misollar Sharqning va g’arbning buyuk shaxslari misolida juda ko’p. Mansur Xalloj, Nasimiy, Boborahim Mashrab kabi hur fikrli zotlar esa qatl qilingan chog’larida ham o’z e’tiqodlari va tanlagan yo’llaridan qaytmaganlar.

E’tiqodlilik nuqtai nazardan ham odamlar bir-birlaridan farq qiladilar. Tarixda shunday shaxslar borki, ular butun ongi hayotini faqat bir narsaga bag’ishlab o’tib ketadilar, lekin ularga o’sha ixlos va kuchli e’tiqod xalq tomonidan e’tirof etilib, mehnatlari, ilmiy kashfiyotlari yoki o’sha kasbga sadoqatlari tufayli o’zlariga tiriklidayoq o’chmas xaykal qoldirganlar. Ayrim odamlar esa o’zlaridagi qiziqishlar va e’tiqodni hayotlari mobaynida o’zgartirib boradilar. Masalan, yoshligida sportning biror turiga astoydil ihlos qilgan odam bu borada katta natijalarga erishadi, uni yurt taniydi. Umrining ma’lum bosqichida u shu erishgan yutuqlarini boshqa shaklda takomillashtirib, ustoz-murabbiy sifatida o’qitishga astoydil kirishadi. Umrining yana bir bo’lagida tashkilotchi-rahbar sifatida ana shu sohani yanada yuksaklikka ko’tarishga xizmat qiladi. Mukarrama Turg’unboyeva, Yunus Rajabiy, Komil Yashin, Rufat Risqiyev, Abror Hidoyatov, Abdulla Oripov, Ozod Sharofuddinov kabi yuzlab zamonamiz qahramonlarining hayot-faoliyatlari ana shunday e’tiqodlilikning yorqin misolidir.

Demak, agan insonda biror narsaga e’tiqod shakllangan bo’lsa, undan yaxshi inson bo’lib, odamlarga nafi tegishiga umil qilish mumkin. Lekin e’tiqodsizlikdan qo’rqish kerak. Agar atrofimizda biror bir narsaga aniq ishonmaydigan, maqsad-maslagi yo’q kishini ko’rsangiz, unga yordam berish yo’lini izlash kerak, chunki bu odamdagi e’tiqodsizlik nafaqat uning o’ziga, balki atrofdagilarga ham faqat salbiy ta’sir ko’rsatadi. E’tiqodli inson avvalo o’zgalarga ziyon keltiruvchi amallardan o’zini tiyadi, yolg’on gapirmaydi. Unda har doimo lafz bo’ladi, ya’ni bir nrasani qilaman, deb ahd qilsa, albatta, butun kuchi va iqtidorini safarbar qilib, ungi bajaradi, boshlagan ishini oxiriga yetkazadi. E’tiqodli inson nima qilayotganligini, nima uchun aynan shu ishni qilayotganligini juda yaxshi anglaydi. Shu tufayli haqiqiy e’tiqodli inson ilmga intiladi, o’z hayotining mazmun-mohiyatini tushunishga intiladi, go’zallik yaratish, har tomonlama barkamol bo’lishga tirishadi, yaxshilarga oshno bo’lish, buyuklikka havas uning hayotiy shioriga aylanadi. Haqiqiy e’tiqod sohibida sog’lom fikr bo’lib, bu fikr orqali u insoniyatning umrboqiyligini idrok etadi, o’zidan oilasiga, farzandlariga nimadir qoldirib ketishni istab yashaydi. Shuning uchun ham e’tiqodlilik – shaxsdagi jur’at, mardlik, fidoiylik, iroda, vijdon, qat’iyat, halollik, isnonparvarlik, vatanparvarlik kabi qator ijobiy sifatlar bilan bog’liqdir.

***Iymon***

“Iymon” arabcha so’z bo’lib, lug’aviy ma’nosi “ishonchdir”. Haqiqiy e’tiqodli odamda iymon ham bo’ladi. Buyuk merosimiz hisoblanmish “Avesto”da iymon va e’tiqodning o’zaro aloqasi va uning inson fikrlash va tafakkur tarzi bilan bog’liqligi xususida quyidagi misralar bor:

*Aqlli va iymonli kimsalarga*

*Bag’ishlayman shodlik, bardam ruh...*

*E’tiqodman, Mitraman,*

*Mudom saboq bermoqchiman,*

*Iymon bilan fikr aylasin.*

*Iymon bilan so’z so’zdasin,*

*Va iymonga amal qilsin.*

Iymon keltirish yoki ishonch shunday psixologik holatki, unda shaxsning e’tiqodiga mos keladigan, biror konkret narsa va hodisalar ta’sirida ongda o’rnashib qoladigan tasavvurlar majmui etakchi rol o’ynaydi. Iymon ob’ekti ko’pincha shaxs tomonidan chuqur tahlil qilinmaydi, tekshirilmaydi, chunki unda insoniyat tajribasi, shaxs e’tiqod qilgan ijtimoiy guruhning qarashlari mujassam bo’ladi. Masalan, Ollohga iymon keltirish har bir musulmon uchun farz hisoblanadi. Payg’ambarimiz Muhammad alayhissalom Alloh taolo tarafidan keltirilgan barcha xabarlariga til bilan iqror etib, dil bilan tasdiqlashga iymon deyiladi, ya’ni qur’oni karim va Hadisi shariflar orqali Alloh to’g’risidagi, jannat va do’zah, qiyomat kabi g’aybiy narsalar haqida berilgan xabarlarga ishonch – shariatda iymon, deb yuritiladi, deganlar. O’sha Hadisi sharifda yana “Vatanni sevmoq – iymondandir” deb zikr etilgan. Bular oddiy fuqaro bahslashmaydigan, xalq metaliteti va vijdoni-iymoni tomonidan qabul qilingan arkonlardirkim, ularga ishonish har bir musulmonning va sog’lom fikr yurituvchi insonning burchidir. Shuning uchun ham vatanpurushlarni eng avvalo “iymonsizlar” deb la’natlaydi xalq, zero, tug’ilib o’sgan erni muqaddas bilish, kindik qoni to’kilgan tuproqni sog’inish, Vatan uchun baholi qudrat vijdon bilan mehnat qilish – iymonlilik belgisidir.

Iymon tushunchasiga faqat diniy tushuncha sifatida qarash to’g’ri emas. Chunki har kungi faoliyatida insonlarga nafi tegadigan amallar, savob ishlar qilish, solih xulq sohibi bo’lish, oilasi, yaqinlariga mehr-muhabatini ayamaslik, jamiyatdagi xulq normalarini qalban his qilib, ularni buzmaslikka intilish ham iymondan ekanligini unutmaslik kerak. Agar bola yoshlikdan go’zal xulqlarga ergashsa, musulmonchilik odatlari, xushxulqlilik tamoyillarini o’zlashtirib borishga ruhan tayyor bo’lsa, uni iymonli bo’lib tarbiya topayapti, deyish mumkin.

Mafkuraviy tarbiya va milliy g’oyaning bosh mezonlaridan biri komillik va barkamollik ekan, ana shunday tarbiya insoniy munosabatlarni yaxshilaydi, jamiyat rivojiga turtki bo’ladi.

***Dunyoqarash***

E’tiqod va qiziqishlar har birimizdagi dunyoqarashni shakllantiradi. Shaxsning dunyoqarashi – tartibga solingan, yaxlit ongli tizimga aylantirilgan bilim, tasavvurlar va g’oyalar majmui bulib, u shaxsni ma’lum bir qolipda, o’z shaxsiy qiyofasiga ega tarzda jamiyatda munosib o’rin egallashga chorlaydi. Mustaqillik davrida shakllanayotgan yangicha dunyoqarash yoshlarda Vatanga sadoqatni, milliy qadriyatlar, an’analarni e’zozlashni, o’z yaqinlariga mehribon va tanlagan yo’liga – kasbi, maslagi va e’tiqodiga sodiqlikni nazarda tutadi. Yangicha fikrlash va yangicha tafakkur aynan mustaqillik mafkurasi ruhida tarbiya topib, sayqal topgan milliy ong, dunyoqarash va e’tiqoddir.

**6. “Men” – obrazi va o’z-o’ziga baho.** Ijtimoiy normalar, sanksiyalar, rollar ijtimoiy mexanizmlar sifatida shaxs xulq-atvorini ma’lum ma’noda boshqarib, muvofiqlashtirib turishga yordam beradi. Lekin insonning komilligi, uning ahloq – ijtimoiy normalar doirasidagi maqbul harakati uning o’ziga ham bog’liqdir. Odamning o’z-o’zini anglashi, bilishi va o’z ustida ishlashi avvalo uning diqqati, ongi bevosita o’ziga, o’z ichki imkoniyatlari, qobiliyatlari, hissiy kechinmalariga qaratilishini taqozo etadi. Ya’ni, ijtimoiy xulq – shaxs tomonidan uni o’rab turgan odamlar, ularning xulq-atvorlariga e’tibor berishdan tashqari, o’zining shaxsiy harakatlari va ularning oqibatlarini muntazam tarzda tahlil qilib borish orqali, rollarni muvofiqlashtirishni ham taqozo etadi.

Shaxsning o’zi, o’z xulq-atvori xususiyatlari, jamiyatdagi mavqyeini tasavvur qilishidan hosil bo’lgan obraz – “Men” – obrazi deb atalib, uning qanchalik adekvatligi va reallikka yaqinligi shaxsning jamiyatdagi ijtimoiy mavqyeini belgilaydi va uning barkamolligi mezonlaridan hisoblanadi.

“Men” – obrazining ijtimoiy-psixologik ahamiyati shundaki, u shaxs tarbiyasining va tarbiyalanganligining muhim omillaridan hisoblanadi. Shu nuqtai nazardan olib qaralganda, *tarbiyani shaxsning o’zi va o’z sifatlari to’g’risidagi tasavvurlarining shakllanishi jarayonidir,* deb ta’rif berish mumkin. Demak, har bir inson o’zini, o’zligini qanchalik aniq va to’g’ri bilsa, tasavvur qilolsa, uning jamiyat normalariga zid harakat qilish ehtimoli ham shunchalik kam bo’ladi, ya’ni u tarbiyalangan bo’ladi.

O’z-o’zini anglash, o’zidagi mavjud sifatlarni baholash jarayoni ko’pincha konkret shaxs tomonidan og’ir kechadi, ya’ni, inson tabiati shundayki, u o’zidagi o’sha jamiyat normalariga to’g’ri kelmaydigan, no’maqul sifatlarni anglamaslikka, ularni “yashirishga” harakat qiladi, hattoki, bunday tasavvur va bilimlar ongsizlik sohasiga siqib chiqariladi (*Z.Freyd* nazariyasiga ko’ra). Bu ataylab qilinadigan ish bo’lmay, u har bir shaxsdagi o’z shaxsiyatini o’ziga xos himoya qilish mexanizmidir. Bunday himoya mexanizmi shaxsni ko’pincha turli xil yomon asoratlardan, hissiy kechinmalardan asraydi. Lekin shuni alohida ta’kidlash lozimki, “Men” – obrazining ijobiy yoki salbiyligida yana o’sha shaxsni o’rab turgan tashqi muhit, o’zgalar va ularning munosabati katta rol o’ynaydi. Odam o’zgalarga qarab, go’yoki oynada o’zini ko’rganday tasavvur qiladi. Bu jarayon psixologiyada ***refleksiya*** deb ataladi. *Uning mohiyati –* aynan o’ziga o’xshash odamlar obrazi orqali o’zi to’g’risidagi obrazni shakllantirish, jonlantirishdir. Refleksiya “Men” – obrazi egasining ongiga taalluqli jarayondir. Masalan, ko’chada bir tanishingizni uchratib qoldingiz. Siz tinmay unga o’z yutuqlaringiz va mashg’ulotlaringiz haqida gapirmoqdasiz. Lekin gap bilan bo’lib, uning qaergadir shoshayotganligiga e’tibor bermadingiz. Shu narsani siz uning betoqatlik bilan sizni tinglayotganligidan, xayoli boshqa erda turganligidan bilib qolasiz va shu orqali ayni shu paytda “mahmadona, laqmaroq” bo’lib qolganingizni sezasiz. Keyingi safar shu o’rtog’ingiz bilan uchrashganda, oldingi xatoga yo’l qo’ymaslik uchun “O’rtoq, shoshmayapsanmi?” deb so’rab ham qo’yasiz. Ana shu ilgarigi refleksiyaning natijasidir. Ya’ni, suhbatdosh o’rniga turib, o’zingizga tashlangan nazar (“Men unga qanday ko’rinyapman?”) – refleksiyadir.

Shaxsning o’zi haqidagi obrazi va o’z-o’zini anglashi yosh va jinsiy o’ziga xoslikka ega. Masalan, o’ziga nisbatan o’ta qiziquvchanlik, kim ekanligini bilish va anglashga intilish ayniqsa, o’smirlik davrida rivojlanadi. Bu davrda paydo bo’ladigan “kattalik” hissi qizlarda ham, o’smir yigitchalarda ham nafaqat o’ziga, balki o’zgalar bilan bo’ladigan munosabatlarini ham belgilaydi. qizlardagi “Men” – obrazining yaxshi va ijobiy bo’lishi ko’proq bu obrazning ayollik sifatlarini o’zida mujassam eta olishi, ayollik xislatlarining o’zida ayni paytda mavjudligiga bog’liq bo’lsa, yigitlardagi obraz ko’proq jismonan barkamollik mezonlari bilan nechog’li uyg’un ekanligiga bog’liq bo’ladi. Shuning uchun ham o’smirlikda o’g’il bolalardagi bo’yning pastligi, muskullarning zaifligi va shu asosda qurilgan “Men” – obrazi qator salbiy taassurotlarni keltirib chiqaradi. qizlarda esa tashqi tarafdan go’zallikka, kelishganlik, odob va ayollarga xos qator boshqa sifatlarning bor – yo’qligiga bog’liq holda “Men” obrazi mazmunan idrok qilinadi. qizlarda ham ortiqcha vazn yoki terisida paydo bo’lgan ayrim toshmalar yoki shunga o’xshash fiziologik nuqsonlar kuchli salbiy emosiyalarga sabab bo’lsa-da, baribir, chiroyli kiyimlar, taqinchoqlar yoki sochlarning o’ziga xos turmagi bu nuqsonlarni bosib ketadigan omillar sifatida qaraladi.

Jamiyatda insonlararo munosabatlarni muvofiqlashtiruvchi yana bir omil – bu odamlarning bir-birlaridan ***ijtimoiy kutishlari***dir***.*** Kutishlarning ijobat bo’lishi bir insonning sherigiga nisbatan iliq va samimiy munosabatiga sabab bo’lsa, oqlanmaslik, aksincha, nizolarni keltirib chiqaradi. Odam fe’l-atvorining turli bo’lishi esa ana shu kutishlar tizimining har bir insonda turli darajada bo’lishi bilan izohlanadi. Ayniqsa, bu narsa o’qituvchi, professor bilan o’quvchi, talaba munosabatlarida yaqqol ko’zga tashlanadi. Ijtimoiy kutishlar go’yoki bizdagi o’zgalar to’g’risidagi o’y-fikrlarimizning obrazlariga o’xshaydi. Obrazning ijobiy yoki salbiyligiga qarab, biz o’zimizni turlicha tutamiz.

Olimlarning ma’lumotlariga ko’ra, matematik amallarni, sonlar, miqdorlar, shaxmat yurishlaridagi operasiyalar kabi ma’lumotlarni odam miyasida o’rnashib qolishidan ko’ra, *ijtimoiy ma’lumotlarni*, ya’ni, odamlar orasida o’zaro munosabatlar tizimida ongimizga ta’sir etuvchi ma’lumotlarni esda olib qolish qiyinroq ekan, shuning uchun bo’lsa kerak, insonning ijtimoiy xulqi vaziyatga bog’liq tarzda o’zgarib boraveradi, matematik hisob-kitobga oid malaka esa umr bo’yi esda qolishi mumkin.

Ijtimoiy kutishlarga mos tarzda harakat qilish, gapirish Sharq madaniyatiga xos bo’lgan jarayondir. Bu erda shunday jarayon sodir bo’ladiki, auditoriyaga yoqish maqsadida biror fakt haqida yoki bo’rttirib, yoki aksincha, kamaytirib gapirgan notiq, oxir-oqibat o’sha yolg’on aralash fikrlariga o’zi ham ishonib boradi, faqat shu tarzda fikrlashga odatlanadi. Ya’ni, bu o’rinda biz yana o’sha verbal harakatlarning bora-bora e’tiqodga aylanib qolishini kuzatishimiz mumkin. Ba’zi domlalar talabalarning bilim saviyasi past degan illyuziya bilan sodda, oldi-qochdi gaplar bilan ma’ruzasini tugatish odati, ularning professional mahoratiga salbiy ta’sir ko’rsatishini ham aynan shu hodisa orqali tushuntirish mumkin bo’ladi.

Ikkinchi tomondan, sodda, yuzaki, jiddiy fikrlashlarga sabab bo’lmaydigan ma’lumotlarga o’rganib qolgan auditoriya ham bora-bora notiqdan yaxshi ma’ruzani kutmaydigan, boshqa voizlarning ham har qanday talablariga e’tirozsiz qabul qiladigan bo’lib qoladi. Ayniqsa, diniy aqidaparastlikka ergashib ketgan bolalar psixologiyasida e’tiqodning shakllanishini shu orqali tushuntirish mumkin.

***Insoniy muomala va muloqotning psixologik vositalari***

Odamlar bir-birlari bilan muomalaga kirishar ekan, ularning asosiy ko’zlagan maqsadlaridan biri – o’zaro bir-birlariga ta’sir ko’rsatish, ya’ni fikr-g’oyalariga ko’ndirish, harakatga chorlash, ustanovkalarni o’zgartirish va yaxshi taassurot qoldirishdir.

**19-rasm. Psixologik ta’sir yo’nalishlari**

*Psixologik ta’sir* – bu turli vositalar yordamida insonlarning fikrlari, hissiyotlari va xatti-harakatlariga ta’sir ko’rsata olishdir.

Ijtimoiy psixologiyada psixologik ta’sirning asosan uch vositasi farqlanadi.

***Verbal ta’sir*** – bu so’z va nutqimiz orqali ko’rsatadigan ta’sirimizdir. Bundagi asosiy vositalar *so’zlar*dir. Ma’lumki, nutq – bu so’zlashuv, o’zaro muomala jarayoni bo’lib, uning vositasi – so’zlar hisoblanadi. Monologik nutqda ham, dialogik nutqda ham odam o’zidagi barcha so’zlar zahirasidan foydalanib, eng ta’sirchan so’zlarni topib, sherigiga ta’sir ko’rsatishni hoxlaydi.

***Paralingvistik ta’sir*** – bu nutqning atrofidagi nutqni bezovchi, uni kuchaytiruvchi yoki susaytiruvchi omillar. Bunga nutqning baland yoki past tovushda ifodalanayotganligi, artikulyasiya, tovushlar, to’xtashlar, duduqlanish, yo’tal, til bilan amalga oshiriladigan harakatlar, nidolar kiradi. Shunga qarab, masalan, do’stimiz bizga biror narsani va’da berayotgan bo’lsa, biz uning qay darajada samimiyligini bilib olamiz. Kuyib-pishib, ochiq yuz va dadil ovoz bilan “Albatta bajaraman!”, desa ishonamiz, albatta.

***Noverbal ta’sirning*** ma’nosi “nutqsiz”dir. Bunga suhbatdoshlarning fazoda bir-birlariga nisbatan tutgan o’rinlari, holatlari (yaqin, uzoq, intim), qiliqlari, mimika, pantomimika, qarashlar, bir-birini bevosita his qilishlar, tashqi qiyofa, undan chiqayotgan turli signallar (shovqin, hidlar) kiradi. Ularning barchasi muloqot jarayonini yanada kuchaytirib, suhbatdoshlarning bir-birlarini yaxshiroq bilib olishlariga yordam beradi. Masalan, agar uchrashuvning dastlabki daqiqalarida o’rtog’ingiz sizga qaramay, atrofga alanglab, “Ko’rganimdan biram xursandman”, desa, ishonasizmi?

Muloqot jarayonidagi xarakterli narsa shundaki, suhbatdoshlar bir-birlariga ta’sir ko’rsatmoqchi bo’lishganda, dastavval nima deyish, qanday so’zlar vositasida ta’sir etishni o’ylar ekan. Aslida esa, o’sha so’zlar va ular atrofidagi harakatlar muhim rol o’ynarkan. Masalan, mashhur amerikalik olim *Megrabyan* formulasiga ko’ra, birinchi marta ko’rishib turgan suhbatdoshlardagi taassurotlarning ijobiy bo’lishiga – gapirgan gaplari 7%, paralingvistik omillar 38%, va noverbal harakatlar 58% gacha ta’sir qilarkan. Keyinchalik bu munosabat o’zgarishi mumkin albatta, lekin xalq ichida yurgan quyidagi: “Ust-boshga qarab kutib olishadi, aqlga qarab kuzatishadi”, degan maqol to’g’ri.

Muloqotning qanday kechishi va kimning ko’proq ta’sirga ega bo’lishi sheriklarning rollariga ham bog’liq.

***Ta’sirning tashabbuskori*** – bu shunday sherikki, unda ataylab ta’sir ko’rsatish maqsadi bo’ladi va u bu maqsadni amalga oshirish uchun barcha yuqorida ta’kidlangan vositalardan foydaladi. Agar boshliq ishi tushib, biror xodimni xonasiga taklif etsa, u o’rnidan turib kutib oladi, iltifot ko’rsatadi, hol-ahvolni ham quyuqroq so’raydi va so’ngra gapning asosiy qismiga o’tadi.

***Ta’sirning adresati*** – ta’sir yo’naltirilgan shaxs. Lekin tashabbuskorning suhbatga tayyorgarligi yaxshi bo’lmasa, yoki adresat tajribaliroq sherik bo’lsa, u tashabbusni o’z qo’liga olishi va ta’sir kuchini qayta egasiga qaytarishi mumkin bo’ladi.

##### Ko’ndirish texnikasi

***Xulqda jiddiy o’zgarishni sodir etish uchun*** o’sha yoshni avval arzimagan xizmatga yollashga yoki yordam berishga ko’ndirish kifoya bo’ladi. Masalan, ma’lum miqdordagi varaqani konkret shaxsga yetkazib qo’yish (tarqatish emas). Shu ishga rozi bo’lib, harakat qilgan odam keyin jiddiyroq topshiriqni ham bajaradi, buning ustida qilgan ishiga yana ma’lum rag’bat ham olsa bu yo’ldan qaytishi qiyin bo’ladi. Hattoki, g’arbda shunday tajribalar ham borki, u yoki bu tashkilot avval tashkilotning ko’krakka taqadigan belgilarini olishni, yoki ular to’g’risidagi kichik hajmli qog’ozdagi informasiyani bepul olishni (odatda ko’chada turib olib tarqatishadi), yoki arzimagan tashkilot nomi tushirilgan kichik sovg’achani olishni taklif etadi. Kimlar ko’proq taklifni qabul qilganiga qarab, kontingent ajratib olinadi va o’sha auditoriya bilan jiddiyroq ishlay boshlaydi. Turli xil radikal, diniy tashkilotlar yaqin yillarda bizda ham shu usulda ishladi. Ya’ni, o’z tomonida og’dirish jarayoni sof ijtimoiy-psixologik fenomen bo’lib uning texnikasi rasmda ifodalangan.

Mayda-chuyda narsalar bilan savdo-sotiq yurituvchilar ham ko’pincha boylik orttirish yo’lini xaridorni eng arzon va ahamiyatsiz narsani sotib olishga ko’ndirishga asoslanar ekan. Bir marta o’sha xushmuomala sotuvchidan arzon, lekin unchalik zarur bo’lmagan narsani xarid qilgan inson keyingi safar undan ko’ra zarurroq, lekin qimmatroq narsani ham xarid qilishga tayyor bo’ladi. Bu marketing-tijoratdagi muhim psixologik omil hisoblanadi.

|  |
| --- |
| *Кaттa тaлaб ёки тaклиф билaн мурoжaaт қилинсa, oдaмлaр бундaй нaрсaгa кўнмaсликлaри мумкин* |

|  |
| --- |
| *Биринчи илтимoсни қaбул қилгaн oдaм, oдaтдa, сўрoвчининг кeйинги тaклифини ҳaм рaд этoлмaйди* |

|  |
| --- |
| *Бирoр нaрсaгa кўндириш тaктикaси* |

|  |
| --- |
| ***Кўндириш тexникaси*** |

|  |
| --- |
| **20-rasm. Кўндириш техникасининг кетма-кетлиги** |

Xuddi shunday yomon xulq-atvor, jinoyat yoki zulm ham mayda-chuyda yonberishlar, ko’nishlarning ortib borishi oqibatidir. Arzimagan kichik xato og’irroq, ahloqsiz harakatlarning boshlanishiga olib kelishi mumkin. Shuning uchun ham voyaga yetmaganlar o’rtasidagi jinoyatchilikning ildizlarini o’rganganda, voqyea bo’lib o’tgach, ota-ona yoki o’qituvchi bu narsa qachon boshlanganiga ahamiyat bermasdan, uning hozir, bir amallab oldini olib, chorasini topish yoki jazolash ustida o’ylaydilar. Vaholangki, bilamizki, bir marta qamoqxona ostonasini bosgan odam uni ikkinchi marotaba bosishdan hazar qilmaydigan bo’lib qoladi. Og’ir jinoyatga qo’l urgan odam uchun yana bir marta shu ishni qaytarish xech qanday qiyinchilik tug’dirmaydi.

Inson ongidagi turli biddiyatlar va xurofotni ham shunday tushuntirish mumkin. Bitta ***noto’g’ri fikrni qabul qilish – ongning xiralashuviga, biddiyatlarning odatiy fikrlar*** obraziga aylanishiga sabab bo’ladi. Masalan, qulning qullik psixologiyasi ham shunday. Chorasiz, o’z shaxsini hurmat qilmay qo’ygan odamning fikrlashlaridan hayron qolishimiz ham odamning o’zidagi noto’g’ri tasavvur va biddiyatlarga ko’nikib, ustanovka hosil qilishidandir, deyish mumkin.

“Men” – obrazi asosida ham bir shaxsda o’z-o’ziga nisbatan baholar tizimi shakllanadiki, bu tizim ham obrazga mos tarzda har xil bo’lishi mumkin.***O’z-o’ziga nisbatan baho*** turli sifatlar va shaxsning orttirilgan tajribasi, shu tajriba asosida yotgan yutuqlariga bog’liq holda turlicha bo’lishi mumkin. Ya’ni, ayni biror ish, yutuq yuzasidan ortib ketsa, boshqasi ta’sirida – aksincha, pastlab ketishi mumkin. Bu baho aslida shaxsga boshqalarning real munosabatlariga bog’liq bo’lsa-da, aslida u shaxs ongi tizimidagi mezonlarga, ya’ni, uning o’zi sub’ektiv tarzda shu munosabatlarni qanchalik qadrlashiga bog’liq tarzda shakllanadi. Masalan, maktabda bir fan o’qituvchisining bolaga nisbatan ijobiy munosabati, doimiy maqtovlari uning o’z-o’ziga bahosini oshirsa, boshqa bir o’qituvchining salbiy munosabati ham bu bahoni pastlatmasligi mumkin. Ya’ni, bu baho ko’proq shaxsning o’ziga bog’liq bo’lib, u sub’ektiv xarakterga egadir.

O’z-o’ziga baho nafaqat haqiqatga yaqin (adekvat), to’g’ri bo’lishi, balki u o’ta past yoki yuqori ham bo’lishi mumkin.

O’z-o’ziga bahoning ***past bo’lishi*** ko’pincha atrofdagilarning shaxsga nisbatan qo’yayotgan talablarining o’ta ortiqligi, ularni uddalay olmaslik, turli xil e’tirozlarning doimiy tarzda bildirilishi, ishda, o’qishda va muomala jarayonidagi muvaffaqiyatsizliklar oqibatida xosil bo’lishi mumkin. Bunday o’smir yoki katta odam ham, doimo tushkunlik holatiga tushib qolishi, atrofdagilardan chetroqda yurishga harakat qilishi, o’zining kuchi va qobiliyatlariga ishonchsizlik kayfiyatida bo’lishi bilan ajralib turadi va bora-bora shaxsda qator salbiy sifatlar va xatti-harakatlarning paydo bo’lishiga olib keladi. Hattoki, bunday holat suisidal harakatlar, ya’ni o’z joniga qasd qilish, real borligidan “qochishga” intilish psixologiyasini ham keltirib chiqarishi mumkin.

O’zi-o’ziga baho o’**ta yuqori** ham shaxs xulq-atvoriga yaxshi ta’sir ko’rsatmaydi. Chunki, u ham shaxs yutuqlari yoki undagi sifatlarning boshqalar tomonidan sun’iy tarzda bo’rttirilishi, noo’rin maqtovlar, turli qiyinchiliklarni chetlab o’tishga intilish tufayli shakllanadi. Ana shunday sharoitda paydo bo’ladigan psixologik holat “noadekvatlilik effekti” deb atalib, uning oqibatida shaxs hattoki, mag’lubiyatga uchraganda yoki o’zida nochorlik, uquvsizliklarni sezganda ham buning sababini o’zgalarda deb biladi va shunga o’zini ishontiradi ham (masalan, “xalaqit berdi-da”, “falonchi bo’lmaganida” kabi bahonalar ko’payadi). Ya’ni, nimaiki bo’lmasin, aybdor o’zi emas, atrofdagilar, sharoit, taqdir aybdor. Bundaylar haqida bora-bora odamlar “oyog’i erdan uzilgan”, “manmansiragan”, “dimog’dor” kabi sifatlar bilan gapira boshlaydilar. Demak, o’z-o’ziga baho realistik, adekvat, to’g’ri bo’lishi kerak.

***Realistik baho*** shaxsni o’rab turganlar – ota-ona, yaqin qarindoshlar, pedagog va murabbiylar, qo’ni-qo’shni va yaqinlarning o’rinli va asosli baholari, real samimiy munosabatlari mahsuli bo’lib, shaxs ushbu munosabatlarni ilk yoshligidanoq xolis qabul qilishga, o’z vaqtida kerak bo’lsa to’g’rilashga o’rgatilgan bo’ladi. Bunda shaxs uchun etalon, ibratli hisoblangan insonlar guruhi – *referent* guruhning roli katta bo’ladi. Chunki biz kundalik hayotda hammaning fikri va bahosiga quloq solavermaymiz, biz uchun shunday insonlar mavjudki, ularning hattoki, oddiygina tanbehlari, maslahatlari, hattoki, maqtab turib bergan tanbehlari ham katta ahamiyatga ega. Bunday referent guruh real mavjud bo’lishi (masalan, ota-ona, o’qituvchi, ustoz, yaqin do’stlar), yoki noreal, xayoliy (kitob qahramonlari, sevimli aktyorlar, ideal, “kumir”) bo’lishi mumkin. Shuning uchun yoshlar tarbiyasida yoki real jamoadagi odamlarga maqsadga muvofiq ta’sir yoki tazyiq ko’rsatish kerak bo’lsa, ularning etalon, referent guruhini aniqlash katta tarbiyaviy ahamiyatga ega bo’ladi.

Shunday qilib, o’z-o’ziga baho sof ijtimoiy hodisa bo’lib, uning mazmuni va mohiyati shaxsni o’rab turgan jamiyat normalariga, shu jamiyatda qabul qilingan va e’zozlanadigan qadriyatlarga bog’liq bo’ladi. Keng ma’nodagi yirik ijtimoiy jamoalar etalon rolini o’ynashi oqibatida shakllanadigan o’z-o’ziga baho – o’z-o’zini baholashning yuksak darajasi hisoblanadi. Masalan, mustaqillik sharoitida mamlakatimiz yoshlari ongiga milliy qadriyatlarimizning singishi, vatanparvarlik, adolatlilik, fidoiylik sifatlarining shakllanishi va mustaqillik mafkurasiga sadoqat xislarining tarbiyalanishi, tabiiy, har bir yosh avlodda o’zligini anglash, o’zi mansub bo’lgan xalq va millat ma’naviyatini qadrlash xislarini rivojlantirmoqda. Bu esa, o’sha milliy o’zlikni anglashning poydevori va muhim shakllantiruvchi mexanizmidir.

Demak, o’z-o’zini baholash – o’z-o’zini tarbiyalashning muhim mezonidir. O’z-o’zini tarbiyalash omillari va mexanizmlariga esa, quyidagilar kiradi:

* *o’z-o’zi bilan muloqot* (o’zini konkret tarbiya ob’ekti sifatida idrok etish va o’zi bilan muloqotni tashkil etish sifatida);
* *o’z-o’zini ishontirish* ( o’z imkoniyatlari, kuchi va irodasiga ishonish orqali, ijobiy xulq normalariga bo’ysundirish);
* *o’z-o’ziga buyruq berish* (tig’iz va ekstremal holatlarda o’zini qo’lga olish va maqbul yo’lga o’zini chorlay olish sifati);

*o’z-o’ziga ta’sir* yoki *autosuggestiya* (ijtimoiy normalardan kelib chiqqan holda o’zida ma’qul ustanovkalarni shakllantirish);

**21-rasm. O’z-o’zini tarbiyalash omillari va mexanizmlari ketma-ketligi**

* *ichki intizom* – o’z-o’zini boshqarishning muhim mezoni, har doim har erda o’zining barcha harakatlarini muntazam ravishda korreksiya qilish va boshqarish uchun zarur sifat.

Yuqoridagi o’z-o’zini boshqarish mexanizmlari orasida psixologik nuqtai nazardan o’z-o’zi bilan amalga oshiriladigan ***ichki dialog*** alohida o’rin tutadi. *O’z-o’zi bilan dialog –* oddiy til bilan aytganda, o’zi bilan o’zi gaplashishdir. Aslida bu qobiliyat bizning boshqalar bilan amalga oshiradigan tashqi dialoglarimiz asosida rivojlanadi, lekin aynan ichki dialog muhim regulyativ rol o’ynaydi.

*Ye.Klimov* bunday dialogning uch bosqichini ko’rsatib o’tadi. 22-rasmda shaxs ichki dialogining bosqichlari va har bir bosqichga xos bo’lgan belgilar keltirilgan.

**22-rasm. Shaxs autodialogining eng muhim belgilari**

Demak, shaxsning qanday sifatlarga ega ekanligi, undagi baholarning ob’ektivligiga bog’liq tarzda o’z-o’zi bilan muloqatga kirishib, jadvaldagiga muvofiq shaxs o’zini nazorat qila oladi. Shuning uchun ham hayotda shunday kishilar uchraydiki, katta majlisda ishi tanqidga uchrasa ham, o’ziga xolis baho berib, kerakli to’g’ri xulosalar chiqara oladi, shunday odamlar ham borki, arzimagan xatolik uchun o’z “ich-etini yeb tashlaydi”. Bu o’sha ichki dialogning har kimda har xil ekanligidan darak beruvchi faktlardir.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Fanda insonning aniq maqsadlar va rejalar asosida faoliyat ko’rsatadigan dunyosi nima deb ataladi?
2. Shaxsning yaxlit dunyoqarashi, fikrlash tarzi, tafakkurida o’z aksini topadigan necha xil ta’sirlar bosqichi mavjud?
3. Nativizm va Empirizm yo’nalishlarining tarafdorlarini fikri bir-biri bilan qanday farq qiladi?
4. Individ va individuallik tushunchalari bir-biri bilan qanday farqlanadi?
5. Individuallikni izohlovchi qanday xususiyatlar majmuasi mavjud?
6. Egizaklardagi musiqaga moyillikni qaysi olim o’rgangan?
7. Zamonaviy adabiyotlarda shaxsga qanday ta’rif berilgan?
8. Mustaqillik g’oyasini tarkib toptirishning qanday psixologik bosqichlarini bilasiz?
9. Nima uchun milliy istiqlol g’oyasini shaxs ongiga singdirish – psixologik muammo sifatida baholanmoqda?
10. Mafkuraviy targ’ibotning psixologik mexanizmlari nimadan tashkil topgan?
11. Insonni tevarak-atrof voqeliklariga qanday yo’llar bilan ishontirish mumkin?
12. Ijtimoiylashuv jarayonlarining ro’y beradigan qanday ijtimoiy institutlardan xabardorsiz?

|  |
| --- |
| **17-мaвзу.** |

|  |
| --- |
| **ШАХС ЙЎНАЛГАНЛИГИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **17.1.** | **Shaxs haqida tushuncha.** |
| **17.2.** | **Shaxs yo’nalganligi haqida umumiy tushincha.** “Individ” va “individuallik” tushunchalari. Individuallikni izohlovchi xususiyatlar majmuasi. |
| **17.3.** | **Shaxs yo’nalganlgining psixologik tuzilishi.** Mustaqillik g’oyasining tarkib topish bosqichlari. Milliy istiqlol g’oyalarini shaxs ongiga singdirish – psixologik muammo sifatida. Mafkuraviy targ’ibotning psixologik mexanizmlari. Insonning tevarak-atrof voqeliklariga ishonish mexanizmi. |
| **17.4.** | **XXI asr odamlari.** Ijtimoiylashuv yoki sosializasiya jarayoni. |





|  |
| --- |
| **Тушунчaлaр вa тaянч ибoрaлaр** |

*Shaxs yo’nalganligi tushunchasi; Individ; individuallik; sog’lom e’tiqod; mafkuraviy tasavvur; Mustaqillik g’oyasi; Milliy istiqlol g’oyasi; shaxs ongiga singdirish; Mafkuraviy targ’ibot; tevarak-atrof voqeyliklariga ishonish mexanizmi; ijtimoiylashuv yoki sosializasiya jarayoni; ijtimoiy institutlar; mas’uliyat; maqsadlar va ideallar; qiziqishlar va e’tiqod; iymon; dunyoqarash; “men” – obrazi .*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalarga shaxs yo’nalganligi haqida tushuncha, individ, shaxs, individuallik, shaxsning tuzilishi, shaxsning faoliyati va uning yo’nalishi, shaxsning ustanovkalari va muhim oriyentasiallari, odamning qiziqishlari, kishining o’z-o’ziga baho berishi va uning talabchanlik darajasi shaxs tuzilishining elementlari ekanligi, frustrasiya va shaxsning kelajak rejalari, konformizm, dunyoqarash va e’tiqod, shaxs taraqqiyotini harakatga keltiruvchi kuchlar, shaxsni eksperemental tadqiq qilish metodlarini o’rgatishdan iborat.** |

z



|  |
| --- |
| **Aсoсий ўқув мaтeриaллaрининг қисқaчa бaёни** |

**1. Shaxs xaqida tushincha.** Umumiy psixologiya fanida shaxsning shakllanishi va rivojlanishi qonuniyatlari hamda ularning mexanizmlari tadqiq etiladi. Bu borada psixologlar tomonidan shaxsga nisbatan turlicha ta’rif berilgan va uning tuzilishini o’ziga xos tarzda tasavvur qilishgan. Quyida mualliflarning ayrimlariga qisqacha to’xtalib o’tamiz.

A.G.Kovalevning fikricha, shaxs - bu ijtimoiy munosabatlarning ham obyekti, ham subyektidir. A.N.Leontyev ushbu masalaga boshqacharoq yondashib, unga shunday ta’rif beradi: shaxs - bu faoliyat subyektidir. K.K.Platonovning talqiniga binoan: jamiyatda o’z rolini anglovchi, ishga layoqatli, yaroqli a’zosi shaxs deyiladi. Bu muammo mohiyatini chuqurroq ochishga harakat qilgan S.L.Rubinshteyn ta’rificha, shaxs - bu tashqi ta’sirlar yo’nalishini o’zgartiruvchi ichki shart-sharoitlar majmuasidir.

Psixologiya fanida bir-biriga yaqin, lekin ayniyat bo’lmagan tushunchalar qo’llanilib kelinadi, chunonchi: odam, shaxs, individuallik. Ularning mohiyatini aniqroq izohlab berish uchun har birining psixologik tabiatini tahlil qilish maqsadga muvofiq.

**1. Odam**: sut emizuvchilar sinfiga dahldorlik, biologik jonzod ekanligi odamning o’ziga xos xususiyatidir. Tik yurishlik, qo’llarning mehnat faoliyatiga moslashganligi, yuksak taraqqiy etgan miyaga egaligi, sut emizuvchilar tasnifiga kirishi uning o’ziga xos tomonlarini aks ettiradi. Ijtimoiy jonzod sifatida odam ong bilan qurollanganligi tufayli borliqni ongli aks ettirish qobiliyatidan tashqari o’z qiziqishlari va ehtiyojlariga mutanosib tarzda uni o’zgartirish imkoniyatiga ham egadir.

**2. Shaxs.** Mehnat tufayli hayvonot olamidan ajralib chiqqan va jamiyatda rivojlanuvchi, til yordami bilan, boshqa kishilar bilan muloqot (muomala) ga kirishuvchi odam shaxsga aylanadi. Ijtimoiy mohiyati shaxsning asosiy tavsifi hisoblanadi.

**3. Individuallik**. Har qaysi inson betakror o’ziga xos xususiyatlarga ega. Shaxsning o’ziga xos qirralarining mujassamlashuvi individuallikni vujudga keltiradi. Individual shaxsning intellektual, emosional va irodaviy sohalarida namoyon bo’ladi.

**2. Shaxs yo’nalganligi haqida umumiy tushincha.**Sobiq sovet psixologiyasida eng ko’p tarqalgan shaxsning tuzilishiga oid materiallar bilan qisqacha tanishib o’tamiz.

S.L.Rubinshteyn bo’yicha shaxs quyidagi tuzilishga ega:

**1. Yo’nalganlik - ehtiyojlar, qiziqishlar, ideallar, e’tiqodlar, faoliyat va xulqning ustuvor motivlari hamda dunyoqarashlarda ifodalanadi.**

**2. Bilimlar, ko’nikmalar, malakalar - hayot va faoliyat jarayonida egallanadi.**

**3. Individual tipologik xususiyatlar - temprament, xarakter, qobiliyatlarda aks etadi.**

K.K.Platonov ta’limotiga ko’ra, shaxs tuzilishi quyidagi shaklga ega:

**I. Yo’nalganlik osttuzilishi** - shaxsning axloqiy qiyofasi va munosabatlarini birlashtiradi. Undan harakatchanlik, barqarorlik, jadallik, ko’lam (hajm) darajalarini farqlash lozim.

**II. Ijtimoiy tajriba osttuzilishi** - Ta’lim vositasida, shaxsiy tajribada egallangan bilimlar, ko’nikmalar va odatlarni qamrab oladi.

**III. Psixologik aks ettirish shakllari osttuzilishi** - Ijtimoiy turmush jarayonida shakllanuvchi bilish jarayonlarining individual xususiyatlari.

**IV. Biologik shartlangan osttuzilish.**

Miya morfologik va fiziologik xususiyatlariga muayyan darajada bog’liq bo’lgan patologik o’zgarishlarni, shaxsning yosh, jins xususiyatlarini va uning tipologik xosiyatlarini birlashtiradi.

A.G.Kovalev talqiniga binoan, shaxs mana bunday tuzilishga ega:

**1. Yo’nalganlik** - voqyelikka nisbatan inson munosabatini aniqlaydi, unga o’zaro ta’sir etuvchi har xil xususiyatli g’oyaviy va amaliy ustanovkalar, qiziqishlar, ehtiyojlar kiradi.

Ustuvor yo’nalganlik shaxsning barcha psixik faoliyatini belgilaydi.

**2. Imkoniyatlar** - faoliyatning muvaffaqiyatli amalga oshishini ta’minlovchi tizim. O’zaro ta’sir etuvchi va o’zaro bog’liq bo’lgan turlicha qobiliyatlar.

**3. Xarakter.** Ijtimoiy muhitda shaxsning xulq-atvor uslubini aniqlaydi. Odamning ruhiy hayoti shakli va mazmuni unda namoyon bo’ladi. Xarakter tizimidan irodaviy va ma’naviy sifatlar ajratiladi.

**4. Mashqlar tizimi.** Hayot va faoliyat, harakat va xulq-atvorni tuzatish (korreksiyalash), o’zini o’zi nazorat qilish, o’zini o’zi boshqarishni ta’minlaydi.

### 3. Shaxs yo’nalganligining psixologik tuzilishi modellari tahlili

Psixologiya fanida sistemali yondashuvga oid tadqiqotlarning ko’rsatishiga qaraganda, har qaysi tizimning tavsifi sifatida uning tuzilishi qabul qilinadi. Odatda, ya’ni struktura - bu obyektning bir qator tarkiblari o’rtasidagi uning yaxlitligi, o’ziga o’zining ayniyatlashuvini ta’minlovchi barqaror ichki aloqalar majmuasidir.

Biz shaxs strukturasi, ya’ni tuzilishi muammosini bayon, talqin qilishda tayanch va jabha, komponent tushuncha tariqasida yaxlit tuzilishning nisbiy mustaqil qismidan, tahlilning birligi sifatida element tushunchasidan (atamasidan), har qanday kontekstlardan yaxlitlik xususiyatini aks ettirmasa ham ulardan foydalanamiz. Bunday tafovut (farq) shaxs xususiyatlarini yaxlit holda mukammal ochish uchun tarkibiy tizimli va elementli tizimli darajalarini namoyon etish uchun mutlaqo zarur.

Shaxsning tuzilishi to’g’risidagi muammo o’zining dolzarbligi bilan fanning tadqiqot doirasidan, predmetidan tashqari chiqadi. Shaxs tuzilishiga oid ilmiy tasavvurlarning yaratilishi, ihlab chiqilishi yaxlit nazariyaning zaruriy sharti hisoblanib, insonning ijtimoiy mohiyatini qirralarini ochish imkoniyatiga egadir. Xuddi shu boisdan psixologiyaga falsafa, pedagogika, tibbiyot singari fanlarning namoyondalari tomonidan uni muhokama qilish namoyon bo’layotganligi tufayli unga qiziqishning yuksakligidan dalolat bermoqda.

Psixologiya fani shaxs strukturasining modelini yaratishga boshqa fanlardan izchilroq kirishadi, uning tabiatini aks ettirish imkoniyatiga erishadi, natijada u psixologiya muammolari majmuasida markaziy o’rin egalladi. Psixologiya olimlari tomonidan tadqiqot qilinayotgan dolzarb muammolar bilan shaxs tuzilishiga oid masala u yoki bu jabhasi orqali uzviy bog’likka ega. Bu kontekstda xula motivasiyasi, shaxsning tipologiyasini ishlab chiqish, shaxsga ta’sir o’tkazishning samarali yo’l-yo’riqlarini qidirishni eslatib o’tishning o’zi kifoya.

Psixologiya fanida shaxsga strukturaviy yondashish bo’yicha eng salmoqli ilmiy izlanishlar amalga oshirilganligi qonuniy holat bo’lib, xilma-xil shaxs strukturasining modeli yaratilganligi fikrimizning yorqin dalilidir. Bu borada B.G.Ananyevning fikricha, psixologik hodisalarni aql (intellekt), hissiyot (emosiya) va irodaga ajratilish... inson psixologiyasida strukturaviy yondashish tajribasining dastlabki ko’rinishi bo’lib, uning haqchilligi ko’pgina psixologlar tomonidan tan olinishidir. B.G.Ananyev strukturaviy yondashishning boshqa variantlari tariqasida turlicha psixik hodisalar bilan qarama-qarshi aloqalarning e’tirof etilishi - psixik aktlarning psixik funksiyalar, ongning ongsizlik, tendensiyalarning potensiyalar bilan uyg’unligini ta’kidlaydi. L.S.Vigotskiyning mulohazasiga ko’ra, insonning psixik funksiyalarini yuksak, madaniy, quyi, tabiiy turlarga ajratishni kiritish mumkin, chunki ularning negizida ta’lim bilan insonning oliy nerv faoliyatida birinchi va ikkinchi signallar sistemasining o’zaro ta’sirining ifodalanishi yotadi.

Hozirgi davrda psixologiya fanida psixologik hodisalarni psixik jarayonlarga, holatlarga, shaxsning xususiyatlariga ajratish qabul qilinganligi muhim ahamiyatga ega. Bunday yondashuvning mavjudligi B.G.Ananyev tomonidan strukturaviy konsepsiyaning bir tajribasi sifatida qaraladi. Bu voqyelik “hodisalarni bir qator jabhalari bilan to’ldirishga intilish psixofiziologik xususiyat kasb etib, psixik jarayonlar uchun dastlabki materiallarni to’plash imkoniyatini (idrok, tafakkur, emosiya, iroda) beradi”. Uning fikricha, dastlabki materiallar, bir tomondan, psixik funksiyalar (sensor, mnemik), xulqning, ikkinchi tomondan, elementar, motivlari (ehtiyoj, ustanovka) hisoblanadi. Olimning mulohazasicha, bu qo’shimchalar “genetik ma’no kasb etib, fiziologiyadan miya mexanizmlarini umumpsixologik va neyrogumoral regulyatorlarini qamrab olish psixologiyaga o’tishga imkon beradi”. Lekin ushbu strukturaviy yondashuvning maxsus psixologik deb qarashdan qat’i nazar, hozirgi zamon sintetik insonshunosligi uchun umumiy ahamiyatli jihatni yuksaklikka ko’tarishga qodir emas.

Yuqorida ta’kidlab o’tilgan psixik hodisalarning turli ko’rinishlarini fenomenlarga ajratishning qonuniyligi bo’yicha bahs yuritmasdan turib, jumladan jarayonlarga, holatlarga, xususiyatlarga bo’linishdan ko’z yumib, ushbu kategoriyalar, ularning turlicha talqini shaxs strukturasining tarkibiy qismlariga tenglashtirish mumkin emasligini qayd etish zarur. Chunki ular sof psixologik asnoda vaqt va fazo o’lchami bo’yicha aniqlikka ega emasdirlar. Shuning uchun B.G.Ananyev tomonidan kiritilgan ilmiy qo’shimchalar umumpsixologik vaziyatni keskin o’zgartirish imkoniyatiga ega bo’lmasa-da, uning ayrim tomonlarni to’ldirishga ega.

Shaxs tuzilishining modelini ishlab chiqishdagi muhim qiyinchiliklarning eng asosiy sababi har xil nuqtai nazarlar mavjudligida yorqin namoyon bo’ladi, ular “shaxsning tuzilishiga ko’ra, substansional va ideal, irsiy va egallaganlik, ijtimoiy va psixologik, somatik va psixologik tomonlariga ega” (V.M.Banshikov). Mulohazadan ko’rinib turibdiki, bunda shaxsning “substansional tomoni” ni irsiy, turmushda egallaganlik, somatik jabhalar bilan taqqoslaganda mustaqil strukturaviy tarkib sifatida alohida reallikka ega emas. Bunday talqin biron bir psixologik hodisani turlicha nuqtai nazardan izohlash bilan bog’liq bo’lib, yakkahol, ya’ni individual voqyelik (reallik) ustida gap borayotganligini bildiradi.

Psixologiya fanida qo’llanilib kelinayotgan va nisbatan barqarorlashgan shaxsni yo’nalganlikka, temperamentga, xarakter va qobiliyatlarga bo’lish yetarli darajada keskin e’tirozlarga sabab bo’layotgani yo’q. Shuning uchun ko’pgina psixologlar umumiy tizimning majmuasini tashkil qiluvchi murakkab xususiyatlarning tuzilishi sifatida qaraydilar va shaxsning yaxlit tavsifini ifodalaydi, deb tushunadilar. A.G.Kovalevning fikricha, temperament tabiiy (irsiy) xususiyatlarning tizimini bildirib keladi, yo’nalganlik - ehtiyoj, qiziqish, ideallar tizimi, qobiliyatlar - intellektual, irodaviy va emosional xislatlar ansambli, xarakter - xulq-atvor usullarining va munosabatlarining sintezidir.

Yuqoridagilardan ko’rinib turibdiki, shaxsning murakkab tuzilishga ega bo’lgan ko’p qirrali xususiyatlari, fazilatlari, xislatlari o’zaro bir-birlarining ichiga singib ketganligi natijasida tabiiy, emosional, ehtiyojlar, munosabatlar, xulq-atvor usullari to’g’risidagi mulohazalar umumlashmalar umumlashmasidir. Chunki qiziqishlar va ideallarni intellektual, emosional, irodaviy xususiyatlarisiz tasavvur qilish mumkin bo’lmaganiday, munosabatlar va xulq-atvor usullari ham alohida hukm surishi g’ayritabiiy holatdir.

B.D.Pariginning fikricha, shaxsning statik tuzilishga quyidagilar kiradi:

1) umuminsoniy psixologik xususiyatlar;

2) milliy, kasbiy, iqtisodiy, siyosiy, sinfiy birlikka aloqador ijtimoiy o’ziga xos xususiyatlar;

3) shaxsning individual betakror xususiyatlari. Bizningcha, olim tomonidan ta’kidlab o’tilgan xususiyatlarning har qaysisi shaxs psixikasida mavjud bo’lib, ular alohida xislatlar guruhi ko’rinishiga ega emasdirlar.

Yuqorida tahlil qilingan modellarning hyech qaysisi sistemali yondashuv doirasidagi hozirgi zamon shaxs strukturasi to’g’risidagi modelga mos kelmas edi. Ushbu modellarning tarkib (jabha) larida nisbiy mustaqil birlik xususiyati aks topmaganligi tufayli bir vaziyatda ular o’zaro tobe elementlarga, ikkinchi hodisalarda esa takroriy xislatlar ko’rinishiga o’xshab ketadi. Shuningdek, shaxs tuzilishi umuman muayyan nazariy yoki amaliy ahamiyatga tomon (jabha) lari bilan ajralib turmaydi. Shuning uchun ta’kidlangan hyech bir model psixologik mohiyatini o’zida aks ettiruvchi, jamiyat a’zosi sifatidagi insonning tipiklik va individuallik qiyofalarini tahlil qilishni ta’minlay olmaydi.

Uzoq chet el psixologlarining shaxs tuzilishining mohiyatini ochib berishga qaratilgan ko’pgina yondashuvlari ham yuksak ko’rsatkichlarga erishmaganligi tufayli bu masalani yoritish uchun keskin o’zgarish kiritilmadi. G.Olport, G.Myurrey, R.Linton, K.Rodjers, A.Maslou va boshqa olimlarning yaqqol shaxsning psixologik mohiyatini tushunchalar tizimi yordami bilan xaspo’shlashi ijobiy izlanish tarzida o’ziga tortadi, lekin unda shaxs “kundalik turmushimizda biz bilgan shaxsning aynan timsolidir” deb ta’riflanadi.

Mazkur ijobiy ezgu niyatlarni amaliyotda qaror toptirishga shaxsning tizimi tashkiliy tomonini baholay olmaslik va ichki omillar rolini bir tomonlama orttirish holati to’sqinlik qiladi. Jumladan, R.Linton shaxs tuzilishini “individuumga aloqador psixik holatlar va hodisalar tashkiliy agregati” deb talqin qilishni taklif qiladi, buning natijasida ularning shunchaki yig’indisi yuzaga keladi, xolos.

Taniqli AQSh psixologi G.Olportning fikricha, shaxs “ichki tizim”, “dinamik qurilma”, “Men”, “qandaydir metapsixologik Men” o’zida oldindan maqsad va dispozisiyani aks ettiruvchi, inson tafakkuri va xulq-atvorida mutanosib ravishda qaror toptiruvchi jonzotdir”. Xuddi shu boisdan shaxsning sinfiy-tarixiy jihatdan yaqqol baholanishi ochilmay qoladi, ijtimoiy tahlil o’rnini psixologik talqin egallaydi chamamda.

Psixologlardan T.Parsons, G.Mid va boshqalar “shaxsning rolli tuzilishi” nomli konsepsiyani ishlab chiqib, odamning yaxlit subyektiv dunyosini, uning psixologik qiyofasini diqqat markazidan, idrok maydonidan chetda qoldiradilar.

Shunga qaramasdan, sobiq sovet faylasuflari va psixologlari shaxsning strukturasiga biryoqlama yondashishga barham berishga intildilar, uning jamiyatda bajaradigan rolini adolatli bahslab, ijtimoiy, ijtimoiy-psixologik, psixologik tizimlarda rolning turli kontekstda maqsadga muvofiq bajarilishini ko’rsatib o’tdilar. Bu kontekstdagi asosiy yoki bosh muammo rollarni internalizasiyalashning yaqqol psixologik mexanizmlari, ular bilan bog’liq bo’lgan normalari, rollar o’rtasidagi psixologik farqlar, shaxs tuzilishida mustahkam joy olgan, unga nisbatan tashqi omillar; qo’zg’atuvchilar tarzida saqlanuvchilar hisoblanadi.

Chet el psixologiyasida olimlar diqqatini keyingi yillarda shaxs modelining psixologik omillari tortmoqda, ularning asosiy variantlari G.Ayzenk, R.Kettell konsepsiyalari bilan bevosita bog’liqdir. Mazkur konsepsiyalar ko’p yoki oz miqdordagi “omillar” (Ayzenkda ular 2-3 ta, Kettellda esa 20 tadan ziyod) ga asoslangan bo’lib, ular muayyan darajada umumlashgan individuallikning yoki shaxs qiyofasini ifodalovchi, psixologik xususiyatlarni aks ettiruvchi ruhiy tizimni qayd qilishga suyanadi. Ammo tub ma’nodagi shaxsning psixologik konsepsiyasi ham individuallik qiyofalarini haqiqiy ijtimoiy-psixologik mohiyatini ochish imkoniyatiga ega emas, chunki xususiyatlarning qonuniy ravishdagi o’zaro aloqalari tavsif qilinmay qolingan.

Ta’kidlangan paradoks sistemasi yondashuv pozisiyasi orqali izohlanishi mumkin, lekin yaxlit tizimning tavsifisiz ayrim komponentlarning mazmundor tasnifini amalga oshirish imkoniyati yo’q. Darhaqiqat shuning uchun “insonning ijtimoiy-psixologik xususiyatlari yoki alohida psixologik tizimdan kelib chiqqan holda majmua” deb atashga suyanib ish yuritish orqali hyech qanday “shaxs tuzilishi” ni yaratib bo’lmaydi.

Shaxsning dinamik tuzilishidagi modellari sobiq sovet psixologlari taxmin qilgan qiyinchiliklarning oldini olish mazmunida ifodalangan.

B.D.Pariginning qat’iy asoslanib aytishiga ko’ra, shaxsning dinamik strukturasining yetakchi (farqlanuvchi) alomati yaqqol vaqt oralig’iga bog’liqligi, shaxs faoliyati yoki psixikaning muayyan holatiga aloqadorligidir. Shaxsning dinamik strukturasining ikki asosiy jabhaga taalluqligiga, ya’ni psixik holatlarga va xulqqa ishora qilgan B.D.Pariginning mulohazasicha, shaxsning kayfiyati yoki psixologik jihatdan o’zining tayyorgarlik xislati yuksak ahamiyatli yangilanishdir.

Olimning talqiniga ko’ra, psixologik tayyorgarlik - bu integral strukturaviy tuzilmadan iborat bo’lib, muayyan vaqt oralig’ida inson psixikasining jismli yo’nalganlik darajasi va tonalligini tavsiflaydi. Psixologik tayyorgarlik o’zining tuzilishi bo’yicha uch xil jabhani qamrab oladi (konstantli, dolzarbli, vaziyatli) va faoliyatda muhim funksiyalarni bajaradi. a) muayyan vaqt birligida individ tomonidan qayta ishlanuvchi va idrok qilinuvchi barcha joriy axborotlarning akkumlyatori; b) inson faolligining tonizatori va regulyatori; v) faoliyat va axborotni qabul qilish ustanovkasi; g) shaxsning qadriyatga yo’nalganlik omili hisoblanadi. Inson hayoti va faoliyatining u yoki bu lahzalarida psixikasining (komponentlari) tarkibiy qismlari va sodir bo’lishlikning psixik tayyorgarlikda sintetik ravishda birlashgandir. Bu muammo pariginchasicha psixik tayyorgarlik psixik holatlarning dominantligi degan tushunchaga yaqinlashib qoladi. Vaholanki shaxsning dinamik va statik tuzilishi munosabatini hisobga olmaydi, psixologik tayyorgarlikning miqdoriy tavsifi yo’llarini ko’rsatib o’tmaydi, natijada uning ko’lami cheksizga aylanib qoladi.

K.K.Platonov tomonidan ilgari surilgan shaxsning dinamik funksional tuzilishi (strukturasi) katta qiziqish uyg’otadi. Olim shaxs xususiyatlarining barcha boyligini qamrab oluvchi, ko’p bosqichli modelini yaratishga intiladi. Shaxs tuzilishining elementlari bo’lib, uning hossalari, xususiyatlari, qiyofasi hisoblanadi. K.K.Platonov shaxs tuzilishining turli tomonlari bilan o’zaro aloqador to’rt tuzilishga ajratadi:

1) shaxsning axloqiy qiyofasi munosabati va yo’nalganlik birlashtiruvchi ijtimoiy shartlangan osttuzilish.

Bu osttuzilishga aloqador shaxsning xislatlari tabiiy mayllarga bevosita bog’liqligi yo’q va tarbiyaviy yo’l bilan shakllantiriladi.

2) tajribaning osttuzilishi; unga ta’limiy yo’l bilan egallangan bilimlar, malakalar, ko’nikmalar, odatlar kiradi, ammo bu narsa shaxsni qiyofasining biologik shartlangan ta’siri ostida kechadi (K.K.Platonov). Ushbu osttuzilish orqali shaxs insoniyatning tarixiy tajribasi,

3) shaxsning individual xususiyatlari bilan shurtlangan ba’zi psixik jarayonlar (xotira tipi, emosional harakat barqarorligi ko’rsatkichi, mashqlanish yo’li bilan shakllantiriladi. Biologik shartlangan xususiyatlarning ta’siri yanada aniqroq ko’zga tashlanadi.

4) biologik shartlangan osttuzilish biopsixik xususiyatlarni, fazilatlar, temperament...(shaxsning topologik xususiyatlarini), jinsiy va yosh xususiyatlar, shuningdek, insonning patologik o’zgarishini birlashtiradi. Bu osttuzilish mashqlantirish orqali shakllantiriladi, miyaning morfologik va fiziologik xususiyatlariga bog’liq. K.K.Platonovning fikricha, bu osttuzilishga shaxs qiyofasi (xususiyatlari) ning asosiy jabhalarini kiritish mumkin.

Qisqacha tahlil qilingan K.K.Platonovning shaxs tuzilishiga oid konsepsiyasi (nazariyasi) keng ko’lamdagi ta’lim va tarbiya amaliyoti bilan jips aloqasi tufayli o’ziga tortadi. Ammo muallif bu borada shaxs va inson to’g’risidagi mulohaza yuritganda uning real xususiyatlari va holatlarini yaqqol ochib bermaydi. Ma’lumki hozirgi zamonda bir-biridan sezilarli deyarli farqlanuvchi talqinlar hukm surmoqda, kezi kelganda bahs predmetini sun’iy ravishda o’zgarishi hollari uchrab turadi. Uning asarlarini o’rganish jarayonida, shaxs tuzilishi to’g’risidagi (mulohazalarda, shaxsning bu muammo funksional psixologik - pedagogik jabha ekanligi oydinlashib boradi, trenirovka, mashqlanish, ta’lim olish yo’li bilan unda u yoki bu hislatlar shakllantiriladi.

K.K.Platonov “shaxsning tomonlari va uning osttuzilishi” tushunchalarini sinonim sifatida qo’llanilganligini ta’kidlab, uni quyidagicha izohlab beradi: “shaxsning moddiy jabhalari to’g’risida emas, balki funksional tomonlarining o’zaro ta’siri to’g’risida gap boradi”. Bundan ko’rinib turibdiki, shaxsning komponentlari, uning xususiyatlari, tuzilishi nimani bildiradi, degan muammoga javob topib bo’lmaydi.

Yuqorida ta’kidlab o’tilgan hodisalarni (vaqtni fazoviy) baholash ontologik asnoda o’z yechimini topa olmaydi. Chunki struktura yaxlit tuzilma bo’lganligi tufayli u hyech qachon jabha, tomon va jihatlarning shunchaki majmuasidan iborat bo’lmasligi ravshan. Binobarin, osttuzilish tushunchasini talqin qilishda umumiy qabul qilingan qoidaga ko’ra nisbiy jihatdan mustaqil tarkiblardan tuzilganidan qat’i nazar u bundan kengroq yaxlitlikning qismi bo’lib hisoblanadi. Ana shu fikrdan kelib chiqqan holda quyidagilarni ko’z o’ngiga keltirish muvofiq: birinchidan, shaxsning ijtimoiy sifatlari o’z xolicha hukm surmaydi, balki yaqqol nerv sistemasida qayd qilinadi, ya’ni tabiiy biologik mexanizmlar yordami bilan amalga oshadi. Ikkinchidan, biologik shartlangan shaxs sifatlarining aksariyati filo va ontogenezda bevosita ijtimoiy shart-sharoitlarning ta’siri ostida shakllanadi. Shuning uchun biologik shartlanganlikning ijtimoiylikdan ajratishni o’zi o’ta murakkab bo’lib, amaliy jihatdan genotip bilan fenotip o’rtasida demarkasion chiziq o’tkazish mumkin emas. Uchinchidan, na biologik, na ijtimoiy shartlangan sifatlar, fazilatlar, xislatlar inson tomonidan egallanayotgan tajribadan tashqarida namoyon bo’lishi kuzatilmaydi. Shuningdek, insonning o’zlashtiradigan bilimlari, malakalari, ko’nikmalari, odatlarining o’ziga xosligi uning shaxsidagi nuqsonlar kompensasiyasi ko’pincha axloqiy yo’nalganlik va mayllarga bog’liq. To’rtinchidan, alohida olingan bilim jarayonlarining tipologik xususiyatlari bilan shartlangan shaxs fazilatlarini o’zaro bir-biridan ajratib tahlil qilish ham g’ayritabiiy holatdir. Yuqoridagi mulohazalarning barchasi shaxsda namoyon bo’ladigan hislatlarida o’z ta’sirini, izini qoldiradi.

Xuddi shu boisdan K.K.Platonov tomonidan tavsiya qilingan osttuzilishning tabiiy yaqqol shaxs tuzilmasi majmuasi sifatida qabul qilish o’ta bahslidir. K.K.Platonov bo’yicha shaxsning to’rt “osttuzilish” jabhalari hisoblanadi, chunki turli kontekstdagi ularning har qaysisi shaxs fazilati tariqasida qarash va shunda uning integral tizimini baholash mumkin.

V.S.Merlin ham shaxsning tuzilishi masalasiga alohida ahamiyat bergan olimlardan biri sanaladi. Uningcha, shaxsning qismlariga ajratib talqin qilinmaydigan jabha (komponent) - bu uning xislatlaridir. Ularning har biri muayyan yo’nalganlik mohiyatini o’zida mujassamlashtirgan bo’lib, shaxs munosabatini aks ettiradi. Shunga binoan shaxs ning tuzilishi deganda V.S.Merlin insonning o’z-o’ziga, o’zgalarga, mehnatga u yoki bu munosabatini o’zida birlashtiruvchi shaxs xususiyatlarining tashkiliy va o’zaro aloqadorligini anglatuvchi o’ziga xos “simptomokompleks” ni tushunadi.

Olimning muammoga bunday yondashuvi go’yoki juda o’rinli, to’la ashyoviy daliliy tasavvurni vujudga keltiradi. Shaxs tuzilishi muammosini uzil-kesil hal qilinishi, yechimini topish uchun ayrim shartlarga rioya etilishi lozim. Birinchidan, “shaxsning munosabati” tushunchasi mohiyatini yaqqol ochish, ikkinchidan, shaxsning xususiyatlari to’g’risidagi tasavvurlarni detallashtirgan holda ishlab chiqish darkor. V.S.Merlinning faktlar konstatasiyasiga binoan “simptomokompleks” shaxs tuzilishining bayoniy va statik tavsifini bildiradi, xolos”, holbuki shunday ekan “mazkur ijtimoiy sharoitlarda shaxs tuzilishining rivojlanishi va yuzaga kelishi qonuniyatlari” o’rnatilishi joiz.

Ko’pgina psixologlarning qarashlarida shaxsning ijtimoiy-psixologik tavsifi qiyofasining tuzilishida yetakchi rol o’ynashi va qayd etishi ta’kidlanadi. Shu jumladan, tadqiqotchi N.I.Reynvaldning fikricha, shaxsning tuzilishi va uning har bir qiyofasi (xislati) uch mezon asosida tahlil qilinishi joiz:

1) oriyentirovkaning darajasi va anglanganlik xususiyatiga;

2) u yoki bu ehtiyojiy holatlarni harakatlantirishning xususiyati hamda tashkiliyligi;

3) paydo bo’lishning jadalligi, jiddiyligi va zo’riqishga, ya’ni insonning emosional irodaviy, bilishga oid sifatlari nuqtai nazariga va boshqalar.

N.I.Reynvaldning izohlashicha, faoliyatning regulyasiyasida psixik funksiyalarni umumlashgan guruhlashtirish ularning uch o’lchovli (mezonli) tasnifining aql (intellekt), hissiyot (emosiya) va iroda mohiyati zimmasiga tushishi shaxs tuzilishini temperament, xarakter va qobiliyatlarga, ikkinchi tomondan esa ekstraversiya, introversiya omillariga ajratishga barham beradi.

N.I.Reynvaldning ushbu yondashuvi A.R.Luriyaning miya faoliyatining uch blokli roli tasnifiga bevosita mos tushadi, chunonchi, aql (intellekt) ko’p hollarda informasion blok orqali amalga oshadi, iroda (tashkiliylilik) programmalashtirish bloki bilan, xilma-xil emosional holatlar (hissiyot) yuzaga kelishining negizida “energetik” blok yotadi. Aql, hissiyot, iroda va ularni ro’yobga chiqaruvchi miyaning bloklari, harakatlantiruvchilarni emas balki o’zaro uzviy bog’liq bo’lgan insonning atrof-muhitga nisbatan munosabatining uch lahzasini anglatadi.

Xullas, qarashlarning rang-barangligi muammo yechimining har xil variantlari, invariantlari, modifikasiyalari, modullari va modellari bir davrning o’zida hukm surishini ta’minlaydi hamda sistemali yondashuv majmuasi yuzaga kelishi uchun puxta negiz, mexanizm va barqaror manba hozirlaydi.

### 4. XXI asr odamlari

Odamzod muammosi azaliy dolzarbligi bilan boshqa insonshunoslik kategorilaridan keskin ajralib turgan va bundan keyingi insonning ijtimoiy-tarixiy taraqqiyotida ham xuddi shunday yuksak nufuzga ega bo’lib qolaveradi. Jamiyat mavjud ekan uning qudrati, harakatlantiruvchi kuchi, moddiy va ma’naviy mahsulot yaratuvchisi bo’lmish insonning axloqi, aql-idroki, yuksak his-tuyg’usi, irodaviy fazilati, qobiliyati va salohiyati yuzasidan yangi ma’lumotlarga ega bo’lish masalasi o’z mavqyeini aslo yo’qotmaydi. Xuddi shu boisdan inson shaxsi, uning kamoloti, unga ta’sir etuvchi ichki va tashqi omillar, faoliyat, tajriba va intilishning roli masalalari XXI asrda tadqiqot etilishga muhtojdir.

Inson shaxsini o’rganish masalasi bilan falsafa, psixologiya, pedagogika, sosiologiya, filologiya, tarix kabi ijtimoiy va gumanitar fanlar shug’ullanadi. Hozirgi davrda inson muammosi aniq, gumanitar, ijtimoiy fanlarning umumiy tadqiqot obyektiga aylanib bormoqda va bu jarayon keyingi asrda yanada jadallashadi. Shunga qaramasdan, bir tomondan, insonni o’rganishda differensiasiya hodisasi yuz bermoqda, ikkinchi tomondan, inson taraqqiyotining sintetik (birikuv) tavsifi bo’yicha integrasiya holati ko’zga tashlanmoqda. Inson bir qator fanlarning tadqiqot obyekti ekanligi yig’iq, ixcham, yaxlit tarzda tasavvur etish uchun uni **biososial** va **sosiobiologik** jihatdan o’rganish maqsadga muvofiq. Ma’lumki, inson hayoti va faoliyatining operasional (usul, uslub, uquv, operasiya, ko’nikma, malaka, odat) mexanizmi uning **ontogenezida** funksional (harakatlantiruvchi) mexanizmga o’sib o’tadi, binobarin, unda komillikning belgilari, alomatlari shakllanadi, natijada u jismoniy va ma’naviy kamolot cho’qqisining muayyan darajasiga erishadi.

Muammoni inson - jamiyat - tabiat - turmush munosabatlari nuqtai nazardan tekshirgan jahon psixologiyasining namoyondalari Sh.Byuler, A.Maslou, K.Rodjers, R.Olport, V.Djems, A.Gezell, L.Termen, J.Piaje, A.Vallon, S.L.Rubinshteyn, L.S.Vigotskiy, A.N.Leontyev, B.G.Ananyev kabi olimlar odamning ular bilan har xil turdagi va ko’rinishdagi kauzal, strukturaviy, operasional, motivasion, kognitiv, fazoviy va makoniy aloqalar tizimi mavjudligini ta’kidlab o’tgandir.

Jahon psixologiyasidagi turli nazariyalarga asoslangan holda, birinchidan, inson u yoki bu aloqalar tizimiga binoan biologik evolyusiya mahsuli sifatida o’rganiladi. Ikkinchidan, ijtimoiy-tarixiy jarayonning ham obyekti, ham subyekti tariqasida inson shaxsi tadqiqot qilinadi. Uchinchidan, individ (odamzod) muayyan darajada va ko’lamda o’zgaruvchan, biologik taraqqiyotning genetik dasturiga asoslanuvchi alohida xususiyatli jonzod tarzida ilmiy jihatdan tekshiriladi.

Bizningcha, insonning jamiyat ishlab chiqarishining yetakchi va asosiy tarkibi, bilish, kommunikasiya va boshqaruv jarayonining subyekti, tarbiyalash va tarbiyalanish predmeti sifatida tadqiq etilishi muhim ahamiyatga ega. Xuddi shu boisdan inson va uning borliq, ijtimoiy jamiyat bilan ko’p qirrali, murakkab munosabatga hamda aloqaga kirishishi quyidagi tarzda namoyon bo’lishi mumkin:

1. Tabiatning biotik va abiotik omillari - inson.

2. Jamiyat va uning tarixiy taraqqiyoti - inson.

3. Inson - texnika, texnologiya.

4. Inson - madaniyat, ma’naviyat, qadriyat va ruhiyat.

5. Inson va jamiyat - yer va fazo.

XXI asrda ham odam individ, shaxs, subyekt, komil inson sifatida psixologik ilmiy tushunchalar negizida talqin qilinishda davom ettiriladi, lekin har bir tushuncha mohiyatida va ko’lamida sifat o’zgarishlari yuz berishi mumkin, chunki tashqi va ichki omillar, ta’sir etuvchilar, ta’sirlanuvchilar ustuvorligi yo’qola boradi.

Odamga individ sifatida tavsif berishda uning yosh davri, jinsiy va individual-tipologik xususiyatlariga asoslaniladi. Yosh davrning sifatlari ontogenetik, evolyusiya bosqichlarida izchil ravishda namoyon bo’ladi va takomillashuv jarayonida o’z ifodasini topadi, jinsiy dimorfizm xususiyati esa ularga mutlaqo mos tushadi. Individning individual-tipologik xususiyatiga konstitusion (tananing tuzilishi, biokimyoviy individuallik, ya’ni yakkahollik) holatlar, simmetriya va asimmetriya juft reseptorlari, effektorlari funksiyasi kiradi. Bu xususiyatlar, holatlar, hodisalar, mexanizmlar va xossalar birlamchi hisoblanib, hujayra va molekulyar tuzilishning barcha darajalarida ishtirok etadi.

Jahon psixologiyasi to’plagan nazariy va amaliy ma’lumotlarga ko’ra, yosh, jinsiy va individual-tipologik xususiyatlar sensor (subsensor, subseptiv), mnemik (xotira), verbal (so’z orqali) va mantiq psixofiziologik funksiyalarining dinamikasi hamda organik ehtiyojlar tuzilishini aniqlaydi. Individning bu xususiyatlarini ikkilamchi deb atab, ularning integrasiyasi temperament xususiyatlarida va tug’ma mayllarda ifodalanishini ta’kidlab o’tish maqsadga muvofiq. Chunki yuqoridagi sifatlar ontogenetik evolyusiya jarayondan iborat bo’lib, ular filogenetik dasturga asoslanib hukm suradi. Yosh davrga oid va individual o’zgaruvchanlik insoniyatning ijtimoiy-tarixiy taraqqiyoti ta’siri ostida har xil ko’rinishlarda namoyon bo’lishi mumkin. Individning dinamik xususiyatlariga shaxsning ijtimoiy muhitda vujudga kelgan sifatlari ta’sir etib, uning individual o’zgaruvchiligi omilini yanada kuchytiradi.

Insonning shaxs sifatida tavsiflanishining muhim psixologik lahzasi uning dinamik xususiyatlari hisoblanib, jamiyatdagi statusi (iqtisodiy, siyosiy, huquqiy, mafkuraviy negizga bog’liq, ya’ni uning jamiyatda egallagan o’rni, nufuzi, mavqyei bilan belgilanadi) orqali ifodalanadi. Statusning negizida esa hamisha uzluksiz ravishda o’zaro aloqalar tizimi yotadi. Inson bajarishi lozim bo’lgan guruhiy faoliyat va yakkahol turmushga, kasb-hunarga aloqador, ya’ni kasabaviy, oiladagi hamda jamoadagi rolning ijtimoiy funksiyasi, uning muayyan maqsadga, qadriyatga, ma’naviyatga yo’nalganligi, shaxsni faollashtiradi, natijada u barcha jabhalarda ishtirok etish imkoniyatiga ega bo’ladi. Status, rol, qadriyatga yo’nalganlik shaxs xususiyatlari, sifatlari, fazilatlari, xosiyatlari va xislatlarining birlamchilarini tashkil etadi, uning tuzilishida asos bo’lib xizmat qiladi. Shaxsning tavsifi faoliyat, xulq motivasiyasi xususiyati va ijtimoiy fe’l-atvor (oddiy stereotipdan tortib, to xalq donishmandligi namunalari) tuzilishini belgilab, uning tarkibidan ikkilamchi alomatlar, belgilar sifatida joy egallaydi. Shaxsning birlamchi va ikkilamchi sifatlarining o’zaro ta’sirini birlashtiruvchi yuksak samara tarzida inson xarakteri va mayllari yuzaga keladi. Insonning shaxs xislatlarini rivojlantiruvchi, ularni takomillashtiruvchi va barqarorlashtiruvchi asosiy shakl - uning jamiyatdagi hayot yo’li, muayyan iz qoldirishi va ijtimoiy tarjimai holi hisoblanadi. Shaxsning halqiga qilgan xizmati uning e’zozlanishiga, hattoki milliy ma’naviy boylik, tafakkur gulshani va sarchashmasi darajasiga ko’tarilishi mumkin.

Insonning faoliyat subyekti sifatidagi asosiy tavsiflari qatoriga uning bu sohadagi taraqqiyotning mahsuli - ongi (obyektiv faoliyatning in’ikosi sifatida (va faoliyati) voqyelikning o’zgartiruvchisi tariqasida) kiradi. Inson amaliy faoliyatning subyekti tarzida uning shaxsiy fazilatlari va xislatlarini tavsiflabgina qolmaydi, balki mehnatning texnik vositalari va texnologiyasi, ularning kuchaytiruvchanlik, tezlashtiruvchanlik va yaratuvchanlik funksiyalari sifatida yuzaga keladi. Amaliy faoliyat umuminsoniy va yakka shaxs tajribasining bir qismi tariqasida, egallanilgan, o’zlashtirilgan, puxta tajribadan foydalanish singari namoyon bo’ladi. Nazariy faoliyatning subyekti bo’lmish inson o’zining bilimlari, kasbiy ko’nikmalari, aqliy malakalari bilan tavsiflanadi, qaysiki ular o’ziga xos alomatlar tizimi bilan bevosita bog’liqdir. Aqliy faoliyat ijodiyot darajasiga o’sib o’tishi natijasida ijodiy mahsullar, yangiliklar, qonuniyatlar vujudga keladi va jamiyat taraqqiyotini harakatlantiruvchi kuchiga aylanadi. Ajdodlar merosi va avlodlar salohiyati mahsullarining uzviy bog’lanishi nazariy va amaliy faoliyatning o’zaro uyg’unlashuvini taqozo etadi, vaholanki har ikkala faoliyat turida ijodiylik alomati, mahsuli ishtirok qiladi, fan va texnika rivojini ta’minlaydi. Faoliyat tajribalar bilan uzviy bog’lansa, uning samaradorligi, maqsadga yo’nalganligi, amalga oshish imkoniyati yuksak bosqichga ko’tariladi.

Inson hayotida ijtimoiy hodisa sifatida armon muhim rol o’ynaydi, uning faollikka chorlaydi, harakat qilishga asosiy turtki vazifasini bajaradi. Armon inson uchun go’yoki ushalmagan orzu, g’amgin tuyg’ularning jonlashuvi, komfortga intilishga da’vat etuvchi hissiyot, ijtimoiy va yakkahol turmushni baholash mezoni, faollikka yetaklovchi motiv, ezgu niyatlar og’ushiga tortuvchi doimiy turtki, loqaydlikning oldini oluvchi ichki ruhiy imkoniyatdir. Shaxs uchun eydetik obrazlar qanchalik ahamiyat kasb etsa, barqaror iz qoldirsa, armon ham xuddi shunday xususiyatga ega bo’lib, ulardan farqli o’laroq doimiyligi, ustuvorligi, maqsadga undovchiligi bilan yuqoriroq nufuzga ega.

Insonning subyektiv xislatlari integrasiyasining yuksak shakli ijodiyot (kreasiya) hisoblanib, umumlashgan imkoniyatlar tarzida qobiliyatlar (iste’dod, iqtidor), talant va salohiyat vujudga keladi. Odamning subyektiv xususiyatlari, xislatlari rivojining asosiy shakllari ruhan tayyorgarlik, start, kulminasiya va finish sanalib, insonning jamiyatdagi ishlab chiqarish va ijodiyot faoliyatlarini belgilaydi. Mazkur to’rt bosqich, to’rt mezon, taraqqiyotni baholash tizimi o’ziga xos xususiyatlari, imkoniyatlari, sur’ati, davomiyligi bilan bir-birlaridan ham sifat, ham miqdor jihatdan ajralib turadi.

Jahon psixologiyasi fanida inson sifatlari (xislatlari, fazilatlari, xosiyatlari) ni individual, shaxsga oid va subyektiv guruhlarga ajratilishi an’anaviy va kasbiy xususiyatga ega, chunki ular odamning yaxlitligi, bir butunligi, alohidaligi tavsifidan iborat bo’lib, bir davrning o’zida ham tabiat, ham jamiyat jonzodi ekanligini anglatadi. Mazkur yaxlitlikning mag’zi shaxsning tuzilishidir, unda nafaqat insonning asosiy xislatlari o’zaro kesishadi va umumlashadi, balki uning ijtimoiy va shaxsiy ko’nikmalari muayyan tarkibga keltiriladi, qoidaviy xususiyat kasb etadi.

Bizningcha, individ, shaxs, subyekt taraqqiyotining tadqiqotida quyidagi ijtimoiy-psixologik holatlarga e’tibor qilinishi zarur:

**1. Inson rivojining determinatori hisoblangan asosiy omillar va shart-sharoitlar (ijtimoiy, iqtisodiy, huquqiy, mafkuraviy, pedagogik va yashash muhitining omillari).**

**2. Insonning shaxsiy o’ziga taalluqli, asosiy tavsiflar, uning rivojlanishi ichki qonuniyatlari, mexanizmlari, evolyusion negizda kamol topish bosqichlari, barqarorlashuvi va involyusiya (o’sishdan qaytish davri xususiyatlari).**

**3. Insonni yaxlit, mukammal tuzilishining asosiy tarkiblari, ularning o’zaro aloqalari, shaxsning tashqi ta’sirlarga javobi va munosabati, taraqqiyot jarayonida ularning muttasil ravishda takomillashuvi kabi faktorlar.**

Uch xil xususiyatli tadqiqot dasturining tarkibiy qismlari insonning amaliy, nazariy va ijodiy faoliyatining mezonlari hisoblanadi. Chunki bevosita faoliyatni amalga oshirish jarayonida yashash muhitini va ijtimoiy-tarixiy tajribani egallashning ham interiorizasiya, ham ekoteriorizasiya davrlari yuzaga keladi.

XXI asrda individ, inson, shaxs, subyekt va komil insonni o’rganish turli yo’nalishlarda, vaziyatlarda, yosh xususiyatlari, alohida yondashish negizida, o’ziga xos talhlilga, metodologik asosga suyanib olib borilishi maqsadga muvofiq. Chunki jahon psixologiyasi fanida to’plangan nazariy va amaliy xususiyatli materiallar mafkuraviy nuqtai nazardan tahlil hamda tanqid qilmasdan, balki ularni xolisona baholash, ilmiy jihatdan talqin qilish joiz. Binobarin, turli psixologik ilmiy maktablar tomonidan to’plangan natijalarning oqil jihatlarini tanlash va tadqiqotning boshlang’ich nuqtasini belgilashda ulardan omilkorlik bilan foydalanish ko’pgina ilmiy qaytatdan tekshiruvlarning oldini oladi.

Mustaqillik, istiqlol sharofati bilan shaxsga oid qarashlar, mulohazalar mohiyati, uning mazmuni va shaklida o’zgarishlar yuz beradikim, buning natijasida erkin fikrlash, ochiq shakldagi ilmiy farazlarni ilgari surish imkoniyati tug’iladi. Respublikamizda yuz berayotgan tub o’zgarishlar xalqimiz, millatimiz ruhiyatini sifat jihatdan yangi bosqichga ko’tardi, ona yurt madhi, ajdodlar merosidan g’ururlanish, ma’naviyat durdonalaridan faxrlanish hislari vujudga keladi. Vatan va vatanparvarlik tushunchalari o’zining haqiqiy, chinakam ma’nosini kasb etadi. Kishilardagi o’ta sabr-toqatlilik, itoatkorlik, tashabbuskorlikning yetishmasligi o’rnini erkinlik, ijodiyot, mehnat, batamom istiqlolga erishish zaruriyati, oilaning butligi, to’kisligi va ularning istiqboli kabi sifatlar, fazilatlar, yuksak tuyg’ular, xislatlar egallay boshlaydi. Buning natijasida shaxsda tabiatga va jamiyatga nisbatan ideal, real, rasional va ijodiy (kreativ) munosabati o’zgarmoqda, hatto ayrim o’rinlarda borliq va voqyelikdan begonalashish, uzoqlashish va yaqinlashish holatlari ro’y bermoqda. Bu holatlar ijtimoiy xususiyat kasb etib, umumbashariy ahamiyatga ega, chunki jahon mamlakatlari sivilizasiyalashish darajalari tenglashmoqda. Xuddi shu sababli ijtimoiy garmoniya tariqasida yuqoridagi ilmiy ijtimoiy-psixologik tushunchalar qator (taraqqiyot ko’rsatkichi o’zaro uyg’unlikka ega bo’lgan) mamlakatlarga bir tekis yoyilib, hayot va faoliyatning turli qatlamlariga kirib bormoqda. Mazkur asr odamlarida esa axloqiy, jismoniy va aqliy komillik belgilari, ko’rsatkichlari hamda bosqichlarining mezonlari, ularning oldiga qo’yiladigan talablarning mohiyati o’zgaradi.

Demakki, tabiatga va jamiyatga nisbatan sevinch, sevgi, mehr-muhabbat yuksak hislari, vatanparvarlik va Vatan tuyg’usining tarkiblari, negizi, ularni harakatlantiruvchi mexanizmlari boshqacha yondashishni taqozo etadi, zamon ruhi va nafasiga moslashishni talab qiladi. Insoniyatning bunday yuksak his-tuyg’ulari, anglashilgan motivlari shaxsning o’qish, mehnat, sport va o’yin faoliyatlarida, bilish hamda muomala jarayonlarida vujudga kelishi mumkin. Borliqqa va jamiyatga nisbatan munosabatning o’zgarishi, uning iyerarxiyasi, shakllari, maqomi va mohiyatida namoyon bo’ladi, ularga yo’naltirilgan avvalgi, eski uslubdagi motivasiya o’z ahamiyatini nisbiy jihatdan yo’qotadi.

Hozirgi kunda va kelajakda shaxsga subyektiv munosabat muammosini ijtimoiy jihatdan turmushda qaror toptirish uchun:

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Fanda insonning aniq maqsadlar va rejalar asosida faoliyat ko’rsatadigan dunyosi nima deb ataladi?
2. Shaxsning yaxlit dunyoqarashi, fikrlash tarzi, tafakkurida o’z aksini topadigan necha xil ta’sirlar bosqichi mavjud?
3. Nativizm va Empirizm yo’nalishlarining tarafdorlarini fikri bir-biri bilan qanday farq qiladi?
4. Individ va individuallik tushunchalari bir-biri bilan qanday farqlanadi?
5. Individuallikni izohlovchi qanday xususiyatlar majmuasi mavjud?
6. Egizaklardagi musiqaga moyillikni qaysi olim o’rgangan?
7. Zamonaviy adabiyotlarda shaxsga qanday ta’rif berilgan?
8. Mustaqillik g’oyasini tarkib toptirishning qanday psixologik bosqichlarini bilasiz?
9. Nima uchun milliy istiqlol g’oyasini shaxs ongiga singdirish – psixologik muammo sifatida baholanmoqda?
10. Mafkuraviy targ’ibotning psixologik mexanizmlari nimadan tashkil topgan?
11. Insonni tevarak-atrof voqeliklariga qanday yo’llar bilan ishontirish mumkin?

Ijtimoiylashuv jarayonlarining ro’y beradigan qanday ijtimoiy institutla

|  |
| --- |
| **18-мaвзу.** |

|  |
| --- |
| **Темперамент** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **18.1.** | **Temperament shaxsning individual xususiyatlari integrasiyasi.** Temperament shaxsning individual psixologik xususiyatlari integrasiyasi (birlashish). Temperamentning klassik nazariyalari. |
| **18.2.** | **Temperament turlari va xususiyatlari.** Temperament tiplari va ularning psixologik xarakteristikasi. Temperamentning tadqiq qilish metodlari. |
|  |  |





|  |
| --- |
| **Тушунчaлaр вa тaянч ибoрaлaр** |

*Temperament, xolerik, sanguinik, melanxolik, flegmatik, astenik, piknik, sikloid, nerv sistemasi, faoliyat.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargatemperament shaxsning in-dividual psixologik xususiyatlari integ-rasiyasi, temperamentning klassik nazariya-lari, temperament turlari to’g’risida Abu Ali ibn Sino qarashlari, I.I.Pavlovning oliy nerv faoliyati tiplari haqidagi ta’limoti temperamentning fiziologik asosi ekanligi, temperament tiplari va ularning psixologik xarakteristikasi, temperamentning tadqiq qilish metodlari, qobiliyatlarning tuzilishi, qobiliyatlarning turlari, umumiy va maxsus qobiliyatlar, qobiliyat va faoliyat, qobiliyat va qiziqishlar kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**Temperament**

**1.Temperament shaxsning individual xususiyatlari integrasiyasi.** Odamlar o’rtasidagi individual-psixologik tafovutlarda psixikaning dinamik deb atalmish xususiyatlari muhim o’rin egallaydi. Ma’lumki, odamlar xulq-atvor va faoliyat motivlari nisbatan teng bo’lganda, bir xil tashqi ta’sir etganda, bir-biridan ta’sirchanligiga va ko’rsatayotgan energiyasiga ko’ra sezilarli darajada farq qiladilar. Jumladan, bir xil kishi sekinlikni, boshqasi shoshilishni yoqtiradi, bir xil odamlarga xissiyotlarning tez o’yg’onishi xos bo’lsa, boshqasiga esa sovuqqonlik xosdir, boshqa birovni keskin imo-ishoralar, ma’noli mimika, boshqasini harakatlarda og’ir-bosiqlik, yuzining juda ham kam harakat qilishi ajratib turadi.

Kishining harakatlaridagi o’zgarishi tabiiy ravishda ko’pincha tarbiyalangan ustanovkalar va odatlarga, vaziyatning talabiga va shu kabilarga bog’liq bo’ladi. Ammo so’z yuritilayotgan individual farqlar o’zlarining tug’ma asosiga ega bo’lishi shubhasizdir. Bu shu narsa bilan tasdiqlanadiki, bunday farqlar bolaligidayoq ma’lum bo’la boshlaydi, xulq-atvorning va faoliyatning turli sohalarida ko’rinadi va alohida barqarorligi bilan ajralib turadi.

Shaxsning individual xususiyatlari haqida gap ketganda, ularning tug’ma, biologik xususiyatlariga alohida e’tibor beriladi. Chunki, aslida bir tomondan shaxs ijtimoiy mavjudot bo’lsa, ikkinchi tomondan biologik yaxlitlik, tug’ma sifatlarni o’z ichiga olgan individ hamdir. Temperamentlar individning dinamikg’o’zgaruvchan psixik faoliyati jarayonini ta’minlovchi sifatlarini o’z ichiga oladi. Bu sifatlarning ahamiyati shundaki, ular shaxsda keyin ontogenetik taraqqiyot jarayonida shakllanadigan boshqa xususiyatlarga asos bo’ladi. Odam temperamentiga aloqador sifatlarning o’ziga xosligi shundaki, ular odam bir faoliyat turidan ikkinchisiga, bir emosional holatdan boshqasiga o’tgan paytlarda reaksiyalarning egiluvchan va dinamikligini ta’minlaydi va shu nuqtai nazardan qaraganda **temperament** **–** shaxs faoliyati va hulqining dinamik (o’zgaruvchan) va emosional-hissiy tomonlarini xarakterlovchi individual xususiyatlar majmuidir.

*Temperament – insonning turli vaziyatlarda narsa, hodisa, holatlar va insonlarning hatti-harakatlariga nisbatan reaksiyasini tushuntirib beruvchi xususiyatlari majmuidir.*

Temperament xususiyatlari shaxsning ichki-biologik, psixofiziologik tuzilmasi bilan bevosita bog’liq bo’lib, ularning namoyon bo’lishi uning aniq bir vaziyatlarga munosabatini, estremal vaziyatlarda o’zini qanday tutishini belgilab beradi. Masalan, inson turli vaziyatlarda o’zini turlicha tutadi: talabalar safiga qabul qilinganligi to’g’risidagi axborotni eshitgan bolaning o’zini tutishi, yoki hayotning og’ir sinovlari (yaqin kishisining o’limi, ishdan haydalishi, do’stining xoinligi kabi) paytida odam beixtiyor namoyon qiladigan reasiyalari uning temperamentidan kelib chiqadi. Shuning uchun ham ikkala vaziyatni ham kimdir og’ir-bosiqlik bilan, boshqasi esa o’zini yo’qotgudek darajada his-hayajon bilan boshdan kechiradi. Shuning uchun ham temperamentning shaxs shakllanishi va ijtimoiy muhitda o’ziga xos mavqyeini egallashidagi ahamiyati juda katta.

Temperamental xususiyatlar aslida tug’ma hisoblansa-da, shaxsga bevosita aloqador va anglanadigan bo’lgani uchun ham ma’lum ma’noda o’zgarib boradi. Shuning uchun ham tug’ilgan chog’ida sangvinika o’xshash harakatlar namoyon qilgan bolani umrining oxirigacha faqat shundayligicha “Temperament” termini antik fanning individual-psixologik farqlari tabiatiga bo’lgan qarashlariga borib taqaladi. Qadimgi yunon medisinasining yirik vakili Gippokrat (er.ol.V asr) fikricha organizmning holati asosan “sharbat”larning, ya’ni, organizmda mavjud suyuqliklarning (qon, limfa, o’t) miqdoriy nisbatiga bog’liqdir. Bu sharbatlarning aralashtirilgandagi nisbati grekchasiga “krasis” (“go’zal” ma’nosida) so’zi bilan atalgan. Bir necha asr keyinroq ishlagan rimlik vrachlar bu tushunchani lotincha temperamentum so’zi bilan ataganlar, “qismlarning tegishli nisbati” degan ma’noni bildiradi. Bundan “temperament” degan termin kelib chiqqan. Asta-sekin antik fanda odamlarning ruhiy xususiyati krasisga yoki temperamentga, organizmda asosiy “sharbat”lar aralashib ketgan nisbatga bog’liq degan fikr qaror topdi. Eramizdan ilgari II yashagan rimlik anatom va vrach Galen birinchi bo’lib temperamentlarning kengaytirilgan tasnifini berdi: u 13 turni o’z ichiga qamrab oladi. Temperament turlari soni qadimgi midisina vakillari tomonidan keyinchalik to’rttaga qadar kamaytirildi. Ularning har biri qandaydir suyuqlikning boshqalardan ko’pligi bilan ajralib turadi.

Organizmda suyuqliklarning aralashuvi (u qonning ko’pligi bilan xarakterlanadi) sangvinik temperament deb ataldi (lotin tilidagi “sangvis”-qon so’zidan); limfa ko’p bo’lganda flegmatik temperament (grekcha “flegma”-shilimshiq parda degani); sariq o’tning ko’payganini xolerik temperament (grek tilidagi “xole”-o’t so’zidan) va nihoyat, qora o’t ko’p bo’lgan melanxolik temperament deb (grekcha “meloyna xole”-qora o’t) ataladi.

Antik fan yaratgan temperamentning organik asosi to’g’risidagi ta’limot hozir faqat tarixiy jihatdan qiziqish o’yg’otadi, xolos.

Kishining temperamenti qanaqaligi haqidagi tasavvur odatda shu shaxs uchun xarakterli bo’lgan ayrim psixologik xususiyatlar asosida vujudga keladi. Sezilarli psixik faollikka ega bo’lgan, atrofda bo’layotgan voqyealarga tez munosabatini bildiruvchi, taassurotlarini hadeb o’zgartirishga intiluvchi, muvaffaqiyatsizliklar va ko’ngilsizliklarni nisbatan yengil o’tkazib yuboruvchi, jonli, harakatchan, ifodali mimikasi va harakatlari bo’lgan kishi sangvinik deb ataladi. Yuragi keng, barqaror intilishlarga va kayfiyatlarga, doimiy va chuqur his-tuyg’ularga, harakatlari va nutqi bir xil maromda bo’lgan, ruhiy holati tashqi tomonda ifoda etiladigan kishi flegmatik deb ataladi. Juda g’ayratli, ishga juda ehtiros bilan berilish qobiliyatiga ega bo’lgan, tez va shiddatli, qizg’in emosional “portlash” va kayfiyatning keskin o’zgarishlariga moyil, ildam harakatlar qiladigan kishi xolerik deb ataladi. Ta’sirchan, chuqur kechinmali, gap ko’tara olmaydigan, ammo atrofdagi voqyealarga unchalik e’tibor bermaydigan, o’zini to’xtata oladigan harakatlar qiladigan va sekin ovoz chiqaradigan kishilar melaxoliklar deb ataladi.

Temperamentning har bir tipi ham ijobiy, ham salbiy psixologik xususiyatlarda o’zini namoyon qilishi mumkin. Agar xolerikning kuch-quvvati, ehtirosliligi munosib maqsadlarga yo’naltirilgan bo’lsa, qimmatli fazilatlar bo’lishi mumkin, lekin yetarlicha bo’lmagan muvozanatlik, emosionallik va harakatsizlik zarur tarbiya bo’lmaganda o’zini tuta olmaslikda, keskinlikda, doimo qizishib ketishga moyillikda ifodalanishi turgan gap. Sangvinikning jonliligi va hozirjavobligi qimmatli xususiyatlardir, lekin tarbiya yetarli bo’lmagan taqdirda ularni tegishlicha diqqatni to’planishining yo’qligiga, yuzakichilikka, bir yo’la bir necha ishga qo’l urishga moyillikka olib kelishi mumkin. Flegmatikning vazminligi, sabr-toqatliligi, shoshqaloqlikning yo’qligi ahamiyatli xususiyatlardir. Lekin tarbiyaning noqulay sharoitlarida ular kishini bo’shashtirib, hayotning ko’pgina taassurotlariga befarq qilib qo’yish ehtimoli mavjud. Hissiyotning chuqurligi va barqarorligi, emosional jihatdan sezgirlik melanxolikning qimmatli fazilatlari hisoblanadi. Biroq bu tip vakillarida tegishli tarbiyaviy ta’sirlar yetishmagan taqdirda o’zlarining shaxsiy kechinmalariga butunlay berilib ketish, ortiqcha uyatchanlik rivojlanishi mumkin.

**2.Temperament turlari va xususiyatlari.** Shunday qilib, temperamentning aynan bir xil boshlang’ich xususiyatlari ularning qanday – ijobiy yoki salbiy tomonga rivojlanishini oldindan belgilab bermaydi. Shuning uchun tarbiyachining vazifasi bir xildagi temperamentni boshqasiga o’zgartirishga urinib ko’rishdan iborat bo’lmasligi kerak (bu mumkin ham emas), balki muntazam ish olib borish yo’li bilan *har bir temperamentning ijobiy tomonlari rivojlanishiga ko’maklashish va ayni paytda ushbu temperament bilan bog’liq bo’lishi mumkin salbiy jihatlardan holi bo’lishga yordam berishdan iboratdir.*

Faqat tarbiyalanmaganlik natijasi hisoblangan narsani temperament hisobiga o’tkazmaslik kerak. Masalan, xulq-atvorda sabr-toqat va o’zini tuta bilmaslikning yo’qligi xolerik temperamentini bildirmaydi albatta, u har qanday temperamentda ham aynan tarbiyada yo’l qo’yiladigan kamchilikning oqibati bo’lishi mumkin. Maktabda o’quvchi jur’atsiz, deyarli o’zini eplay olmaydigan bo’lib ko’rinishi, o’ta melanxolik tipdagi odamning tasavvurini berishi, lekin amalda unday bo’lmasligi mumkin. Masalan, uning xulq-atvoriga o’quv predmetlaridan orqada qolib ketganligi ta’sir etgandir.

Temperament va faoliyatning individual xususiyatlari. Shaxsning individual xususiyatlari haqida gap ketganda, ularning tug’ma, biologik xususiyatlariga alohida e’tibor beriladi. Chunki aslida bir tomondan shaxs ijtimoiy mavjudot bo’lsa, ikkinchi tomondan - biologik yaxlitlik, tug’ma sifatlarni o’z ichiga olgan substrat - individ hamdir. Temperament va layoqatlar individning dinamik - o’zgaruvchan psixik faoliyati jarayonini ta’minlovchi sifatlarini o’z ichiga oladi. Bu sifatlarning ahamiyati shundaki, ular shaxsda keyin ontogenetik taraqqiyot jarayonida shakllanadigan boshqa xususiyatlarga asos bo’ladi. Odam temperamentiga aloqador sifatlarning o’ziga xosligi shundaki, ular odam bir faoliyat turidan ikkinchisiga, bir emosional holatdan boshqasiga, bir malakalarni boshqasi bilan almashtirgan paytlarda reaksiyalarning egiluvchan va dinamikligini ta’minlaydi va shu nuqtai nazardan qaraganda temperament - shaxs faoliyati va xulqining dinamik (o’zgaruvchan) va emosional - hissiy tomonlarini xarakterlovchi individual xususiyatlar majmuidir.

Temperament xususiyatlari shaxsning ichki tuzilmasi bilan bevosita bog’liq bo’lib, ularning namoyon bo’lishi uning konkret vaziyatlarga munosabatini, ekstremal vaziyatlarda o’zini qanday tutishini belgilab beradi. Masalan, inson turli vaziyatlarda o’zini turlicha tutadi: oliy o’quv yurtida talabalar safiga qabul qilganligi to’g’risidagi axborotni eshitgan bolaning o’zini tutishi, yoki hayotning og’ir sinovlari (yaqin kishining o’limi, ishdan xaydalish, do’stning xoinligi kabi) paytida odam beixtiyor namoyon qiladigan reaksiyalari uning temperamentidan kelib chiqadi. Shuning uchun ham ikkala vaziyatni ham kimdir og’ir - bosiqlik bilan, boshqasi esa o’zini yo’qotgudek darajada xis - hayajon bilan boshidan kechiradi. Shuning uchun ham temperamentning shaxs shakllanishi va ijtimoiy muhitda o’ziga xos mavqyeni egallashidagi ahamiyati juda katta. O’zini bosib olgan, hayot qiyinchiliklarini sabr - bardosh bilan ko’taradigan insonning odamlar orasidagi obro’si ham baland bo’ladi. Bu uning o’z - o’ziga nisbatan hurmatini ham oshiradi, ishga, odamlarga va narsalarga munosabatini takomillashtirib borishiga imkon beradi. Temperamentning yana bir ahamiyatli jihati shundaki, u hayotiy voqyealar va vaziyatlarni, jamiyatdagi ijtimoiy guruhlarni “yaxshi - yomon”, “ahamiyatli - ahamiyatsiz” mezonlari asosida ajratishga imkon beradi. Ya’ni, temprament odamning ijtimoiy obyektlarga nisbatan “sezgirligini” tarbiyalaydi, professional mahorat va kasb malakasining oshib borishiga yordam beradi.

Temperamental xususiyatlar aslida tug’ma hisoblansada, shaxsga bevosita aloqador va anglanadigan bo’lgani uchun ham ma’lum ma’noda o’zgarib boradi. Shuning uchun ham tug’ilgan chog’ida sangvinikka o’xshash harakatlar namoyon qilgan bolani umrining oxirigacha faqat shundayligicha qoladi, deb bo’lmaydi. Demak, har bir temperament xususiyatlarini va uning shaxs tizimga aloqasini bilish va shunga yarasha xulosalar chiqarish kerak.

Akademik I. Pavlov temperament xususiyatlarini belgilab beruvchi uch oliy nerv tizimi xossalarini ajratgan edi:

k u ch , ya’ni nerv tizimining kuchli qo’zg’atuvchilar ta’siriga bardoshi, shunga ko’ra odamlardagi mehnatga yaroqlilik, chidam kabi sifatlarning namoyon bo’lishi:

m u v o z a n a t l a sh g a n l i k, ya’ni asabdagi tormozlanish va qo’zg’alish jarayonlarining o’zaro mutonosibligi, shunga ko’ra, o’zini tuta olish, bosiqlik kabi sifatlar va ularga teskari sifatlarning namoyon bo’lishi;

x a r a k a t ch a n l i k , ya’ni qo’zg’alish va tormozlanish jarayonlaridagi o’zaro almashinish jarayonining tezligi va harakatchanligi ma’nosida. quyidagi rasmda nerv jarayonlari bilan temperament tiplari o’rtasidagi o’zaro bog’liqlik asosida temperament tiplari aks ettirilgan.

1 - rasm

|  |
| --- |
| N Ye R V S I S T Ye M A S I N I N G T I P L A R I |

|  |  |  |  |
| --- | --- | --- | --- |
| Muvozanatlashgan | muvozantsiz | inert | kuchsiz |

|  |  |  |  |
| --- | --- | --- | --- |
| sangvinik | xolerik | flegmatik | melanxolik |

|  |
| --- |
| T Ye M P Ye R A M Ye N T |

Shunday qilib, asab tizimi bilan bog’liq individual sifatlarni bilish shart, chunki ular bevosita mehnat va o’qish jarayonlarini har bir inson tomonidan, uning manfaatlariga mos tarzda tashkil etishga xizmat qiladi. Asabga bog’liq bo’lgan tabiiy xususiyatlarmizni ham umuman o’zgarmas deb aytolmaymiz, chunki tabiatda o’zgarmaydigan narsaning o’zi yo’q. Shuning uchun ham oxirgi yillarda o’tkazilayotgan tadqiqotlarda shaxs tizimida shunday ma’qul, “hayotiy ko’rsatgichli” xususiyatlar tizimini o’rganilmoqda va unda temperamentga aloqador sifatlar ham nazarda tutilmoqda. Masalan, V.S. Merlin temperamentning psixologik tasnifi va ularning hayotiy vaziyatlarda namoyon bo’lishini boshqarish masalasida ko’p ishlar qilgan. Uning fikricha, insonda mavjud bo’lgan faollik, bosiqlik, emosional tetiklik, hissiyotlarning tezda namoyon bo’lishi va o’zgaruvchanligi, kayfiyatning turg’unligi, behalovatlilik, ishchanlik, yangi ishga kirishib ketish, malakalarning tez hosil bo’lishi kabi qator sifatlar asosida shaxsdagi o’sha ekstroversiya va introversiya xossalari yotadi va ularni ham o’zgartirish va shu orqali temperamentni boshqarish mumkin.

Shulardan kelib chiqqan xolda shaxsning mehnat qilish uslubini tanlash va professional mahoratni o’stirishda ayni shularga e’tibor berish kerak. Masalan, ba’zilar xoleriklarga o’xshash qiziqqon, tezkor bo’lishadi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Shaxsning psixologik xususiyatlari haqida nima bilasiz.
2. Temperament nima.
3. Temperament tiplari (Gippokrat bo’yicha).
4. Temperament tiplari (I.P.Pavlov bo’yicha).
5. Temperament va faoliyat.

|  |
| --- |
| **18-мaвзу.** |

|  |
| --- |
| **Темперамент** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **18.1.** | **Temperament shaxsning individual xususiyatlari integrasiyasi.** Temperament shaxsning individual psixologik xususiyatlari integrasiyasi (birlashish). Temperamentning klassik nazariyalari. |
| **18.2.** | **Temperament turlari va xususiyatlari.** Temperament tiplari va ularning psixologik xarakteristikasi. Temperamentning tadqiq qilish metodlari. |
|  |  |





|  |
| --- |
| **Тушунчaлaр вa тaянч ибoрaлaр** |

*Temperament, xolerik, sanguinik, melanxolik, flegmatik, astenik, piknik, sikloid, nerv sistemasi, faoliyat.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargatemperament shaxsning in-dividual psixologik xususiyatlari integ-rasiyasi, temperamentning klassik nazariya-lari, temperament turlari to’g’risida Abu Ali ibn Sino qarashlari, I.I.Pavlovning oliy nerv faoliyati tiplari haqidagi ta’limoti temperamentning fiziologik asosi ekanligi, temperament tiplari va ularning psixologik xarakteristikasi, temperamentning tadqiq qilish metodlari, qobiliyatlarning tuzilishi, qobiliyatlarning turlari, umumiy va maxsus qobiliyatlar, qobiliyat va faoliyat, qobiliyat va qiziqishlar kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**Temperament**

**1.Temperament shaxsning individual xususiyatlari integrasiyasi.** Odamlar o’rtasidagi individual-psixologik tafovutlarda psixikaning dinamik deb atalmish xususiyatlari muhim o’rin egallaydi. Ma’lumki, odamlar xulq-atvor va faoliyat motivlari nisbatan teng bo’lganda, bir xil tashqi ta’sir etganda, bir-biridan ta’sirchanligiga va ko’rsatayotgan energiyasiga ko’ra sezilarli darajada farq qiladilar. Jumladan, bir xil kishi sekinlikni, boshqasi shoshilishni yoqtiradi, bir xil odamlarga xissiyotlarning tez o’yg’onishi xos bo’lsa, boshqasiga esa sovuqqonlik xosdir, boshqa birovni keskin imo-ishoralar, ma’noli mimika, boshqasini harakatlarda og’ir-bosiqlik, yuzining juda ham kam harakat qilishi ajratib turadi.

Kishining harakatlaridagi o’zgarishi tabiiy ravishda ko’pincha tarbiyalangan ustanovkalar va odatlarga, vaziyatning talabiga va shu kabilarga bog’liq bo’ladi. Ammo so’z yuritilayotgan individual farqlar o’zlarining tug’ma asosiga ega bo’lishi shubhasizdir. Bu shu narsa bilan tasdiqlanadiki, bunday farqlar bolaligidayoq ma’lum bo’la boshlaydi, xulq-atvorning va faoliyatning turli sohalarida ko’rinadi va alohida barqarorligi bilan ajralib turadi.

Shaxsning individual xususiyatlari haqida gap ketganda, ularning tug’ma, biologik xususiyatlariga alohida e’tibor beriladi. Chunki, aslida bir tomondan shaxs ijtimoiy mavjudot bo’lsa, ikkinchi tomondan biologik yaxlitlik, tug’ma sifatlarni o’z ichiga olgan individ hamdir. Temperamentlar individning dinamikg’o’zgaruvchan psixik faoliyati jarayonini ta’minlovchi sifatlarini o’z ichiga oladi. Bu sifatlarning ahamiyati shundaki, ular shaxsda keyin ontogenetik taraqqiyot jarayonida shakllanadigan boshqa xususiyatlarga asos bo’ladi. Odam temperamentiga aloqador sifatlarning o’ziga xosligi shundaki, ular odam bir faoliyat turidan ikkinchisiga, bir emosional holatdan boshqasiga o’tgan paytlarda reaksiyalarning egiluvchan va dinamikligini ta’minlaydi va shu nuqtai nazardan qaraganda **temperament** **–** shaxs faoliyati va hulqining dinamik (o’zgaruvchan) va emosional-hissiy tomonlarini xarakterlovchi individual xususiyatlar majmuidir.

*Temperament – insonning turli vaziyatlarda narsa, hodisa, holatlar va insonlarning hatti-harakatlariga nisbatan reaksiyasini tushuntirib beruvchi xususiyatlari majmuidir.*

Temperament xususiyatlari shaxsning ichki-biologik, psixofiziologik tuzilmasi bilan bevosita bog’liq bo’lib, ularning namoyon bo’lishi uning aniq bir vaziyatlarga munosabatini, estremal vaziyatlarda o’zini qanday tutishini belgilab beradi. Masalan, inson turli vaziyatlarda o’zini turlicha tutadi: talabalar safiga qabul qilinganligi to’g’risidagi axborotni eshitgan bolaning o’zini tutishi, yoki hayotning og’ir sinovlari (yaqin kishisining o’limi, ishdan haydalishi, do’stining xoinligi kabi) paytida odam beixtiyor namoyon qiladigan reasiyalari uning temperamentidan kelib chiqadi. Shuning uchun ham ikkala vaziyatni ham kimdir og’ir-bosiqlik bilan, boshqasi esa o’zini yo’qotgudek darajada his-hayajon bilan boshdan kechiradi. Shuning uchun ham temperamentning shaxs shakllanishi va ijtimoiy muhitda o’ziga xos mavqyeini egallashidagi ahamiyati juda katta.

Temperamental xususiyatlar aslida tug’ma hisoblansa-da, shaxsga bevosita aloqador va anglanadigan bo’lgani uchun ham ma’lum ma’noda o’zgarib boradi. Shuning uchun ham tug’ilgan chog’ida sangvinika o’xshash harakatlar namoyon qilgan bolani umrining oxirigacha faqat shundayligicha “Temperament” termini antik fanning individual-psixologik farqlari tabiatiga bo’lgan qarashlariga borib taqaladi. Qadimgi yunon medisinasining yirik vakili Gippokrat (er.ol.V asr) fikricha organizmning holati asosan “sharbat”larning, ya’ni, organizmda mavjud suyuqliklarning (qon, limfa, o’t) miqdoriy nisbatiga bog’liqdir. Bu sharbatlarning aralashtirilgandagi nisbati grekchasiga “krasis” (“go’zal” ma’nosida) so’zi bilan atalgan. Bir necha asr keyinroq ishlagan rimlik vrachlar bu tushunchani lotincha temperamentum so’zi bilan ataganlar, “qismlarning tegishli nisbati” degan ma’noni bildiradi. Bundan “temperament” degan termin kelib chiqqan. Asta-sekin antik fanda odamlarning ruhiy xususiyati krasisga yoki temperamentga, organizmda asosiy “sharbat”lar aralashib ketgan nisbatga bog’liq degan fikr qaror topdi. Eramizdan ilgari II yashagan rimlik anatom va vrach Galen birinchi bo’lib temperamentlarning kengaytirilgan tasnifini berdi: u 13 turni o’z ichiga qamrab oladi. Temperament turlari soni qadimgi midisina vakillari tomonidan keyinchalik to’rttaga qadar kamaytirildi. Ularning har biri qandaydir suyuqlikning boshqalardan ko’pligi bilan ajralib turadi.

Organizmda suyuqliklarning aralashuvi (u qonning ko’pligi bilan xarakterlanadi) sangvinik temperament deb ataldi (lotin tilidagi “sangvis”-qon so’zidan); limfa ko’p bo’lganda flegmatik temperament (grekcha “flegma”-shilimshiq parda degani); sariq o’tning ko’payganini xolerik temperament (grek tilidagi “xole”-o’t so’zidan) va nihoyat, qora o’t ko’p bo’lgan melanxolik temperament deb (grekcha “meloyna xole”-qora o’t) ataladi.

Antik fan yaratgan temperamentning organik asosi to’g’risidagi ta’limot hozir faqat tarixiy jihatdan qiziqish o’yg’otadi, xolos.

Kishining temperamenti qanaqaligi haqidagi tasavvur odatda shu shaxs uchun xarakterli bo’lgan ayrim psixologik xususiyatlar asosida vujudga keladi. Sezilarli psixik faollikka ega bo’lgan, atrofda bo’layotgan voqyealarga tez munosabatini bildiruvchi, taassurotlarini hadeb o’zgartirishga intiluvchi, muvaffaqiyatsizliklar va ko’ngilsizliklarni nisbatan yengil o’tkazib yuboruvchi, jonli, harakatchan, ifodali mimikasi va harakatlari bo’lgan kishi sangvinik deb ataladi. Yuragi keng, barqaror intilishlarga va kayfiyatlarga, doimiy va chuqur his-tuyg’ularga, harakatlari va nutqi bir xil maromda bo’lgan, ruhiy holati tashqi tomonda ifoda etiladigan kishi flegmatik deb ataladi. Juda g’ayratli, ishga juda ehtiros bilan berilish qobiliyatiga ega bo’lgan, tez va shiddatli, qizg’in emosional “portlash” va kayfiyatning keskin o’zgarishlariga moyil, ildam harakatlar qiladigan kishi xolerik deb ataladi. Ta’sirchan, chuqur kechinmali, gap ko’tara olmaydigan, ammo atrofdagi voqyealarga unchalik e’tibor bermaydigan, o’zini to’xtata oladigan harakatlar qiladigan va sekin ovoz chiqaradigan kishilar melaxoliklar deb ataladi.

Temperamentning har bir tipi ham ijobiy, ham salbiy psixologik xususiyatlarda o’zini namoyon qilishi mumkin. Agar xolerikning kuch-quvvati, ehtirosliligi munosib maqsadlarga yo’naltirilgan bo’lsa, qimmatli fazilatlar bo’lishi mumkin, lekin yetarlicha bo’lmagan muvozanatlik, emosionallik va harakatsizlik zarur tarbiya bo’lmaganda o’zini tuta olmaslikda, keskinlikda, doimo qizishib ketishga moyillikda ifodalanishi turgan gap. Sangvinikning jonliligi va hozirjavobligi qimmatli xususiyatlardir, lekin tarbiya yetarli bo’lmagan taqdirda ularni tegishlicha diqqatni to’planishining yo’qligiga, yuzakichilikka, bir yo’la bir necha ishga qo’l urishga moyillikka olib kelishi mumkin. Flegmatikning vazminligi, sabr-toqatliligi, shoshqaloqlikning yo’qligi ahamiyatli xususiyatlardir. Lekin tarbiyaning noqulay sharoitlarida ular kishini bo’shashtirib, hayotning ko’pgina taassurotlariga befarq qilib qo’yish ehtimoli mavjud. Hissiyotning chuqurligi va barqarorligi, emosional jihatdan sezgirlik melanxolikning qimmatli fazilatlari hisoblanadi. Biroq bu tip vakillarida tegishli tarbiyaviy ta’sirlar yetishmagan taqdirda o’zlarining shaxsiy kechinmalariga butunlay berilib ketish, ortiqcha uyatchanlik rivojlanishi mumkin.

**2.Temperament turlari va xususiyatlari.** Shunday qilib, temperamentning aynan bir xil boshlang’ich xususiyatlari ularning qanday – ijobiy yoki salbiy tomonga rivojlanishini oldindan belgilab bermaydi. Shuning uchun tarbiyachining vazifasi bir xildagi temperamentni boshqasiga o’zgartirishga urinib ko’rishdan iborat bo’lmasligi kerak (bu mumkin ham emas), balki muntazam ish olib borish yo’li bilan *har bir temperamentning ijobiy tomonlari rivojlanishiga ko’maklashish va ayni paytda ushbu temperament bilan bog’liq bo’lishi mumkin salbiy jihatlardan holi bo’lishga yordam berishdan iboratdir.*

Faqat tarbiyalanmaganlik natijasi hisoblangan narsani temperament hisobiga o’tkazmaslik kerak. Masalan, xulq-atvorda sabr-toqat va o’zini tuta bilmaslikning yo’qligi xolerik temperamentini bildirmaydi albatta, u har qanday temperamentda ham aynan tarbiyada yo’l qo’yiladigan kamchilikning oqibati bo’lishi mumkin. Maktabda o’quvchi jur’atsiz, deyarli o’zini eplay olmaydigan bo’lib ko’rinishi, o’ta melanxolik tipdagi odamning tasavvurini berishi, lekin amalda unday bo’lmasligi mumkin. Masalan, uning xulq-atvoriga o’quv predmetlaridan orqada qolib ketganligi ta’sir etgandir.

Temperament va faoliyatning individual xususiyatlari. Shaxsning individual xususiyatlari haqida gap ketganda, ularning tug’ma, biologik xususiyatlariga alohida e’tibor beriladi. Chunki aslida bir tomondan shaxs ijtimoiy mavjudot bo’lsa, ikkinchi tomondan - biologik yaxlitlik, tug’ma sifatlarni o’z ichiga olgan substrat - individ hamdir. Temperament va layoqatlar individning dinamik - o’zgaruvchan psixik faoliyati jarayonini ta’minlovchi sifatlarini o’z ichiga oladi. Bu sifatlarning ahamiyati shundaki, ular shaxsda keyin ontogenetik taraqqiyot jarayonida shakllanadigan boshqa xususiyatlarga asos bo’ladi. Odam temperamentiga aloqador sifatlarning o’ziga xosligi shundaki, ular odam bir faoliyat turidan ikkinchisiga, bir emosional holatdan boshqasiga, bir malakalarni boshqasi bilan almashtirgan paytlarda reaksiyalarning egiluvchan va dinamikligini ta’minlaydi va shu nuqtai nazardan qaraganda temperament - shaxs faoliyati va xulqining dinamik (o’zgaruvchan) va emosional - hissiy tomonlarini xarakterlovchi individual xususiyatlar majmuidir.

Temperament xususiyatlari shaxsning ichki tuzilmasi bilan bevosita bog’liq bo’lib, ularning namoyon bo’lishi uning konkret vaziyatlarga munosabatini, ekstremal vaziyatlarda o’zini qanday tutishini belgilab beradi. Masalan, inson turli vaziyatlarda o’zini turlicha tutadi: oliy o’quv yurtida talabalar safiga qabul qilganligi to’g’risidagi axborotni eshitgan bolaning o’zini tutishi, yoki hayotning og’ir sinovlari (yaqin kishining o’limi, ishdan xaydalish, do’stning xoinligi kabi) paytida odam beixtiyor namoyon qiladigan reaksiyalari uning temperamentidan kelib chiqadi. Shuning uchun ham ikkala vaziyatni ham kimdir og’ir - bosiqlik bilan, boshqasi esa o’zini yo’qotgudek darajada xis - hayajon bilan boshidan kechiradi. Shuning uchun ham temperamentning shaxs shakllanishi va ijtimoiy muhitda o’ziga xos mavqyeni egallashidagi ahamiyati juda katta. O’zini bosib olgan, hayot qiyinchiliklarini sabr - bardosh bilan ko’taradigan insonning odamlar orasidagi obro’si ham baland bo’ladi. Bu uning o’z - o’ziga nisbatan hurmatini ham oshiradi, ishga, odamlarga va narsalarga munosabatini takomillashtirib borishiga imkon beradi. Temperamentning yana bir ahamiyatli jihati shundaki, u hayotiy voqyealar va vaziyatlarni, jamiyatdagi ijtimoiy guruhlarni “yaxshi - yomon”, “ahamiyatli - ahamiyatsiz” mezonlari asosida ajratishga imkon beradi. Ya’ni, temprament odamning ijtimoiy obyektlarga nisbatan “sezgirligini” tarbiyalaydi, professional mahorat va kasb malakasining oshib borishiga yordam beradi.

Temperamental xususiyatlar aslida tug’ma hisoblansada, shaxsga bevosita aloqador va anglanadigan bo’lgani uchun ham ma’lum ma’noda o’zgarib boradi. Shuning uchun ham tug’ilgan chog’ida sangvinikka o’xshash harakatlar namoyon qilgan bolani umrining oxirigacha faqat shundayligicha qoladi, deb bo’lmaydi. Demak, har bir temperament xususiyatlarini va uning shaxs tizimga aloqasini bilish va shunga yarasha xulosalar chiqarish kerak.

Akademik I. Pavlov temperament xususiyatlarini belgilab beruvchi uch oliy nerv tizimi xossalarini ajratgan edi:

k u ch , ya’ni nerv tizimining kuchli qo’zg’atuvchilar ta’siriga bardoshi, shunga ko’ra odamlardagi mehnatga yaroqlilik, chidam kabi sifatlarning namoyon bo’lishi:

m u v o z a n a t l a sh g a n l i k, ya’ni asabdagi tormozlanish va qo’zg’alish jarayonlarining o’zaro mutonosibligi, shunga ko’ra, o’zini tuta olish, bosiqlik kabi sifatlar va ularga teskari sifatlarning namoyon bo’lishi;

x a r a k a t ch a n l i k , ya’ni qo’zg’alish va tormozlanish jarayonlaridagi o’zaro almashinish jarayonining tezligi va harakatchanligi ma’nosida. quyidagi rasmda nerv jarayonlari bilan temperament tiplari o’rtasidagi o’zaro bog’liqlik asosida temperament tiplari aks ettirilgan.

1 - rasm

|  |
| --- |
| N Ye R V S I S T Ye M A S I N I N G T I P L A R I |

|  |  |  |  |
| --- | --- | --- | --- |
| Muvozanatlashgan | muvozantsiz | inert | kuchsiz |

|  |  |  |  |
| --- | --- | --- | --- |
| sangvinik | xolerik | flegmatik | melanxolik |

|  |
| --- |
| T Ye M P Ye R A M Ye N T |

Shunday qilib, asab tizimi bilan bog’liq individual sifatlarni bilish shart, chunki ular bevosita mehnat va o’qish jarayonlarini har bir inson tomonidan, uning manfaatlariga mos tarzda tashkil etishga xizmat qiladi. Asabga bog’liq bo’lgan tabiiy xususiyatlarmizni ham umuman o’zgarmas deb aytolmaymiz, chunki tabiatda o’zgarmaydigan narsaning o’zi yo’q. Shuning uchun ham oxirgi yillarda o’tkazilayotgan tadqiqotlarda shaxs tizimida shunday ma’qul, “hayotiy ko’rsatgichli” xususiyatlar tizimini o’rganilmoqda va unda temperamentga aloqador sifatlar ham nazarda tutilmoqda. Masalan, V.S. Merlin temperamentning psixologik tasnifi va ularning hayotiy vaziyatlarda namoyon bo’lishini boshqarish masalasida ko’p ishlar qilgan. Uning fikricha, insonda mavjud bo’lgan faollik, bosiqlik, emosional tetiklik, hissiyotlarning tezda namoyon bo’lishi va o’zgaruvchanligi, kayfiyatning turg’unligi, behalovatlilik, ishchanlik, yangi ishga kirishib ketish, malakalarning tez hosil bo’lishi kabi qator sifatlar asosida shaxsdagi o’sha ekstroversiya va introversiya xossalari yotadi va ularni ham o’zgartirish va shu orqali temperamentni boshqarish mumkin.

Shulardan kelib chiqqan xolda shaxsning mehnat qilish uslubini tanlash va professional mahoratni o’stirishda ayni shularga e’tibor berish kerak. Masalan, ba’zilar xoleriklarga o’xshash qiziqqon, tezkor bo’lishadi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Shaxsning psixologik xususiyatlari haqida nima bilasiz.
2. Temperament nima.
3. Temperament tiplari (Gippokrat bo’yicha).
4. Temperament tiplari (I.P.Pavlov bo’yicha).
5. Temperament va faoliyat.

|  |
| --- |
| **20-мaвзу.** |

|  |
| --- |
| **қобилият** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **20.1.** | **Qobiliyat to’g’risida tushuncha.** Qobiliyat to’g’risida tushuncha. Qobiliyatning sifat va miqdor tavsifi. |
| **20.2.** | **Qobiliyatlarni tuzilishi va turlari.** Qobiliyatlarning tuzilishi. Qobiliyatlarning turlari. Umumiy va maxsus qobiliyatlar. qobiliyat va faoliyat. qobiliyat va qiziqishlar. |
|  |  |





|  |
| --- |
| **Тушунчaлaр вa тaянч ибoрaлaр** |

*Iqtidor, intellekt, iste’dod, talant, layoqat, tug’ma qobiliyatlar, maxsus qobiliyatlar.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Qobiliyat to’g’risida tushuncha, qobiliyatning sifat va miqdor tavsifi, qobiliyatlarning tuzilishi, qobiliyatlarning turlari, umumiy va maxsus qobiliyatlar, qobiliyat va faoliyat, qobiliyat va qiziqishlar kabi tushunchalarni tushuntirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1.Qobiliyat to’g’risida tushuncha.** Qobiliyatlar kishining shunday psixologik xususiyatlaridirki, bilim, ko’nikma, malakalar orttirish shu xususiyatlarga bog’liq bo’ladi, lekin shu xususiyatlarning o’zlari mazkur bilim, ko’nikma, malakalarga taalluqli bo’lmaydi. Qobiliyatlar bilim, ko’nikma, malakalarni egallashda namoyon bo’lsa ham, bilimlar va ko’nikmalarni egallash bilan bog’lanib qolmaydi. Qobiliyatlar va bilimlar, qobiliyatlar va ko’nikmalar, qobiliyatlar malakalar aynan bir-biriga o’xshash emas.

Malakalar, ko’nikma va bilimlarga nisbatan kishining qobiliyatlari qandaydir imkoniyat sifatida namoyon bo’ladi. Tuproqqa tashlangan don, ana shu dondan unib chiqishi mumkin bo’lgan boshoqqa nisbatan atigi imkoniyat bo’lib hisoblangani singari (lekin urug’ tuproqning tuzilishi, tarkibi va namligi, ob-havo va boshqalar qulay sharoit yaratsagina unib chiqadi) kishining qobiliyati bu bilimlar va ko’nikmalarni egallash uchun imkoniyat hisoblanadi, xolos. Bu bilim va ko’nikmalar egallanadimi yoki egallanmaydimi, imkoniyat haqiqatga aylanadimi yoki yo’qmi, bularning hammasi ko’plab sharoitlarga bog’liq bo’ladi. Shart-sharoitlar jumlasiga, masalan, quyidagilar kiradi: tevarak atrofdagi odamlar (oilada, maktabda, mehnat jamoasida) kishining bu bilim va malakalarni egallab olishdan manfaatdor bo’ladimi yoki yo’qmi; unga qanday ta’lim beradilar, ana shu malaka va ko’nikmalar kerak bo’ladigan va mustahkamlanadigan mehnat faoliyati qanday tashkil etiladi va hokazo.

Qobiliyatlar – bu imkoniyat, u yoki bu ishda mahoratning zarur darajasi esa voqyelikdir. Bolada namoyon bo’lgan musiqiy qobiliyat uning musiqachi bo’lishi uchun biron bir darajada garov bo’la olmaydi. Bolaning musiqachi bo’lishi uchun unga maxsus ta’lim berilishi, pedagog va bola namoyish qilgan qat’iylik, salomatlikning yaxshi bo’lishi, musiqa asbobi, notalar va boshqa ko’plab shart-sharoitlar bo’lishi zarur. Bularsiz qobiliyatlar rivojlanmay turiboq so’nib ketishi mumkin.

Odamlarning o’quv, mehnat va ijodiy faoliyatidagi o’ziga xoslikni tushuntirish uchun psixologiya fani birinchi navbatda qobiliyatlar va iqtidor masalasiga murojaat qiladi. Chunki qobiliyatli odamdan avvalo jamiyat manfaatdor, qolaversa, o’sha insonning o’zi ham qilgan har bir harakatidan o’zi uchun naf ko’radi.

Qobiliyatlar muammosi eng avvalo inson aqlu-zakovatining sifati, undagi malaka, ko’nikma va bilimlarning borligi masalasi bilan bog’liq. Ayniqsa, biror kasbning egasi bo’lish istagidagi har bir yoshning aqli va intellektual salohiyati uning malakali mutaxassis bo’lib yetishishini kafolatlagani uchun ham psixologiyada ko’proq qobiliyat tushunchasi aql-zakovat tushunchasi bilan bog’lab o’rganiladi.

Ilm-fandagi an’analar shundayki, aql va idrok masalasi, odamning intellektiga bog’liq sifatlar juda ko’plab tadqiqotlar obyekti bo’lgan. Odamlar qobiliyatlarning rivojlanish mexanizmlari, ularning psixologik tarkibi va tizimini aniqlashga, ishonchli metodikalar yaratib, har bir kishining aqli sifatiga aloqador bo’lgan ko’rsatgichni o’lchashga uringanlar. Ko’pchilik olimlar odam intellektida uning verbal (ya’ni, so’zlarda ifodalanadigan), miqdoriy (sonlarda ifodalanadigan) ko’rsatgichlarni aniqlab, ularga yana mantiq, xotira va xayol jarayonlari bilan bog’liq jihatlarni ham qo’shganlar.

Ch.Spirmen faktorial analiz metodi yordamida yuqorida sanab o’tilgan ko’rsatgichlar o’rtasida bog’liqlik borligini isbot qilib, aqlning haqiqatdan ham murakkab tuzilmaga ega bo’lgan psixik xususiyat ekanligini ko’rsatdi. Boshqa bir olim Dj.Gilford esa aqlni bir qator aqliy operasiyalar (analiz, sintez, taqqoslash, mavhumlashtirish, umumlashtirish, sistemaga solish, klassifikasiya qilish) natijasida namoyon bo’ladigan xususiyat sifatida o’rganishini taklif etgan. Bu olimlar aql so’zidan ko’ra intellekt so’zini ko’proq ishlatib, bu so’zning o’ziga xos talqini borligiga e’tiborni qaratganlar. Chunki ularning fikricha, intellektual potensialga ega bo’lgan shaxsnigina qobiliyatli, deb qarash mumkin. Intellektual potensial esa bir tomondan hayotdagi barcha jarayonlarga, boshqa tomondan – shaxsga bevosita aloqador tushuncha sifatida qaralgan va uning ahamiyati shundaki, u borliqni va bo’ladigan hodisalarni oldindan bashorat qilishga imkon beradi. Intellekt – lotincha so’z – intellectus – tushunish, bilish va intellectum – aql so’zlari negizidan paydo bo’lgan tushuncha bo’lib, u aql-idrokning shunday bo’lagiki, uni o’lchab, o’zgartirib, rivojlantirib bo’lmaydi. Bu – intellekt va u bilan bog’liq qobiliyatlar ijtimoiy xarakterga ega ekanligidan darak beradi. Qobiliyatlar va intellektga bevosita tashqi muhit, undagi insoniy munosabatlar, yashash davri ta’sir ko’rsatadi.

Ba’zan o’ta iqtidorli va qobiliyatli bola haqida gap ketsa, undagi bu sifat tug’ma ekanligiga ishora qilishadi. Talantli, genial olim, san’atkor yoki mutaxassis haqida gap ketsa ham xuddi shunday. Umuman qobiliyatlarning tug’ma yoki orttirilgan ekanligi masalasi ham olimlar diqqat markazida bo’lgan muammolardan. Psixologiyada tug’malik alomatlari bor individual sifatlar *layoqatlar* deb yuritiladi va uning ikki xili farqlanadi: tabiiy layoqat va ijtimoiy layoqat. Birinchisi odamdagi tug’ma xususiyatlardan – oliy nerv tizimi faoliyatining xususiyatlari, miya yarim sharlarining qanday ishlashi, qo’l-oyoqning biologik va fiziologik sifatlari, bilish jarayonlarini ta’minlovchi sezgi organlari – ko’z, quloq, burun, teri kabilarning xususiyatlaridan kelib chiqsa (bular nasliy ota-onadan genetik tarzda o’tadi), ijtimoiy layoqat - bola tug’ilishi bilan uni o’ragan muhit, muloqot uslublari, so’zlashish madaniyati, qobiliyatni rivojlantirish uchun zarur yaratilgan shart-sharoitlar mahsuli yordamida shakllanadigan sifatlardir. Layoqatlilik belgisi – bu o’sha individga aloqador bo’lib, u bu ikkala layoqat muhitini tayyorligicha qabul qiladi.

Qobiliyatsizlik va intellektning pastligi sabablaridan biri ham shuki, ana shu ikki xil layoqat o’rtasida tafovut bo’lishi mumkin. Masalan, genial rassom oilasida bola tug’ildi, deylik. Unda rassomchilik uchun tug’ma, genetik belgilar otasi tomonidan berilgan. Lekin bolaning onasi farzandining ham rassom bo’lishini xohlamasligi, o’ziga o’xshash qo’shiqchi bo’lishini xohlashi mumkin. Ayol bolani yoshdikdan faqat musiqa muhitida tarbiyalaydi. Tabiiy layoqatning rivoji uchun ijtimoiy layoqat muhiti yo’q, ijtimoiy layoqat o’sishi uchun esa tabiiy, tug’ma layoqat yo’q bo’lgani sababli, bolada hyech qanday talant namoyon bo’lmasligi, u oddiygina musiqachi yoki qo’shiqchi bo’lish bilan cheklanishi mumkin. Intellekt testlari va qobiliyatdagi tug’ma va orttirilgan belgilarni o’rganishning psixologik ahamiyati aynan shunda. Ilk yoshlikdan bolaning o’zidagi mavjud imkoniyatlarni rivojlantirish, shart-sharoitini yaratish, ishini to’g’ri yo’lga qo’yish kerak.

Tug’ma iqtidordagi orttirilgan sifat shuki, bola toki bilim, malaka va ko’nikmalarni o’stirish borasida harakat qilmasa, eng kuchli tug’ma layoqat ham layoqatligicha qolib, u iqtidorga aylanmaydi. Shuni unutmaslik kerakki, qobiliyatsiz odam bo’lmaydi. Agar shaxs adashib, o’zidagi haqiqiy iqtidor yoki layoqatni bilmay, kasb tanlagan bo’lsa, tabiiyki, u atrofidagilarga layoqatsiz, qobiliyatsiz ko’rinadi. Lekin aslida nimaga uning qobiliyati borligini o’z vaqtida to’g’ri aniqlay olishmagani sabab u bir umr shu toifaga kirib qoladi.

Shuning uchun ham har bir ongli inson o’zidagi qobiliyat va zehnni ilk yoshlikdan bilib, o’sha o’zi yaxshi ko’rgan, “yuragi chopgan” ish bilan shug’ullansa, va undan qoniqish olib, qobiliyatini o’stirishga imkoniyat topib, yutuqlarga erishsa, biz uni *iqtidorli* deymiz. Iqtidor - insonning o’z xatti-harakatlari, imkoniyatlari, malakalariga nisbatan subyektiv munosabatidir. Iqtidorli odam genial yoki talantli bo’lmasligi mumkin, lekin har qanday ishda mardlik, chidamlilik, o’z-o’zini boshqara olish, tashabbuskorlik kabi fazilatlarga ega bo’lib, o’zlari shug’ullanayotgan ishni bajonidil, sitqidildan bajaradi. Ular ana shunday harakatlari bilan ba’zi o’ta iste’dodli, lekin kamharakat kishilardan ko’ra jamiyatga ko’proq foyda keltiradi. Iqtidorli insonda iste’dod sohibi bo’lish imkoniyati bor, zero iste’dod - har tomonlama rivojlangan, nihoyatda kuchli va takrorlanmas qobiliyatdir. U tinimsiz mehnat, o’z qobiliyatini takomillashtirib borish yo’lida barcha qiyinchiliklarni yengish va irodasi, butun imkoniyatlarini safarbar qilish natijasida qo’lga kiritiladi.

**2.Qobiliyatlarni tuzilishi va turlari.** Qobiliyatlar avvalom bor *umumiy* va *maxsus* turlarga bo’linadi va har birining o’z psixologik tizimi va tuzilishi bo’ladi. Shaxsning umumiy qobiliyatlari unlagi shunday individual sifatlar majmuiki, ular odamga bir qancha faoliyat sohasida ham muvaffaqiyatli faoliyat ko’rsatish va natijalarga erishishga imkon beradi. Masalan, texnika oliy o’quv yurtining talabasi ham ijtimoiy-gumanitar, ham aniq fanlar, ham texnika fanlari sohasidagi bilimlarni o’zlashtira oladi. Bunda unga umumiy bilimdonlik, hayotiy maqsadlar, nutq qobiliyatlari, tirishqoqlik, chidam, qiziquvchanlik kabi ыator sifatlar yordam beradi.

Maxsus qobiliyatlar esa ma’lum bir sohada yutuqlarga erishish, yuqori ko’rsatgichlar berishga imkon beruvchi sifatlarni o’z ichiga oladi. Masalan, sport sohasi bilan buxgalter hisob-kitobi bo’yicha ishlayotgan ikki kishida o’ziga xos maxsus qobiliyatlar bo’lmasa bo’lmaydi.

Har bir qobiliyat o’zining tizimiga ega. Masalan, matematik qobiliyatni oladigan bo’lsak, uning tarkibiga umumlashtirish malakalari, aqliy jarayonlarning egiluvchanligi, mavhum tafakkur qila olish kabi qator xususiyatlar kiradi. Adabiy qobiliyatlarga ulardan farqli, ijodiy xayol va tafakkur, xotiradagi yorqin va ko’rgazmali obrazlar, estetik hislar, tilni mukammal bilishiga layoqat, pedagogik qobiliyatlarga esa – pedagogik odob, kuzatuvchanlik, bolalarni sevish, bilimlarni o’zgalarga berishga ehtiyoj kabi qator individual xossalar kiradi.

Biz yuqorida sanab o’tgan individual psixologik xususiyatlarning ahamiyati katta. Ular bizning jamiyatdagi o’rnimiz, obro’ - e’tiborimiz, ishdagi va o’qishdagi yutuqlarimiz, inson sifatidagi qiyofamizni, kim ekanligimizni, kerak bo’lsa, o’zligimizni belgilaydi. Kim bilan qayerda uchrashmaylik, o’sha insonning bugungi holati, kayfiyati, bizga va biz bildirayotgan fikrlarga munosabati, hamkorlikda ishlash tilak - istaklariga doimo e’tibor beramiz va bu masala biz uchun muhim bo’ladi. Xuddi shunday suhbatdosh ham suhbatning boshidanoq, bizni o’rgana boshlaydi. Chunki agar suhbatdoshlar bir - birlarini bilsalar birgalikdagi faoliyatni samarali tashkil etish va undan foyda olish imkoniyati ko’proq bo’ladi. Shuning uchun ham ishda ham, dam olishga otlangan chog’da ham, qayerda bo’lsa ham o’zimizga “qo’shni” tanlaganda uning inson sifatida qanday ekanligiga qiziqamiz. Agar suhbatdosh yoki sherik bizga tanish bo’lmasa, uni taniganlardan oldindan so’rab ham olamiz va bunda aynan uning nimaga qobilligi, fe’li, ishga, odamlarga munosabatini so’raymiz va xohlaymizki, u to’g’risida “Juda xushfe’l, odamgir ...”kabi tasniflarni eshitgimiz keladi. Biror yerga ishga kirayotgan paytda ham rahbar albatta o’ziga yaqin odamlardan yangi xodimning xarakterini, qobiliyatini va muhim narsalarga munosabatini albatta so’raydi va shu asosda suhbatga tayyorlanadi.

Demak, individual sifatlar bizning ongli hayotimizning ajralmas qismi, idrokimiz, xotiramiz va fikrlarimz yo’naltirilgan muhim predmet ekan. Chunki aynan ular bizning turli faoliyatlarni amalga oshirish va ishlarni bajarishdagi individual uslubimizga bevosita aloqador. Kimdir juda chaqqon, tez ish qiladi, lekin sifatsiz. Kimdir juda yaxshi qoyilmaqom ish qiladi, lekin juda sekin, kimdir ishga yuzaki qarab, nomiga uni bajarsa, boshqa bir odam unga butun vujudi va e’tiqodi bilan munosabatda bo’lib, tinimsiz izlanadi va jamiyat uchun manfaat qidiradi. Shuning uchun ham individuallikning faoliyat va muloqotdagi samarasini inobatga olib, eng muhim individual - psixologik xususiyatlarni alohida o’rganamiz.

Shaxs iqtidori va qobiliyatlar diagnostikasi. Odamlarning o’quv, mehnat va ijodiy faoliyatidagi o’ziga xoslikni tushuntirish uchun psixologiya fani birinchi navbatda qobiliyatlar va iqtidor masalasiga murojaat qiladi. Chunki qobiliyatli odamdan avvalo jamiyat manfaatdor, qolaversa, o’sha insonning o’zi ham qilgan har bir harakatidan o’zi uchun naf ko’radi.

Qobiliyatlar muammosi eng avvalo inson aqlu - zakovatining sifati, undagi malaka, ko’nikma va bilimlarning borligi masalasi bilan bog’liq. Ayniqsa, biror kasbning egasi bo’lish istagidagi har bir yoshning aqli va intellektual salohiyati uning malakali mutaxassis bo’lib yetishishini kafolatlagani uchun ham psixologiyada ko’proq qobiliyat tushunchasi aql zakovat tushunchasi bilan bog’lab o’rganiladi. har bir normal odam o’zining aqlli bo’lishini xohlaydi, “Men aqlliman” demasa-da, qilgan barcha ishlari, gapirgan gapi, yuritgan mulohazasi bilan aynan shu sifat bilan odamlar uni maqtashlarini xohlaydi. “Aqlsiz, nodon” degan sifat esa har qanday odamni, xattoki, yosh bolani ham hafa qiladi. Yana shu narsa xarakterliki, ayniqsa, bizning sharq xalqlarida biror kimsaga nisbatan “o’ta aqlli” yoki “o’ta nodon” iboralari ham ishlatilmaydi, biz bu xususiyatlarni o’rtacha tasniflar doirasida ishlatamiz : “Falonchining o’g’li anchagina aqlli bo’libdi, narigining farzandi esa biroz nodon bo’lib, ota - onasini kuydirayotgan emish” degan iboralar aslida “aqllilik” kategoriyasi insonning yuragiga yaqin eng nozik sifatlariga aloqadorligini bildiradi.

Ilm - fandagi an’analar shundayki, aql va idrok masalasi, odamning intellektiga bog’liq sifatlar juda ko’plab tadqiqotlar obyekti bo’lgan. Olimlar qobiliyatlarning rivojlanish mexanizmlari, ularning psixologik tarkibi va tizimini aniqlashga, ishonchli metodikalar yaratib, har bir kishining aqli sifatiga aloqador bo’lgan ko’rsatgichni o’lchashga uringanlar. Ko’pchilik olimlar odam intellektida uning verbal (ya’ni so’zlarda ifodalanadigan), miqdoriy (sonlarda ifodalanadigan), fazoviy ko’rsatgichlarni aniqlab, ularga yana mantiq, xotira va hayol jarayonlari bilan bog’liq jihatlarni ham qo’shganlar.

Ch. Spirmen faktorial analiz metodi yordamida yuqorida sanab o’tilgan ko’rsatgichlar o’rtasida bog’liqlik borligini isbot qilib, aqlning haqiqatan ham murakkab tuzilmaga ega bo’lgan psixik xususiyat ekanligini ko’rsatdi. Boshqa bir olim Dj. Gilford esa aqlni bir qator aqliy operasiyalar (analiz, sintez, taqqoslash, mavhumlashtirish, umumlashtirish, sistemaga solish, klassifikasiya qilish) natijasida namoyon bo’ladigan xususiyat sifatida o’rganishni taklif etgan. Bu olimlar aql so’zidan ko’ra intellekt so’zini ko’proq ishlatib, bu so’zning o’ziga xos talqini borligiga e’tiborni qaratganlar. Chunki ularning fikricha, intellektual potensialga ega bo’lgan shaxsnigina qobiliyatli, deb atash mumkin. Intellektual potensial esa bir tomondan hayotdagi barcha jarayonlarga, boshqa tomondan - shaxsga bevosita aloqador tushuncha sifatida qaralgan va uning ahamiyati shundaki, u borliqni va bo’ladigan hodisalarni oldindan bashorat qilishga imkon beradi. Shu o’rinda “intellekt” so’zining lo’g’aviy ma’nosini tushunib olaylik. Intellekt - lotincha so’z - intellectus - tushunish, bilish va intellectum - aql so’zlari negizidan paydo bo’lgan tushuncha bo’lib, u aql - idrokning shunday bo’lagiki, uni o’lchab, o’zgartirib, rivojlantirib bo’ladi. Bu - intellekt va u bilan bog’liq qobiliyatlar ijtimoiy xarakterga ega ekanligidan darak beradi. Darhaqiqat, qobiliyatlar va intellektga bevosita tashqi muhit, undagi insoniy munosabatlar, yashash davri ta’sir ko’rsatadi. Buni biz bugungi kunimiz misolida ham ko’rib, his qilib turibmiz. Yangi avlod vakillari - kelajagini XX1 asr bilan bog’lagan o’g’il-qizlarning intellekt darajasi ularning ota - bobolarinikidan ancha yuqori. hozirgi bolalar kompyuter texnikasidan tortib, texnikaning barcha turlari juda tez o’zlashtirib olmoqda, jahon tillaridan bir nechtasi bilish ko’pchilik uchun muammo bo’lmay qoldi, minglab topshiriqlardan iborat testlarni ham yoshlar o’zlashtirishda qiynalmayaptilar. qolaversa, oila muhitining aql o’sishiga ta’sirini hamma bilsa kerak. Agar bola oilada ilk yoshligidan ma’rifiy muhitda tarbiyalansa, uning dunnyoqarashi keng, xohlagan soha predmetlaridan beriladigan materiallarni juda tez va qiyinchiliksiz o’zlashtira oladi. hattoki, bunday bolaga oliy o’quv yurtida beriladigan ayrim predmetlar mazmuni ham o’ta tushunarli, ular yanada murakkabroq masalalarni yechishni xohlaydi.

qobiliyatlardagi tug’ma va orttirilgan sifatlar. Ba’zan o’ta iqtidorli va qobiliyatli bola haqida gap ketsa, undagi bu sifat tug’ma ekanligiga ishora qilishadi. Talantli, genial olim, san’atkor yoki mutaxassis haqida gap ketsa ham xuddi shunday. Umuman qobiliyatlarning tug’ma yoki orttirilgan ekanligi masalasi ham olimlar diqqat markazida bo’lgan muammolardan. Psixologiyada tug’malik alomatlari bor individual sifatlar layoqatlar deb yuritildi va uning ikki xili farqlanadi: tabiiy layoqat va ijtimoiy layoqat. Birinchisi odamdagi tug’ma xususiyatlardan - oliy nerv tizimi faoliyatining xususiyatlari, miyaning yarim sharlarining qanday ishlashi, qo’l - oyoqlarning biologik va fizilogik sifatlari, bilish jarayonlarini ta’minlovchi sezgi organlari - ko’z, quloq, burun, teri kabilarning xususiyatlaridan kelib chiqsa (bular nasliy ota - onadan genetik tarzda o’tadi), ijtimoiy layoqat - bola tug’ilishi bilan uni o’ragan muhit, muloqot uslublari, so’zlashish madaniyati, qobiliyatni rivojlantirish uchun zarur shart - sharoitlar (ular ota - ona tomonidan yaratiladi)dir. Layoqatlilik belgisi - bu o’sha individga aloqador bo’lib, u bu ikkala layoqat muhitini tayyoricha qabul qiladi.

Qobiliyatsizlik va intellektning pastligi sabablaridan ham biri shuki, ana shu ikki xil layoqat o’rtasida tafovut bo’lishi mumkin. Masalan, genial rassom oilasida bola tug’ildi deylik. Unda rassomchilik uchun tug’ma, genetik belgilar otasi tomonidan berilgan deylik. Lekin bolaning onasi farzandining ham rassom bo’lishini xohlamasligi, o’ziga o’hshash qo’shiqchi bo’lishini xohlashi mumkin. Ayol bolani yoshlikdan faqat musiqa muhitida tarbiyalaydi. Tabiiy layoqatning rivoji uchun ijtimoiy layoqat muhiti yo’q, ijtimoiy layoqat o’sishi uchun esa tabiiy, tug’ma layoqat yo’q bo’lgani sababli, bolada hyech qanday talant namoyon bo’lmasligi, u oddiygina musiqachi yoki qo’shiqchi bo’lish bilan cheklanishi mumkin. Intellekt testlari va qobiliyatdagi tug’ma va orttirilgan belgilarni o’rganishning psixologik ahamiyati aynan shunda. Ilk yoshlikdan bolaning o’zidagi mavjud imkoniyatlarni rivojlantirish shart - sharoitini yaratish ishini to’g’ri yo’lga qo’yish kerak.

Orttirilgan sifati shuki, bola toki bilim, malaka va ko’nikmalarni o’stirish borasida harakat qilmasa, eng kuchli tug’ma layoqat ham layoqatligicha qolib, u iqtidorga aع఻رఽؽరܸ蠴ܹ谮!EԽ耳 tvԳgֱuҿi, mashhur shaxslarning eng buyuk ishlari, erishilgan ulkan muvaffaqiyatlarining tagida ham qisman layoqat va asosan tinimsiz mehnat, intilish, ijodkorlik va bilimga chanqoqlik yotgan. Shuni ham unutmaslik kerakki, qobiliyatsiz odam bo’lmaydi. Agar shaxs adashib, o’zidagi hv֓k֓lֵ"԰qقసصాs yoغస!layoqatni Yo᳸lmay, kasb tanlagan bo’lsa, tabiiy, u atrofdagilarga layoqatsiz, qobiliyatsiz ko’rinadi. Lekin aslida nimaga uning qobiliyati borligini o’z vaqtida to’g’ri aniqlay olishmagani sabab u bir umr shu toifaga kirib qoladi.

Shuning uchun ham har bir ongli inson o’zidagi qobiliyat va zehnni ilk yoshlikdan bilib, o’sha o’zi yaxshi ko’rgan, “yuragi chopgan” ish bilan shug’ullansa, va undan qoniqish olib, qobiliyatini o’stirishga imkoniyat topib, yutuqlarga erishsa, biz uni iqtidorli deymiz. Iqtidor - insonning o’z xatti - harakatlari, bilimlari, imkoniyatlari, malakalariga nisbatan subyektiv munosabatidir. Iqtidorli odam genial yoki talantli bo’lmasligi mumkin, lekin u har qanday ishda mardlik, chidamlilik, o’z - o’zini boshqara olish, tashabbuskorlik kabi fazilatlarga ega bo’lib, o’zlari shug’ullanayotgan ishni bajonidil, sitqidildan bajaradi. Ular ana shunday harakatlari bilan ba’zi o’ta iste’dodli, lekin kamharakat kishilardan ko’ra jamiyatga ko’proq foyda keltiradi. Iqtidorli insonda iste’dod sohibi bo’lish imkoniyati bor, zero iste’dod - har tomonlama rivojlangan, nihoyatda kuchli va takrorlanmas qobiliyatdir. U tinimsiz mehnat, o’z qobiliyatini takomillashtirib borish yo’lida barcha qiyinchiliklarni yengish va irodasi , butun imkoniyatlarini safarbar qilish natijasida qo’lga kiritiladi.

Qobiliyatlarning psixologik strukturasi. qobiliyatlar avvalom bor umumiy va maxsus turlarga bo’linadi va har birining o’z psixologik tizimi va tuzilishi bo’ladi. Shaxsning umumiy qobiliyatlari undagi shunday individual sifatlar majmuiki, ular odamga bir qancha faoliyat sohasida ham muvaffaqiyatli faoliyat ko’rsatish va natijalarga erishishga imkon beradi. Masalan, texnika oliy o’quv yurtining talabasi ham ijtimoiy - gumanitar, ham aniq fanlar, ham texnika fanlari sohasidagi bilimlarni o’zlashtira oladi. Bunda unga umumiy bilimdonlik, nutq qobiliyatlari, tirishqoqlik, chidam, qiziquvchanlik kabi qator sifatlar yordam beradi.

Maxsus qobiliyatlar esa ma’lum bir sohada yutuqlarga erishish, yuqori ko’rsatgichlar berishga imkon beruvchi sifatlarni o’z ichiga oladi. Masalan, sport sohasi bilan buxgalterlik hisob-kitobi bo’yicha ishlayotgan ikki kishida o’ziga xos maxsus qobiliyatlar bo’lmasa bo’lmaydi.

Har bir qobiliyat o’zining tizimiga ega. Masalan, matematik qobiliyatni oladigan bo’lsak, uning tarkibiga umumlashtirish malakalari, aqliy jarayonlarning egiluvchanligi, mavhum tafakkur qila olish kabi qator xususiyatlar kiradi. Adabiy qobiliyatlarga ulardan farqli, ijodiy hayol va tafakkur, xotiradagi yorqin va ko’rgazmali obrazlar, estetik xislar, tilni mukammal bilishga layoqat; pedagogik qobiliyatlarga esa - pedagogik odob, kuzatuvchanlik, bolalarni sevish, bilimlarni o’zgalarga berishga ehtiyoj kabi qator individual xossalar kiradi. Xuddi shunga o’hshash qolgan barcha qobiliyatlarni ham zarur sifatlar tizimida tahlil qilish mumkin va bu katta tarbiyaviy ahamiyatga ega bo’ladi.

Qobiliyatlar va qiziqishlar diagnostikasi. Amaliy psixologiyaning bugungi kundagi eng muhim va dolzarb vazifalaridan biri layoqat kurtaklarini ilk yoshlikdan aniqlash, intellekt darajasiga ko’ra shaxs qobiliyatlari yo’nalishini ochib berishdir. Shuning uchun ham hozirda ko’plab intellekt testlari va qobiliyatlarni diagnostika qilish usullari ishlab chiqilgan va ular muvaffaqiyatli tarzda amaliyotda qo’llanmoqda.

Qobiliyatlarni o’lchash muammosi X1X asrning oxiri - XX asrning boshlariga kelib izchil hal qilina boshlandi. Xorijda bunday ishlar Spirmen, Bine, Ayzenk va boshqalar tomonidan o’rganildi. Ular qobiliyatlar va iqtidorni o’rganish uchun maxsus tastlardan foydalandilar. Bu testlarning umumiy mohiyati shundaki, ularda topshiriqlar tizimi tobora qiyinlashib boruvchi testlar - topshiriqlar batareyasidan iborat bo’ladi. Masalan, Ayzenkning mashhur intellekt testi 40 ta topshiriqdan iborat bo’lib, u intellektual jarayonlarning kechishi tezligini o’lchaydi. Bu yerda vaqt mezoni muhim hisoblanadi. Boshqa muamlliflar sekin ishlash - qobiliyatsizlik belgisi emas deb, boshqacharoq usullarni o’ylab topganlar. Ko’pchilik olimlar uchun, masalan, rus olimlari uchun qobiliyatni o’lchashning ishonchli mezoni - bu shaxs yutuqlarini va uning qobiliyatidagi o’zgarishlarni bevosita faoliyat jarayonida qayd etishdir.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Qobiliyatlar qanday psixik jarayonlarda namoyon bo’ladi.
2. Qobiliyatlarni faoliyatdagi o’rnini tushuntiring.
3. Qobiliyat xususiyatlarini sifat tomonlarini ko’rsating.
4. Qobiliyatning miqdor tushunchasini izohlang.
5. Qobiliyat turlarini ayting.
6. Kreativlik tushunchasi nima?
7. Psixomotor qobiliyatlarni tushuntiring.
8. Talant va iste’dod tushunchalarini aytib bering.
9. Qobiliyatlarning tabiiy shartlarini tushuntiring.

|  |
| --- |
| **фаолиятнинг психологик таҳлили.** |

|  |
| --- |
| **21-мaвзу.** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **21.1.** | **Faoliyat to’g’risida umumiy tushincha.** |
| **21.2.** | **Faoliyat tuzilishi.** |
| **21.3.**  **21.4.** | Faoliyatning o’ziga xosligi. **Faoliyatni interiorizasiyalash va ekstreoriozasiyalash** |
|  |  |





|  |
| --- |
| **Тушунчaлaр вa тaянч ибoрaлaр** |

*Faoliyat shaxsning tugallangan xarakatidi. Ongli faoliyat faqat insonga xosligi bilan ajralib turadi.Mexnat, o’عసܼ谠ܳ蠰ȡ౞֚耸Ո萠݄蠰plkՊlƬщҴxs faoliyatini tashkil qiladi va ijtimoyilashuvining asosiy negizini tashkio qiladi.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargafaoliyat va uning psixologik jixatlari va uning turlari xaqida tushintirish berishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

### 1. Faoliyat to’g’risida umumiy tushsԵsҴ

M׍i݅蠾Ժ耾giyaĠ聄anida hayvonlarning xatti-harakati (ularning qaysi taraqqiyot bosqichidan qat’i nazar), xulq-atvorining yuzaga kelishi ko’p jihatdan ularni qurshab turgan makro, mikro va mize muhitga bog’liq. Ularning namoyon bo’lishi biologik (tabiiy) shartlangan omillar, vositalar tomonidan belgilanadi va boshqarilib turiladi. Insonni hayvonot olamining hususiyatlari bilan qiyoslashga harakat qilsak, u holda mutlaqo boshqacha voqyelikning shohidi bo’lishimiz mumkin. Chunonchi shaxs o’zining faolligi bilan hayvonot olamidan farqli o’laroq ajralib turadi, mazkur harakatlantiruvchi kuch (faollik) ilk bolalik yoshidan e’tiboran ijtimoiy tarixiy taraqqiyot davomida to’plangan insoniyatning tajribasiga va jamiyatning qonun-qoidalarini egallashga yo’naltirilgan bo’ladi. Uzoq davrlar davom etgan maxsus jarayonning ta’sirida sodda tarzdagi xatti-harakatda faollik ustuvorlik qilganligi tufayli o’zining yuqori bosqichiga o’sib o’tib, yangicha mazmun mohiyat, shakl va sifat kashf etgan. Faollik negizida paydo bo’luvchi o’zgacha sifatni, o’ziga xoslikni egallagan xatti-harakatning yuksak ko’rinishi, faqat insongagina taalluqliligi orqali u psixologiya fanida faoliyat deb nomlana boshlandi. Faoliyat faollikning shaxsga xos turi sifatida vujudga kelib, u o’zining psixologik alomatlari bilan xatti- harakatdan tafovutlanadi. Uning farqli alomatlari tavsifi yuzasidan maqsadga muvofiq mulohazalar yuritish ayni muddaodir.

Birinchidan, faoliyatning mazmuni to’la-to’kis uni yuzaga keltirgan tabiiy, biologik va ma’naviy ehtiyoj bilan shartlanmaganligi tufayli uning psixologik mexanizmi ham o’zgacha negizga qurilishi mumkin. Mabodo ehtiyoj motiv (lotincha motiv turtki, harakatga keltiruvchi degan ma’noni anglatadi) sifatida faoliyatga ichki turtki berib, uni jadallashtirishga, faollashtirishga erishsa, u vaziyatda faoliyatning mazmuni, shakllari ijtimoiy: shart-sharoit, talablar, zaruriyat, tajriba kabilar bilan belgilanadi. Shuni alohida ta’kidlash o’tish joizki, insonni mehnat qilishga undagan motiv moddiy ovqatga nisbatan ehtiyoj vujudga kelishi tufayli tug’ilishi hodisasi muayyan darajada uchrab turadi. Aksariyat hollarda ishchi dastgohni ochlikning oldini olish uchun emas, balki jamiyat tomonidan mas’ul ijtimoiy vazifa sifatida belgilanganligi sababli boshqarishga qaror qiladi. Bundan ko’rinib turibdiki, ishchining mehnat faoliyati mazmuni moddiy ehtiyoj bilan emas, balki maqsad bilan belgilanadi, bu o’z navbatida maqsadning ijtimoiy negizida yotuvchi tayyorlash mas’ulligi bilan uyg’unlashib ketadi. Modomiki shunday ekan, odam nima uchun bunday yo’sinda xatti-harakat amalga oshirgani, uning nimani ko’zlab ishqilayotgani mos kelmaydi, chunki uni faollikka undovchi turtki, xohish-istak bilan faoliyatni yo’naltiruvchi aniq maqsad o’zaro mutanosib emas. Binobarin, faoliyat faollik manbai hisoblanmish ehtiyoj sifatida yuzaga kelgan tarzda faollikning yo’naltiruvchisi tariqasidagi anglanilgan maqsad bilan idora qilinadi.

Ikkinchidan, faoliyat muvaffaqiyatini ta’minlash uchun psixika narsa va hodisalarning xususiy obyektiv xossalarini aks ettirishi, qo’yilgan maqsadga erishish yo’l-yo’riqlarini aniqlab berishi joiz.

Uchinchidan, faoliyat shaxsning xulq- atvorini maqsadga qaratilgan harakatlarni ro’yobga chiqarish, yuzaga kelgan ehtiyojlarni va yordamga muhtojligi yo’q faollikning imkonini beradigan boshqarishni uddalashi lozim. Shuning uchun faoliyat bilan jarayonlarisiz, irodaviy zo’r berishsiz amalga oshishi amri mahol, chunki u har ikkala omil bilan uzviy aloqaga kirishganidagina yaratuvchanlik xususiyatini kasb etadi, xolos.

Odatda faoliyatga ta’rif berilganda, birinchi galda anglashilgan maqsad bilan boshqarilishi, so’ngra psixik (ichki) va jismoniy (tashqi) faollikdan iborat ekanligi ta’kidlab o’tiladi. Lekin ushbu belgilar faoliyat ta’rifini mukammal tarzda ochib berishga qurbi yetadi, degan gap emas, albatta.

Inson faolligida anglanilgan maqsad mavjudligi to’g’risida mulohaza yuritish uchun har xil xususiyatli bir qancha omillarga murojaat qilishga to’g’ri keladi. Faoliyatning motivlari, ro’yobga chiqarish vositalari, axborot tanlash va uni qayta ishlash anglanilgan yoki anglanilmagan, ba’zan anglanilganlik noto’kis, hatto u noto’g’ri bo’lishi mumkin. Jumladan: a) maktabgacha yoshdagi bola o’yin faoliyatiga nisbatan ehtiyojini goho anglaydi, xolos; b) boshlang’ich sinf o’quvchisi o’quv motivlarini hamisha ham anglash qurbiga ega bo’lmaydi; v) o’smir ham xulq motivlarini noto’kis va noto’g’ri anglashi mumkin; g) hatto voyaga yetgan odam ba’zan xulq motivini noo’rin xaspo’shlashga intiladi. Bundan tashqari, hatto faoliyatni amalga oshirishni rejalashtirish, uni ro’yobga chiqarish uchun qaror qabul qilish, maxsulani taxminlash, xulosa chiqarish ham anglanilganlik kafolatiga ega emasdir. Chunki faoliyatni ro’yobga chiqaruvchi harakatning aksariyati ong tomonidan boshqarilmaydi, jumladan, velosiped uchish, kuy chalish, kitob o’qish, telefon qilish odatiy hodisadir.

Shuni uqtirib o’tish lozimki, faoliyatning jabhalarini ongda aks darajasi va mukammalligi uning anglanilmaganligi ko’rsatkichi mezoni hisoblanadi. Lekin faoliyatning anglanganligi darajasi keng ko’lamli bo’lishiga qaramasdan, maqsadni ko’zlash (anglash) uning ustuvor belgisi vazifasini o’ynayveradi. Faoliyatda maqsadni anglash ishtirok etmasa, unda u ixtiyorsiz(impulsiv) xatti-harakatga aylanib qoladi va bunday xolat ko’pincha hissiyot bilan boshqariladi. Jahl, g’azab (affekt), kuchli ehtiros holatlari yuz bergan odam ixtiyorsiz harakat qiladi. Biroq xatti-harakat ixtiyorsizligi uning anglanilmaganligini bildirmaydi, aksincha bunda inson motivining shaxsiy jabhasi anglanilgan bo’ladi, uning ijtimoiy mazmuni esa qamrab olinmaydi.

### 2. Faoliyatning tuzilishi

Voqyelikka nisbatan munosabatning muhim shakli sifatidagi faoliyat inson bilan uni qurshab turgan olam (borliq) orasida bevosita aloqa o’rnatadi. Tabiatga, narsalarga o’zga odamlar ta’sir ko’rsatish ham faoliyatning qudrati bilan ro’yobga chiqadi. Inson faoliyatda narsalarga nisbatan subyekt sifatida, shaxslararo munosabatda esa shaxs tariqasida gavdalanadi hamda imkoniyalarini yuzaga chiqarishga musharraf bo’ladi. Buning natijasida ikkiyoqlama bog’lanish uzluksiz harakatga kirishishi, to’g’ri va teskari aloqa o’rnatishi tufayli inson narsalarning, odamlarning, tabiat va jamiyatning o’ziga xos xususiyatlari to’g’risida ma’lumot to’playdi. Har xil xususiyatli o’zaro munosabatlar negizida faoliyat subyekti uchun narsalar subyektlar sifatida, odamlar esa shaxs timsolida aks eta boshlaydi.

Inson faoliyatga yo’naltirilgan maqsadga erishish uchun shu yo’lda harakat qilishi tufayli xususiy vazifalarni bajarishga kirishadi. U o’z oldida turgan maqsadni amalga oshirish uchun ma’lum vaqt oralig’ida u yoki bu amalni bajaradi. Biror matnni kompyuterda tayyorlash uchun inson oldin uni elektr tokiga ulaydi, ekranni ishga sozlaydi, uning tugmachalarini bosish orqali harf va so’zlarini teradi, so’ngra ma’lum ma’no anglatuvchi matn paydo bo’ladi.

Psixologiyada faoliyatning alohida bir xususiy vazifasini bajarishga mo’ljallangan, nisbatan tugallangan qismi (unsuri), tarkibi harakat deb nomlanadi. Masalan, kompyuter texnikasidan foydalanish harakatlari amalga oshiriladiga ishlaridan tarkib topadi. Harakatlar natijasida odam borliqdagi narsalar xususiyati, holati, fazoviy joylashuvini o’zgartiradi. Mazkur jarayon nafaqat harakat yordami bilan, balki muayyan sa’i-harakatlar tufayli yuzaga keladi. Duradgor eshik yasamoqchi bo’lsa, avval munosib material tanlaydi, ularni o’lchaydi, unsirlarini sanaydi, randalaydi, qismlarni bir-biriga joylashtiradi, yopishtiradi, unga pardoz beradi, oshiq- moshiq qoqadi, kesaki o’rnatadi, ochib yopilishini tekshiradi va hokazo. Keltirilgan misoldan ko’rinib turibdiki, duradgorning gavdasi, oyoq-qo’llari, boshining tutishi sa’i harakatlari bilan birga «tanlash», «ishlov berish», «o’rnatish» amal qismlari majmuasi faoliyatni tarkib toptiradi. Sa’i-haraktning harakatdan farqli tomonlari uning aniqligi, maqsadga yo’nalganligi, epchilligi, uyg’unligi singari belgilarida o’z ifodasini topadi.

Inson faoliyatida narsalarni o’zlashtirishga yo’naltirlgan sa’i-harakatlardan tashqari: a) tananing fazoviy holati; b) qiyofaning saqlanishi (tik turish, o’tirish); v) joy almashish (yurish, yugirish); g) aloqa vositalari sa’i-harakatlari qatnashadi. Odatda aloqa vositalari tarkibiga: a)ifodali sa’i-harakatlar (imo-ishora, pantomimika); b) ma’noli ishoralar; v) nutqiy sa’i-harakatlar kiritadi. Sa’i-harakatlarning ushbu turlarida ta’kidlab o’tilganlardan tashqari mushaklar, xiqildoq, tovush paychalari, nafas olish a’zolari ishtirok etadi. Demak, narsalarni o’zlashtirishga qaratilgan harakatning ishga tushishi muayyan sa’i-harakatlar tizimining amalga oshirilishini anglatadi. Bu hodisa ko’p jihatdan harakatning maqsadiga, ta’sir o’tkaziladigan narsalarning hususiyatlariga va harakatning amalga oshishi shart sharoitlariga bog’liq. Jumladan, a)kitobni olish qalamni olishdan boshqacharoq tarzdagi sa’i- harakatni taqozo etadi; b) avtomobilni haydash velosipedda uchishga qaraganda ayricha sa’i- harakat talab qiladi; v) ellik kg shtangani ko’tarishda bir pudlik tonnaga qaraganda ko’proq quvvat sarflanadi; g) kartonga katta shaklni yopishtirishga qaraganda kichik shaklni joylashtirish, qiyin kechadi.

Yuqorida keltirilgan misollar turlicha obyektlarga taalluqli bo’lishiga qaramay, ularda harakatning maqsadi yagonadir. Obyektlarning turlicha ekanligi sa’i-harakatlarning oldiga va mushak faoliyati tuzilishiga har xil talablarni, tizimni qo’yadi. Ushbu voqyelik rus olimlari P.K.Anoxin, N.A.Bernshteyn, E.A.Asratyanlarning tadqiqotlarida dalillab berilgan. Ularning umumiy mulohazalariga qaraganda, mushaklarning faoliyati sa’i-harakat vazifasi bilan emas, balki mazkur sa’i-harakat ro’y beradigan shart sharoitlar bilan boshqarilishi mumkin. Mushaklar bu o’rinda sa’i-harakatlarning yo’nalishini va tezligini ta’minlash uchun xizmat qiladi, har xil qarshiliklarni (hajm, kuch, vazn ta’siri) muayyan darajada susaytiradi.

Sa’i-harakatlarning amalga oshirilishi beo’xtov ravishda nazorat qilinadi, uning mahsulasi harakatning pirovard maqsadi bilan qiyoslanadi va unga ayrim tuzatishlar kiritiladi, huddi shu tarzda boshqaruv betinim takrorlanaveradi, harakatni nazorat qilish jarayoni esa sezgi a’zolari yordami bilan vujudga keladi. Sa’i-harakatning sensor (sezgi a’zolari yordamida) nazorat qilishning isboti uning oynadagi o’z aksiga qarab chizishda o’z ifodasini topadi. Ma’lumkki, oynada qalamning odam qo’li harakat yo’nalishi bo’yicha emas, balki qarama-qarshi tomonga harakatlanayotganday tuyuladi. Inson ko’rish orqali mashqlanishi tufayli ma’lumotlardan foydalanish bilan harakatni muvofiqlashtirishni uddalaydi.

Sa’i-harakatlarning nazorat qilish jarayoni va ularni boshqarish teskari aloqa prinsipiga binoan ro’yobga chiqadi. Ushbu hodisani amalga oshish imkoniyati quyidagi omillarga bevosita bog’liq holda kechadi: a) sezgi a’zolari aloqa kanali vazifasini bajargan taqdirda; b) ular axborot manbai sifatida harakat rolini o’ynaganda; v) sa’i-harakatlarning aks ettiruvchi alomatlar jarayonda

### 3. Faoliyatning o’ziga xosligi

Faoliyat jahon psixologiyasi fanining asosiy (funda­mental) tushunchalaridan biri hisoblanib, ko’pincha psixo­logik kategoriya sifatida olib qaraladi. Shuning bilan birga ushbu tushuncha haddan ziyod keng ma’noli va ko’p aha­miyatli tarzda foydalanilganligi tufayli uning mohiyati yoyiq bo’lib boradi, natijada qiymati asl mazmunini yo’qotadi. Huddi shu boisdan psixologiyada faoliyat uchun umumiy qabul qilingan definisiya mavjud emas, foydala­nib kelinayotgan tuzilma, ta’rif esa ko’p hollarda tanqidga uchraydi. Holbuki shunday ekan, semantik tahlil o’tkazish orqali faoliyatga nisbatan turlicha qarashlarni umumlash­tirish, o’zaro taqqoslash zaruriyati aniqlangan bo’lar edi, bu esa o’z navbatida uning (faoliyatning) ilmiy psixologik obyektiga aylantirishi unga aloqador tushunchalar tarki­bini mukammallashtirish imkoniyatini vujudga keltiradi.

Ensiklopediya, izohli lug’at va lingvistik so’zliklar­dagi ma’lumotlar, ilmiy matnlarning tahlilining ko’rsa­tishicha, faoliyat tushunchasi falsafa, fiziologiya, sosio­logiya, psixologiya fanlari predmetidan kelib chiqib, o’zaro qorishish oqibatida mehnat, ish, aktivlik, xulq singari to’rt xil tavsifga ega bo’lgan.

I.M.Sechenov fiziologik organlar va tizimlar faol­ligi yoki ishi to’g’risida tasavvurga ega bo’lgan, shu sababdan uning asarlarida "tafakkurning faol shakli", "tafakkur faoliyati", "miya faoliyati", "muskul faoliyati" so’z birik­malari keng ko’lamda joy egallagan. I.P.Pavlov tomonidan "oliy nerv faoliyati", N.A.Bershteyn esa "fiziologiya fa­olligi" atamasi fan olamiga olib kirgan. Lekin N.A.Bernshteyn faollik, faoliyat, ish, mehnat tushunchala­rini ma’nosiga ko’ra farqlagan bo’lishiga qaramay, u aksa­riyat hollarda faollikni faoliyat ma’nosida qo’llagan.

Psixofiziologiyada faoliyat faollikni fiziologik ma’nosi sifatida talqin qilingan bo’lsa, ish, mehnat fao­liyati "mehnat faolligi" mazmunida qo’llanadi. Ijtimoiy psixologiyada "faoliyat-faollik-ish-mehnat", "faoliyat-xulq", "mehnat-xulq-faoliyat" ko’rinishlari juftligi uchrab turadi. S.L.Rubinshteyn ong va faoliyat birligi prinsipini ilgari surib va atroflicha asoslab berib, faoliyat psixologiyasini yaratish zaruriyatini tushuntira oldi. Uningcha, mehnat psixologik emas, balki "ijtimoiy kategoriya", psixologiya esa "mehnat faoliyatining psixo­logik jabhalarini" tatqiq etadi. Psixiklilikning namoyon bo’lishi yoki hukm surishining obyektiv shakli xulqda, faoliyatda ifodalanadi (aks ettirish harakati ma’nosida).

A.N.Leontyev faoliyatning psixologik nazariyasini yaratib, uning asosiy tushunchasi sifatida "predmetli fao­liyat" so’z birikmasini fanga olib kirdi. Muallif tomo­nidan "odamning hissiy amaliy faoliyati" so’z birikmasi "ijtimoiy inson" sifatida talqin etiladi. Uning asarla­rida "faoliyat", "xulq" tushunchalari har xil mazmunda ish­latiladi, jumladan, "teskari aloqalar vositasida xulqni boshqarish", "faoliyatning halqali tuzilishi", "faoliyatni boshqarish", "qo’lning tuyush faoliyati", "perseptiv faoliyat", "reseptor va effektorlar apparatlarning hamkorlik fao­liyati" kabilar.

B.G.Ananyev faoliyat psixologiyasini faollik psixo­logiyasi ma’nosida tushunadi. Uning fikricha, bilish va muomala faoliyatning birlamchi ko’rinishidir. Tadqiqotchi "inson faoliyati", "tashkiliy ish", "tashkilotchilik fao­liyati", "xulq jarayonining algoritmlari" atamalaridan har xil ma’noda foydalanadi.

### 4. Faoliyatni interiorizasiyalash va ekstreoriozasiyalash

Yuqoridagi mulohazalardan ko’rinib turibdiki, miyani ilgarilab aks ettirish imkoniyati va hali amalga oshirilmagan harakatning natijasi inson psixikasida qay tarzda in’ikos etilishi kuchli qiziqish uyg’otadi. Bu hodisani izohlashning yagona yo’li – u ham bo’lsa borliqning muhim hususiyati hisoblanmish qonuniyatning mavjudligidir. Borliqdagi qariyb (noosfera hisobga olinmaganda) barcha narsalar, munosabatlar, xususiyatlar, shart-sharoitlar, tuzilmalar bir-biri bilan doimiy bog’liqlikka ega bo’lib, muayyan qonuniyat asosida harakatlanadi, bu holatdan ikkinchisiga o’tadi. Shuning uchun idishdagi suv qaynatilsa bug’ga aylanadi, harorat pasaysa, u muzlaydi, havo isiganida esa muz eriy boshlaydi, bahor ketidan yoz keladi, narsalar ishqalansa qiziydi va hokazo. Xuddi shu bois obyekt bilan hodisa o’rtasidagi o’zgarmas, barqaror munosabatlar, obyektning muhim xususiyatlari hodisaning qonuniyati deyiladi. Ularda o’zgarmas xususiyatlar va qonuniyatlarning mavjudligi o’zgarishlarni oldindan payqash, harakatlarni muvofiq yo’naltirish imkonini vujudga keltiradi. Tashqi, yaqqol faoliyat favquloddagi davrda ichki timsoliy (psixik) faoliyat tarzida his etiladi. Obyektlarga yo’naltirilgan yaqqol harakatlar ularning muhim xususiyatlariga mo’ljallangan timsoliy jarayon bilan almashtiriladi. Xuddi shu sababdan tashqi, yaqqol harakatdan, ichki, timsoliy harakatga mana shu tarzda o’tish jarayoni interiorizasiya (ichki tarzga aylanish) deb ataladi. Interiorizasiya muammosi rus olimlari L.S.Vigotskiy, A.N.Leontyev, P.Ya.Galperin va ularning shogirdlari tomonidan turli jabhalarda tadqiqot qilingan. Interiorizasiya sharofati bilan inson psixikasi muayyan vaqt oralig’ida uning idrok maydonida yo’q narsalarning timsoli (obrazi)dan foydalanish qurbiga ega bo’ldi. Shu narsa ma’lumki, bunday o’zgarishlarning muhim quroli bo’lib so’z, o’zgarish vositasi sifatida nutqiy faoliyat xizmat qiladi. Shuning uchun so’zlarni to’g’ri ishlatishga odatlanish favqulodda buyumlarning muhim xususiyatlarini axborotidan foydalanishning usullarini o’zlashtirish demakdir.

Inson faoliyati murakkab va o’ziga xos jarayon bo’lib, shunchaki ehtiyojlarni qondirishdan iborat emas, balki ko’pincha jamiyatning maqsadi va talablari bilan belgilanadi. Xuddi shu boisdan qo’yilgan maqsadning anglanilganligi va unga erishish bo’yicha ish harakatlari tajribasi anglanilganligi va unga erishish bo’yicha ish harakatlari tajribasi bilan bog’liq ekanligi inson faoliyatining o’ziga xos belgisi bo’lishini tasdiqlaydi.

Shuning uchun shaxs faoliyatining jismoniy (tashqi) va psixik (ichki) tuzilmalari bir-biri bilan uyg’unlashganligi ko’zga tashlanadi. Inson faoliyatining tashqi jabhasi uning atrof muhitga ta’sir ko’rsatishga mo’ljallangan sa’i-harakatlar ichki (psixik) jihatiga bog’liq bo’lib, ularni motivlashtiradi, bilishga undaydi va boshqaradi. Shuningdek, tashqi jabha o’z navbatida: a)psixik faoliyat buyumlar va jarayonlar xususiyatlarini o’zida namoyon qiladi; b) ularning maqsadga muvofiq tarzda qayta o’zgartirilishini amalga oshiradi; v) psixik andozalar o’xshashligini, natijalar va harakatlarning kutilmalariga muvofiqligini ko’rsatadi; g) ularni uzluksiz ravishda yo’naltirib va nazorat qilib turadi. Shunga muvofiq ravishda tashqi, yaqqol faoliyatni ham ichki (psixik) faoliyatning eksteriozasiyalashuvi (tashqi tarzga aylanishi) deb baholash maqsadga muvofiq.

Psixologiya fanida harakat tushunchasi tahlil qilinganida u motor (jismoniy) harakat, sensor (hissiy) harakat va markaziy qismga ajratiladi. Shunga muvofiq ravishda ajratilgan tarkiblar harakatni amalga oshirish jarayonida bajaradigan ishlarni ijro etish, nazorat qilish va boshqarish bilan shug’ullanadi. Faoliyat harakatlarining ijro etish, nazorat qilish va boshqarishda qo’llaniladigan yo’l-yo’riqlar uning usullari deyiladi.

Odatda harakatlar anglanilgan yoki anglanilmagan tarzda amalga oshirilishi kuzatiladi. Harakatni bajarishda ong borgan sari kamroq ishtirok etishi tufayli ishni amalga oshirish avtomatlasha boshlaydi, ayrim mayda chuyda qismlarga nisbatan e’tibor (nazorat) kamayadi. Shuning uchun inson faoliyatida maqsadga yo’naltirilgan sa’i-harakatlarni ijro etish va boshqarishning muayyan darajada avtomatlashuvi malaka deyiladi. Xuddi shu boisdan harakatlarni boshqarish bilan sa’i-harakatlarni boshqarish aynan bir narsa emas, albatta. Chunki sa’i-harakatlarning yuksak darajada avtomatlashuvi uning o’z tarkibidagi harakatni ongli ravishda idora qilish bilan uyg’unlashib ketadi. Patologik holatlardan tashqari, barcha faoliyat turlari ong bilan boshqarilib turadi. Harakat tarkiblarining avtomatlashuvi: birinchidan, ongli ravishda yo’naltirilgan obyektni almashtiradi. Ikkinchidan, harakatning umumiy maqsadlarini, uning ijro etilishi shart- sharoitlarini, natijalarini nazorat qilishni, uchinchidan, ularni baholashni ong uning tasarrufi doirasiga kiritadi.

Malakaning tuzilishi. Harakatning qisman avtomatlashuvi tufayli uning tuzilishida ayrim sifat o’zgarishlari yuz beradi va ular quydagilardan tashkil topgandir:

Birinchidan, sa’i-harakatlarning ijro etilishi usullari o’zgaradi. Bunda bir qator sodda sa’i-harakatlar yagona jarayonga (tarkibga) kiruvchi ba’zi sodda sa’i-harakatlar o’rtasida to’siq va uzilish ro’y bermagan bitta murakkab sa’i-harakat o’zaro bir-biriga qo’shilib ketadi, ortiqchalari esa bartaraf etiladi.

Masalan, bola velosipedni uchishga o’rganayotgan paytida bir qancha ortiqcha harakatlarni amalga oshiradi: o’zini bir tekis tuta olmaydi, pedalni birini bosib, ikkinchisini bosmaydi, rolni qattiq tutadi, yo’lga diqqatini taqsimlay olmaydi, o’rindiqqa noqulay o’tiradi, birovning yordamiga tayanadi. Malakali velosiped haydovchisi harakatni silliq bajaradi ortiqcha urinishlarga yo’l qo’ymaydi. Harakatlarni o’zlashtirish jarayonida: a)sa’i-harakatlar tarkibi; b)sa’i-harakatlar izchilligi; v)sa’i-harakatlar uyg’unligi; g)ularning tezligi rejali kechishiga sharoit yuzaga keladi.

Ikkinchidan, harakatni sensor (hissiy) nazorat qilish usullari o’zgaradi. Dastavval, sa’i-harakatlar amalga oshishini ko’rish organi orqali nazorat qilish kinestetik (mushaklar yordamida harakat) nazorat bilan almashadi. Chunonchi, charxchi asbobning tezligiga emas, balki ko’proq pichoq tig’iga e’tibor qaratadi. Sa’i-harakatlarning xususiyatini aniqlovchi har xil o’lchamlarining nisbatini baholash imkonini vujudga keltiradigan sensor sintezlar (yunoncha synthesis uyushma demakdir) hosil bo’ladi. Harakat mahsullarini nazorat qilishga alohida ahamiyat kasb etadigan mo’ljallarni farqlash va ajratish uquvchanligi insonda rivojlanadi.

Uchinchidan, harakatni markazdan turib boshqarish usullari o’zgarib boradi. Harakat usullarini idrok etishdan diqqat holi bo’lib, u uning vaziyati va mahsulasiga qaratilgandir. Topshiriq yechimlari, aqliy faoliyat jarayonlari tezkorlikda, hamkorlikda bajarila boshlaydi. Jumladan, uchuvchi samolyot dvigatelining ortiqcha kuch bilan ishlayotganini tovushidan fahmlaydi. Narsalarni aniqlashga sarflanadigan vaqt kamaya boradi. Qo’llanishga mo’ljallangan usullarning turkum tarzda ong yordamida oldindan payqash (sezish, fahmlash, bilish) jarayoni antisipasiya (lotincha anticipatio oldindan fahmlash, sezish ma’nosini anglatadi) deyiladi.

Shuning uchun harakat usullaridagi mazkur o’zgarishning siri nimada va ular qanday psixologik mexanizmiga ega? degan savolning tug’ilishi tabiiydir. Psixologik mexanizm (ta’minlash) o’z ichiga izlanish urinishlarini va tanlashni oladi. Shaxs u yoki bu harakatni bajarishga urinib ko’radi, hatto ushbu jarayonni nazorat qilib ham turadi. Bu o’z navbatida muvaqqiyatli urinishlar (sa’i-harakatlar), o’zini oqlagan chamalashlar, mo’ljallar inson tomonidan tanlanadi va asta- sekin mustahkamlanadi. Qo’llanganda foyda (naf) bermagan harakatlar samara beruvchilari bilan almashtiriladi. Bu holat muayyan davr davomida takrorlanadi yoki mashq qilinadi. Ana shundan kelib chiqqan holda muayyan harakatlarini o’zlashtirish maqsadida ularni ongli ravishda nazorat qilishga va o’zgartirishga harakat qilinadi.Amaliy ish harakatlarini takrorlanmasdan turib, turli xususiyatli malakalarni shakllantirib bo’lmaydi.

Malakani shakllantirishda bajarilayotgan harakatlarning nutq faoliyatida so’z bilan ifodalanishi va harakatning timsolini xayolda mujassamlashtirilishi muhim ahamiyat kasb etadi.Ana shu yo’sinda insonning malakasi anglashinilgan tarzda avtomatlashgan xatti-harakat sifatida shakllanadi. Malakalarni shakllantirish mexanizmiga, prinsipiga muayyan odatiy jabhalarga, usul va vositalar tanlash xususisiyatiga alohida e’tibor qilish uning muvaffaqiyatli hosil bo’lishini ta’minlaydi. Buning uchun quyidagilarga ahamiyat berish maqsadga muvofiq: a) usullarni tanlash, b) harakatda ong nazorat funksiyasini kamaytirish, v) maqsadni oydinlashtirish, g) shart-sharoitni tasavvur etish, d) malakani shakllantirish modelini xayolda yaratish va hokazo.

Psixologiya fanida malakani shakllantirishning asosiy bosqichlari sxemasi ishlab chiqilgan, bunda asosiy e’tibor malakaning xususiyatiga, malakaning maqsadiga, harakatni bajarish usullariga qaratiladi. Shuningdek, malakalarning o’zaro ta’siri muammosiga alohida ahamiyat beriladi, chunki inson malakalar tizimiga amal qilgan holda yangi malakani o’zlashtiradi.Oldin egallangan malaka, keyingisini tarkib topishiga yordamlashadi, goho unga xalaqit berishi ham mumkin. Harakatning avtomatlashuvi uning maqsadi, obyekti, vaziyati va shart-sharoitlari bilan belgilanadi. Harakatning muvaffaqiyati, samaradorligi ko’p jihatdan sensor nazoratga hamda uning yangi sharoitiga ko’chishiga bog’liq.

Malakalarning noto’g’ri (teskari) ko’chirilishi interferensiya hodisasini vujudga keltiradi. Faoliyat ko’nikma, malaka, usul, harakat,sa’i-harakat, operasiya kabi tarkibiy qismlar tufayli muayyan mahsullarga erishadi, moddiy va ma’naviy natijalarni hamda bilimlarni vujudga keltiradi.

**5. Faoliyat turlari.** Psixologik ma’lumotlarning ko’rsatishicha, faoliyat shaxslararo munosabatlar tizimi tariqasida, hamkorlik tarzida namoyon bo’ladi. Faoliyatda inson shaxsi (uning xususiyatlari) aks etadi va ayni bir davrda faoliyat odam shaklini tarkib toptiradi. Ong bilan faoliyat birligi prinsipiga asoslanish orqali shaxs kamol topadi, shaxslararo munosabatga kirishadi, ijtimoiy tajribalarni o’zlashtiradi, o’zaro ta’sir yordamida ijtimoiylashadi. Inson shaxsining shakllanishi o’yin, ta’lim, mehnat, sport va boshqa faoliyatning turlarida amalga oshadi. Faollik tufayli faoliyatni amalga oshirish jarayoni yuzaga keladi, xulq-atvor, muomala (kommunikasiya) vositasida ehtiyoj, istak, ijtimoiy talablar qondiriladi, turli xususiyatli axborotlar o’zlashtirilishi natijasida shaxs tarkib topa boshlaydi.

1. **O’yin faoliyati.** Faoliyatning oddiy shakllaridan biri o’yin hisoblanadi, lekin u tobora takomillashib, sodda harakatlardan keyinchalik syujetli, roli o’yinlarga, hatto sportgacha murakkablashib boradi atrof muhitni aks ettirishida ishtirok eta boshlaydi. Insonning borliqni in’ikos etishidagi dastlabki urinishni harakat orqali namoyon bo’ladi. Harakatlar bolaning tabiatga, uni qurshab turgan kishilik dunyosiga nisbatan munosabatini, ular to’g’risidagi ilk taassurotlar, sodda tasavvurlar, bilimlarni o’zlashtirishni anglatib keladi. Keyinchalik oddiy harakatlar muayyan ma’no kasb etib, syujetli va rolli o’yinlarga aylanadi. O’yinlar milliy (etnik) va umumbashariy turkumlardan tarkib topgan bo’lib, ijtimoiy hayotning barcha jabhalarini o’zida aks ettiradi. O’yinlar takomillashib borib sport turlariga, sport faoliyatiga o’sib o’tadi, jumladan, shaxmat, damino, futbol, shashka va xokazo. Sport o’yin faoliyati sifatida barcha yoshdagi insonlarga xos bo’lib hisoblanadi.

O’yin faoliyatida bola ijtimoiy voqyelikni taqlid, rol orqali ijro etishga harakat qiladi va shu yo’sinda atrof muhit to’g’risidagi, ijtimoiy turmushdagi shaxslararo munosabatlarni o’zlashtira boradi. Ijtimoiy turmushdagi u yoki bu hodisani rol orqali ijro qiladi. So’z bilan harakatning birikuvi natijasida o’yin faoliyat tusini oladi va muayyan ma’no, axborot berish, uzatish imkoniyatiga ega bo’ladi. Dastlabki o’yin aynan kattalar xatti-harakatini takrorlash, ularga taqlid qilish bilan tavsiflanadi. Syujetli o’yinlar borliqning goh anglangan, goho anglanmagan tarzda u yoki bu tomonlarini egallashga xizmat qiladi.

O’yin dastavval bola uchun vaqt o’tkazish, uni mashg’ul qilish funksiyasini bajarsa, keyinchalik ijtimoiy tarixiy taraqqiyot namunalarini ifodalash darajasiga o’sib o’tadi. Rollar, ma’noli harakatlar, ibratli imo-ishoralar, tushunchalar bola shaxsini shakllantirishda faol ishtirok etadi. Bola tug’ilganidan to maktab ta’limiga davridagi bola o’yin uchun faoliyati yetakchi faoliyat rolini bajaradi, shuningdek, o’yin didaktik tus kasb etishi ham mumkin.

**2.Ta’lim**. Ta’lim ham jarayon, ham faoliyat sifatida insonning hayotida muhim rol o’ynaydi va muayyan davr uchun yetakchi faoliyat sifatida gavdalanishi mumkin. Ta’lim boshqacha so’z bilan aytganda, o’qituvchi bilan o’quvchining subyekt-subyekt munosabatidagi hamkorlik faoliyati xisoblanadi. Aksariyat hollarda o’qituvchi axborot uzatuvchi (kommunikator) o’quvchi esa uni qabul qiluvchi obyekt sifatida talqin etiladi, lekin ikkiyoqlama harakat tufayli ma’lumot insonga anglashiniladi, o’zaro ta’sir, o’zaro anglashuv, tushunuv, o’zaro subyektlarning bir- birga zaruriyligi, taqozochanligi hamkorlikning muvaffaqiyati kafolatli sanaladi. Ta’lim o’quv faoliyati, aqliy faoliyat, bilish faoliyati turtkisi vazifasini o’taydi, chunki har qaysi faoliyatning shakli aqliy mehnat tufayli amalga oshadi. Ta’limning boshqa faoliyat turlaridan farqi uning mahsulining o’ziga xosligi, barcha bosqichlariga ongli yondashuvda va munosabatda bo’lishdir. Ta’lim o’quv faoliyati yoki jarayon sifatida mustaqil izlanishni, ijodiy munosabatni, turli vaziyat (auditoriya va undan tashqarida)ni, har xil bosqichni (boshlang’ich, o’rta, maxsus, oliy ta’lim) o’zida mujassamlashtiradi. Mustaqil bilim olish va mutolaa qilish ham o’quv faoliyatining muayyan ko’rinishlari bo’lib, shaxsiy ilmiy, ijodiy izlanishning mahsuli hisoblanadi.

Ta’lim tarbiya bilan uyg’unlashgan tarzda namoyon bo’ladi, subyektga obyektiv ta’sir o’tkazish tufayli bilimlar egallanadi, muayyan shaxsiy fazilatlar tarkib topadi. Ta’limning mohiyatiga (matnda g’oya, taassurot, mazmun, syujet, timsol orqali) tarbiyaviy ta’sir o’tkazish dasturiy asosda, iyerarxik tarzda singdiriladi. Ta’lim muayyan guruh va jamoani shakllantiradi, shaxslararo munosabat maromlari bilan tanishtiradi, shaxsiy fazilatlarni tarkib topishiga, subyektning ijtimoiylashuviga sezilarli ta’sir o’tkazadi.

Ta’limning yana bir muhim funksiyasi shuki, u turli yoshdagi odamlarni kasb tanlashga yo’naltiradi, kasbiy tayyorgarlikni amalga oshirishga, mutaxassis sifatida shakllanishga muhim ta’sir o’tkazadi. Ta’lim ijtimoiy jihatdan shaxslarni shakllantirish, ixtisos ko’nikmalari bilan qurollantirish, u yoki bu sohada mutaxassis bo’lib faoliyat ko’rsatishga hizmat qiladi. Mustaqil fikrlash, psixologik imkoniyatlarni ro’yobga chiqarish, barkamollikni egallash borasida ijtimoiy hayotning turli jabhalarida ta’lim yetakchi faoliyat tariqasida muhim rol o’ynaydi.

**3 Mehnat faoliyati**. Insoniyat o’zining mehnati tufayli ongli mavjudodga aylangan, jamiyatda mo’l-ko’lchilikni yaratgan, tabiatda esa ayrim o’zgartirishlarni amalga oshirgan, borliq to’g’risidagi ma’lumotlarni egallashga musharraf bo’lgan. Mehnat faoliyatining tarkibida mehnat, ish harakat yotadi. Ularning har qaysisi muayyan ulushni amalga oshirish tufayli faoliyat mahsuli vujudga keladi, u moddiy yoki ma’naviy ko’rinishda bo’lishi mumkin.

Ajdodlarimiz tomonidan yaratilgan kasb-kor ko’nikmalarini avlodlarga o’rgatish mehnat faoliyati yordamida amalga oshiriladi. Kasbiy malakalarni shakllantirish, takomilashtirish, mahsulot yaratish va undan maqsadga muvofiq ravishda foydalanish mehnat faoliyati orqali ro’yobga chiqariladi. Mehnat faoliyatida amaliy ko’nikmalar barqarorlashadi, nazariy fikr, g’oya, mulohaza vujudga keladi. Faoliyat bilan ong birligi mavjud bo’lganligi sababli shaxs tarkib topadi, axloqan, ham aqlan rivojlanadi. Mehnat faoliyati individual xususiyat kasb etsa-da, lekin uning mohiyati ijtimoiydir. Inson shaxsiy ehtiyojini qondirish uchun mehnat qiladi u yoki bu mahsulot ishlab chiqariladi, oqibat natijada odam ijtimoiy jamiyat farovonligi uchun o’z shaxsiy ulushini qo’shadi.

Mehnat faoliyati yashash, ehtiyojni qondirish, kelajak uchun mo’l-ko’lchilik vujudga keltirish, yaratilgan mahsullarni (me’morchilik, san’at, madaniyat asarlarini) saqlash, asrash, meros sifatida qoldirish funksiyalarini bajaradi. Shuning uchun mehnat faoliyati o’n minglab kasb-kor professogrammasiga asoslangan holda turli shaklda tashkil qilinadi va muayyan reja, maqsadni ro’yobga chiqarish uchun har xil vaziyatlarda amalga oshiriladi.

Mehnat maishiy va ishlab chiqarish turlariga ajratilgan holda imkoniyatga, layoqatga, qobiliyatga, salohiyatga qarab taqsimlanadi. Shuning uchun mehnat faoliyatining sodda ko’rinishlari ilk bolalik yoshidan ko’zga tashlanadi, bu o’rinda dastyorlik, ko’maklashish holatlari nazarda tutiladi. Keyinchalik yaxlit mehnat faoliyati tashkil qilinadi va muayyan maqsad amalga oshiriladi, uning mahsuli (natijasi) moddiy ko’rinishga ega bo’ladi.

Mehnat turlari maishiy, ishlab chiqarish sohalari mohiyatidan kelib chiqqan holda paydo bo’ladi va ijtimoiy talab, ehtiyojni qondirish uchun xizmat qiladi. Mehnat faoliyati shaxsni rag’batlantiradi (maosh, maqtov) va kasbiy shakllanishining yangi qirralarini ro’yobga chiqarishga zamin hozirlaydi. Natijada qobiliyatli, salohiyatli mutaxassis, mahoratli, novator kasb egasi bosqichlariga erishishga shaxsni safarbar etadi. Mehnat faoliyati kishida praksik (lazzatlanish) hissini shakllantiradi, butun imkoniyatini ishga tushirishga moddiy, ma’naviy negiz yaratadi

**Faoliyatning asosiy jabhalarining tuzilishi:**

|  |  |  |
| --- | --- | --- |
| faoliyatning |  | subyekti  morfolo­giyasi  motivasiyasi  funksiyasi  dinamikasi  har xilligi |

|  |  |  |
| --- | --- | --- |
| faoliyat subyekti |  | insoniyat (inson)  jamiyat  ijtimoiy guruh  individ, shaxs, yaqqol odam  ruhiy jarayon  fiziologik tizim |

**Faoliyat tuzilishining tasnifi**

|  |  |  |  |
| --- | --- | --- | --- |
|  | oddiylar |  | mantiqiy  fazoviy  zamoniy  stoxas­tik |

|  |  |  |  |
| --- | --- | --- | --- |
| Tuzilmalar |  | murakkablar | ehtimollar algoritmi -  (mantiqiy stoxastik)  mantiqiy-fazoviy  mantiqiy stoxastik zamo­niy |

**Faoliyatni bilish**

|  |  |  |
| --- | --- | --- |
| faoliyat sifatida | o’quv ilmiy | morfologiya  aksiologiya  praksiologiya  ontologiya |

Bilish

|  |  |  |  |  |
| --- | --- | --- | --- | --- |
|  | Modellar | tadqiqot |  | laboratoriya yarimtabiiy |
|  |  |  |  |  |
| modellarda yoki | Modellashtirish | loyihalash |  | ishlab chiqish |
|  |  |  |  |  |
|  | modellar  rang-barang­ligi | Baholash |  | eksperi­mental eks­pert hi­soblash |

**Faoliyat tuzilishi**

(A.N.Leontyev bo’yicha)

эщтиёж

мотив

фаолият

операция

щаракат

ма=сад

шароит

топшири=

Jahon psixologiyasida xulq-atvor, muomala va faoliyat muvaffaqiyatini ta’minlovchi omillarning eng muhimi tariqasida insonning emosional hayoti yotishi ak­sariyat nazariyotchi psixologlar tomonidan ta’kidlab o’ti­ladi. Bu talqinning haqqoniyligiga hyech qanday e’tirozlar bo’lishi mumkin emas, chunki mazkur omil eksperimental psixologiyaning mustaqil soha sifatida vujudga kelishidan e’tiboran ustuvor, dalil taqozo qilmaydigan atribut singari tadqiqot predmeti mohiyatiga singib ketgan. Shuni alohida ta’kidlab o’tish lozimki, inson muomalasining, xulq-atvorining kechishi, faoliyatining muvaffaqiyatli, sermahsul yakunlanishi ko’p jihatdan shaxsning emosional holatlariga (emosional ton, kayfiyat, stress, affekt va hokazo), izohlanishi murakkab bo’lgan ruhiy kechinmalarga, yuksak his-tuyg’ularga bog’liq.

O’yin, mehnat, o’quv, muomala va boshqa faoliyat turla­rining muvaffaqiyatli kechishi, shaxslararo munosabatlarda xulq-atvorning namoyon bo’lishi ijobiy psixologik holat sifatida baholansa, emosiya va hissiyotning barqaror, maqsadga yo’nalgan tarzda hukm surish ehtimoli e’tirof etiladi. His-tuyg’ularning mustahkamligi, barqarorligi, mukammalligi sifatlarining mavjudligi ularning dinamik stereotiplar tipiga aylanganligidan dalolat beradi, fao­liyat va xulqning shaxs tomonidan ongli ravishda boshqarish uslubi shakllanganligini bildiradi. Tabiatning tarkibiy qismlari va jamiyatning a’zolari bilan turli shakldagi, har xil xususiyatli munosabatga kirishishi, ular bilan muomala qilish maromlarini davriy (muvaqqat tarzda) o’z­garishni vujudga keltiradi. Ana shu o’zgarish tufayli muvaffaqiyat va muvaffaqiyatsizlik, omad va omadsizlik, optimizm va pessimizm, romantika va realiya, simpatiya va antipatiya, progress va regress, jo’shqinlik va tushkunlik, faollik va sustlik kabi birinchisi ijobiy (pozitiv) ik­kinchisi esa salbiy (negativ) ruhiy hodisa kelib chiqadi. Faoliyat va xulqning amaliyotda bir tekis kechishini ta’minlovchi emosional holat barqarorligining buzilishi unga qiyos qilingan muvaffaqiyatning birlamchi omili to’g’risidagi ilmiy ma’lumotlarni shubha ostida qoldiradi. Binobarin, jamiki narsaning boshlang’ich asosi, manbai emosiya degan g’oyani, uning qiymatini umumiy fonda bir­muncha qadrsizlantiradi, lekin ikkinchi darajali omilga aylantirib yubormaydi. Omillarning birlamchi va ikki­lamchi, ustuvor va yetakchi, umumiy va xususiy, obyektiv va subyektiv, muhim va nomuhim mezonlar, alomatlar, o’lchamlar yordami bilan baholanishi ushbu psixologik masala mohiya­tini oqilona talqin qilish zaruriyatini vujudga keltiradi. Holbuki shunday ekan, ularning mohiyatini, keltirib chiqaruvchi sabablarini, harakatlantiruvchi kuchlarini mu­ayyan dalillarga asoslanib tahlil qilish muammosi may­donga keladi.

Inson faoliyati va xulqining muayyan qonuniyatlarga asoslangan holda amalga oshishi ham obyektiv, ham subyek­tiv shart-sharoitlarga bog’liq. Tabiiy omillarni keltirib chiqaruvchi obyektiv (tashqi) shart-sharoitlar, ya’ni mikro va makro muhit, moddiy borliq, yordamchi vositalarning mavjudligi, ularning yuksak talablarga javob bera olish imkoniyati, tashqi qo’g’atuvchilarning bezararligi, vaqt va fazoviy o’lchovlarning muvofiqligi, mutanosibligi kabi­lardan tarkib topadi.

Xulq va faoliyatning namoyon bo’lishi uchun tabiiy shart-sharoitlar tizimi yaxlit holda ishtirok etishi, ularning muvaffaqiyatini ta’minlovchi omillar majmuasi tariqasida xizmat qilishi mumkin. Tabiiy shart-sharo­itlardagi to’kislikdan tashqari ayrim yetishmovchiliklar va uzilishlarning sodir bo’lishi nuqsonlarni keltirib chiqaradi, buning oqibatida ruhiy kechinmalar faolligi, ildamligi, maqsadga yo’nalganligi buziladi.

Tabiiy shart-sharoitlar muhit ta’sirida ruhiy ola­mida bir qator keskin ham sifat, ham miqdor o’zgarishlari vujudga keladi, ular yangilanishlarda, yangi fazilatlar, xislatlar tug’ilishida namoyon bo’ladi. Shuni alohida ta’kidlab o’tish joizki, tabiiy muhitning tarkibiy bo’l­mish geografik muhit bu borada muhim rol o’ynaydi, ko’­pincha u, birinchidan, biologik shartlangan shaxs sifatla­riga ta’sir etib, fenotiplarni genotiplarga aylantiradi (hududiy muhit, relyef, stixiya kutilishi: zilzila, qor ko’chkisi, dovul, suv toshqini, oyoq yetmas qorli tog’lar va ho­kazo). Ikkinchidan, ontogenezda shaxs xarakterologik xusu­siyatlarining tabiiy ravishda shakllanishiga ta’sir o’tka­zadi, shuning bilan birga mikro muhit bilan genlar, irsiy belgilar, alomatlar o’rtasida uyg’unlikni ta’minlab turuvchi mexanizm vazifasini bajaradi.

Obyektiv (tabiiy) shart-sharoitlardan tashqari, inson omili bilan uzviy bog’liqligi subyektiv (shaxsga oid, uning qiyofasiga bog’liq) shart-sharoitlar muomalaning, faoli­yatning, xulqning ijtimoiy turmushda samarali amalga oshishini uzluksiz ravishda ta’minlab turadi. Subyektiv shart-sharoitlarning qatoriga shaxsning barqarorligi, xarakterning mustahkamligi, ehtiyoj, motiv, maslak, salo­hiyatning puxtaligi, o’zini o’zi boshqari uslubining qat’iy ravishda shakllanganligi, biologik shartlangan xislatlar esa o’zaro uyg’unlashganligi kabilar kiradi.

Odatda obyektiv (tabiiy) va subyektiv (shaxsga oid) shart-sharoitlardagi o’zgarishlar tufayli ijobiy (pozi­tiv) yoki salbiy (negativ) xususiyatli psixologik holatlar, hodisalar, xislatlar, kechinmalar ustuvorligi yuzaga kelib, moddiy asos funksiyasini bajaruvchi oliy nerv faoliya­tini, markaziy nerv tizimining ritmikasini, ishchanlik qobiliyatini pasaytiradi. Buning oqibatida faoliyat, xulq va muomala amalga oshishida odatiy sa’i-harakatlar, ope­rasiyalar, maromlar buzila boshlaydi, favqulodda asabiy­lik, ruhiy nuqsoniylik, qonuniyatdan chetga og’ishlik, noxush kechinmalar hokimligi yetakchilik qiladi. Huddi shu sa­babdan, faoliyat, xulq va muomalaning muvaffaqiyati shubha ostida qolishi mumkin, chunki mahsuldorlik, so­bitqadamlilik, maqsadga yo’nalganlik sifatlarining do­minantligi yo’qoladi, natijada ushalmagan ezgu niyatlar **ar­mon** tariqasida yuksak his-tuyg’ular safida davriy hukm surishda davom etaveradi.

Insonning tabiatga va jamiyatga nisbatan munosabati tasodiflarsiz, favquloddagi vaziyatlarsiz amalga oshishi mumkin emas, chunki ehtimollar darajasidagi kutilishning yo’qligi rejasiz vaziyatlarni shaxsning idrok maydonida keltirib chiqaradi. Hayot va faoliyat strategiyasi va takti­kasining ekstremal tarzda o’zgarishi individual va ijti­moiy xususiyatli vaziyatlarning paydo bo’lishiga olib ke­ladi. Vaziyatlar stixiyali, xaotik (betartib, tasodif) xatti-harakatlarni vujudga keltirib, tekis, odatiy, dav­riy, barqaror xususiyatlar ritmikasini izdan chiqaradi, natijada insonning motivasion, emosional, kognitiv, regulyativ, xulqiy, irodaviy tuzilishi tarkiblarining funksiyasi buziladi. Shaxs tuzilishiga favquloddagi va­ziyatlarning ichki larzasi faoliyat, xulq va muomalaning onglilik holatidan ongsizlikka o’tishini taqozo etadi, bi­nobarin, muvaffaqiyatsizlik realiyaga aylanadi.

Ho’sh, nima uchun shaxs tasodiflarning oldini olishga tayyor emas yoki ko’pincha u bu borada kuchsizlik, ojizlik qiladi?

Ushbu muammo yechimini juda sodda tarzda hal qilish ham mumkin:

1) shaxs ongli zot, yaratuvchilik qudratiga ega bo’lishidan qat’i nazar - u tabiatning tarkibiy qismi, instinktlar, shartsiz reflekslar ta’siriga beriluvchandir;

2) shaxsning tana a’zolari (organizmi) favquloddagi hodisalar va vaziyatlarga moslashgan emas (stixiya, halokat, tasodif, stress, affekt, xavf-xatar - risk);

3) shaxs komillik darajasiga erishmaganligi tufayli sababiy bog’lanish oqibatlarini, fobiya bilan bog’liq his-tuyg’ularni oldindan sezish, payqash, ularga nisbatan aks ta’sir berish imkoniyati yo’q;

4) shaxsda ikkinchi qiyofaning shakllanmaganligi (test, trening, trenirovka bilan qurollanmaganligi) uning xavf-xatar qurboniga aylantirishi shubhasiz.

Jahon psixologiyasi fanining ma’lumotlariga qaraganda, muvaffaqiyatsizlikdan hyech kim himoyalangan emas, chunki ijtimoiy immunitet juda kuchsiz aksil ta’sir ko’rsatish imkoniyatiga ega. Ma’lumki, jismoniy, axloqiy va aqliy barkamollik tub ma’nodagi komil inson to’g’risida mulohaza yuritishga imkon beradi va tarkiblarning to’la mutanosibligi, uyg’unlashganligi, o’zaro taqozo etuvchanligi asosiy mezon vazifasini bajaradi. Komillik darajasi subyektning ma’naviy dunyosiga aylanmas ekan, u taqdirda hyech kim tasodiflar, favquloddagi vaziyatlar shaxs tomo­nidan odatiy hodisa sifatida osoyishta qabul qilinmaydi.

Muvaffaqiyat garovi (kafolati) funksiyasini baja­ruvchi omillarning genezisi to’g’risidagi fikr yuritilganda, eng avvalo, ularning birlamchiligini, asosiy manba ekan­ligini nazarda tutish nazariy hamda metodologik muam­molar yechimini oqilona topishga puxta negiz hozirlaydi, boshlang’ich harakat nuqtasini belgilab berishga xizmat qiladi. Nazariy mulohazalarga binoan, faoliyat, xulq va muomalaning bir tekis, samarali kechishi genetik nuqtai nazardan quyidagilarga bog’liq:

1. Obyektiv (tabiiy) va subyektiv (shaxsga oid) shart-sharoitlar mavjudligiga.
2. Obyektiv va subyektiv shart-sharoitlar hukm suri­shini o’zgartiruvchi tasodifiy va favquloddagi va­ziyatlar ta’sirchanligiga, ustuvorligiga.
3. Emosiya va hissiyotning ijobiy (pozitiv), salbiy (ne­gativ) xususiyat kasb etishiga.
4. Insonning shaxslilik va xarakterologik xususiyatla­rining barqarorligiga (beqarorligiga).
5. Shaxsning komillik darajasiga erishganligiga va ho­kazo.

Shaxsning hayot va faoliyatda muvaffaqiyatga erishish, maqsadga muvofiq sa’i-harakatlarni unga yo’naltirish uchun quyidagilarga e’tibor qilish zarurarning zarurati­dir:

1. obyektiv va subyektiv shart-sharoitlar o’zgarsa, ularga tuzatishlar (korreksiya) kiritishga tayyorgar­likka;
2. favquloddagi vaziyatlarga ko’nikish uchun shaxsga tre­ning yordami bilan ta’sir o’tkazishga, unda ikkinchi qiyofani shakllantirishga;
3. organizmning har qanday stixiyalarga chidamliligini orttirishga;
4. komillikka intilish his-tuyg’ularini takomillashti­rishga;
5. shaxs imkoniyatlarini ro’yobga chiqishga ko’maklashishga (o’zini o’zi kashf qilish, o’ziga o’zi buyruq berish, o’zini o’zi takomillashtirish, o’zini o’zi baholash, o’zini o’zi nazorat qilish, o’zini o’zi boshqarish, o’ziga o’zi taskish berish, o’zini o’zi qo’lga olish va hokazo).

Inson hayotini va faoliyatini o’zgartiruvchi asosiy omillar mavjud bo’lib, ular muayyan darajada shaxsni ta’siriga beriluvchandirlar.

Psixologiya fanida kasb tanlashga yo’llash (profori­yentasiya) atamasi qadim zamondan qo’llanilib kelinadi. Lekin ijtimoiy hayotning keyingi davrlarida boshqa bir atama fanimizga kirib keldi, u reoriyentasiya (qayta yo’llash) deb atalib, insonni yangi bir moslashmaga (ko’nik­maga) kasbga yo’naltirishni bildirib keladi.

Qayta kasbga yo’llash (reoriyentasiya) o’ta insonparvarlik (gumanistik) g’oyani kasbini o’zgartiruvchi yoki ishsiz qolgan shaxs ruhiyatiga singdirishni anglatadi. Ishlab chiqarishga avtomat qurilmalarning (elektron moslamalarning, ro­botlarning) kirib kelishi ish o’rinlarining qisqarishiga olib keladi. Muassasa, tashkilot, korxona rentabelligining pasayishi ham xodimlarga nisbatan ehtiyojning kamayi­shini keltirib chiqaradi. Ma’lumki, bozor iqtisodiyoti raqobatga asoslanadi, shuning uchun testlarga bardosh be­ruvchi, yuqori malakali, mahoratli, bilimdon, komil in­songina sinovlardan muvaffaqiyatli o’ta oladi, xolos. O’rtamiyona darajadagi mutaxassislar esa ish o’rnini yo’qotib, vaqtincha ishsizlar ro’yxatiga kiradi.

Ishsizlik, ish o’rnini yo’qotish ayollarda o’kinchli (ayanchli) his-tuyg’ular qobig’iga o’ta murakkab kechadi, go’yoki tragediya, halokat, judolik vujudga kelganda ham ekstra­vertlik, ham introvertlik xususiyatlari uyg’unlashganday yuz beradi. Erkaklar esa bunday vaziyatlarga matonat bilan, iloji boricha hissiyotlarga berilmasdan, aql-zakovat ma­romlariga tortilganlik to’yg’usi ustuvorligida namoyon bo’­ladi. Erkaklarda achinish, xafaxonlik kechinmalari tarzida hukm surishi, asta-sekin uning ta’sir kuchi pasayishi kuzatiladi. Bunda insonning ruhiy kechinmalari keskin o’zgarishining asosiy omillari sifatida uning ish davri va yoshi ijtimoiy muammo maydoniga chiqadi. Yoshning ulg’ayishi yangi muhit, o’zgacha sharoit, notanish jamoa va uning nufuzi kabi masalalar yechimiga salbiy munosabatni keltirib chiqaradi. Mazkur obyektga uzoq davr mehnat faoliyatini bag’ishlash ham frustrasiya holatini harakatlantiruvchi safida asosiy rol o’ynashi mumkin. Xullas, har ikkala omil ham frustrasiyaning manbai vazifasini o’taydi (ba­jaradi), noxush muvaqqat kechinmalar vujudga kelishi, ke­chishi, rivojlanishi jarayonlarini uzluksiz ravishda ba­jarib turadi.

Hozirgi zamon mehnat birjalarida reoriyentasiya (qayta kasbga yo’llash) ishlari olib borilishi markazlashtirilgan. maxsus xodimlar kompyuter xotirasiga joylashtirilgan shahar, tuman bo’yicha ixtisoslar bo’yicha yoki ixtisoslararo mutaxassislar ro’yxati (zaruriyati, ehtiyoji, talabi) bilan ish izlab kelgan muhtoj shaxs tanishtiriladi. Aksariyat mehnat birjalarida psixologlar yetishmaganligi tufayli ish bilan ta’minlash, bo’sh o’rinlarni to’ldirish bilan shug’ullaniladi, xolos. Aslida esa bu xizmat qator omil­larni tekshirish, o’rganishni taqozo etadi, ilmiy psixo­logik qonuniyatlar asosida ish yuritishni talab qiladi, chunonchi:

1. Shaxsning fazilatlari, xarakterologik xislatlari.
2. Xissiy jabhalari va irodaviy sifatlari.
3. Insonning kognitiv va regulyativ imkoniyatlari.
4. Ehtiyoji, motivi, motivasiyasi, motivirovkasi.
5. Kasbiy mayli, qiziqishi, layoqati.
6. Professiogramma talablariga mosligi, kasbiy yarog’ligi.
7. Iqtidori (iste’dodi), qobiliyati, salohiyati.
8. Kasbiy bilimlari, ko’nikmalari, malakalari, maho­rati.
9. Umumiy saviyasi, dunyoqarashi, maslagi (e’tiqodi).
10. Salomatligi, jinsiy xususiyatlari, yoshi.
11. Izlanuvchanligi, ijodiy imkoniyatlari, innovasiyaga nisbatan munosabati.
12. Ijtimoiy yetukligi, tashkilotchilik qobiliyati.
13. Ekstravertligi va introvertligi.
14. Yuksak insoniy tuyg’ularga (axloqiy, aqliy, nafosat, praksik) egaligi.
15. Fidoiylik, altruistik, vatanparvarlik fazilatlari ustuvorligi va boshqalar.

Yuqorida sanab o’tilgan mezonlar bo’yicha tekshirish ishlari bir necha metodlar, metodikalar orqali ko’p seriyali tajribalar negizida amalga oshiriladi. Buning uchun te­stlardan qibiliyatga, shaxsga, ijodiyotga, xotiraga shaxsla­raro munosabatga (oid), maxsus ishlab chiqilgan material­lardan, maqsadli vaziyatlardan, qiyinlashtirilgan top­shiriqlardan, muammolardan, psixologik treninglardan, psixodramalardan va boshqalardan foydalaniladi.

Olingan natijalar sifat va miqdor jihatdan tahlil qilingandan keyin muayyan xulosalar chiqariladi. Xulosalar asosida reoriyentasiya subyekti roziligida ishga muhtoj shaxs taklif qilingan kasbga yo’naltiriladi. Ish joyning masofasi, uning ekologiyasi, sangigiyenasi, maoshi, istiqboli, muammoli jihatlari yuzasidan mukammal fikr almashiniladi, toki shartnoma qonuniy hujjat ekanligi (qiymatiga) zarar keltirmasin (ba’zan kelishuvdan voz ke­chish holatlari ham yuz berib turadi). Psixologik kuza­tishlarning ko’rsatishiga qaraganda, reoriyentasiya (kasb tanlashga yo’llash) kabi bosqichlardan tashkil topgan bo’lib, ular qisqa fursatda (muddatda) o’tishi bilan o’zaro muayyan darajada tafovutlanadi. Jumladan, kasbiy maorif, kasbga yo’llash, kasbga saralash, kasbiy moslashish tezkorlikda, mukammal, o’ziga xos xususiyatlari bilan tavsiflanadi. Ayniqsa, kasbiy moslashish davri o’ziga xos tarzda kechadi, bir bosqich ikkinchisi bilan silliq uzviy bog’lanib ketadi. Kasbning moddiy (iqtisodiy) tomoni, ijtimoiy faollik (nufuzga egalik), ma’naviy ta’minlanganlik (ruhiy ko’ta­rinkilik hissiyotining ustuvorligi) insonning qaytatdan ijtimoiy hayotdan o’z o’rnini topish imkonini yaratadi, uning umrini uzaytiradi, ruhiy imkoniyatlari, zahiralari, potensiyasi, rezervi ishga tushishiga puxta negiz hozir­laydi.

Reoriyentasiya (qayta kasbga yo’llash) gumanistik psixo­logiya tamoyillarini turmushga tatbiq etishga zarur shart-sharoitlar yaratadi. Inson omilini qadrlashga, butun im­koniyatlarini ro’yobga chiqarishga, ezgu niyat, orzu havas, is­tak-xohish ushalishiga negiz vujudga keltiradi. Ko’p pro­filli kasb-hunar egalari safini kengaytirishga xizmat qiladi, komillikka intilish tuyg’usini jonlantiradi, za­rur bilimlar, malakalar bilan qurollantirishga turtki beradi.

Reoriyentasiya inson imkoniyatini qaytatdan sinashning manbai hisoblanib, o’zini o’zi kashf qilishi, o’zini o’zi boshqarishi, o’zini o’zi tashkillashtirish, o’zini o’zi baho­lash, o’zini o’zi refleksiyalash, o’zini o’zi indentifika­siyalash kabi shaxs fazilatlarini ro’yobga chiqarishga xizmat qiladi.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Faoliyat to’g’risida tushincha bering.
2. Faoliyat turlarini izoxlang.
3. O’yin faoliyatini tushintiring.
4. Mexnat faoliyatiga ta’rif bering.
5. Ta’lim faolitini izoxlab bering.

|  |
| --- |
| **22-мaвзу.** |

|  |
| --- |
| **МУЛОҚАТНИНГ ПСИХОЛОГИК ТАХЛИЛИ** |

|  |
| --- |
| **?** |



|  |
| --- |
| **Aсoсий сaвoллaр** |

|  |  |
| --- | --- |
| **22.1.**  **22.2.**  **22.3.** | **Muloqat xaqida tushincha.**  **Muloqatning psixologik taxlili.**  **Muloqat turlari.** |



|  |
| --- |
| **Тушунчaлaр вa тaянч ибoрaлaр** |

*Muloqat insonni hayvonat olamidan ajratib turadi. Muloqat shaxslar o’rtasidagi komunikativ aloqa vositasi sifatida qaraladi va shaxs ijtimoyilashuvida katta axamiyatga molik.*

|  |  |  |
| --- | --- | --- |
| |  | | --- | | ***Дaрс мaқсaди*** | | **Talabalargamuloqat to’g’risida tushincha berish va ularga singdirishdan iborat.** |





|  |
| --- |
| **Aсoсий ўқув мaтeриaллaрининг қисқaчa бaёни** |

**1.Muloqat xaqida tushincha.**

Inson o’z faoliyati jarayonida boshqa odamlar bilan muloqotda bo’lishiga to’g’ri keladi. Bunda odamlar axborot almashadilar, bir-birlariga ta’sir ko’rsatishi muqarrardir, ta’lim beradilar, tajriba almashadilar.

Shaxslararo o’zaro munosabatlarda ilmiy adabiyotlarda muloqot, muomala deb yuritiladi.

Muloqot har qanday faoliyatning zaruriy, muhim jihatidir. Aynan muloqot jarayonida va faqat u orqali insonning mohiyati namoyon bo’ladi, o’zaro tushunishga, ishni bajarish chog’ida uyg’un­likka erishiladi, u yoki bu holatlarda bir-birlarining xatti-harakatlarini bashorat qilish qobiliyati o’sadi yoki, aksincha, nizolar va axloqiy ziddiyatlar, ishdagi kelishmovchiliklar yuza­ga keladi, muloqotga kirishuvchining xatti-harakatini oldindan ko’rishga qobiliyatsizlik namoyon bo’ladi.

Muloqot yoki kommunikasiya – odamlarning o’zaro hamkorligi shakllaridan biri. Muloqot odamlarning voqyelikni aks eti­rishi natijasini ifodalovchi xabarlar almashish jarayoni bo’­lib, ular ijtimoiy borliqining ajralmas qismi hamda ular­ning individual va ijtimoiy ongi shakllanishi va amal qili­shining vositasidir. Muloqot yordamida odamlarning birgalik­dagi faoliyat jarayonida maqsadli hamkorligini tashkil etish, tajriba almashish, mehnat va turmush ko’nikmalarini olish, ma’­naviy ehtiyojlarni namoyon etish va qondirish yuz beradi.

Shu o’rinda muomala bu yangi axborotlarning almashinuv jarayoni bo’lib, bu haqda ***Bernard Shou*** quyidagilarni qayd etadi: «Agar menda bitta olma va sizda ham shuncha olma bo’lib, o’zaro almashsak, sizda ham, menda ham bittadan olma qoladi, agar xar birimizda shaxsiy fikr bo’lsada, o’zaro almashsak, bunda har birimizda ikkitadan g’oya bo’ladi»[[3]](#footnote-4)1. Ushbu ta’kid bo’yicha ham muloqot davomida o’zaro fikr almashinuvi munosabatlarni harakatga keltiradi.

**2.Muloqatning psixologik taxlili.**

**Muloqot bu ijtimoiy psixologik xodisa bo’lib, uning o’z o’rni va roli mavjurdir. Muloqot odamlar o’rtasida birgalikdagi faoliyat extiyojlaridan kelib chiqadigan bog’lanishlar rivojlanishining ko’p qirrali jarayonidir. Muloqotda ichki ishlar organ xodimlari birgalikda faoliyat ko’rsatuvchilar o’rtasida axborot ayirboshlanishini o’z ichiga oladi. Shaxslar munosobatga kirishar ekan eng muxim vositalardan biri sifatidagi tilga murojat kiladilar. Muloqotning yana bir tomoni munosobatga kirishuvchilarning o’zaro birgalikdagi xarakati nutq jarayonida faqat so’zlar bilan emas, balki xarakatlar, xatti-xarakatlar bilan xam ayirboshlashdan iborat. Muloqot jarayoni shaxslarning qiziqishlariga, dunyoqarashiga, muomala madaniyatiga xam bog’liq bo’ladi, chunki shaxs­lardagi muloqot bu tabiiy extiyojdir.**

Muloqotda shaxslar birgalikda aloqa qilish metodikasi ketma – ket bo’lgan olti bosqichli etapdan iboratdir.

I bosqich – o’zaro bir – birini tushunish

II bosqich – umumiy yoki mos keladigan qiziqishlarni topish

III bosqich – muloqot uchun taklif etiladigan sifat va qabul qilinadigan prinsiplar

IV bosqich – muloqot uchun xavfli bo’lgan sifatlarni aniqlash

V bosqich – individual ta’sir etish va suxbatdoshga moslashish

VI bosqich – umuiy qoidalarni yaratish va o’zaro xarakat qilish

Bosqichlarni ketma – ketligiga rioya qilish to’g’ri ta’sir etishni tashkillashtirishda muxim ahamiyatga egadir.

Bosqichlar aloqa qilish jarayonida kuzatilayotgan o’zgarishlarning ketma ketligini kuzatishning dasturi sifatida namoyon bo’lishi mumkin. U yana o’zaro ta’sir etish yo’llarini nazorat etishi mumkin[[4]](#footnote-5)1.

Kasbiy muomala xar bir ichki ishlar organlari xodimi faoliyatida muhim o’rin egallaydi. Shuning uchun ham muomalaning har biri turi faoliyat jarayonida ishtirok etadi. Muomalaning qonuniyatlariga suyangan holda xodim shaxslararo munosabatga kirishadi. Bu muloqot jarayonida xodimning har bir bilish sifatlari (xotira, diqqat, idrok, sezgi, tafakkur, hayol) ishtirok etadi. Bu jarayonlar xodimning mantiqiy fikrlashiga, o’tmishdagi vaziyat bilan bog’lashiga, o’zaro solishtirish va qiyoslash malakasi, obyekti va sharoitni mukammal tarzda idrok etishinga yordam beradi.

**Muloqot psixologik jihatdan u yoki bu tarzda bir-birlari bilan bog’liq bo’lgan odamlar o’rtasida u yoki bu vositalar orqali maqsadga muvofiq, bevosita yoki bilvosita aloqani o’rnatish va saqlab turish jarayonidir[[5]](#footnote-6)2.**

**3.Muloqat turlari.**

Muloqotning faoliyatida quy­idagi turlari mavjud, ya’ni;

1. bevosita;
2. bilvosita;
3. rolli;
4. mazmunli;
5. rasmiy;
6. norasmiy;

Bevosita muloqot bu shaxs bilan 🙶yuzma-yuz🙷 suxbati hisoblanadi, bunday xolatda uning xar bir ishtirokchisi o’zlari idrok qiladi, aloqa qiladi va xamma mavjud vositalarni keng ko’llay­dilar.

Bilvosita muloqot-bu xam aloqa vositasi bo’lib unda shaxslar, bo’limlar va mexanizmlar ishtirok etishadi, (masalan, telegraf, telefon orqali ga­plashish).

Muloqotning ba’zi bir turlari ijtimoiy rollar orqali vu­judga keladi. Bunday mulokatni rolli malokat deyishadi. Bunday xo­latda odamlar na shaxslar sifatida balki muayyan ijtimoiy rollarni bajaruvi kishilar tarzida muloqotchilar bo’lishadi. Individ boshqa shaxsga o’z xolati, kayfiyati, xoxishini bildirishida mimikasidan, xarakatidan, imo-ishorasidan axborot berishi **mazmunli muloqot** deb aytishadi.

**Rasmiy muloqot** yuridik kuchga ega, davlat va jamiyat manfatini ko’zlagan xamda qayd etiladigan mulorqat turi (tergov jarayonidagi so’roq qilish).

Norasmiy muloqot shaxslararo o’zaro muloqot jarayonida o’zini qiziqtirgan u yoki bu ma’lumotga ega bo’lish.

Muloqotga kirishishda faqat so’zlar bilan emas, balki xarakatlar, imo-ishoralar ham muxum rol o’ynaydi. Shaxslar muloqot­ga kirishar ekan muloqot o’zida **uchta** jixatni o’z ichiga kamrab oladi;

* 1. kommunikativ (axborot berish),
  2. interaktiv (o’zaro birgalikdagi xarakat qilish)
  3. perseptiv (o’zaro bargalikda idrok qilish).

Muloqotga shaxs kirishishda ikkinchi bir boshqa shaxsni o’zidan bilimini sayoz, men bilgan narsani bilmaydi, dunyoqarishi 🙶juda past🙷 deb o’ylashi xam muxum xisoblanadi, chunki shaxs o’zini 🙶Men🙷 degan fikri bilan ajralib turishga xarakat qiladi.

Muloqot jarayonida axborotni boshqa kishiga yo’llayotgan kishi ***kommunikator,*** uni qabul qilayotgan kishi ***resepiyent***deb nomlanadi.

Muloqotda nutq muxum rol uynaydi, ayniqsa uning ravonligi, terminlarni yaxshi va o’z joyida to’gri ishlatilishi va xakozalar. Nutq eshittirilib, yo ovoz chiqarmasdan aytilishi, yozib qo’yiladi, yoki karsoqov kishilarda biron-bir moxiyatga ega bo’lgan imo-ishoralar bilan almashtirilishi mumkin. Muloqotda informasiya beruvchi, informa­siya qabul qiluvchi o’rtasidagi o’zaro xamkorlik yuzaga keladi. Infor­masiya shaxsning tashki ko’rinishidan, kiyimidan, mimikasidan, nutqida tez gapirish, ovozi, yoki salmoqlab gapirishiga bog’liq bo’ladi.

Informasiyani shaxs, ikkinchi bir shaxsga nutq orqali berish bilan birga test, mimikalarini qo’shib beradi, yoki yozma usulda, yoki ko’rgazmali usulda bo’lishi mumkin. Muloqot davomidagi **emosional** **xo­lat**, muloqotga kirayotgan shaxsning xayti-xarakatiga salbiy ta’sir qiladi.

Muloqotni uzoq davom etish, ziddiyatli xolatilari tez-tez uch­rab turadi. Har qanday muloqotning biron-bir maqsadi bo’ladi. Muloqotga kirishgan xar bir shaxs, muloqotning yakuniy xolatiga qarab turlicha, xulosa chikarishi mumkin, ya’ni ijobiy, salbiy xulosa bo’lishi mumkin. Muloqot aniq ijtimoiy munosabatlar tizimi orqali belgilanadi. U ijtimoiy axloq normalari asosida tartibga solinadi. Individ xayo­tida muloqotning vazifalari turlicha. Shu boisdan muloqotning quy­dagi vazifalarini ko’rsatishimz mumkin.

Muloqotning psixologik vazifalari:

- informasion

- regulyativ

- signal

- nazorat

- tarbiya

Informasion vazifa-bu axborotni qabul qilish va uni tarqatish­dir.

Regulyativ vazifa-muloqotni tartibga solish va boshqalar bilan to’gri munosabatni tashkil qilishdan iborat.

Signal vazifasi-bu vazifaning ko’magida biz bo’lib o’tayotgan shaxsga muxim axamiyatga ega voqyealar, xodisalar haqidagi signalni qabul qilamiz.

Nazorat vazifasi-bu vazifa ko’magida axborotni qabul qilish va tarqatish jarayoni nazorat qilinadi.

Tarbiya qilish vazifasi-muloqot orqali shaxsni shakllantirish ja­rayoni-bo’lib nixoyat darajada muxim omil hisoblanadi.

**2. MULOQOT VOSITASI VA KOMMUNIKATIV TA’SIR ETISh USULLARI.**

Ichki ishlar organlari faoliyatida muloqot orqali xodim o’z xizmat burjini bajaradi, qonun asosida muloqot tartibga solinadi. Muloqotning vositalari ichki ishlar organlari faoliyatida na faqat 🙶til🙷 shuningdek yuqorida aytib o’tganimizdek imo-ishora, eng asossiy­si muloqot davomida shaxsning yuzidagi o’zgarishlar ham muxum hisob­lanadi.

1. Muloqotning bevosita kasb vazifani bajarishga yo’naltirilganligi.

2. Muloqotda maxsus obyektning mavjudligi.

3. Muloqotda psixologik to’siqlarni mavjudligi.

Xar qanday muloqot jarayoni doimo obyekt bilan subyektning bir-birga moslashish jarayonini o’z ichiga qamrab oladi.

Har qanday axborot faqat belgilar, aniqrog’i belgilar tizimlari orqali berilishi mumkin. Kommunikativ jarayonda foydalaniladigan bir qancha belgilar tizimlari mavjud bo’lib, ularga mos tarzda muloqot jarayonida foydalaniladigan vosi­talarni tasniflash mumkin.

Nutqiy (belgilar tizimi sifatida nutqdan foydalaniladi) va nutqsiz (turli nutqsiz belgilar tizimidan foydalaniladi) muloqot vositalari farqlanadi.

**Nutqiy muloqot vositasi** eng universal aloqa vositasi bo’lgan inson nutqidir. Chunki nutq yordamida axborot berish chog’ida xabar mazmuni eng kam darajada yo’qotiladi. Nutq – verbal aloqa, ya’ni til yordamida muloqot qilish jarayoni. Nutq­ning **yozma va og’zaki** turlari farqlanadi. Og’zaki nutq dialogik va monologik nutqlarga bo’linadi. Dialog – biron masalani birgalikda muhokama qilayotgan va hal etayotgan suhbatdosh­larning so’zlashuvi. Monologni esa bir odam uni tinglayotgan boshqa odamga yoki ko’plab boshqa odamlarga qarata aytadi.

Nutq muloqotning universal vositasi bo’lsa-da, u faqat fao­liyat tizimiga aloqador bo’lgan sharoitdagina ahamiyatga ega bo’ladi, faoliyatga daxldorlik esa **muloqotning boshqa – nutqsiz vositalarini**qo’llash bilan to’ldiriladi.

Ushbu vositalarning birinchi guruhiga imo-ishora va mimika kiradi. *Mimika –* yuzning muloqot paytidagi dinamik ifodasi. *Imo-ishora* – jamiyatda ishlab chiqilgan va ruhiy holatni ifo­dalaydigan harakat. Ularga qarab biz insonning biror-bir voqyeaga, shaxsga, narsaga munosabati haqida xulosa qilamiz. Imo-ishora odamning istaklari, uning ahvolidan darak berishi mumkin.

Muloqotning nutqsiz vositasiga kiruvchi boshqa guruhni vo­kallashtirish tizimi, ya’ni *ovoz sifati*, uning diapazoni, to­nalligi va boshqalar tashkil etadi. Ushbu qo’shimchalarning ham­masi axborotning ahamiyatini oshiradi va o’ziga xos nutqqa qo’shilgan «qo’shimcha» vazifasini bajaradi.

Nutqsiz vositalarning uchinchi guruhiga **kommunikativ jara­yonni tashkil qilish makoni va zamoni** kiradi. Ular ham maxsus belgilar tizimi bo’lib, kommunikativ tizimlar tarkibiy qism­lari sifatida ma’noga ega bo’ladi. So’nggi vaqtlarda psi­xologik tadqiqotlarda muloqotga kirishuvchi shaxslar o’rtasidagi distansiyaning kommunikativ ahamiyatiga va muloqot samara­dorligining sheriklar joylashuviga bog’liqligi masalalariga e’tibor berilmoqda. Muloqotga kirishuvchilar o’rtasidagi maso­falarning to’rt turi farqlanadi: intim (0–0,5 m), shaxsiy (0,5–1,5 m), ijtimoy (1,5–3 m), ommaviy (3 metrdan ortiq).

**Xodim masofani o’zgartirish orqali gumon qilinuvchi, aybla­nuvchi, guvoh kabilarga qo’shimcha ta’sir ko’rsatishga erishishi mumkin, chunki bu bilan sheriklar o’rtasidagi munosabatlar xususiyati o’zgaradi[[6]](#footnote-7)1.**

Muloqotning psixologik vositalari:

verbal (nutq orqali) noverbal (nutqsiz)

- og’zaki nutq - imo-ishora

- yozma nutq - mimika

- pantomimika

Verbal muloqotning asosiy vositasi bo’lib insonning nutqi xisoblanadi, u aloqaning universal vositasi xisoblanadi, zeroki nutq orqali axborotni tarqatganda axborotni mazmuni deyarli to’la ravishda beriladi.

Verbal muloqot orqali shaxs o’zining fikr muloxazalarini bemalol bayon eta oladi. Og’zaki nutq bir vaqtning o’zida ikki kurinishda bo’ladi:

1. Dialogik nutq
2. Monologik nutq

So’zlovchilar barobar teng, birgalikda faollik ko’rsatishi **dialogik nutq** xisoblanadi. Shaxsning o’z fikrlarini og’zaki yoki yozma ravishda ifodalash nutqi **monologik nutq** deyiladi.

Nutq o’z navbatida boshqa noverbal muloqot vositalari bilan birga olib boriladi. Bunday nutqsiz vositalarga birinchidan imo-ishoralar va mimika kiradi.

*Mimika* bu muloqot vaqtida shaxsning chexrasidagi dinamik ko’rinishidir, ya’ni shaxs yuzidagi o’zgarishlar.

Imo-ishoralar-ijtimoiy shakllangan xarakatlar bo’lib, shaxsning psixik xolatini ko’rsatadi. Ular asosida insonni u yoki bu xodisa, shaxs, predmetga nisbatan bo’lgan munosabatini aniklashimiz mumkin. Insonning imo-ishoralari asosida biz uning va xolatini tushinib olamiz.

Inson gavdasining mimika, imo-ishora, intonasiyalar bilan birga uning psixik xolatini, ayniqsa, xis-tuyg’ularini ifodalovchi xarakatlarga ***pantomimika*** deyiladi.

Nutqsiz muloqotning ikkinchi guruxida ovozdagi o’zgarish uning uzunligi (diapazon) oxangi kiradi. Bularning xammasi axborotni ahamiyatini oshiradi va nutqga o’ziga xos 🙶qo’shimcha🙷 bo’lib xizmat qiladi. Muloqotda nutq muxum rol uynaydi, ayniqsa uning ravonligi, terminlarni yaxshi va o’z joyida to’gri ishlatilishi va xakozalar. Nutq eshittirilib, yo ovoz chiqarmasdan aytilishi yoki karsoqov kishilarda biron-bir moxiyatga ega bo’lgan imo-ishoralar bilan almashtirilishi mumkin. Muloqotda informasiya beruvchi, informa­siya qabul qiluvchi o’rtasidagi o’zaro xamkorlik yuzaga keladi. Infor­masiya shaxsning tashki ko’rinishidan, kiyimidan, mimikasidan, nutqida tez gapirish, ovozi, yoki salmoqlab gapirishiga bog’liq bo’ladi.

Informasiyani shaxs, ikkinchi bir shaxsga nutq orqali berish bilan birga jest, mimikalarini qo’shib beradi yoki yozma usulda, ko’rgazmali usulda bo’lishi ham mumkin. Muloqot davomidagi emosional xo­lati muloqotga kirashayotgan shaxsning xatti-xarakatiga ta’sir qiladi.

Ko’p xolatlarda muloqotning majbu­riyligi bor, ya’ni guvox va gumondor muloqot qilishga majburdir, uning ustiga qonunga asosan muloqot qilmasa shaxs jazolanishi mum­kin ekanligini eslatadi. Muloqotdagi xar bir faktlar shaxs ongi orqali amalga oshadi, eng asosidasi bu faktlar shaxslarda ba’zi bir narsalarni bo’rtirib ko’rsatishga olib kelishi mumkin. Ba’zan muloqotga kirishayotgan shaxs o’z maqsadini yashira­di, natijada ma’lum bir vaqtdan keyin uning bu maqsadi yuzaga chi­qadi. Ichki ishlar organlari faoliyatida muloqot ikki kishilik va bir necha (ko’p) kishilik bo’lini mumkin. Muloqotning maqsadidan kelib chiqib u xar-xil darajada tugashi mumkin, ya’ni keskin agressiv xo­latda, yoki yangi muloqotni davom etkazish, va butunay muloqotga bosh­qa qaytmaslik xam mumkin.

Muloqot, shuningdek, individlarning bir-birlariga kommu­nikativ ta’sirining muayyan usullarini ham o’z ichiga oladi.

***Ta’sir etish usullarining*** quyidagi turlari farqlanadi:

**Yuqimlilik** – ta’sir ko’rsatish kishilarning katta ommasini muayyan tarzda, ayniqsa ommaviy tartibsizliklar, diniy jaza­valar, ommaviy psixozlar bilan bog’liq ravishda integrasiya qiluvchi maxsus usuli.

Eng umumiy tarzda yuqimlilikni individning ongsiz, ixtiyorsiz ravishda muayyan ruhiy holatlarga tushishga moyilligi sifatida ta’riflash mumkin. U muayyan hissiy holatning birovga o’tkazilishida namoyon bo’ladi. Ushbu hissiy holat odam­lar ommasida yuzaga kelganligi bois, muloqotga kirishuvchi ki­shilar hissiy ta’sirining o’zaro ko’p marta kuchayishi mexa­nizmi amal qiladi.

Yuqimlilikning psixologik mexanizmlarini inobatga olish ichki ishlar organlari xodimlarining ommaviy tartibsizliklar oqibatlarini bartaraf etishlari uchun, ommaviy madaniy-tomo­shabop va sport tadbirlarini o’tkazish davrida jamoat tarti­bining qo’riqlanishini ta’minlashda muhimdir.

**Ishontirish –** biror narsa isbotsiz tasdiqlanadigan yoki inkor etiladigan xabarlarni tanqidiy qarashsiz qabul qilishga qaratilgan kommunikativ ta’sir ko’rsatish usuli. Ushbu psixologik hodisa haqidagi bilimlar rivojlanishining hozirgi darajasida «ishontirish mantiqiy isbotlashsiz shakllangan ishonchga tayanadi va individdan individga, jamoadan shaxsga va aksincha beriladi yoki, aniqroq aytganda, avtomatik tarqaladi», degan qoidaga asoslaniladi. Inson ishontirish ta’siriga ixtiyorsiz tushib, uning ta’sirida o’zi anglamagan holda harakat qila boshlaydi.

**E’tiqod** mavjud qarashlar, mayllar, nuqtai nazarlar, munosabat va baholarni o’zgartirish maqsadida u yoki bu qoida, qarash, qilmishning to’g’riligini yoki ularga yo’l qo’yib bo’lmasligini muloqot, tushuntirish va isbotlash orqali odamlarning ongi, his-tuyg’ulari va irodasiga ta’sir ko’rsatishdir. E’tiqod – kommunikativ ta’sir ko’rsatishning eng universal usuli. E’tiqod mexanizmi inson aqliy faoliyatini jadallashtirishga, uning maqsadga erishish yo’llari va vositalarini ongli ravishda tanlashga asoslangan. Kimnidir nimagadir ishontirish – ishontirilayotgan shaxs mantiqiy mulohazalar va xulosa chiqarishlar natijasida muayyan nuqtai nazarga qo’shiladigan va uni himoya qilishga yoki unga muvofiq harakat qilishga tayyor bo’ladigan holatga erishishni bildiradi.

Ishontirish ichki ishlar organi xodimi fuqaroga ko’rsata­digan ta’sirning asosiy usuli bo’lishi kerak. Undan foydalanishning muvaffaqiyati quyidagi ko’plab shart-sharoitlarga bog’liq:

* ta’sir ko’rsatuvchi shaxsning shaxsiy ishonchi;
* uning ilmiy tayyorgarligi va erudisiyasi;
* xabar berilayotgan faktlar, hodisalar, harakatlarning to’g’riligi, aniqligi va ishonchliligi;
* foydalanilayotgan faktlarning xarakterli, tipik bo’lishi;
* odamlarni o’ziga nisbatan moyil qilish, ularning ishonchini qozonish;
* ta’sir ko’rsatuvchi shaxsning talabchanligi, uning vazminligi va odobliligi.

**Taqlid** **qilish** deb ongli yoki ongsiz ravishda namunadan nusxa olishga aytiladi. U guruh, jamoani tashkil etuvchi odamlarning xatti-harakatiga xos bir xil usullarni ishlab chiqish imkonini beradi.

Muloqot jarayonida uning ishtirokchilari o’rtasida o’zaro tushunish bo’lishi kerak. Bunda muloqotga kirishgan sherikning qanday qabul qilinayotganligi katta ahamiyatga ega bo’ladi. *Shaxslararo idrok etish* qonuniyatlari, effektlarini inobatga olish ichki ishlar organlari xodimlarining faoliyati uchun, ayniqsa shohidlar, guvohlar, jabrlanuvchilarning ko’rsatmalarini, shuningdek o’z idroklarini baholash chog’ida katta ahamiyat kasb etadi.

Shaxslararo idrokning effektlaridan biri – boshqa shaxs haqidagi umumiy tasavvurning uning shaxsiga xos xususiy xislatlarni idrok etish va baholashga ta’sirida namoyon bo’ladigan **«oreol effekti».** Agar umumiy tasavvur yaxshi bo’lsa, uning ijobiy xislatlari ortiqcha baholanadi, salbiy xislatlari esa sezilmaydi va aksincha. Ushbu effekt ta’sirida, masalan, milisiya xodimi «abadiy» huquqbuzarning tuzalish tomon tashlagan dastlabki qadamlarini ko’rishi mumkin va, tabiiyki, uni bu ishda qo’llab-quvvatlay olmaydi.

Boshqa effekt – **«izchillik effekti»** bo’lib, u ma’lumotlar ziddiyatli bo’lgan taqdirda inson qiyofasini va u to’g’risidagi tasavvurni shakllantirishga birinchi navbatda kelib tushgan ma’lumotlar eng ko’p ta’sir ko’rsatishida namoyon bo’ladi. Agar bu tanish odamga daxldor bo’lsa, aksincha – eng oxirgilari ko’p ta’sir ko’rsatadi.

**«Stereotiplashtirish effekti»** idrok etilayotgan kishini muayyan ijtimoiy guruhga xos xislatlar unga ham xos deb baholashda namoyon bo’ladi. Har birimizda muayyan ijtimoiy stereotiplar – o’qituvchi, harbiy kishi, jinoyatchi kabi guruhlarning stereotiplari mavjud. Muayyan guruhning vakiliga duch kelganda, biz oldindan unga ushbu guruh vakillari bo’lgan kishilarga xos muayyan xislatlarni unga ham xos deb qabul qilamiz. Ko’pincha bunday stereotipdan xalos bo’lish juda qiyin bo’ladi.

Ijtimoiy idrok etish effektlari *ijtimoiy mayl* (usta­novka) bilan chambarchas bog’liq, uning paydo bo’lishiga olib keladi. Ijtimoiy maylning o’zi insonning boshqa odamni idrok etishga ichidan tayyor bo’lishi sifatida ta’riflanishi mumkin. Notanish kishi haqida taassurotning shakllanishida maylning ahamiyati ayniqsa katta. A. A. Bodalevning ushbu holda ustanovkaning ahamiyatini ochib bergan eksperimentlari yaxshi ma’lum.

Eksperimentlardan birida ikki guruh odamlarga ayni bir kishining surati ko’rsatilgan. Ammo suratni ko’rsatishdan avval birinchi guruhga suratdagi kishining ashaddiy jinoyatchi ekanligi, ikkinchi guruhga esa shu shaxsning o’zi haqida uning qahramon ekanligi xabar qilingan. Shundan so’ng har bir guruhga fotosuratdagi kishining so’zdagi portretini tasvirlab berish taklif etilgan. Birinchi guruh uni quyidagicha tavsiflagan: chuqur ko’z­lari yashirin yovuzligidan darak beradi, bo’rtib chiqqan engagi – jinoyatda «oxirigacha borishga» qaror qilganligidan darak beradi va h.k. Tegishlicha ikkinchi guruhda aynan o’sha chuqur joylashgan ko’zlar tafakkurning teranligidan, turtib chiqqan engak esa qiyinchiliklarni yengishdagi iroda kuchidan darak beradi, deb baholangan. Shu munosabat bilan ta’kidlash zarurki, ichki ishlar organlarining xodimlari o’z faoliyatlarida shaxslararo idrok etish xususiyatlarini inobatga olishlari, ijtimoiy idrok effektlarining salbiy ta’sirlarini yo’q qilishga intilish, o’zida va tergov qilinayotgan voqyeaga daxldor shaxslarda ijtimoiy ustanovkaning paydo bo’lishiga yo’l qo’ymaslik juda muhim.

Muloqotning turlari keng ravishda amalga tadbiq qilinishi muloqot jarayonida insonning xolatiga sezilarli ta’sir ko’rsatadi. Xoxlagan axborotni muloqot jarayonida to’la ravishda berish, uning to’gri yetib borganligi xaqidagi signal, qoniqish xolatini vujudga keltiradi va muloqot jarayonini aktivlashtiradi.

Xar bir muloqotda ichki ishlarorgan xodimlarning bir necha maqsadlari bo’lishi mumkin, ya’ni dalilarni yana bir maratoba aniqlash o’zidagi bor dalillarni boyitish maqsadida, shaxsning shu yuqoridagi vokelarga aloqadorligi qay darajada ekanligidan kelib chiqgan xol­da. Muloqot doimo inson xarakteri bilan bog’lik bo’ladi, masalan shaxs janjalkash bo’lishi mumkin, bu janjal ziddiyatlarning natijasida yuzaga keladi, yoki shaxsning ziddiyatni keltirib chiqaradigan xolat­lari o’rganishi kerak bo’ladi.

- notanish shaxslar bilan tez fursat ichida aloqa o’rnatish va ularga ma’qul bo’lish;

- boshqa shaxslar gapini etish bilish qobiliyatiga ega bo’lish;

- odamlarga psixologik ta’sir ko’rsata bilish qobiliyati.

- muloqot jarayenida shaxs bilan psixologik to’siqlarni bartaraf etish qobiliyati.

Shaxsga nisbatan bo’lgan salbiy munosabatiga qaramasdan xodim muloqot qilishga majbur.

Muloqotni uzoq davom etishida ziddiyatli xolatlar tez-tez uch­rab turadi. Har qanday muloqotning biron-bir maqsadi bo’ladi. Muloqotga kirishgan xar bir shaxs, muloqotning yakuniy xolatiga qarab turlicha, xulosa chikarishi mumkin. Muloqot jarayonida obyektining maxsus tomonlarini bog’ligi xam muxum hisoblanadi. Shuni aytish joyizki, ko’p xollarda bunday shaxslar jamiyatdagi axloqsiz, odobsiz va vijdonsiz kishilardir. Muloqot jarayonida har hil psixologik to’siqlar mavjud. Ko’proq ular sun’iy ravishda vujudga keldi.

**Muloqot jarayonida quyidagi psixologik to’siqlar mavjud:**

1. Motivasion to’siqlar.
2. Aqliy to’siqlar (intelektual).
3. Emosional to’siqlar.
4. Tarbiyaviy jarayondagi to’siqlar.

Motivasion to’siqlar-shaxslarning muloqotga kirishidan bosh tortishi, Muomalani to’g’ri, aniq ko’rinishda olib borilishini xoxlamasligi jarayonida namoyon bo’ladi.

Aqliy to’siqlar-shaxsni xodimga nisbatan bilim doirasining kengligi, mantiqiy fikrlashining chuqurligi va huquqiy savodxonligi mazmunan bry bo’lgan taqdirda amalga oshadi.

Muloqotga kirishuvchilarning psixologik va emosional-irodaviy xolatlaridan kelib chiqadi. (agressivlik, qo’rquv, asabiylashish, xo’rlanish va boshqalar)

Tarbiyaviy jarayonlardagi to’siqlar-ichki ishlar organlari xodimlari 🙶tarbiyasi qiyin🙷 o’smirlar, nosog’lom oilalar va muqaddam sudlangan shaxslar bilan profilaktik chora tadbirlar olib borayotgan vaqtda uchraydi.

**Psixologik aloqa o’rnatishning bir necha bosqichlarini ko’rib o’tishimiz mumkin.**

1. Bo’lajak muloqotni bashorat qilish
2. Aloqani yengillashtiruvchi tashqi omillarni yaratish
3. Tashqi kommunikativ sifatlarni namoyn bo’lishi
4. Umumiy va neytral qiziqish doiralarini aniqlash
5. Muomaladagi og’ishlarni bartaraf etish
6. Individual ta’sir etish

**Bo’lajak muloqotni bashorat qilish***.* Psixologik aloqa o’rnatishning samarali bo’lishida dastlabki rejalar bo’lishi maqsadga muvofiqdir. Buning uchun muloqotga kirishuvchi shaxs haqida zarur ma’lumotlarga ega bo’lishimiz kerak. Bundan tashqari shaxsning psixologik xususiyatlari ham mavjud bo’lib, ular ham aloqa o’rnatishda o’rdam beradi. Shuningdek shaxsning shunday emosional psiqologik sifatlari mavjudki, ular psixologik aloqa o’rnatishga salbiy ta’sir etadi: yuqori qo’zg’aluvchanlik, agressivlik, yashirin xarakter, gumonsirash va boshqalar. Quyidagi keltirilga sifatlar bashorat qilish davrida inobatga olinishi kerak.

**Aloqani yengillashtiruvchi tashqi omillarni yaratish.**Muloqotda namoyon bo’ladigan har qanday xolatlarda tashqi omillar ijtimoiy vaziyatlarga mos tushishi zarur. Suxbatdoshingizga xech nima xalaqit berishi va uni chalg’itishi kerak emas. Suxbat chog’ida ishonchlilik muxiti saqlab qolinishi shart.

**Tashqi kommunikativ sifatlarni namoyn bo’lishi***.* Nutq madaniyati, mimika, tashqi ko’rinish psixologik aloqa o’rnatishda ijobiy natija beradi. Suxbatdoshingizda ham shunga qarab ijobiy emosional xolatlar yuzaga keladi, bu esa aloqa o’rnatishda zarur omillardan biri bo’lib hisoblanadi. suxbatdosh bilan muloqotning boshidan xamfikr bo’lishga qarakat qilinishi kerak.

#### *Umumiy va neytral qiziqish doiralarini aniqlash.* *Muloqotning boshida shaxs bilan umumiy til topish muximdir. Bu vazifani xal etishda umumiy va shu bilan birga neytral qiziqishlar doirasini aniqlashga yordam beraman. Masalan, tangalar, markalarni kolleksiya qilish, sport, sayoxat va boshqa qiziqishlar. Umumiy qiziqishlar va ularni qidirib topish ijobiy emosional xolatlarga olib keladi. Bu o’z-o’zidan muloqotda suxbatdoshni yaqinlashtiradi. Neytral qiziqish va qiziqishlar psixologik iqlimni yengillashtiradi va mavqyeyni tenglashtiradi.*

**Muomaladagi og’ishlarni bartaraf etish.** Shaxslar bilan psixologik aloqa o’rnatish davrida muomaladagi og’ishlarni bartaraf etishga diqqatimizni ko’proq qaratmog’imiz kerak, chunki bu og’ishlar bo’lajak muomalaga salbiy ta’sir etadi. Masalan: emosional zo’riqish, muloqotni shakllanishiga, ta’sir etuvchi salbiy omillar, muloqot mobaynida begona shaxslarning aralashuvi va boshqalar. Muomaladagi og’ishlarni bartaraf etish –psixologik aloqa o’rnatishning majburiy omili sifatida.

**Individual ta’sir etish.** Psixologik aloqa o’rnatishning yakuniy bosqichida xodim suxbatdosh shaxsiga individual ta’sir etishi lozim. Bu ta’sir etishning maqsadi-ishonchli ma’lumotlarni suxbatdoshidan olishdir. Shu bilan birga kelajakdagi umumiy ishonchlilik munosabatlarini yaratilishi mumkin.

|  |
| --- |
| **?** |



|  |
| --- |
| **Нaзoрaт сaвoл вa тoпшириқлaр** |

1. Muloqat nima?

2. Muloqatning asosiy sifatlari nimalardan iborat.

3. Muloqat turlari.

4. Komunikativ muloqatga ta’rif bering.

1. [1] **Karimov I.A.** Jamiyatimiz mafkurasi xalqni-xalq, millatni-millat qilishga xizmat etsin. – T.: O’zbekiston, 1998. – B. 15. [↑](#footnote-ref-2)
2. [1]Izoh: keyingi qism va boblarda konformizmning muxtasar bayoni beriladi. [↑](#footnote-ref-3)
3. 1 **М.С.Коган** Мир общения – М., 1990 - 149-150 бет [↑](#footnote-ref-4)
4. 1 **Филонов Л.Б.** Тренинги делового общения сотрудников органов внутренних дел с различными категориями граждан, М., 1992, 5-6 бет. [↑](#footnote-ref-5)
5. 2 **Асямов С.В., Пулатов Ю. С.** Ички ишлар органлари ходимларининг касбий-психологик тренинги. – Т., 2002, 47 б. [↑](#footnote-ref-6)
6. 1 **Асямов С.В., Пулатов Ю. С.** Ички ишлар органлари ходимларининг касбий-психологик тренинги. – Т., 2002 й. [↑](#footnote-ref-7)